
Predgovor hrvatskom izdanju. 


U času, kad se i u našim krajevima započelo s liturgij- 
skom obnovom, pružamo našem hrvatskom narodu prvoraz- 
redno djelo liturgijske pobožnosti i liturgijskog života. 

Ovim djelom kanimo utrti put liturgijskom pokretu i 
učiniti svetu Misu središtem cijeloga našega duhovnog ži- 
vota. Po ovim razmatranjima zasjat će katoličko bogoslužje 
u svem svojem sjaju, ljepoti i dubini. Ova će razmatranja 
učiniti, da odsad ne ćemo više svetoj Misi »prisustvovati«, 
nego kod nje sudjelovati. Sveta Misa ne će više biti privatna 
pobožnost, nego liturgijsko duševno proživljavanje. 

Razmatranja su duboka i često predmnijevaju veliko 
poznavanje katoličke dogmatike. Pa iako će to biti za mno- 
ge malom zaprekom i teškoćom, ipak se moramo radovati, 
što ćemo imati jedna liturgijsko-dogmatska razmatranja na 
našem jeziku. Malo po malo ući ćemo u duh svetog bogo- 
služja i iskusiti na sebi središnju dogmu kršćanskog života, 
dogmu otajstvenog tijela Kristova. Više nego ikada prije, 
osjećat ćemo, što znači biti s Kristom u trajnoj i živoj za- 
jednici. Svaki dan ćemo crpsti novu nauku iz nepresahnji- 
vog vrela svete Crkve i natapati svoj duh i srce božanskom 
istinom. 


Upozoravamo na autorovu izjavu, da tumačenje »ne- 
djeljne svete Mise« nije zamišljeno kao razmatranje, nego 
kao priprava za svetu Misu. Prema tome, neka se u redovni- 
čkim zajednicama čita nedjeljno razmatranje. Razmatranja 
obuhvataju i blagdane Gospodnje, blažene Djevice Marije i 
nekih svetaca. 

Kod prevođenja ovoga djela služili smo se već posto- 
jećim liturgijskim i biblijskim gradivom na našem jeziku, 
pa na ovom mjestu ističemo svoju zahvalnost prečasnoj i ve- 
leučenoj gospodi profesorima: Dru Franji Zagodi, Dru Dra- 
gutinu Kniewaldu i Dru Nikoli Žuviću. 

Zahvaljujemo i prečasnom O. Provincijalu, prečasnom 
definitoriju i velečasnim ocima gvardijanima, koji su nam 
omogućili, da započnemo s izdavanjem naše franjevačke 
omladinske biblioteke. 

Dao Bog, da djelo naiđe na što veći odziv kod bogo- 
ljubnih vjernika! 


Zagreb, na blagdan svetog Oca Franje 1940. 
Prevodioci. - 


Predgovor cjelokupnom djelu. 


1. »Ustani, rasvijetli se, Jeruzaleme, jer dođe svjetlost 
tvoja, i slava te Gospodnja obasja; jer gle, mrak će pokriti 
zemlju i tama narode; a nad tobom će izaći Gospodin i slava 
njegova u tebi će se vidjeti. I hodat će narodi u tvom. svi- 
jetlu i kraljevi, kada sine tvoje svijetlo (t. j. tvoje sunce, Isus 
Krist«) (Iz. 60, 1—3). Jeruzalem je hram Novoga Zavjeta, 
naša sveta Crkva. Ona je grad svjetlosti, prožeta i obasjana 
sjajem nadnaravnog sunca, Krista. U liturgijskoj žrtvi i mo- 
litvi dolazimo k njoj, da u svijetlu Crkve i sami postanemo 
svijetlo. U tom smislu treba razumjeti naslov ovoga djela: 
»Rasvijetli se!« 


2. »Svi mi, koji otkrivenim licem odrazujemo (proma- 
tramo) slavu Gospodnju, preobražavamo se u istu sliku, jer 
to djeluje Duh Gospodnji« (2. Kor. 3,18). Liturgijska se po- 
božnost sastoji u tom, da neprestano promatra sjaj i svije- 
tlo lica Gospodnjega. Ona u prvome redu misli, tko je on, 
što je on za nas učinio i što bez prestanka za nas i u nama 
čini i djeluje. Liturgija je pobožnost zahvaljivanja, klanja- 
nja, čašćenja i radosne svijesti, da nam je Otac po svome 
jedinorođenomu Sinu sve dao i sve daje. Ona je pobožnost 
svijesti, da je Gospodin s nama, i da u njemu sve možemo 
(Filip. 4,13). Liturgijska je pobožnost radost, kojom se ra- 
dujemo Bogu i njegovom djelovanju, pobožnost odvažnog 
pouzdanja, koje je sigurno u svoju pobjedu. Ona se temelji 
na riječima, koje je apostol Pavao pisao Rimljanima: »Ako 
je Bog za nas, tko će protiv nas? Kad nije vlastitoga Sina 
poštedio, nego ga je predao za sve nas, kako dakle ne će 
nama s njime sve darovati? Tko će nas rastaviti od Kristove 
ljubavi? Možda nevolja, ili stiska ili glad, ili golotinja ili po- 
Sibelj ili progonstvo ili mač? Ali u svemu ovomu pobjeđu- 
jemo po onomu, koji nas ljubi« (Rim. 8,381 sl). Ako sudje- 
lujući u svetom bogoslužju bez prestanka promatramo slavu 

Gospodnju, i sami ćemo odrazivati slavu, koja izlazi iz Go- 
spodina. 

3. Ovo djelo želi da vjernicima približi svetkovanje, 
nauk i misli Rimskog misala, da postanu plodnim predmetom 
nutarnje molitve, te pomoć i potpora u kršćanskom životu. 
Neiscrpive su pouke i poticaji misne žrtve i misnih obra- 
zaca. Ovim djelom dakle nismo iserpli to bogatstvo, nego 
smo samo pokušali da drugima pokažemo put i da ih po- 
taknemo na vlastiti rad i nastojanje. ' 

Neprisiljeno i jednostavno smo slijedili liturgijski sli- 
jed događaja. Ono što nam misni tekstovi pružaju, nismo 
prisilno umetali u neku unaprijed određenu shemu ili pri- 
lagodili nekom sistemu duhovnoga života. Slijedili smo u 
svemu svetu liturgiju, t. j. Crkvu, koja žrtvuje i moli, da 
nas ona vodi i poučava i potiče, znajući da tako sigurno 
stupamo pravim putem i da primamo zdravu i krepku hranu. 

Obradili smo misne tekstove nedjelja i ostalih dana u 
sedmici. Uvrstili smo i blagdane, koji su dio crkvene godi- 
ne, isto tako i pojedine važnije blagdane blažene Djevice i 
svetaca. : 

Nedjeljnu smo Misu protumačili opširnim liturgijskim 
tumačenjem. Po njemu želimo istaknuti nutarnji smisao ne- 
djeljne žrtve, i nismo ga zamišljali kao razmatranje, nego 
kao pripravu za sudjelovanje kod nedjeljne svete Mise. 

4. Usko vezanje uz misne tekstove ima i mnogo pote- 
škoća. U bogoslužju se rado opetuju neke stvari. Zato će se 
tu i tamo u liturgijskim razmatranjima ponavljati neke mi- 
sli. Međutim, to ne će biti na štetu naše molitve. Ako nam 
razmatranja ne pružaju svaki puta nove misli, probudimo 
tim više čuvstva. Mi možemo i moramo uvijek iznova vje- 
rovati, iznova se nadati, iznova se predati, ljubiti, veseliti, 
zahvaljivati, klanjati se, častiti, radovati se, probuditi poka- 
janje i moliti za oproštenje, svijetlo i milost. U bogoslužju 
se i onako više slijedi čuvstvena molitva, nego li razumno 
prosuđivanje. Ono nije u prvom redu doktrina, nauka si- 
stem, znanje, nego djelo: život Gospodina Isusa Krista, koji 

i nadalje u svojem mističnom tijelu, u Crkvi i u dušama 
živi, misli, vojuje i pobjeđuje, život Krista, glave, koji sve 
svoje udove u sebi sjedinjuje i uzvisuje u svoju molitvu i 
žrtvovanje. Zato je liturgijska pobožnost bitno određena 
vanjskim faktorima, objektivnom stvarnošću milosnog reda 
i poretka, nadnaravnim djelovanjem Božjim u čovječanstvu 
i na čovječanstvu. Određena je činjenicom utjelovljenja Sina 
Božjega, otajstvima njegove ličnosti, njegovog života i smrti, 
njegovog poniženja i proslavljenja, a napose neprekidnim 
otajstvenim prožimanjem i oživljavanjem svoga mističnog 
tijela, svete Crkve, svojom istinom, svojim milostima i svo- 
jim životom. Zato je liturgijska pobožnost ponajprije pro- 
matranje, divljenje, klanjanje, čašćenje, zahvaljivanje, pro- 
življavanje. 

Duša koja se hrani liturgijom, nužno i kao sama od sebe 
napunja se Bogom i Kristom, a ujedno je živo sjedinjena sa 
Crkvom. Ono što je ona upoznala, vidjela, proživjela, čemu 
se divila, klanjala, što je ljubila i cijenila, to svakako mora 
i u praktičnom životu provesti i dobro iskoristiti, na slavu 
Božju i Kristovu, na svoju korist i na korist svete Crkve, 
znajući da je živo povezana s njezinim životom i interesi- 
ma. »Promatrajući slavu Gospodnju preobrazit će se u istu 
sliku.« 


Beuron-Rim, na blagdan sv. Benedikta 1937. 
0. Benedikto Baur, R. sv. B. 





Uvod. 


I. Kršćansko-vjerski život u crkvenoj 

godini. 

1. Vjerski život u nas kršćana, nije ništa manje nego 
posjedovanje božanskog života: i življenje po tom životu, to 
đenjem, a to je sakramenat krsta. 

Taj je život prviput došao na ovaj svijet kad se Sin Bo- 
žji utjelovio t. j. kad je Marija u Nazaretu izgovorila svoj 
»Neka bude.« Tada je u Kristu Isusu prodro božanski život 
u našu ljudsku narav. Od onda nam neprekidno taj život 
pritječe od Krista. On je došao, da »imamo život, i da ga u 
obilju imamo« (Iv. 10,10). Ne samo kao klicu: takav je naime 
već na svetom krštenju stavljen u našu dušu. Klica se mo- 
ra razvijati i usavršiti. U svome biću i u svojoj ličnosti »mo- 
ramo postati jednaki slici Sina njegova« (Rim. 8,29). Zato se 
kršćanski život, kršćanska svetost, sastoji u usavršenju bo- 
žanskoga života, koji je po svetom krstu usađen u našu du- 
šu. On, čokot, živi u nama, u lozama (Iv. 15,5). Naša je lična 
zadaća, da uvijek rado i vjerno primamo puninu ovoga ži- 
vota: da ga očuvamo, hranimo, i usavršimo. 

Kao što je bio usađen u našu dušu po sakramentu sve- 
toga krsta, tako se usavršuje u otajstvenom sudjelovanju sa 
životom Crkve, koja je tijelo Kristovo. U svojoj je Crkvi 
Krist uvijek nazočan. U njoj je otvorio izvore nadnaravnog 
života: u žrtvi svete Mise i u svetim sakramentima, a napose 
u središtu njihovom, u presvetoj euharistiji. Izvan Crkve ne 
možemo postići niti savršenost u zemaljskom životu, niti nje- 
zinu krunu na nebesima. U Crkvi živi Gospodin i dalje vid- 
ljivo svojim životom. Život svete Crkve, život je Kristov. 
Nema dakle nadnaravnog života, koji ne bi bio na kojigod 
način proživljavanja života s Crkvom. 

2. Kako će se božanski život u nama razvijati i usa- 
vršiti? Život, pa i sveti život, raste kao cjelina organski, a 

ne sistematski. Kao što se ni na drveću ne razvija najprije 
samo korijenje, a tek onda deblo, tako da i naš život ra- 
zvija na svim linijama. 

Bog je odredio, da se život Crkve ovdje na zemlji od- 
vija u jednoj godini. Da, sam kršćanski život po Božjoj 
odredbi jest jedna sveta godina. U okviru godine, koja poči- 
nje, raste i dovršuje se, nastavlja Gospodin, koji živi u svo- 
joj Crkvi, svoj život u otajstvenoj prisutnosti i u otajstve- 
nom djelovanju. I tko hoće u Kristu biti i u Kristu živjeti, 
mora živjeti ovim Kristovim životom u njegovoj Crkvi — u 
liturgijskoj godini, u crkvenoj godini. Svake godine poči- 
njemo iznova. Svake godine pokušavamo dostići savršenstvo, 
ali mi ga ne dostizavamo. I Bog nam daje novu godinu spa- 
senja, i mi pokušavamo iznova. Time, što svake godine izno- 
va pokušavamo, da sudjelujući u životu s Kristom i s njego- 
vom Crkvom, dovedemo pšenično zrno, koje je po svetom 
krstu usađeno u našu dušu, do sazrijevanja, upravo se time 
u nama usavršava kršćanski život. Time je naše htijenje, 
koje je po sebi nedovoljno, nošeno snagom Kristova Duha 
i života. Naše nastojanje i naša borba za svetošću pada uvi- 
jek na plodno tlo, pada na Gospodina, koji u crkvenoj go- 
dini nastavlja svoj život lično i u svojim vjernim sljedbeni- 
cima, u Svecima. Uđimo u duh i pobožnost Crkve, koju Go- 
spodin oživljava i prožima. Neka nas tijekom crkvene go- 
dine uvijek vodi njezina molitva, njezino osjećanje i njezin 
duh. Onda će nas preobraženi Krist sigurno dovesti do cilja. 
Dosta je da se u crkvenoj godini pouzdano povjerimo Kri- 
stovu djelovanju u njegovoj Crkvi. Tada će crkvena godina 
i nad nama izvesti svoju odgojnu zadaću. Kršćanski će se 
život u nama pomalo usavršivati. ; 

Često si utvaramo, da bismo život, koji Bog jedini daje, 
i zakone života, koje je jedini Gospodin odredio, mogli svla- 
dati svojom mudrošću, svojim proračunavanjem i sistema- 
tikom. Kud i kamo sigurnije ćemo putovati, ako se i u unu- 
tarnjoj molitvi držimo načela, koje je sveti Benedikto pro- 
pisao za zbornu molitvu: »Mens nostra concordet voci no- 

stree — Naš duh neka je u skladu s riječima, koje izgovara- 
mo« (Pravilo, 19 pogl.). To je ista misao, koju je sveti Pa- 
vao dubokoumno izrazio riječima: »Svi mi, koji otkrivenim 
licima odrazujemo (promatramo) slavu Gospodnju, preobra- 
žavamo se u istu sliku, jer to djeluje Duh Gospodnji« (2. Kor. 
3,18). Vjerno promatranje Gospodina, čija se slava odrazuje 
u bogoslužju, daje nama malo pomalo novo biće i pretvara 
nas u sliku Kristovu, ponajprije »djelovanjem Duha Gospod- 
njeg«, a nipošto našim proračunavanjem i nastojanjem. 


IL. Liturgijsko razmatranje. 

1. Kao što liturgijska pobožnost uopće, tako je i litur- 
gijsko razmatranje bitno i u prvom redu određeno izvana, 
izvanjim činjenicama, djelovanjem Božjim u čovječanstvu, u 
Crkvi i u pojedinim dušama. Ono načelno i u prvom redu 
promatra, što je Bog za nas postao i što je za nas učinio, i 
još uvijek čini po Kristu i po svojoj Crkvi. U liturgijskom 
razmatranju bavit ćemo se zato ponajprije onim velikim i 
sjajnim stvarima, koje je Bog udijelio i koje neprekidno 
dijeli cijeloj svetoj Crkvi i njezinim pojedinim članovima. 
Zvijezda vodilja i putokaz liturgije i liturgijske pobožnosti 
jest Majka Božja, koja je od Boga blagoslovena i obasuta 
milostima zapjevala svoj Magnificat: »Veliča duša moja Go- 
spodina, i raduje se duh moj u Bogu spasu mojemu. Što je 
pogledao na poniženje sluškinje svoje. Jer mi učini velike 
stvari Svesilni, i sveto je ime njegovo. Milosrđe je njegovo 
od koljena do koljena« (Luka 1,46 sl.). 

2. Kao i svaka molitva tako i liturgijsko razmatranje 
zahtijeva neku pripravu. Daljnja je priprava cjeloku- 
pni dnevni život, koji mora takav biti, da koristi molitve- 
nom životu i duhu molitve: da savjesno mrtvimo osjetila i 
strasti, da čuvamo svetu sabranost, da se ponizno podložimo 
Božjim odredbama, dopuštenjima, zapovjedima i zahtjevima. 
Bliža je priprava u tome, da u predveče odredimo predmet 
sutrašnjega razmatranja odnosno da ga pažljivo pročitamo 
i zapamtimo. 


Uvod. 13 


Samo razmatranje započet ćemo tako, da se odvratimo 
od svih svojih poslova i od svega, što bi nas moglo rastresti, 
te se obratimo k Bogu i Kristu proseći žarkom molitvom 
višnju pomoć za svoje razmatranje. 

Imade različitih načina ili metoda razmatranja. Za ova 
razmatranja, uz poznatu franjevačku metodu sv. Petra Al- 
kantarskoga, veoma je prikladna metoda sv. Ignacija Lojole 
i metoda škole sv. Sulpicija. 


Način sv. Petra Alkantarskog: 


Taj način imade šest dijelova: 

1. Priprava. Za dobro i plodno razmatranje iziskuje 
se prije svega bliža priprava. Misleći na prisutnost Božju 
skupimo svoje misli i druge duševne moći, a odstranimo bri- 
ge i uopće sve, što bi nas moglo rastresti ili smetati. Zatim 
pobožnom molitvom prosimo Boga za pomoć i rasvjetljenje. 

2. Čitanje. Iza priprave slijedi čitanje istine, koju 
želimo razmatrati. Čitanje mora biti polagano, ne: prebrzo, 
da možemo slijediti glavne misli ili točke razmatranja. 

3. Razmatranje. Kad pročitamo predmet razma- 
tranja, tada slijedi samo razmatranje, koje se sastoji u tome, 
da pročitani predmet točnije promislimo. Razmišljajući o ne- 
kim istinama korisno je, da se obazremo i na okolnosti. Ka- 
da smo istinu ili dužnost promotrili, tada treba da se ispi- 
tamo: kako smo prema toj istini živjeli, kako smo tu dužnost 
izvršivali? Upoznavši tako svoju slaboću ili nemar, treba da 
se pred Bogom ponizimo i pokajemo, a napokon da odlučimo 
u buduće više na to paziti i savjesnije se služiti sredstvima, 
kojima ćemo svoje odluke moći ispuniti. 

4, Zahvala. Poslije razmatranja slijedi zahvala pre- 
ma istinama, o kojima smo razmatrali. 

5. Prinošenje. Zahvali treba da se pridruži i prino- 
šenje, kojim prinosimo Bogu sebe i sve što imamo i što smo 
učinili, da se sasvim predajemo u njegovu svetu volju, da mu 
prikažemo zasluge Gospodina Isusa Krista, blažene Djevice 
Marije i svetaca. : 

6. Završna molitva. Razmatranje napokon zaklju- 
čujemo pobožnom molitvom, kojom preporučujemo ljubavi 
Božjoj sv. Crkvu i njezine poglavare, svekoliko kršćanstvo, 
svoj red, svoju redovničku kuću, a na posljetku sebe, da 
nam dobri Bog udijeli potrebne milosti, da možemo živjeti 
po njegovoj nauci, čuvati se grijeha i napredovati u krepo- 
snom životu. 


Način sv. Ignacija obuhvata: 


I. Vježbanje sjećanja. Sjetimo se istine, koje 
smo u predvečerje pročitali, odnosno pročitajmo razmatra- 
nje polagano, pažljivo i s razumijevanjem. 

I. Vježbanje razuma. Mi se pitamo: Što je za 
mene napose važno kod ovoga otajstva ili kod ove istine? 
Kakva će biti praktična odluka za mene? Kako sam se do- 
sad vladao u toj stvari? Kako ću u buduće postupati? Iz 
kojih razloga? Koje zapreke moram ukloniti? Koja sred- 
stva moram upotrijebiti? ' 

II. Vježbanje volje čuvstvima, koja prate vje- 
žbanje razuma, kao i odlukama, koje moramo jasno i odre- 
đeno učiniti. 

Na koncu se djetinjski porazgovorimo s Bogom, s Kri- 
stom, s Marijom ili sa svetima. 


Način škole sv. Sulpicija sadržaje: 


1. Klanjanje (adoratio). Svoj pogled upravimo Kri- 
stu Gospodinu. Promotrimo ga u njegovoj ličnosti, u njego- 
vim otajstvima, u njegovoj Crkvi, u njegovim udovima, u 
nama samima; u njegovom životu, u njegovim krepostima, 
riječima, nauci i djelima; u njegovom djelovanju u Crkvi, 
u svetoj žrtvi, u sakramentima, u svetima. Klanjajmo se, 
divimo, zahvalimo se, pjevajmo i ljubimo, radujmo se njemu. 

2. Posjedovanje (participatio). Mi živo želimo ži- 
vjeti životom Isusovim, životom glave. Njegove osjećaje, 
njegov duh, njegove kreposti i svetost želimo usaditi u svo- 

ju dušu i sudjelovati u njegovom životu i trpljenju, u nje- 
govoj smrti i njegovom preobraženju. Mi ćemo paziti na se- 
be i pokajati se za svoje nemarnosti i pogreške prošloga 
života; ponizimo se radi svoga sadašnjega nesavršenog ži- 
vota, i odlučimo, da ćemo se u buduće popraviti. Zato mo- 
ramo kod razmatranja svu pažnju posvetiti prošnji moleći 
za oproštenje, za svijetlo, za snagu, za milost, kreposti i na- 
predak u ljubavi, za Duh Krista, naše glave. 

3. Sudjelovanje (cooperatio). Stvorimo jasnu i 
određenu odluku za dan i za život. 

Na svršetku razmatranja zahvalimo se Gospodinu za mi- 
losti, prosvjetljenje i nadahnuća, koja nam je dao, molimo 
oproštenje za svoje pogreške i nedostatke, koje smo učinili 
kod razmatranja i molimo napokon Gospodina, da blagoslovi 
naše dnevne dužnosti. 














Baur, Rasvijetli se! I. 

U vod. 


1. U adventskom bogoslužju razlikujemo dva Kri- 
stova dolaska, a da ih međusobno ipak ne dijelimo. 
Prvi je dolazak, kad se Sin Božji kao čovjek pojavio na zem- 
lji, začet u krilu Djevice po. Duhu Svetom. Isti Sin Božji, 
koji se prije 2000 godina čovječanstvu rodio, rađa se danas, 
a rađat će se i sutra i kroz svu povijest spasenja. On se rađa 
u Crkvi i u pojedinoj duši te neprestano poprima u njoj svo- 
je obličje. Zato je cijelo ovo zemaljsko vrijeme za Crkvu 
kao takvu, i za svaku pojedinu dušu vrijeme prvoga dolaska 
Gospodnjega, Došašće, vrijeme očekivanja, nade, čežnje, vri- 
jeme, u kojem treba da Krist u nama poprimi obličje, da nas 
prožme svojim Duhom i životom, i da nas povede konačnom 
otkupljenju, k svom drugom dolasku. Kad se Krist bude dru- 
giput pojavio, t. j. na sudnji dan, tada će doći s velikom si- 
lom, da dovrši svoje djelo otkupljenja na zemlji, i da svoje 
sljedbenike povede u blaženo uživanje vječnoga života, da i 
oni budu dionici konačnog otkupljenja. 

2. Misao vodilja u Došašću jest misao na prvi dolazak 
Kristov, t. j. na otkupljenje, koje je započelo dolaskom Sina 
Božjega, prije nekih 2000 godina, a nastavilo se i nastavlja 
se u Crkvi i u dušama. Bogoslužje, liturgija, nam prikazuje 
taj prvi dolazak Kristov, koji se odnosi na cjelokupno ze- 
maljsko vrijeme, kao pripravu, uvod i predigru za drugi do- 
lazak Kristov, za vječni Božić na nebesima. 

Prvi Kristov dolazak u milosti u svrhu otkupljenja znači 
u bogoslužju i prošlost i milosnu sadašnjost: u žrivi svete 
Mise i u žrtvenoj gozbi, u svetoj pričesti, dolazi Gospodin 
dnevno u svoju Crkvu i u duše. U prvom dolasku Kristovu 
u tijelu gledamo u liturgiji ujedno i dolazak Gospodnji u du- 
še po žrtvi i po sakramentu presvete euharistije. Tako je 
Kristov dolazak, Došašće, neprestana vidljiva sadašnjost. 
Sveta nas liturgija vodi k oltaru. Tu u predmisi »očekujemo« 

puni vjere i žive čežnje dolazak Gospodnji, koji će uslijediti 
u svetoj pretvorbi i u svetoj pričesti. Glavna zadaća misnog 
bogoštovlja sastoji se u tom, da se dobro pripravimo za ovaj 
dolazak Gospodnji u svetoj Misi, da u svetom adventskom 
vremenu što bolje.očistimo i posvetimo svoje srce, te tako 
postane dostojnim Betlehemom. To ćemo postići pokorom, 
mrtvenjem, opreznošću, molitvom i sabranošću, živom že- 
ljom da se oslobodimo od grijeha, živom željom za svijetlom, 
za milostima i otkupljenjem. 

Prvi Kristov dolazak smatramo u bogoslužju i zato kao 
neku sadašnjost, što Gospodin u svetoj Misi svaki dan među 
nas dolazi. On bez prestanka živi i djeluje u svojoj Crkvi, 
kao glava u udovima i kao čokot u lozama: On i dalje 
živi i djeluje u cjelokupnoj Crkvi, ali i u 
njezinoj vidljivoj glavi, u papi, u biskupima, u svećenicima, 
u svakoj pojedinoj duši. Vjerujmo u otajstvenu, milosnu bli- 
zinu Gospodnju; zahvaljujmo i divimo se Otkupitelju. Ovo- 
me Otkupitelju, koji djeluje u svojoj Crkvi i u nama, otvo- 
rimo svoje srce i svoj duh. Odrecimo se ludih taština zemalj- 
skog života, dopustimo da nas Krist posvema prožme, da se 
on rodi u nama i u nama proprimi svoje obličje. »Obucite se 
u Gospodina Isusa Krista« (poslanica 1. nedjelje Došašća). 

3. Misni obrasci adventskog bogoslužja upućuju nas na 
Krstitelja u pustinji, propovjednika pokore i preteču, i na 
nazaretsku Djevicu. U adveniskom vremenu treba da bu- 
demo kao Ivan Krstitelj i kao nazaretska Djevica. 

»Činite pokoru!« U Došašću treba da spoznamo, da smo 
grešnici; treba da osjetimo, kako još nismo potpuno otkup- 
ljeni, kako smo pokvareni, grešni, nečisti i nedostojni; treba 
da osjetimo, da se ne možemo vlastitom snagom osloboditi 
svoje ćudoredne bijede, svoje nedostojnosti i pokvarenosti, da 
se ne možemo čuvati grijeha, zagospodariti nagonima i stra- 
stima i podložiti ih razumu. Mi trebamo Otkupitelja, i iz 
spoznaje te potrebe vapijemo: »Probudi, Gospodine, svoju 
moć i dođi.« Pođimo mu ususret, poravnimo, poput Ivana Kr- 

stitelja, Gospodinu puteve u svoju dušu i to mrtvenjem, po- 
korom, bdijenjem, molitvom. Krstitelj neka bude naš uzor, 
savjetnik i vođa. 

»Gle Djevice!« koja ponizno, živom vjerom i potpunim 
predanjem u volju Svevišnjega izgovara svoj »fiat«. »I Riječ 
je tijelom postala.« To je bila velika pričest nazaretske Dje- 
vice! Otsada je ona posrednica našega otkupljenja, uzrok na- 
še radosti, Bogorodica i nositeljica spasenja. Liturgija smaira 
Mariju kao jedan personificirani, živi Advent, i to radi nje- 
zine čistoće, živog sjedinjenja s Bogom, radi svete šutnje, radi 
molitve i poslušnosti, radi nade i ljubavi. »Gle Djevice!« 
Ona je uzor, simbol i tip Crkve i kršćanske duše! 

4. Tako Došašće otkriva našoj molitvi i razmatranju no- 
vi svijet dosad nepoznatih činjenica. Ono nam otkriva otaj- 
stva, primjere i tipove, daje nam nove misli i poticaje. To 
treba da u nama njeguje, uzgaja i produbljuje duh svetoga 
Došašća! 

1. »Probudi, Gospodine.« Tom molitvom završili smo 
crkvenu godinu. Istom molitvom »probudi, Gospodine« po- 
činjemo novu crkvenu godinu. »Probudi, Gospodine, moć 
svoju i dođi.« Živo čeznuće i vapaj za ukazanjem Kristovim, 
za njegovim dolaskom značajno je obilježje posljednjeg tje- 
dna minule crkvene godine. Isto čeznuće prati nas na putu 
u novu crkvenu godinu i razvija se u snažnu molitvu: »Dođi, 
Gospodine!« Došašće znači očekivanje njegova dolaska u mi- 
losti. Mi trebamo jednoga Spasitelja, bez prestanka nam je 
potrebna nova pomoć i snaga, a tko nam to može dati osim 
onoga, koji je jedini otkupio i spasio svijet? Ovo mirno Do- 
šašće ne slavimo samo radi sebe osobno. Mi osjećamo potre- 
bu otkupljenja i za svoju braću i sestre. Mi moramo imati 
sućuti s njihovom bijedom i zapuštenosti. Mi se moramo 
svrstati u njihove redove i podići u ime njihovo i u ime cje- 
lokupnog neotkupljenog čovječanstva svoju dušu i srce k 
Bogu i vapiti za Otkupiteljem. 

2. Evanđelje opet navješta dolazak Kristov kao i 
prošle nedjelje. Ali u sjeni katastrofa javlja se u prirodi i 
čovječanstvu zora otkupljenja. »A kad se ovo počne doga- 
đati, ohrabrite se i dignite svoje glave, jer se približuje vaš 
otkup... Znajte, da je blizu kraljevstvo Božje.« K tomu 
danu otkupljenja, i bliskom kraljevstvu Božjem, idemo po- 
uzdano u susret. »K tebi uzdižem svoju dušu, u tebe se 
uzdam« (ulaz), ovako kličemo očekivajući Otkupitelja, koga 
evanđelje navješta. »Pokaži mi, Gospodine, svoje putove, i 
nauči me ići tvojim stazama«: jer u tebe je otkupljenje. U 
»Kyrie eleison — Gospodine smiluj se« i u iskrenoj dnevnoj 
molitvi izražen je vapaj za dolaskom Otkupiteljevim i 
blizim kraljevstvom Božjim sa svim svojim blagoslovom i 
spasenjem. »Probudi, Gospodine, svoju moć i dođi!« Samo 
Božanska moć može pojedinca kao i cijelo čovječanstvo izba- 
viti od opasnosti za spasenje, i pribaviti nam otkupljenje. Jer 

veliko je djelo, koje u nama ima da proizvede otkupljenje. 
Mi moramo umrijeti »tamnim djelima, proždrljivosti, pijan- 
stvu, ložnicama i nečistoći, svađi i zavisti«, moramo se »obo- 
ružati svjetlošću«, što više, mi se moramo »obući u Gospodina 
Isusa Krista« (poslanica). Istom onda kad se Krist u nama 
bude formirao, kad budemo prestali živjeti mi, a on bude 
živio u nama (Gal. 2,20), istom ćemo tada postići potpuno 
otkupljenje, istom će se tada kraljevstvo Božje nalaziti u 
nama! Za to ćemo se moliti u molitvi i psalmu Na stepeni- 
cama. ' 

3. Radosno slušamo vijest: »Dignite svoje glave, jer se 
približuje vaš otkup.« U mirnim tjednima Došašća poznaje- 
mo već tajnu djevičanske Marije, koja nosi samoga Boga. 
Ona se sprema na put u Betlehem. Tu, u gradu Davidovu 
rodit će se vaš Otkupitelj! »Približuje se vaš otkup!« Ali, 
naš se otkup približava još i na drugi način, koji je isto tako 
blagoslovan i pun milosti, a to se događa sada u svetoj Misi. 
Blagoslovljen čas, kad se svećenik saginje nad hostijom te 
se smjerno kianja učinku svojih usana, svojih svećeničkih 
riječi. Kao i Marija, i on i žrtvenik nose u taj čas samoga 
Boga. »Približuje se vaš otkup«. I sada pođimo s čeznućem 
u susret svome Otkupitelju: »K tebi uzdižem svoju dušu.« 
U darovima kruha i vina prinesimo svoju dušu, svoj ja, svoje 
srce sa svime što misli i osjeća, k žrtveniku, u susret Kristu 
Gospodinu. Žrtvujući ostavimo »tamna djela« i odrecimo se 
svega, što se protivi Božjemu kraljevstvu, životu i djelovanju 
u nama, »i obucimo se u Krista« pošto smo s njime postali 
jedan svećenik i jedna žrtva. Odjenuti dragocjenom 
odjećom njegove požrtvovnosti, njegove čistoće i kreposti, 
njegove nesebičnosti i predanja prema Ocu, upravimo svoje 
srce i misli Vječnome, Svetome, Ocu govoreći: »Oče naš, 
sveti se ime tvoje, dođi kraljevstvo tvoje«, kraljevstvo tvoje 
milosti, tvoga spasenja. »Budi volja tvoja.« »K tebi uzdižem 
svoju dušu.« Doista, sudjelovanje kod žrtve svete Mise pre- 
ma uputama i željama svete Crkve nije samo izvanjski pra- 
zan obred, ne, to sudjelovanje zaokuplja cijeloga čovjeka. 

Ono zaokuplja njegovo srce, njegove sklonosti i sve što mu 
je najdraže pretvara u sveti žrtveni dar Bogu. Ono ga silom 
udaljuje od svijeta i puti! »Približuje se vaš otkup, kraljev- 
stvo Božje.« 

Koliko li samo blagoslova crpimo pri sudjelovanju kod 
svete Mise! »Približuje se vaš otkup, kraljevstvo Božje«, u 
blagovanju svete pričesti. »Gospodin će dati svoj blagoslov, 
a zemlja će naša dati plod svoj« (pričesna). Te riječi lijepo 
označuju (aludiraju) blagoslovljenu Bogorodicu Djevicu Ma- 
riju: u času, kad joj je anđeo Božji donio vijest, proživjela 
je svoju veliku pričest; u njoj je naša zemlja, t. j. ljudski rod 
dao svoj plemeniti plod, Isusa Krista. Kad kod sv. Mise pri- 
mamo svetu euharistiju, tada i mi osjećamo blagoslov Božji 
nad nama; i naša zemlja, naša duša, obiluje Kristom, nje- 
govim milostima i otkupljenjem. Što je evanđelje navijestilo, 
ostvareno je u svetoj pričesti: blizu je kraljevstvo Božje. 
Obukli smo se u Krista, zato odbacimo za danas i za cijeli 
tjedan tamna djela, te se oboružajmo svjetlošću! Tako ćemo 
Poput Marije u sebi nositi Boga i Krista! 


Prva nedjelja Došašća. 


»Približuje se vaš otkup.« 


»Dignite svoje glave, jer se približuje vaš otkup« (evan- 
đelje). Dolazak Gospodnji na sud, o kome govori evanđelje, 
znači za Crkvu i za sve nas izbavljenje. Crkva, koja je ovdje 
u vremenu odasvud progonjena i opterećena mnogim grije- 
sima i pogreškama svoje djece, živo čezne za otkupom. Naš 
je otkup započeo u času, kad se Sin Božji utjelovio u krilu 
Djevice. On se nastavlja doklegod traje današnji vremenski 
svijet, da se napokon završi s ponovnim dolaskom Gospod- 
njim na sudnjem danu. »Dignite svoje glave, približuje se 
vaš otkup!« Naš je život neprekidno Došašće, u kojem bez 
prestanka idemo u susret svome otkupu 

l. >»K tebi uzdižem svoju dušu.« Došašće znači 
približavanje Bogu i Kristu po snažnoj i živoj čežnji za ot- 
kupljenjem. »Probudi, Gospodine, svoju moć i dođi, da nas 
izbaviš od pogibli naših grijeha, koji nam prijete« (molitva). 
U mnogome još nismo otkupljeni. Još je uvijek moguće da 
sagriješimo, da zlo upotrijebimo milost Božju, da podlegnemo 
našim nagonima, ili nižem čovjeku s njegovim strastima. Još 
uvijek nam prijeti napast, da mislimo i prosuđujemo na 
ljudski način, a bez nadnaravnog, pravog svijetla lako mo- 
žemo zalutati i Boga izgubiti. Za sve nas vrijedi ozbiljna opo- 
mena apostola Pavla, doklegod se nalazimo u ovome tijelu: 
»Tko misli da stoji, neka pazi, da ne padne« (1. Kor. 10,12). 
Tko će nas očuvati od iznenađenja i pogibli, od svjetovnih i 
putenih napasti, od moćnog i pritajenog sebeljublja i sebi- 
čnosti, tko će od nas odvratiti nesreću da padnemo u grijeh, 
da zlo upotrebimo milost Božju, da otvrdnemo u zlu, da Boga 
izgubimo? Ne će nas spasiti ni naš razum, ni naše prosuđi- 
vanje ni odluke, nego jedino milost Božja. Samo »u Gospo- 
dina je otkupljenje« (Ps. 129,7). Cijelo naše biće čezne za 
Otkupiteljem. »K tebi uzdižem svoju dušu. Bože, u tebe se 
uzdam. Pokaži mi, Gospodine, svoje putove, i nauči me ići 
tvojim stazama.« 

2. »Već je doba, da se probudimo. Došašće 
znači ozbiljno udaljivanje od grijeha. »Noć je odmakla, a 
približio se dan. Zato odbacimo tamna djela i oboružajmo se 
svjetlošću. Živimo pošteno kao po danu, ne u proždrljivosti 
i pijanstvu, ne u ložnicama i nečistoći, ne u svađi i zavisti« 
(poslanica). Dosad smo »spavali« živući u mnogim grijesima 
i nevjerama. »Već je doba, da se probudimo«, da temeljito 
otstranimo sve, što Bogu ne će biti milo, kad bude jednom 
došao. Prenimo se duhom pokore i zadovoljštine za dosada- 
šnje grijehe i nevjere. Prenimo se u neumornoj revnosti u 
borbi protiv nečistoće i svake neurednosti, protiv polovično- 
sti i nemarnosti. Došašće je vrijeme otstranjivanja i očišćenja 
od svjetovnoga duha, od površnosti, od sklonosti prema pu- 
tenosti, od naravnog mišljenja i djelovanja, od svake neure- 

dne nakane ili motiva, koji se ne odnose na Boga. »Pripra- 
vite put Gospodnji, poravnajte njegove staze! Svaka dolina 
neka se ispuni, i neka se slegne svaka gora i brijeg. Neka 
se ispravi, što je krivo, i hrapavi putevi neka postanu glaiki! 
I svi će ljudi vidjeti spas Božji« (Luka 3,4 sl.). 

3. »Pripravite put Gospodnji!« On slavi svoj dolazak i 
danas, sada, kad u svetoj pretvorbi silazi na naše oltare. On 
ga slavi, kad u svetoj pričesti ulazi u našu dušu. On ga slavi 
u neprekidnim poticajima milosti, kucajući na vrata našega 
srca. »Evo stojim na vratima i kucam« (Otkr. 3,20). 

Neprekidno Došašće, neprekidno novi, milosni dolazak 
Gospodnji. Zato u svakom času vrijedi geslo Došašća: »Već 
je doba, da se probudimo. Odbacimo tamna djela.« »Pripra- 
vite put Gospodnji!« 

»Pokoru činite, jer se približi kraljevstvo nebesko« 
(Mar. 3,2). Ovako je propovijedao Ivan Krstitelj u pustinji. 
To je i početak Isusovog propovijedanja: »Pokoru činite, jer 
se približi kraljevstvo nebesko« (Mat. 4,17). Nekoć su kršćani 
posvećivali Advent suzdržljivošću, postom i mnogobrojnijom 
molitvom. Posvetimo ga i mi ćudorednom ozbiljnošću, ozbilj- 
nim ispitivanjem samoga sebe, time, da se ozbiljnije bavimo 
svojim duhovnim životom, da bolje upotrijebimo vrijeme, da 
se odlučnije borimo protiv svoje lijenosti, udobnosti i izbje- 
gavanju žrtava, protiv pogrešaka i mana našega značaja i 
temperamenta, time, da budemo strpljiviji, ljubezniji prema 
drugima, da se odreknemo svoje sebičnosti i svojih želja. 
Ovako ćemo pripraviti put Gospodinu i njegovoj milosti. 

»Približuje se otkup«. »Duh Sveti sići će na te, Marijo. 
Ne boj se, jer ćeš u svome krilu nositi Sina Božjega« (Ant. 
za Blagoslovljen kod lauda. Sveta liturgija u Djevici iz 
Nazareta i Betlehema gleda ne samo Mariju, nego i Crkvu i 
kršćansku dušu. »Ne boj se, jer ćeš u svome krilu nositi Sina 
Božjega«, u svetoj pričesti. i 

»Približuje se otkup.« Prvi dolazak Otkupiteljev ujedno 
je prvi korak drugome dolasku na sudnjemu danu, korak 
konačnom izbavljenju. Na sudnji će dan postati i tijelo dio- 

nikom otkupljenja. Okovi smrti bit će raskidani. Naše će ti- 
jelo uskrsnuti iz groba i bit će zaogrnuto odjećom nebeske 
slave. U svijetlim nebeskim stanovima slavit će s dušom do- 
vijeka svoje blaženo izbavljenje. 


Molitva. 

K tebi, Gospodine, dižem svoju dušu; Bože moj, u tebe 
se ufam, ne daj da se zastidim, 

Ida mi se potsmijevaju neprijatelji moji. Ne, nitko od 
onih, koji te čekaju, ne će se zastidjeti. 

Pokaži mi putove svoje, Gospodine, uči me stazama 
svojim. 

Vodi me u istini svojoj i uči me, jer si ti Bog spasitelj 
moj. 

Opomeni se samilosti svoje, Gospodine, i milosrđa svoga, 
što je od vijeka. 

Prestupaka mladosti moje i zabluda mojih ne spominji se. 

Po milosrđu svojem sjeti se mene. 

Dobar je i pravedan Gospodin. 

Svi su putovi Gospodnji milosrđe i istina onima, koji 
drže zavjet njegov i naredbe njegove. 

Radi imena svojega, Gospodine, oprosti grijeh moj. 

Molimo te, Gospodine, probudi svoju moć i dođi: da nas 
izbaviš od pogibli naših grijeha, koje nam prijete, te nas, 
oslobođene, tvojom zaštitom privedeš k spasenju, koji živiš 
i kraljuješ u vijeke vjekova. Amen. 


Ponedjeljak iza prve nedjelje Došašća. 


»Približio se dan.« 

»Znajte, već je doba, da se probudimo, jer je naš spas 
bliže sada, nego kada povjerovasmo. Noć je odmakla, a pri- 
bližio se dan. Zato odbacimo tamna djela i oboružajmo se 
svjetlošću« (poslanica). 

l.»Približio se dan« Dan ponovnoga dolaska Go- 
spodnjega, dan, u koji će se pojaviti u sili i slavi, da sudi 

žive i mrtve (2. Tim. 4,1). Liturgija prve nedjelje Došašća 
ozbiljno nas sjeća sudnjeg dana. »Razumijte vrijeme.« Došao 
je čas, da se prenemo oda sna, jer je »naš spas bliže sada, 
nego kada povjerovasmo« prije svetog krštenja. Dan se pri- 
bližio, naime sudnji dan. Svakim danom, svakim se časom 
sve više približuje. Svaki dan, svaka godina, svako sto- 
ljeće približuje nam čas uskrsnuća od mrtvih, kad ćemo du- 
šom i tijelom unići u vječnu slavu. Svake godine o Došašću 
obistinjuju se riječi: »Naš je spas bliže sada, nego kada po- 
vjerovasmo.« Naš se život primiče sasvim sigurno svome svr- 
šetku. Nikad se ne će vratiti dani i časovi, koje »prespava- 
mo.« Za uvijek je izgubljeno, što smo izgubili za vrijeme 
svoga zemaljskog života. Krajnje je dakle vrijeme, da se pre- 
nemo oda sna. »O Svjetlosti, prosvijetli nas i trgni nam oda 
sna duh« (hvalospjev Došašća). Ne samo lude, nego i mudre 
djevice zadrijemaše, kad je zaručnik zakasnio (Mat. 25,5). I 
revne duše postaju često pospane, mlake, nemarne i svoje 
dužnosti vrše nemarno, mehanički, bez volje i nesavršeno. 
Zato nas sveta liturgija i sveta Crkva ozbiljno opominje na 
početku Došašća riječima: »Već je vrijeme, da se probudite.« 
Ova opomena vrijedi i za nas, za mene! 

2. »Približio se dan.« Poslanica shvaća ove riječi 
još na drugi način. Približio se dan, jasni dan kršćanskog ži- 
vota, u protivnosti s prijašnjim životom u noći poganstva. 
Približio se dan, znači: naš kršćanski život već se kupa u 
prvim zrakama sunca, koje izlazi, naime nadnaravnog, pre- 
obraženog života. Ili zar to_nije početak onog slavnog života, 
koji će nam na sudnjem danu biti poklonjen? Na obzorju 
našega kršćanskoga života već se odrazuje sjaj našega uskr- 
snuća i potpunog otkupljenja tijela i duše. Pogani, i koji nisu 
kršćani, još se nalaze u tami. Mi kršćani hodamo u sjajnom 
danjem svijetlu. Što slijedi iz toga? »Upoznajte vrijeme!« 
Zato odbacimo tamna djela, djela poganskog, nekršćanskog 
života i oboružajmo se svjetlošću. »Djela tamna jesu: proždr- 
ljivost i pijanstvo,« pohlepa za uživanjem; nečistoća i blud- 
nost; putenost i svakovrsna nećudorednost; »svađa i zavist«, 

mnogobrojna nesusretljivost prema bližnjemu. Mi kršćani ni- 
kako ne smijemo činiti ova djela. Naše kršćansko geslo mo- 
ra biti: »Obucite se u Gospodina Isusa Krista.« Mi moramo 
misliti i suditi, kao što Isus misli i sudi; ljubiti, što on ljubi, 
naime volju Očevu, spas duša, siromaštvo, poniznost, prezir, 
trpljenje, križ; mi moramo živjeti onako kako je on živio 
na zemlji, jednostavnim životom, misleći na Boga, u nepre- 
kidnoj molitvi, savjesno vršeći svoje dužnosti, a napose da 
velikodušno i odano ljubimo Oca. To je pravi kršćanin: iz 
kojega otsijeva Kristov Duh, on je prilika Kristova, drugi 
Krist. Na to nas liturgija živo potiče! U novoj crkvenoj go- 
dini moramo težiti za ovim ciljem: »Obucite se u Gospodina 
Isusa Krista.« . 

3. »Približio se dan.« Sudnji dan. Svakim časom, sva- 
kim dahom približujemo mu se za jedan korak. Dan naše 


smrti bit će prvi sudnji dan. Tada ćemo biti spokojni i utje- 


šeni, ako se sada, danas odvažno prenemo oda sna, od svake 
mlitavosti i polovičnosti, te se povratimo k prvašnjoj revno- 
sti. Može se dogoditi, da ne osjećamo čuvstvo revnosti, ali 
revnost volje nikad ne smije nestati ni u jednoličnosti du- 
hovnog života, niti u napastima niti u poteškoćama; revnost 
volje čini, da budemo točni i savjesni i onda, kad nismo ra- 
spoloženi za molitvu ili spremni za nauke i dnevne križeve; 
i ondje, gdje ne uspijevamo, kad smo slabi ili umorni. Po- 
sjedujemo li revnost volje? Koliko smo se obukli u Gospo- 
dina Isusa Krista? Mi se mnogo molimo, dnevno razmatramo, 
i čitamo svoje duhovno štivo; dnevno prisustvujemo svetoj 
Misi i svaki dan primamo svetu pričest. Od Boga dobivamo 
toliko milosti i poticaja. A ipak, kako smo još daleko od toga, 
da budemo drugi Krist, da mislimo, ljubimo i živimo kao 
Krist Gospodin. Krajnje je vrijeme da se prenemo oda sna 
te iznova i ozbiljno nastojimo bolje živjeti. 

»Gospodin će dati svoj blagoslov, a zemlja će naša dati 
plod svoj« (pričesna). To je utješno obećanje za novu milo- 
snu godinu. U svetoj pričesti Bog Otac nam daje svoj bla- 
goslov, Krista Isusa, Otkupitelja, svoga ljubljenog Sina. Isus 

postaje našom hranom, i daje nam svoje tijelo i krv, svoj 
duh i svoj život. Snagom svete pričesti donosi zemlja naše 
duše svoj plod, kreposti, svetost, sjedinjenje s Bogom. Crkva 
nas poziva, da često primamo svetu pričest, jer je veliko 
sredstvo našega posvećenja. Po njoj ćemo crpsti poticaje i 
jakost, koju trebamo, da možemo vršiti svoje dužnosti. Zato 
pristupajmo dnevno k svetoj pričesti! Ali svakim danom 


xyz: 


Molitva. 


Molimo te, Gospodine, probudi svoju moć i dođi: da nas 
izbaviš od pogibli naših grijeha, koje nam prijete, te nas, 
oslobođene, tvojom zaštitom privedeš k spasenju. Koji živiš 1 
kraljuješ u vijeke vjekova. Amen. 


Utorak iza prve nedjelje Došašća. 


Dar Došašća — plod Došašća. 

»K tebi uzdižem dušu svoju!« Ovako vapijemo k nebu 
svijesni svoje ćudoredne bijede i potrebe za otkupljenjem. 
Mi znamo, da nas nijedna stvorena sila ne može otkupiti i 
osloboditi, nego jedino Isus Krist, utjelovljeni Sin Božji. On 
stoji pred vratima. U otajstvu svete božićne noći dolazi, da 
nam bude Otkupiteljem. S tom vjerom i s tim pouzdanjem 
vapijemo: »K tebi uzdižem dušu svoju.« Sada svratimo svoju 
pažnju na naš adventski dar i plod. 

l. Naš adventski dar. Kod prikazanja svete Mise 
govorimo: »K tebi uzdižem svoju dušu.« Svećenik diže pa- 
tenu i kalež u vis. U tome času položimo na patenu svoju 
dušu, svoje duševne i tjelesne sile, svoje srce, i svoj život, da 
s kruhom i vinom budemo jedan žrtveni dar Bogu. Kao što 
kruha i vina u svetoj pretvorbi nestaje, jer se pretvara u 
presveto tijelo i krv Gospodnju, tako treba da i nas na po- 
četku nove crkvene godine nestane. Treba da umremo svo- 
me duhu, svjetovnim mislima i željama, sklonostima i na- 
mjerama, osnovama i nakanama. Zatim treba da uskrsnemo 

na novi život u Kristovom Duhu, treba da se pretvorimo u 
Krista, u njegovo biće. »Obucite se u Gospodina Isusa Kri- 
sta.« Prožeti, napunjeni i oživljeni Kristovim duhom, ništa 
drugo ne znamo osim Boga i svete volje Božje. Bog nam je- 
dini dostaje. »K tebi uzdižem dušu svoju.« 

2. Naš adventski plod. »Gospodin će dati svoj 
blagoslov, a zemlja će naša dati plod svoj« (pričesna). To je 
odgovor na naše: »K tebi uzdižem dušu svoju«, na naš ad- 
ventski dar. Neizmjerno će biti bogat plod, koji će u zemlji 
naše duše na Božić dozreti. To je onaj plod, koji prečista Dje- 
vica već nosi u svome krilu. To je plod prikazanog kruha i 
vina, »blagoslov« nebeskog Oca, to je odgovor i uzdarje na 
naš prinos: to je Isus Krist, Sin Božji. »Ne će li (Otac) nama 
s njime sve darovati?« (Rim. 8,32). Što su sve vremenite vre- 
dnote i dobra, svi božićni darovi, kojim se ljudi međusobno 
darivaju, ako ih usporedimo s ovim blagoslovom, s ovim da- 
rom Došašća, s Isusom Kristom! 

3. »Tko malo sije, malo će i žeti, a tko sije obilno, i žet 
će obilno« (2. Kor. 9,6). Dajmo sve: svoje vrijeme, svoje umi- 
jeće, svoje zdravlje, svoju čast kod ljudi, svoje mišljenje, 
svoje htijenje, svoju budućnost. Položimo sve na patenu. 

Naše prikazanje kod svete Mise je samo početak, uvod. 
>K tebi uzdižem dušu svoju«, cijeli dan, svaki čas, i to u du- 
hu i činom žive vjere, koja u svemu samo njega vidi, nje- 
govu prisutnost, njegovo djelovanje, njegovu svetu volju, 
njegovu promisao, njegove naredbe i dopuštenja. U duhu i 
činom potpune odanosti i povjerenja u njegovo vodstvo i 
upravljanje, bez svakoga straha i pridržaja; u duhu i činom 
silne i vjerne ljubavi, koja je spremna na svaku žrtvu, po- 
niženje, trpljenje, odricanje, koja se svega kloni, sve čini, 
svemu se pokorava, što on želi, kako on želi, i jer on to hoće, 
naređuje, daje i uzima. 

»K tebi uzdižem dušu svoju.« U prvom dolasku Gospod- 
njem gledamo već početak budućeg, drugog dolaska, kad će 
doći s velikom silom i slavom, da sudi žive i mrtve, da na- 
gradi dobre, a kazni zle. To će biti dan savršenog otkuplje- 

nja, kad uđemo u lijepo nebo. »Blago siromašnima u duhu. 
Blago krotkima. Blago čistima u srcu. Blago progonjenima 
radi pravde. Veselite se, jer je obilna vaša plaća na nebu« 
(Mat. 5, 4—12). 


Molitva. 


K tebi uzdižem dušu svoju, Bože, u tebe se uzdam, da ne 
će zavladati nada mnom moji neprijatelji, jer tko čeka po- 
moć tvoju, ne će ostati postiđen (prikazanje). 

Pokaži mi putove svoje, Gospodine, uči me stazama svo- 
jim. Vodi me u istini svojoj i uči me, jer si ti Bog spasitelj 
moj, tebe čekam po vas dan. Opomeni se samilosti svoje, Go- 
spodine, milosrđa svoga, što je od vijeka. Prestupaka mla- 
dosti moje i zabluda mojih ne spominji se. Po milosrđu svo- 
jem sjeti se mene radi dobrote svoje Gospodine (Ps. 24, 1—7): 


Srijeda iza prve nedjelje Došašća. 


Izbavljenje. 

»Dignite svoje glave i gledajte, jer se približuje vaš 
otkup« (evanđelje). To je vesela vijest Došašća. »Mi očeku- 
jemo spasitelja« (Filip. 3,20), »mi čekamo blaženu nadu i 
slavni dolazak velikoga Boga i Spasitelja našega Isusa Kri- 
sta« (Titu 2,13). Božić će nam donijeti izbavljenje, oprošte- 
nje grijeha i iscjeljenje naših rana. 

l.»On će izbaviti puk svoj od grijeha 
njegovih.« Čovjek je sagriješio i grijehom je od sebe od- 
bacio neizmjernoga Boga, urotio se protiv njega, nanijevši 
mu neizmjernu sramotu i uvredu. Grijeh je svetogrđe, aten- 
tat, napad na Boga, pokušaj, da Boga zbacimo s prijestolja 
te ga otstranimo s ovoga svijeta: On, Gospodar, da ne bi imao 
više nikakvih prava! Tko može da opet zadovolji za ovu 
sramotu, koju smo svojim grijehom nanijeli svome Bogu i 
Gospodinu? Čovjek to ne može. Kako ćemo neizmjernom Bo- 
gu dati zadovoljštinu od neizmjerne vrijednosti? To ne mogu 
ni svi ljudi, ni sva stvorenja zajedno: sve što oni mogu pru- 

žati, jest i ostaje uvijek samo ograničen napor stvorenja, koje 
nikad ne će doseći neizmjernost uvrijeđenog Veličanstva sve- 
višnjega Boga! Ni Bog ne može zadovoljiti za krivnju, koju 
smo počinili: neizmjerno Veličanstvo ne može da se ponizi, 
koliko je potrebno za zadovoljštinu i naknadu. Zato bismo 
ostali u svome grijehu kao djeca srdžbe, neotkupljeni, dokle 
god bi Bog na tome stajao, da mu se dade dostojna zadovolj- 
ština za uvrede, ili dok se ne bi našao onaj, koji će kao Bog 
i čovjek u isto vrijeme — uzeti krivnju čovječanstva na sebe 
da za nju zadovolji. Zato je Sin Božji postao čovjekom, sli- 
čan nama u svemu osim u grijesima. On se odrekao izvanj- 
skoga sjaja svoje božanske naravi, ponizio se, primio na se 
obličje sluge te je postao poslušan do smrti na križu (Filip. 
2,7 sl). Umirući »izbrisao je pisanu zadužnicu, koja je svje- 
dočila protiv nas, te otstranio prikovavši je na križ« (Kološ. 
2,14). On je dao svoju krv kao otkupninu. Suze, molitve, po- 
kornička djela, trpljenja i nevolje cijeloga čovječanstva, 
spremnost cijeloga ljudskog roda na smrt ne vrijedi koliko 
jedna jedina kap krvi Boga-Čovjeka. On, jedini on nas 
je mogao izbaviti od naših grijeha. On je mogao da nas osta- 
vi u našem grijehu: i svi bismo mi bili za uvijek propali, 
bili bismo za uvijek bez Boga. Ali njegova ljubav ga je po- 
takla, da dođe, te izbavi svoj puk od njegovih grijeha. Kako 
mu moramo toplo zahvaliti! 

2. »Iscijelit ću tvoje rane (Jer. 30,17). On do- 
lazi, da iscijeli naše rane. On je milosrdni Samaritanac, koji 
se ljubezno brine za bijednika, koga su opljačkali i polumr- 
tva ga ostavili. On ga podiže zalijevajući mu rane uljem i 
vinom i ne zadovoljava se, doklegod se ne izliječi. Božić će 
izliječiti duboke rane naše duhovne sljepoće, u kojoj se ludo 
bacamo na zemaljske stvari padajući u idolopoklonstvo. Sve- 
to Pismo to naziva preljubom. O Božiću ćemo se izliječiti od 
želje za užicima, za blagom, od neurednog poslovanja, od ne- 
obuzdane putenosti, od sebičnosti i samovolje, od ludog isti- 
canja samoga sebe, od želje za ugledom, častima i vlašću. O 
Baur, Rasvijetli se! I. : 3 

Božiću će se iscijeliti rana, na kojoj krvari čovječanstvo, a 
ta je: da je čovjek kao iščupan iz zemljišta, koje mu pogo- 
duje, iščupan iz životnog krila Božjega. Danas je sve bog: 
novac, putene naslade, estetika, atletika. Samo o Bogu nitko 
ne želi ništa čuti. On se smatra teretom. Zato sam Bog u 
ljudskoj prilici dolazi u našu sredinu i pruža nam svoju isti- 
nu. On je postao čovjekom, da nas nauči živjeti jedino isti- 
nitim, dubokim, sretnim i božanskim životom. On nam poka- 
zuje put, jedini put iz bespuća i ćudoredne bijede. On spušta 
božansko svijetlo i božansku snagu u naše duše i na cijelo 
čovječanstvo. On lijeva ulje i vino u naše rane i ne sustaje 
davajući nam sve i brineći se za nas, dok ne ozdravimo. S 
tom otkupiteljskom namjerom, dolazi o Božiću opet k nama, 
i pruža nam svoju otkupiteljsku ruku. »Mir ljudima na zem- 
lji!« »Iscijelit ću tvoje rane.« Blaženog li dolaska Gospod- 
njega! 


3. Mi živo osjećamo veliku ćudorednu bijedu današnjega 
vremena, koje se udaljilo od kršćanstva, od Crkve i od Bo- 
ga. Mi osjećamo bijedu pojedinca i bijedu cjeline. Budimo 
zato zagovornici i zastupnici sadašnjega bijednog čovječan- 
stva, molimo i očekujmo čas njihovog pomilovanja, otkup- 
ljenja i ozdravljenja. »K tebi, Gospodine, uzdižem dušu svo- 
ju!« U ime svoje, u ime Crkve i u ime čovječanstva vapimo 
za Otkupiteljem. »Daj nam, Gospodine, svoju milost i svoje 
spasenje,« daj nam Otkupitelja. »Probudi, Gospodine, svoju 
moć i dođil« Ti ćeš osloboditi svoj puk od njegovih grijeha. 
Ti ćeš izliječiti njegove rane! 

U svetoj Misi prikažimo Ocu svoj »čisti, sveti i neoka- 
ljani žrtveni dar«, tijelo i krv našega Gospodina, moleći u 
ime ljudske zajednice. Radi svoga Sina, radi njegove muke 
i smrti, smiluj se nama, Bože. »Oprosti nam dugove naše. 
Ne uvedi nas u napast, nego izbavi nas od zla« naših grije- 
ha, našega zaboravljanja na Boga, našega otpada od Boga i 
od njegovog zakona, od zla nepripravnosti, zaslijepljenosti, 
od vječnoga prokletstva. 

»K tebi uzdižem svoju dušu, Bože, u tebe se uzdam.« 
Ovako se moli Crkva. Ona zna, da će nas on izbaviti od opa- 
snosti, koja nam prijeti radi naših grijeha, t. j. da će nas 
očuvati od vječnog prokletstva, i da će nas spasiti. On do- 
lazi kao Otkupitelj, kao Spasitelj! Vjerujmo! Uzdajmo se! 
I zahvalimo se! Pripravimo put Otkupitelju, koji dolazi. 


Molitva. 


Molimo te, Gospodine, probudi svoju moć, i dođi:.da nas 
izbaviš od pogibli naših grijeha, koje nam prijete, te nas, 
oslobođene, tvojom zaštitom privedeš k spasenju. Koji živiš 
i kraljuješ u vijeke vjekova. Amen. 


Četvrtak iza prve nedjelje Došašća. 
Otkupljeni! 

»Dignite svoje glave, jer se približuje vaše izbavljenje« 
(evanđelje). Mi očekujemo Otkupitelja i otkupljenje. Božić 
će nam navijestiti radosnu vijest: »Izbavljenje posla Gospo- 
din svojemu narodu; zauvijek sklopi savez s pukom svojim« 
(Ps. 110,9). Mi vapimo iz dubokog osvjedočenja da smo ne- 
otkupljeni od svoje duhovno-ćudoredne bijede. Uzdamo se u 
Otkupitelja, koji je blizu, da nam pomogne. »Jer u Gospo- 
dina je milosrđe, i obilno je u njega otkupljenje. On će otku- 
Piti Izraela od sviju bezakonja njegovih« (Ps. 129,7). 

1 »On će spasiti svoj narod od njegovih 
gri jeha« Ovim se riječima anđeo javio Josipu. »Nemoj se 
bojati k sebi uzeti Mariju, svoju ženu, jer što je začeto u 
njoj, od Duha je Svetoga. Rodit će Sina, i daj mu ime Isus: 
jer će on spasiti svoj narod od njegovih grijeha« (Mat. 1,20). 
Isus je došao na svijet, da izvrši djelo otkupljenja. »Svršeno 
je« (Iv. 19,30). Mi smo otkupljeni! Grijeh je uistinu nadvla- 
dan. Ublažen je gnjev Božji. Uništena je moć pakla. Nepri- 
jatelj ovoga svijeta je izbačen. Smrt je pobijeđena. Nebo nam 
je otvoreno. I to sve po otkupljenju, koje nam je Krist zado- 

3* 


36 I. Došašće: Prva nedjelja. 


bio. Mi smo otkupljeni, to je onaj veliki događaj i utješna 
istina, na koju nas upozoruje Došašće. Mi smo spaseni. »I nas, 
koji bijasmo mrtvi prestupcima i grijesima svojim, u kojima 
smo nekad živjeli krećući se u požudama tijela svojega, či- 
neći tjelesne želje i pomisli, i bijasmo po naravi djeca srdžbe; 
ali Bog koji je bogat milosrđem radi velike ljubavi svoje, ko- 
jom nas ljubi, i nas, koji bijasmo mrtvi u grijesima, oživi s 
Kristom — milošću smo spaseni. — I s njim nas uskrisi i po- 
sadi na nebesima u Kristu Isusu. Jer smo milošću spaseni 
kroz vjeru, i to nije od nas, nego je dar Božji« (Efež. 2, 1—9). 
Bez sumnje: mi smo otkupljeni. Mi smo spašeni. Zar može- 
mo nešto drugo činiti osim radovati se, zahvaljivati mu, i 
biti sretni pri pomisli da smo spaseni? Nebo nam je otvoreno! 

2. »Dignite svoje glave, jer se približuje 
vaše izbavljenje« Mi smo otkupljeni, a ipak čujemo: 
»Približuje se vaše izbavljenjel« Ono ima još da dođe. Ili zar 
nije istina, da se mnogi ljudi još nijesu izmirili s Bogom? 
Da još mnogi stenju pod jarmom i krivnjom svojih grijeha? 
Da se mnogi još nalaze pod vlašću đavolskom? Da u mnogi- 
ma još nije skršena moć zloće, strasti, neurednih nagona, pu- 
tenosti, oholosti, pohlepe? Da su još mnogi »djeca srdžbe«, da 
još nije uništena njihova krivnja prema svetom i pravednom 
Bogu? Zar dakle Crkva nema pravo, kad u Došašću govori, 
da se približuje naše izbavljenje? Da, tako je! Mnogi se još 
nijesu izmirili s Bogom. Mnogi su još mrtvi u svojim grije- 
sima. Ni mi sami još nismo u svemu otkupljeni, izbavljeni; 
često smo još robovi svjetovnih dobara, svjetovnih i tjele- 
snih naslada i varka, često robujemo i služimo svojim želja- 
ma, svojim sklonostima, i nagonima, sebeljublju! »Dignite 
svoje glave, jer se približuje vaše izbavljenje!« Uzdajte se! 
Dolaskom Otkupitelja bit ćemo izbavljeni. Teško osjećamo 
svoju nutarnju bijedu, svoju sklonost na zlo, na prostotu, 
svoju mlakost u dobru, svoju sporost na kucaje i poticaje 
milosti, svoje bježanje pred križevima, svoj ljudski obzir. 
"Toliki nas još okovi sapinju! Tko će nas spasiti? Tko će nas 
osloboditi od nas samih? Samo Otkupitelj! I, eto, on dolazi! 


Četvrtak: Otkupljeni. 37" 


On dolazi samo s tom namjerom, da nas sve izbavi, svakoga 
pojedinca i to svakoga onako, kako je njemu potrebno. Onaj 
dolazi, kome »je dana sva vlast na nebu i na zemlji« (Mat. 
28,18). On je jači, koji je svladao jakoga, đavla (Luka 11,22). 
»Na njegovim ramenima počiva vlast« (Iz. 9,6). On dolazi kao 
onaj »koji me ljubio i predao sebe za mene« (Gal. 2,20); kao 
dobri pastir, koji daje život svoj za ovce svoje (Iv. 10,11). »Ni- 
tko nema veće ljubavi od ove, da tko svoj život polaže za 
svoje prijatelje« (Iv. 15,13). Ne moram li dakle sve od njega 
očekivati? »K tebi, Gospodine, uzdižem dušu svoju. U tebe 
se uzdam, ne ću se zastidjeti!« (ulaz). 


3. Otajstvenog li Došašća. Mi smo otkupljeni, doista smo 
otkupljeni. A ipak, u nekim stvarima još nismo otkupljeni, 
i to u punom smislu ove riječi. Mi smo otkupljeni, ukoliko 
je otkupljen cijeli ljudski rod. Krivnja ljudskoga roda je uni- 
štena. Bog se izmirio sa čovječanstvom. Božje milosti stoje 
ljudskom rodu na raspolaganje. Kraljevstvo je sotonino uni- 
šteno, a nebo je širom otvoreno. Postoji dakle otkupljenje 
cjeline. Ali mi kao pojedinci moramo na tom otkupljenju 
sudjelovati. Mi treba da samo još uđemo u kraljevstvo cje- 
lokupnog otkupljenja i bit ćemo otkupljeni. Blago otkuplje- 
nja nalazi se u Kristu i u njegovoj Crkvi: Ove vrednote 
uistinu opstoje, i od neizmjerne su vrijednosti, duhovnosti i 
sjaja. Mi smo otkupljeni, kao cjelina, kao ljudski rod, kao 
Crkva. Ali svaki od nas još mora unići u ovo kraljevstvo, 
da prisvoji njegov sjaj i da tako što savršenije bude dionik 
Kristovog otkupljenja. 

Mi smo otkupljeni, ali u isto vrijeme još nismo pot- 
puno otkupljeni. Mi smo djeca Božja, djeca milosti. Loze 
Krista-čokota, nošeni njegovim životom. Ali sve to još nismo 
potpuno i u punoj mjeri. Mi možemo i moramo kao djeca 
Božja u milosti, u kreposti, u sjedinjenju s Bogom, u vjeri, 
u ufanju, u ljubavi rasti, svakim danom postajati čvršći i 
revniji, savršeniji: Za tu milost molimo u sveto adventsko 
vrijeme, da po milosti Božjoj naše otkupljenje bude potpu- 

nije i savršenije. Savršenstvo je cilj, za kojim moramo težiti. 
Ne budimo polovični, nemojmo sustati! 

Mi smo otkupljeni, ali u isto vrijeme i neotkupljeni. Čak 
onda, kad bi pomoću Božjom naše otkupljenje bilo potpu- 
no u savršenoj čistoći, milosti i kreposti, mi bismo još uvijek 
bili pod vlašću smrti. I od nje moramo biti otkupljeni. Radi 
ovog konačnog otkupljenja doći će Gospodin na sudnji dan. 
On će pozvati naše bijedno tijelo, da se sjedini s dušom, da 
vječno bude dionikom njezine sreće i blaženoga uživanja Bo- 
ga. Time će naše otkupljenje biti konačno savršeno. »Što oko 
ne vidje, i uho ne ču, i u srce čovječje ne uđe, ono pripravi 
Gospodin onima, koji ga ljube« (1. Kor. 2,9). »Približuje se 
vaše izbavljenje!« 


Molitva. 


Molimo te, Gospodine, učvrsti u našim dušama otajstva 
prave vjere, te dopusti da dođemo do vječnih radosti. Po 
Kristu Gospodinu našem. Amen. 


Petak iza prve nedjelje Došašća. 


»Obucite se u Gospodina Isusa Krista« 


»Braćo, znajte, da je došao čas, da se prenemo oda sna. 
Odbacimo dakle djela tamna, i obucimo se u oružje svijetla. 
Obucite se u Gospodina Isusa Krista!« (poslanica). 

1. »Došao je čas, da se prenemo oda sna.« Došao je 
čas! Ovako nas opominje apostol, sveta Crkva. Ne opominju 
oni pogane, nevjernike, nego nas, koji vjerujemo, koji smo 
kršteni, koji znamo za ono jedino potrebno. Ta je opo- 
mena dana i nama, koji dnevno razmatramo, koji prisustvu- 
jemo svetoj Misi, koji primamo svetu pričest, koji čitamo 
duhovno štivo, nama, koji vršimo razna djela pobožnosti. A 
unatoč toga još uvijek spavamo, ako ne snom teških grijeha, 
a ono ipak snom mlitavosti i ravnodušja, snom duhovne ru- 
tine i mlakosti. Kako bismo morali biti revni za stvari Božje 
i našega Spasitelja! Za čast i slavu Božju, za svoje sjedinje- 

nje s Bogom i našim Spasiteljem! Kako bismo morali revno- 
vati, da nam namjere budu čiste, a motivi plemeniti, da se 
sabrano molimo, da činimo pokoru i damo zadovoljštinu za 
svoje grijehe i za grijehe svoje braće u Kristu! Kako.bismo 
morali živo nastojati da spasimo i posvetimo duše svojih 
bližnjih! Ne zaslužuje li Bog, koji mi obećaje vječni život, 
da živim samo za Boga i vršim njegovu svetu volju, sve do 
posljednjega časa, sa svom odanošću i revnošću? A kako 
uistinu mislim i živim? Doista je vrijeme, da se prenem od 
dugoga sna. Danas, na pragu nove crkvene godine, u ovom 
svetom Došašću! 

2. »Obucite se u Gospodina Isusa Krista.« 
U nama treba da uskrsne novi čovjek, koji živi po Isusu. 
Novi čovjek živi Duhom Kristovim, on živi nutarnjim, a u 
nekoj mjeri i vanjskim životom Isusovim, koji se u njemu 
samo produžuje. Gospodin ne želi da bude samo učitelj, pri- 
mjer i uzor. On želi, a to i mora, da prije svega bude život, 
čokot, koji svoj život šalje u loze, koji stvara cvjetove na 
granama, a iz cvjetova plodove. »Obucite se u Gospodina Isu- 
sa Krista.« Živite njegovim životom! Ljubite, što je on lju- 
bio: siromaštvo, prezir, skrovitost, križ, općenje s Ocem. Ži- 
vite onome čemu je on živio: volji i dopadnosti Božjoj, slavi 
Očevoj i spasenju duša. Mi treba da živimo, proživljavamo 
njegovu poniznost, skromnost, strpljivost, dobrotu i krotkost, 
njegovu ljubav prema neprijateljima, njegovu odvratnost od 
grijeha i svega, što nije milo Bogu Ocu. »Obucite se u Go- 
spodina Isusa Krista.« Budimo loze na njemu, živom čokotu, 
da u svemu njega nasljedujemo, da budemo živa slika Kri- 
stova. To je ozbiljna opomena svetoga Došašća! »Danas, ako 
čujete njegov glas, nemojte da otvrdnu srca vaša« (Ps.. 94,8). 
Došao je čas, da se prenemo oda sna, da postanemo novi ljudi 
u Kristu Isusu! 

3. Velik je program: »Obucite se u Gospodina Isusa Kri- 
sta!« To neka bude moj posao u novoj crkvenoj godini. Da 
postanem živi ud na Kristu, da što dublje pođem u Krista, 
bit će mi jedina briga. Toliko ću u novoj crkvenoj godini biti 

dionikom Kristove milosti i otkupljenja, koliko se uživim u 
Krista, koliko se s njime sjedinim. Cijeli naš spas, svaki naš 
nutarnji napredak bitno ovisi o mjeri našega sjedinjenja s 
Kristom i o riječima »Obucite se u Gospodina Isusa Krista!« 

»Obucite se u Gospodina Isusa Kristal« U tome će mi 
pomoći liturgija crkvene godine. Ona mi pruža sredstva, na- 
pose sredstvo svete euharistije, kao žrtve i kao gozbe. Zato 
ne ćemo gledati samo na veliki zadatak, nego jednako gledaj- 
mo i na snažna sredstva, koja su nam dana. »Gospodin će dati 
svoj blagoslov, to jest, sveta euharistija, Krist u svetoj pri- 
česti. A naša zemlja, zemlja naše duše, donijeti će plod svoj« 
(pričesna). Zašto, dakle, da se plašimo pred silnom zadaćom? 
»Sve mogu u onom, koji me jača« (Filip. 4,13). Držat ću se 
svete Crkve i njezine liturgije, ona će me voditi do uskog 
sjedinjenja s Kristom, ona će me povesti k rijekama milosti 
i spasa. 


Molitva. 

Štiti nas, Gospodine, koji služimo tvojim svetim Otaj- 
stvima, da mi, koji se bavimo božanskim stvarima, dušom i 
tijelom tebi služimo. Amen. ' 

Molimo te, Gospodine, pošalji onoga, koga kaniš poslati. 
Pogledaj na žalost puka svojega. Kao što si obećao, dođi da 
nas izbaviš (Responsor kod Matutina). 


Subota iza prve nedjelje Došašća. 


Zdravo Marijo! 

Služba Božja prve nedjelje Došašća slavi se u svetoj Ma- 
riji Velikoj (Zbor kod sv. Marije Velike). Pođimo dakle u 
svetište, u kuću Majke Božje, da ondje budemo svjedoci utje- 
lovljenja Sina Božjega. »Anđeo Gospodnji navijestio Mariji, 
i ona je začela po Duhu Svetom.« Svoj spas naći ćemo u 
Mariji, u svetoj Crkvi. KS 

1. »Anđeo Gospodnji navijestio Mariji« 
U "Mariji, Božjoj Majci, u čijoj smo se kući sakupili, nala- 

zimo Krista, otkupljenje. Djevica je povjerovala i pokora- 
vajući se anđelovoj vijesti ponizno je rekla svoj »Neka bude.« 
»I riječ je tijelom postala« u krilu Djevice. »Zdravo milosti 
puna, Gospodin s tobom, blagoslovljena ti među ženama.« 
Marija, Djevica, i Bogorodica jest onaj most, po kojem će 
Krist, naš spas, doći k nama. Svaki, koji traži spas, opro- 
štenje grijeha, milost posinjenja Božjega, istinu i život, mora 
poći k Mariji, k Djevici i Majci. »Koji mene nađe, našao je 
život« (Knj. Mudr. 8,35). »Zdravo Marijo, milosti puna, Go- 
spodin s tobom! Duh Sveti sići će na te i sila Svevišnjega 
osjenit će te. I ti ćeš roditi Sina: i zvat će se Sin Božji« (Re- 
sponsor kod Matutina). 

2. Sveta liturgija ne gleda u Mariji samo 
povijesnu ličnost iz davne prošlosti, ona joj je ujedno slika 
(tip) i uzor svete Crkve: Marija je sadašnjost, ona i dalje 
otajstveno živi u svetoj Crkvi. U nazaretskoj Djevici pribli- 
žava se sama Crkva Božiću. Po Mariji začela je i Crkva u 
svome krilu spasenje. Po Mariji je i u Crkvi »Riječ tijelom 
postala i prebivala među nama« Za Djevicu-Majku (za 
Crkvu) vrijede riječi: »Gospodin s tobom!« Crkva Bogonosi- 
teljica, Kristonositeljica sv. Došašća. Tko želi imati Krista, 
istinu, milost i božanski život, taj je upućen na sv. Crkvu. 
»Koji mene nađe, našao je život.« Mi ćemo ga naći samo u 
zajednici Crkve, koja vjeruje, žrtvuje, koja se moli! 

3. Danas smo se sakupili u kući Marijinoj, u neku ruku 
u tihom Nazaretskom domu i očekujemo u žrtvi svete Mise 
dolazak Sina Božjega. Dolazi anđeo, svećenik, koji nam nosi 
Vijest: »Evo, Djevica, Crkva, će u ovom času začeti Duhom 
Svetim.« On se saginje nad kruhom i nad kaležem govoreći: 
»Ovo je tijelo moje, ovo je krv moja.« Duh Sveti lebdi nad 
kruhom i nad kaležem. Crkva vjeruje, ona se klanja, radosna 
i zahvalna srca priznaje: »Riječ je tijelom postala i prebiva 
među nama.« To je sveto Došašće, milosni dolazak Gospodnji 
u kući Marijinoj, u Crkvenoj zajednici! Pa kad se još u sve- 
toj pričesti svrati u našu dušu i ondje se nastani uistinu, 
onda je doista u nama, kao što je nekoć bio u nazaretskoj 

Djevici Mariji! Blaženo Došašće, puno milosti! »Gospodin s 
tobom!« 

Spasenje, otkupljenje, milost nije vezana na pojedinu 
osobu, na ovu ili onu ličnost, nego na zajednicu, na cjelinu, 
na Crkvu. Toliko smo eto u svom naravnom i nadnaravnom 
biću i životu, mišljenju i htijenju, osjećanju i djelovanju 
upućeni na cjelinu i međusobno povezani. Naš život, naša 
krepost i naš grijeh tako su solidarno međusobno povezani, 
da pred Bogom i u otkupljenju dolazimo u obzir samo kao 
cjelina, kao jedinstvo, kao zajednica. Naše je otkupljenje u 
prvom redu bilo izvršeno na zajednici, na cjelini. I zato ćemo 
samo utoliko biti otkupljeni i s Kristom, koliko budemo pri- 
padali uz Mariju, crkvenoj zajednici: s Crkvom moramo ži- 
vjeti, vjerovati, nadati se, moliti i osjećati. Izađimo iz uske 
osamljenosti svojega neznatnog ja! U zajednici, u cjelini, u 
Crkvi i po Crkvi naći ćemo i sebe, bit ćemo spremni za mi- 
losti, za Božić. »Koji nađe mene, crkvenu zajednicu, našao je 
život.« Povjerimo se Crkvi. Ona je nama Marija, milosti pu- 
na. »Gospodin s tobom!« Pridružimo se njezinim žrtvama i 
molitvama; u crkvenoj zajednici bit ćemo jaki, moćni i plodni! 

U crkvenoj zajednici naći ćemo i svoje konačno otkup- 
ljenje. Koliko li Crkva čezne za velikim časom ponovnog 
dolaska Gospodnjega! Božić iznova raspiruje u njezinom srcu 
želju, da se što prije dovrši djelo konačnog otkupljenja. »Po- 
kaži mi svoje spasenje«, spasenje vječnoga života na nebe- 
sima! To ćemo konačno spasenje primiti samo po Mariji, po 
Crkvi! Jao onomu, koji ne bi htio biti u zajednici otajstve- 
noga tijela Kristova! Ne, mi ćemo svaki dan sve više ulaziti 
u zajednicu vjerovanja, molitve i žrtve sv. Crkve. Tada nam 
Krist ne će biti strašan sudac, nego Otkupitelj. 


Molitva. 
Zdravo Marijo, milosti puna, Gospodin s tobom, blago- 
slovena ti među ženama i blagosloven plod utrobe tvoje Isus. 
Pokaži nam, Gospodine, svoje milosrđe i udijeli nam 
svoje spasenje. Po Mariji, po svetoj Crkvi i u svojoj svetoj 
Crkvi pokaži nam svoje lice i bit ćemo spaseni. Amen. 











Sveta Misa druge nedjelje Došašća. 


1. Za liturgiju druge nedjelje u Došašću značajna je 
zborna crkva svetoga Križa u Jeruzalemu. U ovoj rimskoj 
crkvi preselio se, tako reći, židovski Jeruzalem k poganima 
a spasenje, koje je u prvom redu bilo namijenjeno Židovi- 
ma, okrenulo se poganima. Zato nazivi Jeruzalem, Sion 
Izrael današnje misne liturgije u prvom redu označuju ka- 
toličku Crkvu, nositeljicu Krista i njegovog spasenja, a zatim 
svaku kršćansku dušu i napokon materijalnu kuću Božju ili 
crkvu, u kojoj po današnjoj svetoj Misi očekujemo i čezne- 
mo za dolaskom Krista, Otkupitelja. 

02. Ulazeći u trijemove naše kuće Božje (u Jeruzalem) 
slušamo radosne zvukove: »Narode sionski, evo Gospodin će 
doći spasiti narode, pogane.« Spasitelj, rođen iz krila izrael- 
skoga naroda, prema obećanjima koja je Bog dao ocima, po- 
tomak, član i otkupitelj izabranoga naroda, prekoračio je na 
svome otkupiteljskom putu granice židovskog naroda i donio 
svoj blagoslov svemu poganskome svijetu. »Gospodin će do- 
ći, da spasi narode.« Gdje bi bili poganski narodi, da ih Go- 
spodin nije milosrdno pchodio! Zato toplo kuca naše srce i 
topi se u radosti, kad čuje radosnu vijest: »Narode sionski 
Gospodin će doći spasiti pogane«, da u poganskom svijetu u 
Crkvi, .u nama dovrši započeto djelo otkupljenja. Da se u 
Crkvi i u mnogim bolesnim, slijepim, kljastim i neotkuplje- 
nim članovima sv. Crkve započeto djelo otkupljenja dovrši 
molimo u sv. Misi »Gospodine, smiluj se.« Za istu milost mo- 
limo i u oraciji. Zatim stupa pred nas učitelj poganskih na- 
roda, sveti Pavao, da nas pouči o milosnom našem pozivu iz 
poganstva. Pogani će zadobiti otkupljenje. »Krist je bio slu- 
ga obrezanih za istinu Božju, da potvrdi obećanje ocevima 
a narodi (koji su stupili u Crkvu) da slave Boga za milote- 
đe« (poslanica). Židovi imaju neko pravo, da Isus k njima 
dođe i da im donese svoj spas, ali pogani nikako. Ako ih je 

Krist ipak pohodio svojim spasenjem, to je samo učinio iz 
čistoga milosrđa i smilovanja. Zato mu pođimo zahvalnim sr- 
cem u susret. Sa nebeskog Siona već otsijeva njegov sjaj (na 
stepenicama): treba već, da se skupimo kod žrtve, da njega 
dočekamo (aleluja). Krstitelj i preteča već je spreman: »Eto 
ja šaljem svoga anđela pred tvojim licem, koji će pred to- 
bom pripraviti put tvoj« (evanđelje). 


3. Još nekoliko časaka, i on će se sam u svetoj pretvorbi 
pojaviti među nama. Sve od prikazanja pripravljajmo mu 
put. S Ivanom Krstiteljem ostavit ćemo udobnosti i uživanja 
te ćemo poći u pustinju da se odričemo, skrušavamo i čistimo 
svoje srce i svoj duh. »Evo doći će Gospodin da spasi naro- 
de!« Mi smo oni slijepci i kljasti iz evanđelja, oni gubavci, 
gluhi i mrtvi. I sada on dolazi da nas spasi. »Obrati se k na- 
ma, i oživi nas!« (prikazanje). Svijesni svoje potrebe za ot- 
kupljenjem i potaknuti željom, da se umnoži i usavrši naše 
otkupljenje, da se oslobodimo od grijeha, pogrešaka i zlih 
sklonosti, upravit ćemo puni pouzdanja i vjere svoj pogled 
k Spasitelju, koji se među nama pojavio. On će nas izliječiti 
od naših bolesti i pretvorit će nas u novoga, savršenijeg čo- 
vjeka, koji živi u Bogu i po Bogu. Potpuni blagoslov i bo- 
gatstvo njegovog dolaska osjetit ćemo u svetoj pričesti. »Je- 
ruzaleme, ustaj i stani na visini i gledaj radost, koja će ti 
doći od Boga tvoga« (pričesna). Dolazak Kristov u Jeruzalem 
svete Crkve i svake pojedine duše po svetoj pričesti jest uje- 
dno neko pripravljanje putova i zalog drugoga dolaska Kri- 
stova, kad bude Jeruzalem, cijelu Crkvu sa svim njezinim 
članovima, poveo k visinama prekogrobnoga života. Ondje 
će biti vječna radost u sretnom posjedovanju i uživanju Bo- 
ga. »Obradovah se, kad mi rekoše: pođimo u dom Gospodnji« 
(aleluja), t. j. u zajednici svete katoličke Crkve, koja kao 
druga Djevica iz Nazareta nosi Krista ljudima. Obradovah 
se, što idemo u kuću Božju, da ondje slavimo svetu žrtvu i 
žrtvenu gozbu svete pričesti, u nebeski Jeruzalem, u mjesto 
blaženog gledanja Božjega i vječnoga otkupljenja! 

Druga nedjelja Došašća. 
»Evo Gospodin će doći!« 

»Populus Sion, ecce Dominus veniet — narode sionski, 
evo, Gospodin će doći« (ulaz). Liturgija gleda u Sionu Jeru- 
zalem, novi Jeruzalem svete Crkve, Jeruzalem vječnog, ne- 
beskog blaženstva, a ujedno i Božje kraljevstvo u dušama. 
Liturgija se danas mnogo bavi mišlju: Gospodin će doći u 
svoj grad, u Božje kraljevstvo svete Crkve i kršćanske duše. 
»Pripravite put Gospodnji«, izravnajte staze, popravite ih za 
onaj veliki čas, kad će božanski Kralj Krist Gospodin, unići 
u svoj grad (o Božiću, o Bogojavljenju). 

1. Gospodin će doći k sionskom narodu, 
t. j. u svoju svetu Crkvu. »Narode sionski, evo, Gospodin će 
doći, i čut će se slava riječi Gospodnje na veselje srca na- 
šega« (ulaz). »Obradovah se, kad mi rekoše: pođimo u dom 
Gospodnji« (stih aleluja), k Sionu Novoga Zavjeta, u Božje 
kraljevstvo svete Crkve, u koju smo i mi pozvani. Ovdje u 
svetoj Crkvi naći ću njega, ovdje ću ga vidjeti, slušati i ti- 
cati, ovdje ću po njemu dobiti otkupljenje, oproštenje gri- 
jeha, milost i život. Ljudi primaju Krista, otkupljenje, spa- 
senje u zajednici svete Crkve. Što se tko više sjedini s vje- 
rom, molitvom, žrtvom, trpljenjem i apostolatom svete Cr- 
kve, tim će savršenije biti dionikom Gospodinovog otkuplje- 
nja i spasenja. »Obradovah se, kad mi rekoše: pođimo u dom 
Gospodnji«, jer ja sam član crkvene zajednice, Kristova tijela! 

2. »Da spasi narode.« On je Otkupitelj Izraelskoga 
naroda. Izraelu je bilo obećano, da će iz njegova krila doći 
Mesija. On je imao neko pravo na Otkupitelja. »A pogani 
slave Boga za milosrđe.« Oni nemaju patrijarhe (Oce), ni za- 
kon (Mojsijev), ni obećanja, koje je Abraham primio; oni 
nijesu članovi izabranoga naroda. Oni su tuđinci i nemaju 
prava na Otkupitelja. Ali on dolazi i radi njih, radi nas, da 
budemo kao neki hvalospjev njegovom milosrđu. »Oni slave 
Boga za milosrđe«, koje im je iskazano! »Obradovah se, kad 
mi rekoše: Pođimo (mi pogani) u dom Gospodnji«: I mi smo 

pozvani da stupimo u Jeruzalem Novoga Zavjeta, u crkvenu 
zajednicu Kristova tijela; da budemo članovi sionskog na- 
roda. »Narode sionski, evo, Gospodin će doći, da spasi po- 
gane.« »Bog hoće, da se svi ljudi spase i dođu do spoznanja 
istine« (1. Tim. 2,4), pa i mi pogani. Uistinu, »Bog je ljubav« 
(1. Iv. 4,8). »Božja se ljubav k nama očitovala u tom, što je 
na svijet poslao svoga Jedinorođenca, da živimo po njemu. U 
tom je ljubav Božja: ne kao da smo mi ljubili Boga, nego je 
on nas prije ljubio i poslao svoga Sina« (1. Iv. 4,9 sl.), poslao 
ga i nama, poganskom narodu. Ovako »slavimo Boga radi 
njegova milosrđa« »pjevajući hvalu njegovu imenu« ne sa- 
mo riječima, nego svojim životom: idući vjerno za Spasite- 
ljem, kao udovi njegovog otajstvenog tijela. »A Bog nade 
da vas napuni svakom radosti i mirom u vjerovanju, da obi- 
lujete u nadi silom Duha Svetoga« (poslanica) u crkvenoj za- 
jednici, i u zajednici sa sretnim sionskim narodom. 

3. »Gospodin će doći.« »Sa Siona sjaji ljepota krasote 
njegove« (na stepenicama). On dolazi u Božje kraljevstvo 
svete Crkve. U njoj dalje živi svojim životom. Život Crkve 
je Kristov život. Tko želi sudjelovati u Kristovom životu 
mora sudjelovati i u (sakramentalnom) crkvenom životu. »In 
domum Domini ibimus — Pođimo u dom Gospodnji.« U sve- 
tom Došašću učimo svjesnije, vjernije i dublje u zajednicu 
svete Crkve. Treba da »složno mislimo među sobom, da 
jednodušno jednim ustima slavimo Boga i Oca Gospodina 
našega Isusa Krista« (poslanica). Jedno srce i jedna 
duša, jedna vjera, ufanje i ljubav, molitva i žrtva. Com- 
municantes: »U zajednici!« Samo ukoliko smo u zajednici s 
našom braćom i sestrama u Kristu i s njima tvorimo jedno 
srce i jednu dušu, samo toliko možemo savršeno žrtvovati, 
slaviti Oca po Isusu Kristu, i »gledati radost, koja će nam 
doći od našega Boga« (pričesna), u svetoj pričesti, u boži- 
ćnom otajstvu, u blaženom Božiću na nebesima. 

Bog je poslao jedinorođenoga Sina svoga na ovaj svijet, 
da »po njemu živimo« (1. Iv. 4,9). »U njemu, u Sinu Božje- 
mu, bijaše život, i život bijaše svijetlo ljudima« (Iv. 1,4). On 

je došao i nama poganima dao »vlast, da budemo djeca Bo- 
žja. Od njegove punine svi mi primismo, milost za milost« 
(1. Iv. 12,16). Novi život. Božanski život. Blago, veće od sva- 
koga blaga, veličinu, koja je viša od svake druge veličine. 

Dosadašnji je život, ako se usporedi s novim životom, 
kao smrt. »Mi znamo, da smo prešli iz smrti u život« (1. Iv. 
3,14). »Hodajmo u novome životu« (Rim. 6,4) kao djeca Bo- 
žja, kao dionici božanske naravi. Božanski život nosimo u 
sebi, — u crkvenoj zajednici. Cijenimo i poštujmo ga uve- 
like. »Jeruzaleme, kršćanska dušo, ustaj i stani na visini i 
gledaj radost, koja će ti doći od Boga tvoga« (pričesna). Taj 
novi život već imamo, jer »tko ima Sina«y — u crkvenoj 
zajednici, kod svete pričesti — »on ima život« (1. Iv. 5,12). 
Oni će ga imati u svoj njegovoj punini i slavi, kad bude Go- 
spodin došao na sudnji dan. Crkva čezne za ovim danom. 
»Gledaj radost, koja će ti doći od Boga tvoga«, kad će te na 
koncu vremena uvesti u nebo! 


Molitva. 


Okrijepljeni duhovnom hranom, smjerno te molimo, Go- 
spodine, da nas naučiš po pričešćenju ove tajne prezirati ze- 
maljske stvari, a ljubiti nebeske. Po Kristu Gospodinu na- 
šem. Amen. 


Ponedjeljak iza druge nedjelje Došašća. 


»Jesi li ti onaj, koji će doći? 

»Kad je Ivan (Krstitelj) u tamnici čuo za Kristova dje- 
la, posla dvojicu svojih učenika« k njemu (evanđelje). Danas 
se u bogoslužju Došašća prvi puta pojavljuje Krstitelj. On 
je čamio u tamnici, jer je rekao preljubniku kralju Herodu: 
»Ne smiješ imati žene brata svojega« (ovaj je naime još ži- 
vio) (Mat. 14,4). Svojim mislima on boravi uz Isusa, kome je 
pripravljao put. 

1. Ivan šalje svoje učenike k Isusu Za 
svoga djelovanja na Jordanu sakupio je mnogo učenika oko 

sebe. Njegova je nakana bila da ih privede k Isusu, što mu 
je i uspjelo, dok drugi još nisu pristajali uz Isusa, i ako je 
njegov nastup bio privlačiviji nego li Ivanov. Isus je u srca 
ulijevao više pouzdanja, nego je to Ivan učinio. Krstitelj je 
ostao na Jordanu, pa su ljudi morali k njemu dolaziti. A Isus 
je sam prolazio zemljom i iražio ljude. Ivan bijaše strog, 
ozbiljan asketa, a Isus sama blagost. On je ljubio grešnike i 
jeo s njima (Mat. 9,11; Luka 15,2). Za bolesnike i siromahe 
tvorio je mnogo čudesa. Radi toga nije Isus bio njihov čovjek. 
Oni su tražili sirogog propovjednika pokore, kakav to bijaše 
Ivan. Oni su se ljutili na Isusa i htjeli da ga pomoću Ivana 
izigraju. Zato su došli k Ivanu jadajući se: Mi ne možemo 
nastaviti tvoje djelo: onaj nam smeta; on privlači narod. Ali 
Ivan se tim idejama nije dao zavesti. Njemu je bilo samo do 
toga stalo, da njegovi učenici postanu učenicima Isusovim. 
Ivan se bio uzdigao nad svaku zavist i laskanje. On nije mo- 
gao podnijeti, da se njegovi učenici vežu uz njegovu ličnost, 
jer na taj način bili bi Učiteljevi. On je izabrao dvojicu ne- 
zadovoljnika i poslao ih k Isusu, da ga pitaju: »Je si li ti 
onaj, koji ima doći, ili da čekamo drugoga?« Ivan je živo na- 
stojao da svoje učenike privede Isusu, da u njemu nađu 
istinu i život. On ne traži ništa za sebe, on živi samo za Isu- 
sove interese i za duhovni spas svojih učenika. Ivan, pre- 
teča, simbol je svete Crkve, koja nas udaljuje od nas samih 
i privodi k Isusu, koji ima doći. 

2. »Jesi li ti onaj, koji će doći, ili drugoga 
da čekamo?« Ovo je veliko pitanje Ivanovih učenika, pitanje 
Izraelskog naroda i čovječanstva! Isus je odgovorio jasno, 
da ga može svako shvatiti, odlučnim izrazom: Da, ja to je- 
sam! Ali on to nije izrekao riječima nego djelima: Slijevi 


gledaju, hromi hodaju, gubavi se čiste, gluhi čuju, mrtvi - 


ustaju, siromašnima se propovijeda evanđelje. Milosrdna, 
djelotvorna ljubav je oznaka kraljevstva Božjega. U Isusu se 
dakle uistinu pojavilo kraljevstvo Božje na zemlji. On je 
utjelovljena milosrdna ljubav, koja želi da spasi i pomogne, 
koja se brine za siromašne, a bolesnike iscjeljuje. To je lju- 

bav, koja se ne plaši ni gube, a svladava i samu smrt. Tako 
dolazi još i danas u svetoj Misi i u svetoj pričesti među nas, 
u naše srce, tako danju i noću živi u svetohraništu, da nas 
svojom ljubavlju usreći. Mi smo u svetoj liturgiji oni slijepi, 
hromi, nečisti i mrtvi. S ljubavlju dolazi k nama, danas, su- 
tra, prekosutra, svakim danom iznova, da na nama izvrši dje- 
lo svoje ljubavi. »Slijepi gledaju, hromi hodaju, gubavi se 
čiste, mrtvi ustaju.« Ne, mi ne smijemo drugoga čekati. On 
je onaj, koji ima doći. On je već tu! To treba da radosno i 
zahvalno priznamo. Mi ulazimo u njega, da po žrtvi svete 
Mise i po primanju svete pričesti ponovno postanemo udovi 
njegovog otajstvenog tijela, te da živimo njegovim životom. 
Tu, u žrtvi svete Mise i u svetoj pričesti, u sjeni svetohra- 
ništa, doznajemo uvijek iznova, da je on tu i da on u nama 
djeluje: slijepi gledaju, hromi hodaju, mrtvi ustaju. On je, 
koga čekamo i koga trebamo. On nam je sam dostatan, on 
jedini. U njemu imamo sve, istinu, put, život, Boga, nebo. 

3. »Nad tobom, Jeruzaleme, izaći će Gospodin (kao ju- 
tarnje sunce) i slava njegova u tebi će se vidjeti.« Ovako 
pjeva Crkva u ovim danima. Sveta liturgija gleda u Jeru- 
zalemu Mariju, koja je nosila Boga; gleda Crkvu, župu, 
kršćansku obitelj, gleda samostansku zajednicu. Nad tobom, 
Jeruzaleme, izaći će Gospodin: u slavlju svete Mise, kod pri- 
manja svete pričesti, o Božiću. A plod? »Njegova slava«, nje- 
gov Duh, njegov život, njegova krepost, njegova strpljivost, 


. njegova ljubezna briga za bližnjega, njegova djelotvorna lju- 


bav vidjet će se u Crkvi, u redovničkoj zajednici, u duši, 
koje su oživljene Kristom. Kršćanin je drugi Krist. 

»Bog strpljivosti i utjehe dao vam da složno mislite 
među sobom po Kristu Isusu, da jednodušno jednim usti- 
ma slavite Boga i Oca Gospodina našega Isusa Krista. Zato 
primajte jedan drugoga, kao što je i Krist primao vas na 
slavu Božju« (poslanica). Samo da sveta liturgija ovim rije- 
čima ne govori gluhima! Kako smo još daleko od pravoga 
adventskoga duha! 

Baur, Rasvijetli se! 1. — 4 

Molitva. 


Potakni, Gospodine, naša srca, da priprave putove jedi- 
norođenomu Sinu tvojemu, da ti po njegovu došašću budemo 
dostojni služiti očišćenim dušama, koji s tobom živi i kraljuje 
u vijeke vjekova. Amen. , i 

Daj nam, Gospodine, svoju milost i svoje spasenje 
(Krista). 


Utorak iza druge nedjelje Došašća. 
Ivan Krstitelj. 


U ovom se tjednu pojavljuje u bogoslužju uzvišeni pred- 
stavnik adventa Ivan Krstitelj. On se već nalazi u tamnici. 
Ali i u tamnici kao preteča zastupa Kristove interese i na- 
stoji da one, koji su dosada uz njega pristajali, privede Isu- 
su, on poznaje samo Isusa. 

1. Krstitelj, kako nam ga povijest opisuje, već jeu 
ranoj mladosti sve ostavio i povukao se u samoću tihe pu- 
stinje. Sveti Luka veli za njega ovako: »Dijete je raslo i 
utvrđivalo se duhom, i bilo je u pustinji dotle, dok se ne 
pokaza Izraelu« (Luka 1,80). On je muž duhovan, šutljiv, voli 
samoću i općenje s Bogom. Nikad nije ostavio samoću, da 
posjeti svoje roditelje, ili da barem jednom vidi gate ko- 
me je trebao pripraviti putove. A kako ga je živo vukla že- 
lja za njim! Ali on je poznavao samo jedno: nalog Božji, 
glas Duha Svetoga, koji ga je vodio. Nosio je odijelo od de- 
vine dlake i kožnati pojas. Njegova su hrana bili skakavci i 
divlji med; ono malo, što se i u pustinji nalazi. Nije pozna- 
vao nikakve udobnosti. Stan mu je bila neka pećina, a ka- 
men ležište. I došao je dan, kad se trebalo javiti Izraelskom 
narodu. Došao je na Jordan propovijedajući pokoru, jer je 
blizu kraljevstvo Božje. On je krštavao silno mnoštvo: Ovim 
krštenjem priznavali su svoje grijehe i pokazivali se spora- 
zumnim, da čine pokoru i dadu zadovoljštinu. 


= «= 4 

Mnoge su tisuće dolazile da slušaju Krstitelja. Oni su 
mislili da je on obećani Mesija ili Ilija. Ali on je jasno i gla- 
sno govorio: »Ja nijesam Krist. Ja sam glas onoga, koji viče 
u pustinji: pripravite put Gospodnji, poravnite staze njego- 
ve! Onaj, koji dolazi za mnom, jači je od mene. Ja nisam 
dostojan da nosim njegovu obuću. On će vas krstiti Duhom 
Svetim i ognjem« (Mat. 3,1 sl; Iv. 1,20). Za Ivana govori Go- 
spodin u evanđelju: »Što ste izišli u pustinju da vidite? Tr- 
sku, koju vjetar ljulja? Ili čovjeka u meke haljine obuče- 
na?... Ili proroka? Da, kažem vam, još više nego proroka, 
jer ovo je onaj, za koga je pisano: Eto ja šaljem anđela svoga 
pred licem tvojim, koji će pripraviti put tvoj pred tobom.« 
Ivan je ljubio povučenost, svetu sabranost, život s Bogom; 
bio je muž čeličnog značaja, savjesno vršio dužnosti, mrtvio 
se i svladavao, živo je vjerovao u Isusa. Njegovo poštovanje 
prema Isusu bilo je spojeno s najdubljom poniznošću. Takav 
je bio onaj, koji je pripravljao Gospodinu put u srce svoje 
i u srca svojih bližnjih! Ivan je utjelovljeni advent. Zato je 
i naš putokaz! 


2. Krstitelj je slika ili tip svete Crkve. 
Ivan je već davno umro. Njegova je glava pala pod mačem 
groznoga krvnika. Postao je žrtvom ženske osvete. Međutim 
on i dalje živi u svetoj Crkvi. Njegovo je poslanje prešlo na 
svetu Crkvu. Ona je u svetoj liturgiji Došašća preteča na 
Jordanu. Ona živi njegovim životom povučenosti, molitve. 
općenja s Bogom, životom mrtvenja i pokore, a uz to i pro- 
povijeda pokoru. U Došašću dovikuje svojoj djeci: »Rodite 
dostojan rod pokore. Ne varajte se mišlju: Imamo oca Abra- 
hama«, mi smo kršćani, »jer vam kažem: Bog može od ovo- 
ga kamenja podići djecu Abrahamovu. Već je sjekira. polo- 
žena na korjen drveća. Svako dakle drvo, koje ne rađa dobra 
roda, siječe se i u oganj baca.« Pokoru činite! Gospodin je 
blizu! »On ima vijaču u svojoj ruci, pa će očistiti svoje gu- 
mno i sabrat će svoju pšenicu u žitnicu, a pljevu će spaliti 

ognjem neugasljivim« (Mat. 3,8 sl). Kao drugi Ivan Krsti- 
telj upućuje nas Crkva na Spasitelja, koji nam se pojavljuje 
u žrtvi svete Mise, u božićnom i u bogojavljenskom otajstvu: 
»Ecce Agnus Dei — Evo Jaganjac Božji, koji uzima grijehe 
. svijeta« (Iv. 1,29). Da, ona nam daje Isusa, Otkupitelja i nje- 
govu milost u svetom krstu, u sakramentu pokore, a osobito 
u otajstvu svete euharistije, u svetohraništu. Po njezinoj vje- 
ri, po njezinim dogmama, po njezinom ćudorednom nauku, 
po njezinim sakramentima, po njezinoj liturgiji, po njezinom 
duhu, dolazimo Kristu Otkupitelju. Zato ćemo slušati njezinu 
adventsku propovijed. Posve ćemo ući u adventski duh, u 
adventsko raspoloženje, u adventsko iščekivanje, jednom ri- 
ječi, u duh svetoga Došašća. Crkva će nas dovesti do Isusa. 


3. Pripravljanje Došašća! Svaki od nas mora postati pre- 
teča, drugi Ivan Krstitelj! Za svakoga od nas mora Gospodin 
reći: On nije »kao trska, koju vjetar ljulja.« On je duhom 
čvrst, u svojim kršćanskim načelima nepokolebiv i u vršenju 
svojih dužnosti vjeran. On ne koleba ni kad mu se rugaju, 
ni kad ga hvale ili mu laskaju, ni kad je sretan ni kad ga 
zadesi kakva nesreća. Tako je učvršćen u vjeri i ljubavi pre- 
ma Bogu i Kristu. On »nije obučen u mekane haljine.« On 
poput Ivana ljubi mrtvenje, pokoru i kršćansku stegu. Kao 
drugi Krstitelj, kao ljudi značajni, kao izgrađene kršćanske 
ličnosti pođimo ususret Gospodinu, kad bude dolazio u sve- 
toj Misi, u svetoj pričesti, u svetoj božićnoj noći! 

U ovim tjednima živimo s bogoslužjem svete Crkve. Ta- 
ko ćemo se najbolje i najkorisnije pripraviti za Božić i po- 
stati dionicima milosti i blagoslova božićnog otajstva — u 
zajednici svete Crkve. 


Molitva. 


Potakni, Gospodine, naša srca, da priprave putove jedi- 
norođenom Sinu tvomu, da ti po njegovu došašću budemo 
dostojni služiti očišćenim dušama, koji s tobom živi i kra- 
ljuje u vijeke. vjekova. Amen. 

Srijeda iza druge nedjelje Došašća. 


Bog se obraća k nama. 


A »Narode sionski, evo Gospodin će doći spasiti narode i 
čut će se slava riječi Gospodnje na veselje srca našega« 
(ulaz). To je riječ o otkupljenju: »Slijepi gledaju, hromi ho- 
daju, gubavi se čiste, mrtvi ustaju, siromašnima se propovi- 
jeda evanđelje.« To je vesela vijest Došašća sionskom naro- 
du, nama! Mi smo u adventskom bogoslužju oni slijepci, hro- 
mili gubavi i gluhi. Mi moramo čeznuti za otkupljenjem, va- 
Piti sa riječima prikazanja: »Bože, obrati se k nama i oživi 
nas, da se puk tvoj raduje u tebi« (prikazanje). 

iL »Bože, obrati se k nama« U ovim tjednima 
Došašća najsnažnije i najdublje osjećamo i proživljavamo 
grozote neotkupljenosti i čežnju za Otkupiteljem, za Bogom. 
Sada najviše osjećamo, kao da smo mi oni slijepi, hromi, gu- 
bavi i gluhi iz evanđelja. Mi smo otkupljeni. Mi se smijemo 
nadati, da smo u stanju milosti, da smo živo sjedinjeni s Bo- 
gom, da smo živi udovi milosnog organizma otajstvenog ti- 
jela Kristova. Mi priznajemo, što je milost u nama izvela. Ali 
mi ipak nismo ono, što bismo morali biti, ni ono, što bismo 
mogli biti po milostima, koje bez prestanka primamo od svo- 
je glave, Krista. U mnogome još nismo posve otkupljeni. U 
mnogome smo još slijepi, zavaravamo se radi zemaljskih 
stvari, radi ljudi, radi sotone, vara nas naše sebeljublje, i 
naše strasti. U mnogome smo hromi, neslobodni, ovisni o 
strastima, o obziru ljudskom, o stanovitim vanjskim utjeca- 
jima, o nekim prigodama i navikama. Često smo nepostojani, 
neraspoloženi, nemirni, uzrujavamo se, prekomjerno smo 
strašljivi i bojažljivi. Nečiste su naše misli, nakane i motivi: 
što više i molitva i najsvetija nastojanja i djela zaraženi su 
taštinom, sebeljubljem, častohlepljem i samodopadnošću. U 
tolikim smo stvarima još neotkupljeni! Kako smo samo če- 
sto polovični, nesavršeni, nečisti! Zato podignimo svoje oči 
k onome, koji će u svetoj Misi, u svetoj pričesti, i o Božiću 
doći k sionskom narodu, u novi Jeruzalem svete Crkve, kr- 

šćanske duše: »Bože, obrati se k nama.« Pokaži nam, Gospo- 
dine, danas kod dolaska na oltar, u naša srca, svoje milosrđe 
i svoje spasenje daj svima nama, cjelokupnoj svetoj Crkvi i 
svakome pojedincu sionskog naroda! 


2. »I oživi nas« novim životom! Umnoži u nama 
život. Daj nam novu krv, novu odvažnost, novu svježinu, 
novu snagu, novu životnu radost iz vrela našega Otkupitelja. 
Sve to teče s naših oltara. Položimo na prikazanje po sve- 
ćenikovim rukama svoje darove na žrtvenik: kruh i vino, a 
u kruhu i vinu, sebe samoga, svoju ličnost, svoje srce, svoj 
život. Još samo nekoliko časaka, i sila Svevišnjega siči će 
nad kruh i vino: oni će biti pretvoreni u pravo tijelo i krv 
Gospodnju. Postat će preobraženi Gospodin, koji je sam ži- 
vot i koji daje život! Što se dogodilo s kruhom i vinom, to 
se u svetoj Misi otajstveno događa i s nama. Gospodin do- 
lazi u svetoj Misi, u svetoj pričesti, u svetoj božićnoj noći, 
da nas napuni svojim životom. Njegov je život svijetlo, koje 
iscjeljuje našu sljepoću. Njegov je život.snaga i svježina, 
koja iscjeljuje našu uzetost. Njegov je život čistoća, ne- 
okaljanost, koja isejeljuje našu nečistoću. Njegov je život 
odanost i predanje u volju Božju, koji iscjeljuje našu glu- 
hoću. Njegov je život besmrtnost, neizmjerna punina, koja 
nas oživljava na novi i sveti život. »Ja sam došao, da imaju 
život, i da ga uživaju obilno« (Iv. 10,10). Mi imamo život mi- 
losti i kreposti, ali mi nemamo još svu njegovu puninu. On 
treba i mora da raste: u svojoj Crkvi, u našoj obitelji, u za- 
jednici, u našoj duši. »Tko je pravedan, neka i dalje čini 
.pravdu, i tko je svet, neka se još sveti« (Otkr. 22,11). Ko- 
liko bi snažniji i sjajniji morao biti život milosti u nama! 
Kako bi savršenije moralo biti naše mišljenje, naše nastoja- 
nje, naša molitva! Naša odanost prema Bogu, naša poslu- 
šnost, naše mrtvenje i otkidanje od svega što nije Bog. Na- 
ša ljubav prema bližnjemu! U svetom Došašću osjećamo po- 
trebu za novim, snažnim i svježim životom. O Božiću ćemo 
ga dobiti. š 

3. »Ako smo (po svetom krstu) umrli s Kristom, vjeru- 
jemo da ćemo i živjeti s njime znajući, da Krist, jer je uskr- 
snuo od mrtvih, više ne umire. Jer što je umro za grijeh, 
umro je jedamput, a što živi, živi za Boga« (Rim. 6,8 sl.). »Ta- 
ko i mi, mrtvi grijehu, živimo za Boga u Kristu Isusu« (Rim. 
6,11). I mi živimo Isusovim životom nastavljajući ga u sebi. 
Mi loze, a on čokot. Jedan je život i u čokotu i u lozama. 
Na nama je, da se tome životu otvorimo i da ga živom že- 
ljom primamo. Da mu ne zakrčimo put, kad na Božić, u sve- 
toj pričesti, svojim nadahnućima i poticajima zaželi da se u 
nama nastani. 

»Gladne napuni dobara (milosti), a bogate otpusti pra- 
zne« (Luka 1,58). 


Molitva. 


Bože, obrati se k nama i oživi nas, da se puk tvoj ra- 
duje u tebi. Pokaži nam, Gospodine, milosrđe svoje i spa- 
senje nam svoje daj! 

Molimo te, Gospodine, umilostivi se smjernim našim mo- 
litvama i žrtvama, pa jer nemamo vlastitih zasluga, priteci 
nam u pomoć svojim okriljem. Po Kristu Gospodinu našem. 
Amen. 


Navečerje blagdana bezgrešnog Začeća bl. Dj. Marije. 


»Na svetim gorama« 


»Tko je ona, koja se ondje javlja, kao rumena zora, li- 
jepa kao mjesec, izabrana kao sunce, strašna kao uređena 
vojska?« (pričesna). U Mariji, u Bezgrešnoj sviće nam rumena 
zora našega otkupljenja. Radosno je pozdravimo. »Neprija- 
teljstvo ću staviti između tebe (đavla) i žene, između sje- 
mena tvojega i sjemena njezinog: ona će ti satrti glavu.. .« 
(1. Mojs. 3,15). 

1. »Mudrost si je sazidala kuću« u Mariji, u 
Bezgrešnoj. »Podigla je sedam stupova«, jake stupove pu- 
nine milosti i kreposti: tri božanske kreposti vjere, ufanja 

i ljubavi i četiri nadnaravne glavne kreposti razboritosti 
(mudrosti), pravednosti, umjerenosti i jakosti. »Milosti pu- 
na.« »Temelji su njezini na svetim gorama.« Sve svoje vre- 
menito biće i život, djelovanje i trpljenje utemeljio je Go- 
spodin na svetim gorama, na Mariji, na čistoj i Bezgrešnoj, 
kad ju je izabrao za svoju Majku i kad je od nje uzeo našu 
narav. Marija je sveta gora, koja milošću i svetošću daleko 
nadvisuje sve druge gore i brežuljke, t. j. sve ljude i anđele. 
Uistinu »Gospodin ljubi vrata sionska više nego sve šatore 
Jakovljeve.« On ljubi Mariju više i više joj čini, nego li 
svakom drugom, bio to čovjek ili anđeo. Marija treba da mu 
je Majka! Radujmo se radi ovih velikih stvari, koje je Bog 
učinio Mariji, našoj ljubljenoj Majci, i zahvalimo mu (na 
stepenicama). 

2.»Ja kao loza dadoh ugodan miris, i moje 
cvijeće donosi prekrasne rodove. Ja sam mati (izvor) lijepe 
ljubavi i straha i znanja i svetoga ufanja. U meni je sva 
milost (Krist, prvi izvor milosti) življenja i istine, (t. j. milost, 
da možemo kreposno živjeti i pokoravati se Bogu, s ljudima 
biti ljubezni), u meni je sva nada života i kreposti (Krist 
prvi izvor života i kreposti, za kojom težimo i kojoj se na- 
damo). Dođite k meni svi, koji me želite, i nasitite se plo- 
dova mojih. Koji mene blaguju, još će gladovati: i koji me- 
ne piju, još će žeđati. Koji mene sluša, ne će se osramotiti: 
i koji djeluju po meni, ne će griješiti. Koji mene slave, imat 
će život vječni« (poslanica). 
3. Marija je kuća, koju je sazidala vječna Mudrost i čo- 
kot pun plemenitog roda. Ona ima Isusa, spasenje! »Dodđite 
k meni svi.« Da, mi ćemo doći da vidimo Mariju, i da kod 
nje nađemo Isusa, sve naše. »Tko je ona, koja se ondje ja- 
vlja, kao rumena zora, lijepa kao mjesec, izabrana kao sun- 
ce?« Ovako pjeva Crkva, dok se dijeli sveta pričest. Marija, 
Bezgrešna je rumena zora: po njoj, po Čistoj, imamo milost 
svete euharistije, svetu pričest. 

»Temelji su njezini na svetim gorama.« Kada si on iza- 
bire stan, onda i traži da bude svet. A što, ako se danas kod 

svete pričesti nastani u mojoj duši? Uteći ću se k Čistoj, k 
Majci, da me ona ogrne svojom čistoćom. 

»Temelji su njezini na svetim gorama.« Na svršetku svih 
dana, doći će opet, da nas povede kući, u sjajne i svete sta- 
nove nebeskog Siona. Ondje će vladati sama svetost. Onamo 
ne može ništa nečisto unići. Zato mora advent moga zemalj- 
skog života biti veoma svet i čist, da mogu unići u nebo, da 
slavim vječni Božić. 

Molitva. 

Bože, koji si Majku jedinorođenoga Sina svoga divno 
sačuvao od istočnoga grijeha, podaj, molimo, da okrijepljeni 
njezinim zagovorom uzmognemo čista srca pribivati njezinoj 
svetkovini. Po istom Kristu Gospodinu našem. Amen. 


8. prosinca: Blagdan bezgrešnog Začeća bl. Dj. Marije. 


»Sva si lijepa!« 

Sveta liturgija stavlja svijetli blagdan Marijinog Začeća 
u sredinu Došašća. U Mariji nam izlazi sunce otkupljenja. 
Ona nas uvodi u sveti Božić. Sin Božji najavljuje u njoj 
svoj dolazak. 

l.»Sva si lijepa, Marijo: ljage istočne nema na 
tebi.« Kad mi, Adamova djeca, stupamo u ovaj život, u istom 
se času, u kojem nastajemo, izlijeva na nas blato i proklet- 
stvo istočnoga grijeha. Od prvoga časa našega života mi smo 
djeca Božje srdžbe, predmet odvratnosti. Tako strašnim, ta- 
ko nelijepim, tako odvratnim i bezvrijednim učinio nas je 
grijeh. Drugačije se dogodilo s Marijom. Kod nje je već od 
prvoga časa njezinog bivstvovanja sve čisto, puno milosti, 
svetosti, Bogu milo, sva se sjajila u nebeskoj ljepoti i slavi 
Samo ona, jedina od cijelog ljudskog roda, bila je posve ne- 
okaljana od svakoga grešnog daha, ona je neokaljani ljiljan. 
Ona je sama čistoća i svetost. »Sva si lijepa, Marijo, i ljage 
istočne nema na tebi.« Tvoja je odjeća kao snijeg, a lice se 
sjaji kao sunce. »Ti, slavo Jeruzalema (Crkve), ti radosti 

Izraela, ti, časti našega naroda.« Na njoj nema nikakve ne- 
čistoće. Ona je »otsjev vječnog sunca, ogledalo bez svake lja- 
ge, čišća od sunca, bjelja od snijega« (Antifone kod vespe- 
ra, responsor kod matutina). Da, ovakova je morala biti ona, 
u kojoj se Bog htio nastaniti. Čista, svijetla, neokaljana, 
čisto ogledalo Božje slave i svetosti! Bog dolazi k onome, 
koji je čist! 

2 »Gaudens gaudebo in Domino — Radu- 
jem se u Gospodinu« (ulaz). Radosno se sa svetom Crkvom 
pridružimo zanosnom slavlju, koje se iz zahivalnog srca Bez- 
grešne uzdiže do Božjega prijestolja. To je i naša zanosna 
hvala! Mi znamo, da smo jedno s Bezgrešnom, naime u otaj- 
stvenom tijelu Kristovom. Mi se samo ne divimo Mariji, mi 
znamo, da smo jedno s njom: Bezgrešna, čista i puna milosti 
naša je! Njezina milost, njezina čistoća, njezina krepost, pri- 
pada nama. Ona nije ovo blago primila toliko za sebe, nego 
mnogo više za nas, za svoju djecu, za zajednicu Kristova ti- 
jela. Radi svoje neokaljanosti i potpune čistoće smjela je i 
mogla je začeti Sina Božjega. Radi svoga bezgrešnoga Za- 
čeća mogla je, da kao druga Eva bude djevičanska pomoćnica 
novoga Adama, mogla je da poniznom službom sudjeluje 
kod djela otkupljenja i da nam zajedno s Kristom zasluži 
izmirenje s Bogom, oproštenje naših grijeha, milost, vreme- 
niti i vječni spas. Sve milosti i sva nutarnja bogatstva, koja 
imamo, imamo od Boga po Kristu i po njegovoj neokaljanoj 
Majci, po vjernoj pomoćnici u djelu otkupljenja. Marijino 
neoskvrnjeno Začeće, njezina čistoća i punina milosti pripada 
nama, zajednici Kristova tijela. Zato s punim pravom kli- 
čemo s Marijom i sa svetom Crkvom: »Radujem se u Gospo- 
dinu i moja se duša veseli u mome Bogu, jer me odjenuo u 
haljine spasenja (milosti) i ogrnuo plaštem svetosti (prave- 
dnosti i puninom milosti), kao zaručnicu u njezinu nakitu« 
(Iz. 6, 10). 

3. »Sva si lijepa, o Marijo, i ljage istočne nema na tebi.« 
»Zdravo Marijo, milosti puna, Gospodin s tobom, blagoslo- 
vena ti među ženama« (prikazanje). »Zdravo milosti puna! 


ca 

Ti si svetija od Svih svetih, uzvišenija od svih anđeoskih zbo- 
rova, uzvišenija od svakoga stvorenja. Zdravo čista golubice 
koja nosiš maslinovu grančicu javljajući dolazak Otkupite- 
ljev, koji će nas izbaviti od duhovnog potopa. Zdravo sjajni 
raju, zasađen Božjom rukom na istoku (izlaz sunca) u kome 
je nikla neusporediva ruža (Krist), da iscijeli one, koji su na 
m mita la sunca) pili otrovni napitak smrti.« (Čitanje 
»Sva si lijepa, o Marijo.« Posve čista mora biti duša, u 
kojoj se Bog želi nastaniti. »Domum tuam Domine det 
sanctitudo — Domu tvojemu pripada svetost, Gospodina 
sveto mora biti mjesto, gdje ćeš se ti nastaniti (Ps. 92,5). ' 
Čistoća, svetost, posvetna milost, krepost, sjedinjenje s 
Bogom, to su stvari, koje imaju vrijednost pred Bogom, a ne 
zemaljsko blago, ljudska veličina ili vrednota, tjelesna lje- 
pota, ugled kod ljudi, čast ili zemaljska raskoš. »Trahe nos 
post te Povuci nas za sobom, o Bezgrešna!« I mi težimo 
za čistoćom! O prečista Djevice, isprosi nam čistoću! 





Molitva. 

Bože, koji si po neoskvrnjenom začeću Djevice pripravio 
dostojan stan svojemu Sinu, molimo te, da ti, koji si nju 
radi predviđene smrti svojega Sina, očuvao od svake ljage, 
dadeš i nama da po njezinu zagovoru očišćeni k tebi dođemo. 
Po istom Kristu Gospodinu našem. Amen. ; 


hi Prvi dan 
u osmini blagdana bezgrešnog Začeća bl. Dj. Marije. 


»Blagoslovena si, Marijo!«. 

»Sva si lijepa, o Marijo, i ljage istočne nema u tebi. Ale- 
luja.« Ovako klikće danas sveta Crkva Djevici Majci. Pri- 
družimo se i mi! 

L »G ospodin me je imao u početku svojih puto- 
va (vječna Mudrost), prije nego je išta učinio na početku« 
(poslanica). Marija je tako reći primljena u vječnu Mudrost, 


60 I. Došašće. 


koja je jednom imala postati čovjekom, u Mudrost se ogr- 
nula, najuže se sjedinila s ličnosti vječne Mudrosti; s nje- 
zinom čistoćom i s njezinim djelovanjem na zemlji. U istoj 
Božjoj promisli, u kojoj je bilo odlučeno da vječni Sin Božji 
postane čovjekom, zamislio je i htio Bog i buduću Majku 
Božju. »Gospodin me imao na početku svojih putova.« Bog 
je od vijeka zamislio i vidio Mariju u najužoj povezanosti i 
jedinstvu sa svojim Sinom vječnom Mudrosti, koja će od 
nje primiti tijelo. Marija toliko stoji u svijetlu, u čistoći i u 
odrazujućem se sjaju Božje Mudrosti, da je i sama mudrost, 
čistoća, svijetlo, svetost. Zato se u bogoslužju divimo Djevici 
ogrnutoj u božansku Mudrost, divimo se prijestolju mudro- 
sti. »Poslušajte me sinovi: Blago onima, koji idu mojim pu- 
tem! Blago čovjeku, koji me sluša i koji straži pred mojim 
vratima svaki dan. Tko mene nađe, našao je život, i crpst će 
spasenje od Gospodina!« : 

2. Bogoslužje današnjega blagdana gleda u Mariji jaku 
ženu, koja je zmiji satrla glavu i koja slavno nadvladava 
neprijatelje kraljevstva Božjega, naime neprijatelje Crkve i 
pojedine duše. Marija je Judita novoga Božjega naroda. Ona 
će spasiti Crkvu, pojedinu dušu iz ruku Holofernovih. Rado- 
snim i zahvalnim srcem pođimo joj u susret i pozdravimo je 
na dan njezine pobjede nad istočnim grijehom i nad đavlom: 


»Blagoslovena si, Djevo Marijo, nad sve žene na zemlji. Ti 


slava Jeruzalema (svete Crkve), ti radosti Izraela, ti si po- 
nos našega naroda« (na stepenicama). Ti ćeš i danas satrti 
glavu zmije, koja se nepojmljivom žestinom bori protiv Kri- 
sta i protiv kršćana. Mi ćemo se uteći k tebi, Bezgrešnoj, 
nepobjedivoj, jakoj Djevici! ' 
Bogoslužje slavi Mariju kao milosti 
punu. »U ono vrijeme posla Bog anđela Gabrijela u gali- 
lejski grad Nazaret k djevici po imenu Marija. Kad je k njoj 
ušao, reče: Zdravo, milosti puna, Gospodin s tobom, blago- 
slovljena ti među ženama« (evanđelje). »Puna milosti!« 
»Odjenuo me u haljine spasenja (posvetnu milost) i ogrnuo 


plaštem svetosti (pravednosti), kao zaručnicu u njezinu na- 

kitu« (ulaz). Već u prvom času svoga bivstvovanja, svoga 
Začeća, bila je puna milosti. Bila je bogatija na milosti od 
svih anđela i arkanđela nebeskih. Bogatija na milosti i ljepša 
u nadnaravnom sjaju od najsvetijeg sveca naše svete Crkve 
na koncu njegova života, u punini njegove duhovne zrelosti 
i savršenstva. »Sva si lijepa, o Marijo!« 

' 8. »Udaranje rijeke (veliko bogatstvo milosti) razvese- 
ljuje grad Božji (Mariju). Bog je usred njega, ne će se po- 
maknuti, pomaže mu Gospodin od rane zore (U njezinom Za- 
čeću). Dođite i vidite djela Gospodnja, kakva čudesa čini na 
zemlji (na Mariji), uklanja ratove do kraja zemlje. Prebija 
luk i lomi oružje (sotone, istočni grijeh), i štitove sažiže 
ognjem. Stanite i vidite, da sam ja Bog, ja sam uzvišen na 
zemlji. Gospodin nad vojskama s rama je (po Mariji), bra- 
nitelj je naš Bog Jakovljev« (Ps. 45,5 sl.). Čistoća je sjedi- 
njenje s Bogom i posjedovanje Boga. Čistoća je snaga i po- 
bjeda. »Blago onima, koji su čista srca« (Mat. 5,8). 

»Trahe nos post te, virgo immaculata — Povuci nas za 
sobom, bezgrešna Djevice!« 


Molitva. 

Bože, koji si po neoskvrnjenom začeću Djevice pripravio 
dostojan stan svojem Sinu, molimo te, da ti, koji si nju, 
radi predviđene smrti svojega Sina, očuvao od svake ljage, 
dadeš i nama da po njezinu zagovoru očišćeni k tebi dođe- 
mo. Po istom Kristu Gospodinu našem. Amen. 


a Drugi dan 
u osmini blagdana bezgrešnog Začeća bl. Dj. Marije. 


Plodna čistoća. 

Otajstvo Djevice-Majke, koja će nam u svetoj božićnoj 
noći darovati Spasitelja, temelji se na bezgrešnomi Začeću, 
na čistoći. Božić traži čista srca i čiste osjećaje. 

l. »Bože, koji si po neoskvrnjenom zače- 
ću Djevice pripravio dostojan stan svoje: 

mu Sinu« Dostojan stan. Zato je postala Majka, jer je 
bila potpuno čista: slobodna od svakoga osobnoga grijeha, 
od svake neuredne sklonosti; Majka, jer nije istom poslije 
svoga postanka očišćena od ljage istočnoga grijeha, nego je 
posve očuvana od svake najmanje ljage istočnoga grijeha. 
»Neprijateljstvo ću (Bog) staviti između tebe (zmije, sotone) 
i žene (Marije),« potpuno, savršeno neprijateljstvo (1. Mojs. 
3,15). Tako ulazi Marija u život, u neokaljanoj čistoći i lje- 
poti, posve prožeta svjetlošću i slavom Božje milosti, kao do- 
stojan stan svetomu Bogu, kome će biti Majka. Spasitelj do- 
lazi k onima, koji su čista srca. Božić traži čista srca. 


2. »Sva si lijepa, o Marijo.« Duh ti je prosvi-' 


sexy 


voljom, a srce slobodno od svake neuredne sklonosti i požude. 
Marija je imala veliku odvratnost od grijeha, snažnu težnju 
za dobrim, neprekidno je bila sjedinjena s Bogom, posve je 
zaboravila na samu sebe. »Sva si lijepa, o Marijo, i ljage 
istočne nema na tebi.« Zdravo, milosti puna. Jer si čista, zato 
si i puna milosti, zato je Gospodin s tobom, i zato si blago- 
slovena među ženama. Zdravo Marijo. Po tebi, čista Djevice, 
imamo život, spasenje, Krista, nebo! To je plodna čistoća. 

3. Bog osobito ljubi čistoću neokaljanog srca, jer je ovo 
nježno ruho našao na svojoj svetoj Majci. Koga u tom ruhu 
nađe, taj mu je nada sve mio i dat će mu plaću svoje ljubavi, 
kakvu nikome drugom ne daje. »Blaženi, koji su čista srca, 
jer će Boga gledati«: u svetoj božićnoj noći, dnevno kod pri- 
manja svete pričesti, neprestano u ljubeznoj pažnji prema 
Bogu, koji je duši tako bliz. Savršeno će ga gledati, kad mu 
smrt zaklopi oči za ovaj svijet, a otvori ih za prekogrobni 
svijet. »Oni će Boga gledati!« 

Došašće, Božić, traži čista srca. Riječ Gospodnja: »Ne- 
prijateljstvo ću staviti između tebe (sotone, grijeha) i žene«, 
vrijedi za svetu Crkvu, za nas. Mi smo nekoć obećali na sve- 
tom krštenju: »Odričem se!« Bit ću neprijatelj, nepomirljivi 
neprijatelj sotoni, grijehu i svijetu. 

Gospodin želi da o Božiću dođe k nama, da u nama po- 
primi svoje obličje. On traži »dostojan stan«, kao što si je 
nekoć pripravio u bezgrešnom Začeću blažene Djevice. Da li 
sam ja dostojan stan za njega? 

Marijo, Bezgrešna, budi naš uzor i sjajni ideal! 

Marija je naša moćna zagovornica. Na nju ćemo se obra- 
titi, da nam isprosi milost, da budemo dostojni stanovi Go- 
spodina, koji dolazi. Na blagdan molimo u tajni svete Mise: 
»Podaj, da nas zagovor Bezgrešne izbavi od svake krivice.« 

Marija je naša zagovornica. Njoj ćemo se uteći, da nam 
isprosi milost, da sve čišće i svetije mislimo, nastojimo i ži- 
vimo, tako da možemo s radošću i pouzdanjem očekivati nje- 
gov dolazak na sudnji dan. 


Molitva. 

Uzmi od nas, molimo, Gospodine, naša bezakonja, da bu- 
demo dostojni čistih srdaca ući u svetinju nad svetinjama. 
Po Kristu Gospodinu našem. Amen. (Molitva svećenika na 
početku svete Mise). ' 


Treći dan 
u osmini blagdana bezgrešnog Začeća bl. Dj. Marije. 


Veličina pred Bogom. 

Sa svetom liturgijom divimo se Bezgrešnoj: »Sva si li- 
jepa, tvoja odjeća je bijela kao snijeg, i tvoje lice blista kao 
sunce. Blagoslovena si, Djevo Marijo, od Gospodina, nad sve 
žene na zemlji.« Zatim opet s liturgijom vapimo: »Trahe nos 
— Povuci nas za sobom, neokaljana Djevice, mi ćemo ići za 
tobom!« : 

1. »Što je pred svijetom slabo, Bog je odabrao, da po- 
stidi jake« (1. Kor. 1,28). U očima ljudi velik je onaj, koji 
ima neobične talente, znanje; umjetnici i pronalazitelji, a 
pred Bogom je velik onaj, koji je sjedinjen s Bogom, koji je 
u stanju milosti, koji posjeduje nadnaravno bogatstvo! Pred 
Bogom je velik onaj, koji je čist od svakoga grijeha, koji 

gospodari nad neurednim nagnućima, strastima i zlim požu- 
dama. Pred Bogom je velik onaj, koji ima posinjenje Božje 
s bogatstvom kreposti vjere i ljubavi, kako to vidimo na Bez- 
grešnoj. Mi smo u Kristu, a on u nama. Mi smo u njemu, u 
čokotu, a on u nama, u lozama. Jedan život, jedan 
Duh, jedna ljubav, jedna mržnja. »Gospodin s tobom.« Za- 
to je ona blagoslovena među ženama. »Gle otsad će me bla- 
ženom 'zvati svi naraštaji.« (Magnificat). »Trahe nos — Po- 
vuci nas, Djevice, za sobom, gore pravoj i istinitoj. veličini, 
koja ima vrijednost pred Bogom.« 

2. »Milostipuna« Svojom puninom milosti i svojim 
sjedinjenjem s Bogom Marija je postigla savršenu ljudsku 
veličinu i ljepotu. »Sva si lijepa.« Divnog li sklada između 
nutrinje i vanjštine, između tijela i duše, duha i srca, volje 
i čuvstva, naravi i milosti! Marija, puna milosti! Ona je novi 
čovjek, kome ništa nedostaje, koji nije iznakažen ni na 
duši ni na tijelu ni u mišljenju ni u htijenju ni u čuvstvu ni 
u vanjskom vladanju: to je veličina, veličina bez svake sjene, 
savršenstvo, kakvo nije postigao ni jedan drugi čovjek. Ova- 
ko liječi, iscjeljuje, uzvisuje i usavršuje milost našu narav. 
»Sva si lijepa, o Marijo. Povuci nas za sobom.« 

3. Ljudi, pa i mnogi kršćani, toliko se trude za čisto na- 
ravnom ljudskom veličinom i vrednotama. Nastojmo u pr- 
vom redu oko Boga, oko milosti i oko sjedinjenja s Bogom! 
»Tražite najprije kraljevstvo Božje i pravdu njegovu (t. j. 
da budemo pravedni pred Bogom), i sve ostalo će vam se 
dodati« (Mat. 6,33). 

Povuci nas za sobom, Djevice neokaljana! Ti ćeš nas do- 
vesti do prave veličine, do sjedinjenja s Bogom. »Što svijet 
drži ludim, odabrao je Bog, da postidi mudre, i što je pred 
svijetom slabo, Bog je odabrao, da postidi jake; i što je pred 
svijetom neplemenito i prezreno; i što ništa nije, odabrao je 
Bog, da uništi ono, što jest« (1. Kor. 1,27 sl). A mi bježimo 
od onoga, što je izabrao Bog, ne ćemo da budemo ludi pred 
svijetom, zaboravljeni, prezreni! Kako smo malo prosvijetlje- 

ni! >»Povuci nas za sobom«, Bezgrešna! Djevice premud 

moli za nas, da već jednom postanemo mudri. * 
' U Mariji prepoznajemo Crkvu, najdublju i pravu bit na- 
še ljubljene majke Crkve, koju svijet mrzi i progoni. »Ono 
što nije ništa pred svijetom, izabra Bog, da uništi ono što 
jest.« Njezina je bit veličina pred Bogom. Njezino je biće: 
»Gospodin s tobom.« Blago nama, koji poznajemo i ljubimo 
Majku, koji s njome živimo, vjerujemo, s njome se nadamo 
pouzdavamo, ljubimo, molimo i s njom žrtvujemo! ' 


3 


Molitva. 


i Zdravo Marijo, milosti puna, Gospodin s tobom, blago- 
ia md Pesma ženama i blagosloven plod utrobe tvoje. 
sus. Sveta Marijo, Majko Božja, moli za na šni ' 
ina čas smrti naše. Amen. Mik 


+! Četvrti dan 
u osmini blagdana bezgrešnog Začeća bl. Dj. Marije. 


Marija je očuvana od istočne ljage 

U molitvi na sam blagdan bezgrešnog Začeća molimo: 
»Bože, ti si radi predviđene smrti svojega Sina očuvao Ma- 
Triju od svake ljage.« Ove ćemo riječi promatrati. 

1. Marija je plod otku ljenja, pl i 
smrti na križu. Dakako, ona je si oi ' Modra 
otkupljena nego li mi. Nas je već u prvom času našega biv- 
stvovanja zarazio istočni grijeh i predao paklenoj vlasti. Po 
svetom smo krštenju oslobođeni od toga grijeha. Zamazana 
bujica istočnoga grijeha, koja se izlila na svako Adamovo 
dijete i učinila ga Bogu odvratnim, htjela se približiti i Ma- 
riji; ali Božja milost i svemoć zaustavila je prodornu bujicu 
Tako je Marija na jedan osobiti zahvat Božji očuvana od 
svake ljage istočnoga grijeha. Radujmo se, što je Marija na 
ovaj uzvišeni način otkupljena. Čestitajmo joj radi čudesne 
Baur, Rasvijetli se! I. 9 

milosti, koju joj je Bog iskazao. Divimo se mudrosti, sili 1 
ljubavi Božjoj i ljepoti Marijine duše! 

2. Marija je prvi i najljepši plod otkupitelj- 
ske smrti Kristove. Njezino bezgrešno Začeće znači, 
da je bila očuvana od istočnoga grijeha i pošteđena od tu- 
žnih posljedica istočne ljage. Po svetom krstu oprana je isto- 
čna ljaga s naše duše. I vječne paklene muke su nam opro- 
štene. Mi smo otkupljeni. Ali u nama su zaostale posljedice 
istočnoga grijeha! I kako ih teško osjećamo! Naš razum je 
potamnio, otešćana mu je spoznaja istine, a napose spoznaja 
prevažnih ćudorednih i vjerskih istina, izvrgnut je zabluda- 
ma i njihovim lošim posljedicama. Volja je sklona na zlo, 
spora i troma na dobro: ona se plaši naprezanja, žrtava, 
borbe, i slaba je prema svakoj napasti. Osim toga u nama se 
nalazi i zla požuda, koja se otima vodstvu i gospodstvu ra- 
zuma i milosti strovaljujući čovjeka u nebrojene grijehe. 
Marija je bila očuvana od svega toga. Tako se silno na njoj 
pokazalo djelovanje Otkupiteljeve milosti. Ima li čišćeg, 
ljepšeg i sjajnijeg Adamovog djeteta nego li je Marija? 

3. Bogoslužje u Došašću pokazuje nam u Mariji, u bez 
grijeha Začetoj, ono, što u nama kani proizvesti Otkupitelj, 
koga o Božiću očekujemo: želi nas osloboditi od grijeha, od 
zabluda, od duhovne hromosti i tromosti, želi nam dati sna- 
gu, da zagospodarimo svojim strastima i da nadvladamo zle 
požude. 

Zato vapijemo u oraciji blagdana »Molimo te, Bože, da 
ti, koji si Mariju, radi predviđene smrti svojega Sina, oču- 
vao od svake ljage, dadeš i nama, da po njezinu zagovoru 
očišćeni k tebi dođemo.« 

»Povuci nas, neokaljana Djevice.« Mi još često stenjemo 
pod vlašću grijeha, strasti, zablude, ne shvaćamo ono jedi- 
no potrebno, ne mislimo na Boga i vječnost, nalazimo se u 
ropstvu zle požude. Povuci nas, da te slijedimo, da kao i ti 
vjerno upotrebimo milost Božju i da čisto živimo. 

Molitva. 
Rimnji. dia* . si tira Mariju svojom milošću una- 
Odio od svake ljage, podaj da nas njezi 
I S jezin zago 
izbavi od svake krivice. Po Kristu Gospodinu našem. prem 


ha Peti dan 
u osmini blagdana bezgrešnog Začeća bl. Dj. Marije 


Er Sveta pričest. 
.Do svećenik i vjernici primaju svetu pričest 
roi ovako pozdravljamo Bezgrešnu: »Gloriosa nogo 
e te, Maria« — »Veličanstveno je o tebi rečeno (od Boga 
određeno), o Marijo: jer ti je Svemogući učinio velike Ae 
(pričesna). Kod Primanja svete pričesti gleda liturgija u na- 
ma drugu nazaretsku Djevicu od Boga blagoslovljenu 
; l »Veličanstveno je o tebi reč i 
Ve LZ i od vijeka je Bog veličanstveno o tebi he e E 
“a ljučio: da budeš bez grijeha začeta, da budeš mer slo- 
odna od zle požude, da ti razum ne potamni i volja ne osla- 
bi. Uz to ti je dao obilje milosti i darova Duha Svetoga: dar 
prone znanja, razuma, savjeta, pobožnosti i straha. Bo- 
oi Dao ti je dar molitve, svetoga razmatranja, savršene 
ju avi, vjere, dao ti je puninu sviju kreposti. Nagolini i 
uzvišeno dostojanstvo Božjega materinstva. Marija je Bez- 
grešna, puna milosti upravo radi toga, što je imala postati 
Majkom Božjom u uzvišenoj pričesti, kad joj anđeo bude ob- 
javio božansku vijest. I Marija je ponizno i poslušno iz 
vorila svoje »Neka bude«: »I Riječ je tijelom postala (u Ma. 
E i Mrak među nama.« »Uistinu, veličanstveno je aid 
Za e ih jer ti je Svemogući učinio velike stvari.« 


2. Liturgija gleda u M iji i 

, ariji sliku kršćan- 
ske d uše. Što se u bogoslužju kod svete pričesti u Misi 
govori o Mariji, to se isto govori i o meni, koji mogu primiti 


5* 

utjelovljenoga Sina Božjega u svetoj pričesti. »Veličanstveno 
je Bog rekao o tebi«, kršćanska dušo! Ti nosiš Boga, kao i 
Marija, ti si sveti hram Svevišnjega kao Marija, kao druga 
nazaretska Djevica. Svemogući ti je učinio velike stvari: dao 
ti je zalog svoje ljubavi i milosti u svome Sinu. »Kako nam 
nije s njime sve darovao?« (Rim. 8,32), oproštenje grijeha, 
snagu, da možemo čisto, kreposno i sveto živjeti, da možemo 
nadvladati zlo; darovao nam je pravo na sve milosti, pravo 
na baštinu sa svima svetima u kraljevstvu svoje ljubavi! 
Veličanstveno je za tebe određeno i smišljeno, kršćanska 
dušo. U svetoj pričesti posjeduješ zalog toga i ujedno vrelo 
svega onoga, što je u svojoj ljubavi za te mislio i odredio. 


3. Kršćanin kod primanja svete pričesti jest kao druga 
nazaretska Djevica! Tako misli sveta Crkva i njezino bogo- 
služje o nama. Promislimo već jednom ozbiljno, što to znači! 
Promotrimo dobro nazaretsku Djevicu. Ja mora da budem 
kao i ona: u svojim mislima, svojim željama, svojim sklo- 
nostima, čuvstvima, namjerama, nastojanjem i svojim dje- 
lima! Da budem čist, neokaljan i s Bogom sjedinjen kao i 
ona! Kako sam još daleko od toga? 

Što bi moglo i što bi moralo da u meni proizvede, da od 
mene učini često primanje Boga po svetoj pričesti? Gledaj- 
mo što je nazaretska Djevica učinila, kad je začela Boga! 
Promotrimo njezin sveti život, njezinu molitvu, strpljivost, 
poniznost, jakost, njezinu ljubav prema Bogu i bližnjemu! 
A mi? Na kome je krivnja? Na onome, koji dolazi k nama 
nema nikakve krivnje. On želi da na meni čini velike stvari. 
Možda je onda krivnja ipak na meni... 

»Veličanstveno je o tebi rečeno«, Crkvo, kršćanska dušo. 
»Hodite blagoslovljeni Oca mojega i naslijedite kraljevstvo, 
koje vam je pripravljeno od postanka svijeta« (Mat. 25,34). 
Blaženog li, željkovanog li dana, u koji će Krist opet doći! 
U onaj će dan Crkva i svi mi, konačno i potpuno zadobiti i 
uživati Boga. Bit ćemo blaženi, i potpuno zadovoljni živući 
čistim, svetim, blaženim životom Božjim. Dođi, Gospodine! 

Daj nam svoje spasenje u vječnoj, posljednjoj i trajnoj pri- 
česti vječnoga života, kojoj ne će nikad biti kraja! 


Molitva. 


Sveta Marijo, nebeska Kraljice, Majko Gospodina našega 
Isusa Krista, i gospodarice svijeta, koja nikoga ne ostavljaš 
i nikoga ne prezireš, pogledaj nas, Gospo, pogledom blagim 
te nam izmoli kod svoga predragoga Sina oproštenje sviju 
grijeha, da mi, koji tvoje sveto i bezgrešno Začeće pobožno 
štujemo, zadobijemo zalog vječnoga blaženstva, darežljivošću 
Gospodina našega Isusa Krista, koga si, Djevice, rodila. 

Zdravo Marijo, milosti puna, Gospodin s tobom! 


ta Šesti dan 
u osmini blagdana bezgrešnog Začeća bl. Dj. Marije. 


Bezgrešna. 


»Radujem se u Gospodinu i moja se duša veseli u Bogu« 
(ulaz). Ovako klikče Crkva promatrajući bez grijeha Začetu 
»Veličanstveno je o tebi rečeno, Marijo: jer ti je Svemogući 
učinio velike stvari« (pričesna). 

1. Dne 8. prosinca 1854. proglasio je papa Pio IX. cijelo- 
me svijetu kao katoličku istinu: »Nauka, koja govori, da je 
preblažena Djevica Marija već u prvom času Svoga začeća 
po osobitoj povlastici (iznimci) i radi zasluga Isusa Krista 
Otkupitelja ljudskoga roda, očuvana neokaljanom od svake 
ljage istočnoga grijeha, od Boga je objavljena i zato je svi 
kršćani vjernici moraju vjerovati. Ako bi netko drukčije mi- 
slio, neka zna, da je time izrekao svoju osudu, zalutao od 
prave vjere, i samoga sebe isključio iz crkvenoga jedinstva.« 
Marija je dobila ovu povlasticu radi predviđenih zasluga 
svoga božanskog Sina. Ona je otkupljena kao i mi: ali ona 
je na savršeniji način otkupljena t. j. ona je očuvana neoka- 
ljana od istočne ljage. Ona nije bila podvrgnuta istočnom 
grijehu, pa zato je bila i bez svakog osobnog grijeha za ci- 
jeloga svoga života. Njezino mišljenje, čuvstvovanje, htije- 

nje i cijeli njezin život bila je sama čistoća. Bila je bez isto- 
čnoga grijeha, i zato Djevica po duhu i tijelu. Bila je bez 
istočne ljage, i zato Majka Sina Božjega. »Zatvorena vrata 
kroz koja je Gospodin, Bog Izraelov unišao, kad se utjelovio: 
ona su rezervirana za njega, za Boga i Kralja: On stoluje u 
svetištu djevičanskoga krila« (Ez. 44,2 sl.). Jer je bila bez 
grijeha, zato je nekoliko dana poslije svoje smrti bila opet 
oživljena, te je i tijelom uzeta na nebo. Ona je »veliki znak«, 
koji se pokaza na nebu: »Žena, obučena u sunce (u Krista), 
i mjesec pod nogama njezinim, i na glavi njezinoj kruna od 
dvanaest zvijezda« (Otkr. 12,1). Ona je pobijedila grijeh, so- 
tonu, smrt i svijet. »Neprijateljstvo ću staviti između tebe 
(zmije, sotone) i žene: ona će satrti tvoju glavu« (Antifona 
za Benedictus). Uistinu, »veličanstveno je o tebi rečeno, Ma- 
rijo!« Radosno priznajemo vjeru svoje svete Crkve. »Svemo- 
gući ti je velike stvari učinio.« 

2. Crkva se danas vruće i žarko moli samo za jedno, 
za čistoću. Za čistoću se moli u misnoj molitvi, u tajni i u 
popričesnoj. Sveta se liturgija ne zadovoljava samo time, da 
se samo Mariji divimo, da je častimo i štujemo. Time se do- 
duše svojim mislima i željom pridružujemo onima, koji su 
čisti, te i naša duša na otajstven način postaje slična ono- 
me, što zadivljeno promatramo, ljubimo i štujemo. Ali litur- 
gija nas vodi dublje. Ona je u Bezgrešnoj upoznala posred- 
nicu između nas nečistih, grešnih, nedostojnih i između či- 
stoga i svetoga Boga. U njoj je upoznala našu »zagovornicu«, 
onu, koja će u odlučnom času, kad naša molba stigne pred 
Boga, stupiti između Boga i nas (intercedere). Na taj način 
ne će Bog slušati našu prošnju izrečenu nečistim ustima, ne- 
go prošnju izrečenu ustima Čiste, Bezgrešne. Zato je sveta li- 
turgija uvjerena, da se o blagdanu bezgrešnog Začeća u Cr- 
kvi, u redovničkim zajednicama i u svakoj duši događa čudo, 
što mi grešnici »po njezinu zagovoru očišćeni možemo k Bo- 
gu dospjeti« (molitva), što se po njezinom zagovoru izbavlja- 
mo od svake krivice (tajna), što više, što »otajstva, koja smo 
blagovali, liječe u nama rane onoga grijeha, od kojega je 

Bog očuvao Mariju u njezinom bezgrešnom Začeću« (popri- 
česna). Tako se mora dogoditi, da se duša — svetkujući taj 
blagdan — malo pomalo zaodjene u onu uzvišenu ljepotu i 
krasotu Božju, koja je u svoj svojoj punini zasjala u bez- 
grešnom Začeću. Svetkovanjem blagdana bezgrešnog Začeća 
bit će u nama »izliječene rane istočnoga grijeha«, bit će uni- 
štena silna požuda očiju, tijela i oholost života. Ovako se 
moli, vjeruje i u to se uzda sveta Crkva. Molimo, vjerujmo 
i uzdajmo se i mi u to! 

3. Sveta Crkva želi da bude čista, jer je djevičanska za- 
ručnica Kristova. Njezina je odjeća čistoća i svetost. Crkva 
želi, da joj savršena čistoća bude ne samo ideal ili da bude 
čista tek kao preobražena Crkva u nebu, nego ona želi da 
bude čista već i na zemlji, u svoj svojoj djeci, u pojedinim 
zajednicama, a osobito u djevičanskim dušama, koje su se 
posvetile Bogu. Ona želi da bude čista i u meni. Zato se ona 
tako vruće moli za čistoću. M 

Čistoća je ideal svete Crkve. Čistoća, djevičanstvo u pot- 
punom smislu riječi, neka bude i naš ideal i naše nastojanje, 
i to upravo sada u tjednima prije Božića. Gospodin će doći 
u čista, u djevičanska srca. Ona će biti njegov ljupki Betle- 
hem. 

Molitva. 


Gospodine, Bože naš, otajstva, što smo ih blagovali (u 
svetoj pričesti), neka izliječe u nama rane onoga grijeha, od 
kojega si divnom povlasticom očuvao bezgrešno Začeće bla- 
žene Marije. Po Kristu Gospodinu našem. Amen. 


17.—23. prosinca: O-antifone!. 


17. prosinca: O Sapientia. 
>O Mudrosti, koja si izašla iz ustiju Svevišnjega, koja 
dopireš od jednoga kraja do drugoga, i sve snažno i blago 
raspoređuješ: Dođi, uči nas putu mudrosti.« 


! Iako ove antifone ne pripadaju misnom bogoslužju, mi će- 
mo ih ipak ovdje uvrstiti. U njima je na osobit način izražena 

1. »O Mudrosti.« Otkupitelj, kome ćemo se kao ma- 
lenom Djetetu u jaslicama klanjati, jest Mudrost, koja je od 
vijeka proizašla od Oca. Vječna Mudrost, koja u Otkupitelju 
dolazi k nama, izmislila je sve što postoji, cijeli svemir, nebo 
i zemlju, anđele i ljude, tvar i duhove. Ona je svim bićima 
odredila narav, zakone, vanjski i nutarnji oblik. Ona je po- 
stavila divni red u prirodi s njezinim zakonima. U njezinoj 
je ruci sve, pa i ja, sve vodi i upravlja, i posljednji dijelić 
(atom) i sićušni prašak. Sve upravlja blago a ujedno snažno 
i to takvom mudrošću, da se svete Božje namjere svagda 
ispunjaju. Vječna Mudrosti, koja si postala Djetetom u maj- 
činom krilu, u tijesnim jaslicama, ja vjerujem u tebe, ja ti 
se klanjam. Kako si silna u djelu stvaranja i raspoređivanja 
svega, u djelu upravljanja i uzdržavanja, u svojoj providno- 
sti i djelu otkupljenja, u jaslicama i u evanđeoskom nauku, 
u povijesti svete Crkve i u svetima, u svakoj pojedinoj duši! 
Daj da te spoznam! 


2. Božanska se Mudrost zaodjenula u čovječju 
narav. Uzela je lik djeteta. Izabrala je neznatnost, siromaštvo, 
poslušnost, ovisnost, skrovitost. »Ja ću uništiti mudrost mu- 
drih, i posramit ću razum onih, koji su razumni« (Iz. 29,14). 
»Nije li Bog pokazao, da je luda mudrost ovoga svijeta? Zato 
što svijet ni u Božjoj mudrosti ni po svojoj mudrosti (po fi- 
lozofiji) nije upoznao Boga, svidjelo se Bogu, da one, koji 
vjeruju, spasi po ludosti propovijedanja. Dok i Židovi idu 
za čudesima, a Grci traže mudrost: mi propovijedamo ra- 
spetoga Krista, što je za Židove sablazan, a za Grke ludost, 
a za one Židove i Grke, koji su pozvani, Krist je Božja moć 
i Božja mudrost. Što svijet drži ludim, odabrao je Bog, da 
postidi mudre, i što je pred svijetom slabo, Bog je odabrao, 
da postidi jake; i što je pred svijetom neplemenito i prezre- 
no; i što ništa nije, odabrao je Bog, da uništi ono, što jest« 
(1. Kor. 1,20 sl.). 


molitva i sjećanje svete Crkve u posljednjih sedam dana pred 
Božićem. 

3. Dođi Mudrosti, uči nas putu mudrosti. 
Mi nismo mudri, ne sudimo, ne govorimo i ne činimo mudro, 
slijedimo varavo svijetlo onoga što je čisto naravno, a često 
i slijedimo tjelesnu mudrost, koja je pred Bogom iudost. Do- 
đi, Mudrosti, oslobodi nas od lažne mudrosti, udijeli nam 
pravu mudrost, da uzljubimo i cijenimo, što je vječno, Bo- 
žansko, da činimo svetu volju Božju, da njemu omilimo, po- 
mozi nam da vršimo Božje naredbe i odredbe, evanđeoski 
nauk, da uzbljubimo neznatnost, prezir, zapostavljanje, za- 
boravljenost, da se nastojimo otkinuti od vremenitih stvari, 
od svoga ja, od svoga sebeljublja, od svoga duha, od oholosti 
i umišljenosti. »Samo jedno je potrebno« (Luka 10,42), 
»Što koristi čovjeku, ako sav svijet zadobije, a duši svojoj 
naudi?« (Mat. 16,26). Kad bismo bar spoznali, da jedan stepen 
milosti više vrijedi nego li sav svijet! 


»Naravan čovjek«, čovjek sa svojim naravnim sposobno- 
stima, talentima, i silama, »ne prima što je od Duha Sveto- 
ga.« Njemu je to ludost. Ne može da to razumije, jer treba 
da se duhovno prosuđuje. Duhovni pak čovjek, koga vodi 
Duh Sveti, »prosuđuje« i promatra sve u svijetlu Duha Sve- 
toga, sve što je naravno i što je nadnaravno, »a njega nitko 
ne sudi! Jer tko pozna misli Gospodnje, da ga pouči? a mi 
imamo misli Kristove« (1. Kor. 2,14 sl), vječne Mudrosti. 


Mudrost Božja se javlja u jaslicama, u siromaštvu, u 
šutnji, u nemoći i u neznatnome. Mudrost se Božja javlja u 
evanđelju: blaženi siromašni duhom; krotki, koji su radi Isu- 
sa nepravedno progonjeni. Mudrost se Božja javlja i na križu! 


Molitva. 


O Mudrosti, koja si izašla iz ustiju Svevišnjega, koja 
dopireš od jednoga kraja do drugoga, i sve snažno i blago 
razređuješ: Dođi, uči nas putu mudrosti. Marijo, premudra 
Djevice, moli za nas. 

18. prosinca: O Adonai. 


»O Adonai«, (Jaki Bože) i vođo doma Izraelova, koji si 
se ukazao Mojsiji u gorućem grmu i na Sinaju mu dao Za- 
kon: Dođi, ispruži desnicu svoju i spasi nas!« 

1. O Adonai Otkupitelj, kojega očekujemo, bio je 
već Otkupitelj starozavjetne Crkve. On je isti onaj, koji se 
Mojsiji ukazao u gorućem grmu u pustinji te mu naložio, 
da izbavi Izraelski narod iz egipatskog sužanjstva. On je 
preko Mojsije u Egiptu tvorio ona velika djela, on. je oslo- 
bodio svoj narod ispod faraonske vlasti i od njegovih .pro- 
gonstava; velikom silom ga je vodio kroz Crveno More, na 
Sinaju mu je dao zakon, vodio ga kroz pustinju, odijevao, 
hranio i napojio, otvorio mu vrata obećane zemlje. On do- 
lazi i kao Otkupitelj novozavjetne Crkve. On je Otkupitelj 
i vođa svih kršćana, cijele svete Crkve i sviju nas. O Dijete 
u jaslicama, kako si maleno, slabo, nijemo, a ipak kako si 
silno, oslobađajući nas ispod vlasti sotone, grijeha, strasti 
i napasti! Mi vjerujemo u tvoju moć, mi se pouzdajemo u 
tvoju silnu mišicu, u tvoje vodstvo, u tvoju sigurnu zaštitu. 
Mi ćemo te slijediti. 

2. O Adonai, ispruži svoju mišicu i spasi 
nas! Visoko diže neprijatelj spasenja, duša, Crkve i kršćan- 
stva glavu, da uništi vjeru u Boga, u Krista, da uništi kr- 
šćansku vjeru! Mnogi ljudi otpadaju od pravoga Boga i bi- 
raju idole, koje su sami izmislili! Bog gotovo nikako više 
ne vlada ljudskim mišljenjem, ni ljudskim vladanjem. Sva- 
tko želi da se riješi Boga. Sve drugo im se sviđa i sve drugo 
primaju pa bili ti ideali ne znam kako ludi! »Gledajte, ne- 
besa; tugujte, vrata nebeska, govori Gospodin. Moj puk je 
učinio dvostruko zlo. Napustio je mene, izvor života i isko- 
pao sebi šupljikave cisterne, koje ne mogu držati vode« 
(Jer. 2,13). Nigdje među narodima nema mira ni sloge. Sve 
je potkupljivo, mnogi će prodati i svoju nevinost, vjernost, 
svoju čast i poštenje pa i svoju zakletvu. Rijetko će čovjek 
čovjeku vjerovati. Narod ustaje protiv naroda, čovjek protiv 

čovjeka. Malo tko savjesno vrši svoju dužnost. Malo je tko 
spreman na žrtve, da pomogne svome bližnjemu. A ipak se 
tako neprekidno i užurbano radi i djeluje, uči, čita i piše. 
A uza sve to nastojanje tako malo uspjeha. Ljudi se sve više 
umaraju, ostaju sve više pusti i bez duše. Sve žele uraditi 
bez Boga i bez Krista. A ipak »nema imena pod nebom, koje 
je dano ljudima, u kojemu bi se mogli spasiti« osim imena 
Isusova. Samo on, jaki Bog, može nas spasiti. 


3. »Koji si se ukazao Mojsiji u gorućem grmu.« »Vidio 
sam potlačenje svoga naroda u Egiptu. Čuo sam njegov 
vapaj, kojim su vapili k nebu, radi grozote nadglednika, koji 
upravljaju prisilnim radom. Ja sam zato sišao, da ga izba- 
vim iz ruke egipatske i odvedem u dobru i veliku zemlju, 
gdje teče mlijeko i med.« Tako je govorio Gospodin iz grma, 
koji je gorio, a nije izgarao. Ovo je jasna slika silaska Sina 
Božjega u slabu ljudsku narav, koju je na se primio. Ona 
stoji usred plamena i žara božanske naravi, a ipak ne izgara! 


S Mojsijem ćemo pristupiti gorućem grmu, Bogu-čovjeku 
Kristu u djetinjoj prilici u jaslicama, u sjajnoj posvećenoj 
hostiji, da mu se poklonimo. »Izuj obuću svoju, jer je sveto 
mjesto, na kojemu stojiš. Moje ime glasi: Ja sam onaj, koji 
jesam.« 


Adonai, jaki Bože, u prilici djeteta, u slici Raspetoga, 
ti, jaki Bože! Silan u čudesima, koja si tvorio. Silan i jak u 
vođenju, upravljanju i umnožavanju svoje Crkve. »I vrata 
paklena ne će je nadvladati« (Mat. 16,18). Silan i jak u spa- 
savanju i posvećivanju duša! Jak u ljubavi prema nedostoj- 
nima. Jak u smilovanju. Jak u pomaganju u svakoj bijedi! 
Dođi, spasi nas! 


»Ispruži mišicu svoju i spasi nas.« Ovako Vapi Crkva za 
drugim dolaskom Spasiteljevim na sudnjem danu. Ponovni 
dolazak Kristov donijet će potpuno otkupljenje. »Dođite, bla- 
goslovljeni Oca mojega, i uzmite kraljevstvo, koje vam je 
pripravljeno« (Mat. 25,41). 

Molitva. 
O Adonai, jaki, silni Bože, koji si se ukazao Mojsiji u 
gorućem grmu i na Sinaju mu dao Zakon: dođi, ispruži mi- 
šicu svoju i spasi nas. Amen. 


19. prosinca: O radix Jesse. 


»O korjene Jesin, koji stojiš kao znak narodima, pred 
kojim zanijeme usta, koga poganski narodi traže: Dođi, spasi 
nas i ne oklijevaj dulje!« 

1. Krist je Kralj i Gospodin! Božanska Mu- 
drost, Adonai, jaki Bog, ujedno je i čovjek, po svojem tijelu 
i krvi potomak doma Jesinog, koji je bio otac kralja Davi- 
da. Kuća je Davidova doduše izgubila kraljevsko dostojan- 
stvo, prijašnji kraljevski dom ostao je bez slave, kao odsje- 
čen, neugledan panj. Ali iz ovoga panja, iz ovog korijena je 
istjerala mladica, Kralj svijeta. »On će vladati od mora do 
mora; pred njim će padati ničice Etiopljani, a Kraljevi Tar- 
sa i otoka (Sredozemlja) prikazat će mu darove, kraljevi 
arapski i od Sabe dare će donijeti. I klanjat će mu se svi 
kraljevi zemaljski, svi narodi će mu služiti« (Ps. 71). Njemu 
govori Gospodin: »Ti si Sin moj. Tebi ću dati narode u na- 
sljedstvo i u posjedovanje tvoje krajeve zemaljske« (Ps. 2,17). 
»On će biti velik i dat će mu Gospodin prijestolje Davida, 
oca njegova, i kraljevat će u vijeke« (Luka 1,32). On će je- 
dnom izjaviti pred rimskom vlašću: »Ja sam Kralj« (Iv. 18,37). 
Na njegovom prijestolju, na križu, bit će napisano u tri je- 
zika staroga svijeta: »Ovaj je kralj Židovski« (Iv. 19,19). On 
će poslati svoje apostole: »Dana mi je sva vlast na nebu i 
na zemlji. Idite, dakle, 1 naučavajte sve narode (učinite ih 
svojim učenicima) i učite ih, da drže sve moje zapovijedi« 
(Mat. 28,20). Pred njime će drhtati jedan Herod, ništa ma- 
nje nego i Neron, Domicijan i Dioklecijan. Julijan će morati 
da prizna: »Galilejče, ti si pobijedio!« Uza sav otpor i pro- 
tivljenje i uza sva progonstva on će ipak osnovati svoje 
kraljevstvo na ovome svijetu, kraljevstvo istine, pravednosti, 

milosti, kraljevstvo svete Crkve. Onaj, koga su ljudi pre- 
zreli i na križ razapeli, čini križ svojim kraljevskim prije- 
stoljem, za znak narodima. »Zavlada Bog s drveta.« Za njega 
kucaju milioni zahvalnih, oduševljenih srdaca, njega slijede 
iz ljubavi, radi njega ostavljaju svijet, vremenito blago, oca 
i majku, iz ljubavi prema njemu daju svoju krv, zdravlje i 
život. »O korijene Jesin, koji si podignut za znak narodima; 
pred kojim zanijeme kraljevska usta« (šuteći iz strahopoči- 
tanja prema tebi). 

2. >»Dođi, spasi nas i ne oklijevaj dulje. 
To je vapaj svijeta za Kristom Kraljem, da »izbaci kneza 
ovoga svijeta« (Iv. 12,31). Sotona »bog ovoga svijeta« (2. Kor. 
4,4), prisvojio je uslijed istočnoga grijeha vlast i gospod- 
stvo nad ljudima. Svoju vlast nad ljudskim rodom vršio je 
osobito tako, da ih je zavađao na otpad od Boga, poticao 
ih na najgore idolopoklonstvo i dao, da se ljudi njemu kla- 
njaju u poganskim hramovima i svetištima. Što više, on se 
usudio približiti Gospodinu, kad se četrdeset dana molio i 
postio u pustinji, nagovarajući njega, Krista, da padne ni- 
čice pred njim, pred sotonom i da mu se pokloni. I premda 
nas je Krist svojom pomirnom smrću otkupio ispod đavoljeg 
ropstva, to on ipak s Božjim dopuštenjem, vrši nad nama kr- 
šćanima neku vlast. »DĐavao riče kao lav i obilazi tražeći 
da koga proždre« (1. Pet. 5,8). Kao ptica grabljivica proma- 
tra iz visine svoj plijen i čeka najbolju priliku da nas pre- >* 
vari i zavede na grijeh (Efež. 6,12). Veoma često »uzima sli- 
ku anđela svijetla« (2. Kor. 11,14). On je zakleti neprijatelj 
i protivnik Boga i Krista i svakoga dobra. Sve njegovo na- 
stojanje ide za tim, da osnuje kraljevstvo protivno kraljev- 
stvu Božjemu, antikršćanstvo, kraljevstvo tmine i grijeha. 
Svoju vlast nad bijednim čovjekom pokazuje na vidljiv na- 
čin, kad kojiput opsjedne ljudsko tijelo i tako se s njime 
služi, kao da je tobože on duša, koja tijelo određuje, upra- 
vlja i oživljava. Svoju vlast pokazuje i time, kad toliko 
na ljude upliviše, da ih priječi u njihovom vanjskom nasto- 
janju i djelovanju, kako to često vidimo kod svetih, Bogu 

odanih ljudi. Tko ne vidi moć đavolsku danas, u vrijeme, 
kad uvelike nestaje vjere u Boga i u Krista, kad se bezbo- 
žnička propaganda silno širi, kad se silne laži i prevare po- 
nosno dižu, da Boga sruše s njegova prijestolja? Gotovo iz- 
gleda, kao da se brzim koracima približavamo onim vreme- 
nima, kad će zloduh bezdana biti odvezan i pušten na slo- 
bodu (Otkr. 20,3), da čini znakove, kojima bi skoro zaveo i 
izabrane! (Mat. 24,11). 

3. »Dođi, ne oklijevaj!« Gledaj, kako se današnje- ljud- 
stvo pokorilo sotoninom kraljevstvu! Sve dobre i svete sile 
umaknule su se od ljudskoga roda: pravednost, mir, među- 
sobno povjerenje, ljubav. Utvrdi među nama svoje kraljev- 
stvo, kraljevstvo istine, pravde, ljubavi, mira i sloge! »Dođi, 
ne oklijevaj!« 

Dođi kraljevstvo tvoje! 


Molitva. 
O korjene Jesin, koji stojiš kao znak narodima, pred ko- 
jim zanijeme kraljevska usta, i koga poganski narodi traže: 
Dođi, spasi nas, i ne oklijevaj dulje! 


20. prosinca: O clavis David. 


»O ključe Davidov i žezlo doma Izraelova. Ti otvaraš i 
nitko ne može zatvoriti; ti zatvaraš i nitko ne može otvoriti. 
Dođi, i izvedi sužnja iz tamnice, u kojoj sjedi u tami i u sjeni 
smrtnoj.« 

l. Uzvišene li sile Otkupitelja, koji do- 
lazi! Njemu je povjeren ključ, upravljanje doma Davi- 
dova (Iz. 22,22), t. j. kraljevstva Božjega. On ima neograni- 
čenu i nesmetanu vlast nad milostima i blagom svete Crkve, 
nad dušama, nad duhom, nad voljom i srcem ljudskim. U 
njegovoj je ruci sudbina Crkve. On vlada nad olujama, koje 
bijesne protiv Crkve i duša, nad neprijateljima, nad krivo- 
vjerjima i krivim načelima, nad nevjerom, nad svime, što se 
protivi Bogu i Kristu, nad zlim neprijateljem i njegovim po- 

moćnicima, nad svijetom, tijelom i strastima... Njemu »je 
dana sva vlast« (Mat. 28,18). Ti imaš moć, protiv koje je 
svaka druga sila nemoćna. Tebi je povjerena sudbina duša, 
pa i moje duše, sudbina svete Crkve. Ti si Gospodin. »Klju- 
če Davidov«, ja vjerujem u tvoju moć, ja se uzdajem u nju 
usred tisuću zagonetaka povijesti Crkve, duša, a osobito mo- 
je duše. 

2. »Dođi, izvedi sužnja iz tamnice« Svojom moći, 
svojim ključem pristupa Otkupitelj tamnici, u kojoj bijedni 
i grešni čovjek čami u tami i smrtnoj sjeni: sužanj sotonin, 
sužanj grijeha, koji mu je oduzeo plemstvo djeteta Božjega, 
učinio ga sličnim životinji, strovalio ga u blato pokvarenosti; 
koji ga je obavio tminom, srce napunio zlim sklonostima i 
požudama, učinio ga stanom zlih duhova oskvrnuvši tako 
hram Božji. Sužanj strasti, putenosti, oholosti, zavisti, po- 
žude očiju, tijela i oholosti života. »Ključe Davidov, dođi 
i izvedi sužnja iz tamnice« na slobodu. Ovako moli Crkva 
za jakost, da se oslobodimo grijeha, pa i svake najmanje 
promišljene pogreške i nevjere; da nas Bog očuva od kazni 
za grijeh, cd svoga gnjeva, od zle i nepripravne smrti, od 
vječnoga pakla. Tako se moli Crkva, da nas Bog oslobodi 
srca, koje je privezano uz svijet, od duha, koji se gubi u 
svjetskim stvarima; da nas oslobodi od ljudskoga ropstva, 
ljudskoga obzira, da ovako oslobođeni ne marimo za njihovo 
ruganje i preziranje, za njihovo klevetanje i progonstva, pa 
niti za njihovo priznanje i milost. Tako Crkva moli Otkupi- 
telja, da nas oslobodi od nas samih; od našega sebeljublja i 
od svake skrivene prostote. Ovako Crkva moli Otkupitelja, 
da nas uzdigne iznad svake neuredne privezanosti uz zemalj- 
ske stvari. Samo onaj, koji uistinu nije privezan uz zemalj- 
ske stvari, prosuđuje ih onako, kakve uistinu jesu, samo ta- 
kav je slobodan! A nitko nije slobodan, tko radosno sve ne 
daje i sve žrtvuje, što od njega traži bogoljuban život. 


3. »Ključe Davidov, dođi izvedi sužnja!« Svojim do- 
laskom donesi nam slobodu od svih veza, koje nas priječe u 

sjedinjenju s Bogom. Donesi nam slobodu, duševno otkuplje- 
nje, potpunu odanost Bogu! Tako treba da molimo jedan za 
sve i svi za jednoga! 


Blažena duša, koju je Gospodin iz sužanjstva izveo na 
kršćansku slobodu! Ona udiše nebeski zrak. Sve se događa 
po njezinoj volji, jer je uvijek jedna s voljom Božjom, koja 
sve upravlja i vodi, daje i uzima, naređuje i dopušta. Nje- 
zina je mudrost nebeska, i svijet je ne razumije. Njezin je 
mir staložen i bez ikakvih smetnja. Njezina je radost potpu- 
na, jer posjeduje neizmjerno blaženi život Božji. »Ključe 
Davidov«, dođi daj nam svima slobodu, da nesmetano Bogu 
i Kristu služimo, i da visoko stojimo nad svime, što nije Bog, 
ni Krist! Kako će nas divnim nebeskim stvarima obdariti 
Gospodin prigodom svojega dolaska! ' 


A što će tek biti onda, kad se po drugi put pojavi na 
koncu vjekova! Kad po uskrsnuću od mrtvih bude pobije- 
đen posljednji neprijatelj i kad padne posljednja zapreka. 
To će istom biti pobjeda i triumf Crkve, njezine nauke i 
njezinog djelovanja, kad ju na sudnji dan i povijest i cijeli 
ljudski rod bude priznao za ono, što ona uistinu jest: tijelo 
Kristovo i kovčeg zavjetni, koji je spasio ljudski rod. Svi će- 
mo dobiti vječnu i blaženu slobodu, koji smo u zemaljskom 
životu bili uz Krista i njegovu Crkvu. Čut ćemo riječi: »Do- 
đite blagoslovljeni Oca mojega, i primite kraljevstvo, koje 
vam je pripravljeno od postanka svijeta« (Mat. 25,24). »Di- 
gnite svoje glave, jer se približuje vaše izbavljenje« (Luka 
21,28). 

Molitva. 

O ključe Davidov i žezlo doma Izraelova, koji otvaraš 
i nitko ne može zatvoriti, zatvaraš i-nitko ne može otvoriti: 
Dođi, i izvedi sužnja iz tamnice, u kojoj sjedi u tami i u 
.sjeni smrtnoj. 

21. prosinca: O Oriens. 


»O Ishode, sjaju vječnoga Svijetla, i sunce pravde: dođi 
i rasvijetli one, koji sjede u tmini i u sjeni smrti.« 

1. »Nekoć bijaste tama« (Efež. 5,8): tama, noć, 
smrt, ukočenost, neplodnost, kaos. Nije bilo svijetla, ničega 
nije bilo, jer nije bilo sunca. Tek je ono probudilo život, 
ono je dalo stvarima sjaj i ljepotu, oblik i boju, ono daje još 
i danas rast i plodnost fizičkom i duhovno-ćudorednom svi- 
jetu. Bijedni ljudski rod, prepušten sam sebi, sjedio je u 
noći i u smrtnoj sjeni, u noći zablude, groznih sumnja, ne- 
sigurnosti, ćudorednog zastranjenja, krivnje, zdvojnosti, uža- 
snoga straha pred umiranjem, pred onim, što će doći: sjedio 
je u noći krajnje nutarnje stiske i bijede. Na pitanje: Odakle? 
Kamo? Zašto? Čemu život, trpljenje, umiranje? nije bilo 
odgovora. Sve je ostalo neriješenom zagonetkom. Ostala jei 
dalje noć poganstva, nevjere, života bez Krista. Čovjek je 
sve pokušao da riješi zagonetku, žrtvovao je i doprinašao naj- 
veće žrtve. Štovao je životinje, klanjao .se zmijama, prinosio 
ljudske žrtve, žrtvovao je i samoga sebe, provodio je aske- 
zu, koja je vodila do potpunog nijekanja svijeta, naučavao 
je misticizam do potpunog uništenja duha i ludila. A uza sve 
to nije bilo otkupljenja, svijetla, mira ni pokoja. Nije bile 
sunca, svijetla, nije bilo Krista! ' 

2. Jedan je samo sunce, Otkupitelj, koga očeku- 
jemo: »Ja sam svijetlo (sunce) svijeta« (Iv. 8,12). -On je svi- 
jetlo svijeta po svetoj vjeri, koju usađuje u duše, po svojoj 
riječi, kojom nas poučava, svojim primjerom u jaslicama, u 
Nazaretu, na križu, u svetohraništu, po milostima, kojima kao 
svjetlom odjećom zaogrće našu dušu, po svojoj svetoj Crkvi, 
koju nam je dao. U ovom sunčanom svijetlu sve nam je svi- 
jetlo. U tom svijetlu posve sigurno znademo, odakle smo i 
kamo idemo, znademo da nam je Bog otac, koji.nas ljubi i s 
nama postupa kao sa svojom djecom, koja imaju pravo na 
vječnu baštinu i vječno posjedovanje blaženoga života. Dao 
Baur, Rasvijetli se! I. 6 

nam je da poznamo, kako ništa ne vrijedi, što je ljudsko i 
zemaljsko, kako je ništetno vremenito blago i zemaljske na- 
slade. Dao nam je da spoznamo smisao rada, trpljenja, pro- 
tivština i života s raspetim Kristom u siromaštvu, skrovitosti 
i poniznosti. Za svoga bližnjega znademo da je Kristov brat 
i dijete nebeskog Oca. »Ja sam svijetlo« t. j. sunce svijeta. 
»Sunce pravde«, od tebe potiče svaki pravi život, svako spo- 
znanje, svaka sreća, svaka snaga, svako bogatstvo, svaka 
plodnost. Gdje ti ne izlaziš, ondje vlada noć, smrt i proklet- 
stvo. Dođi, prosvijetli sve nas, koji sjedimo u tami i u sjeni 
smrti. 


3. »A sada ste svijetlo u Gospodinu« (u Kristu) (Efež. 
5,8). U svetoj Crkvi pojavilo nam se »svijetlo« na prvi dan 
Božića, u času našega krštenja, dnevno u svetoj Misi, kod 
primanja svete pričesti, u mnogim prosvjetljenjima, nadah- 
nućima, poticajima i milostima. Kako bismo morali biti za- 
hvalni! A ujedno da se i kajemo! j 


Kako bismo morali, da hodimo u svijetlu Ishoda, u Kri- 
stu našem suncu? U svijetlu vjere, pouzdanja u njegovu 
ruku i vodstvo, u njegovu promisao i providnost. A mjesto 
toga još nas često vodi koja ta strast, časovito uzbuđenje, se- 
heljublje, pa i nas svećenike, i redovnike! Kako moramo sa 
svetom liturgijom moliti i vapiti: O Ishode i sunce pravde, 
dođi i prosvijetli nas, koji sjedimo još u tami strasti, na- 
ravnog mišljenja, sebeljublja!... Potpuno ćemo biti »svije- 
tlo u Gospodinu« istom onda, kad nas kod svoga drugog do- 
laska povede u kuću svojega Oca. Tada ćemo biti preobra- 
ženi i svjetlim preobraženjem »u Očevom kraljevstvu« sjati 
se poput sunca (Mat. 12,43). »Sije se u sramoti, a ustaje u 
slavi« (1. Kor. 15,43). Dane svjetlosti, osvani skoro! 


Molitva. 
O Ishode, sjaju vječnoga svijetla, i sunce pravde: dođi, 
prosvijetli nas, koji sjedimo u tami i u sjeni smrtnoj. 

22. prosinca: O Rex gentium. 


>O Kralju naroda, iščekivanje pogana; i ugaoni kamene 
koji sjedinjuje Židove i pogane: dođi, spasi čovjeka, koga si 
stvorio iz gliba.« ' 
1 »Neki plemenit čovjek pođe u daleku zemlju 
da primi kraljevsko dostojanstvo i da se vrati« (Luka 19,12). 
Taj čovjek plemenita roda jest Krist, Sin Božji, Kralj 
sviju naroda, sviju pokoljenja, svih jezika i vremena. 
Njegova se vlast proteže na sve stvari i na sve ljude, na ti- 
jelo i na dušu. Sve je u njegovoj ruci, ukoliko je on Bog i 
čovjek podjedno. Ali drugi je provalio u njegovo kraljev- 
sivo i silom se postavio gospodarom ljudi: .to je bio sotona, 
»knez ovoga svijeta.« Samo malen ostatak, izabrani narod 
Staroga zavjeta, nalazio se još pod žezlom pravoga kralja. 
I tada je ovaj kralj, Sin Božji, otišao u »daleku zemlju«: po- 
stao je čovjekom, da ovdje na zemlji oružjem poniznosti, po- 
slušnosti, poniženja, siromaštva, svojevoljnog trpljenja i križa 
zbaci kneza ovoga svijeta i da, dosad đavlu podređene, po- 
ganske narode ujedini s izabranim narodom u jednoj 
svetoj Crkvi. Kralju naroda, ugaoni kamene, koji vladaš že- 
zlom poniznosti, milosrđa, križa i ljubavi, ja vjerujem u tebe! 
2. »Dođi, spasi čovjeka, koga si stvorio iz gliba.« 
Što je čovjek? Šaka praha, sama bijeda i nevolja! Osim toga, 
još grijehom rastavljen od Boga, odijeljen od praizvora isti- 
ne i pravoga života, zauvijek udaljen od Boga, predan je tami 
u vječnom prokletstvu! Ali i pod tom prašinom tinja iskra 
duha s neugasivom težnjom za istinom, za puninom svakoga 
dobra, za srećom, za pokojem, za Bogom. Tko će tome duhu 
dati Boga? Jedino Bog sam! Zato vapije Crkva Gospodinu: 
»Dođi, spasi čovjeka, koga si stvorio iz gliba zemaljskog.« 
Spasi ga, jer je tako slab i nemoćan, jer je samo šaka praha. 
Spomeni se njegove ništetnosti. Spomeni se mnogobrojnih 
neprijatelja, koji nastoje da mu otmu Boga i da ga zavedu 
na grijeh. Spomeni se njegova neznanja, njegove sklonosti 

na zlo, zabluda, požude i strasti, kojima je podložan. Spomeni 
se zamamljivanja ovoga svijeta, zavođenja sa strane bližnje- 
ga, spomeni se došaptivanja đavla i njegovih pomoćnika. U 
ovim danima prije Božića Crkva živo osjeća veliku i duboku 
bijedu neotkupljenoga ljudskog roda, i zato vapi: »Dođi, spa- 
si čovjekal« U ime sviju vapi k nebu s psalmistom: »Smiluj 
mi se Bože, po velikom milosrđu svojem. I po prevelikoj 
dobroti svojoj, uništi krivicu moju. Posve me operi od kri- 
vice moje, i od grijeha mojega očisti mene. Jer gle, rođen 
sam u nepravdama i u grijesima me je začela majka moja. 
Odvrati lice svoje od grijeha mojih i sve krivice moje uništi« 
(Ps. 50,3 sl.). Pridružimo se molitvi svete majke Crkve! 

3. Isus je Kralj naroda! »Ustaju kraljevi zemaljski i kne- 
zovi se skupljaju ujedno, protiv Gospodina i protiv Poma- 
zanika njegova (protiv Krista).« »Raskinimo uze njihove, i 
zbacimo sa sebe jaram njihov. Onaj što sjedi na nebesima 
smije se, Gospodin im se potsmijeva, pa im govori u srdžbi 
svojoj: Ja sam postavio Kralja svojega (Pomazanika, Krista) 
na Sionu svetoj gori svojoj.« »Gospodin mi reče: Ti si moj 
Sin, ja te danas rodih. Pitaj u mene i dat ću ti narode u na- 
sljedstvo i u posjedovanje tvoje krajeve zemaljske« (Ps. 2,1 
sl). Neki će Herod tražiti da ubije novorođenoga Kralja. Ti- 
jekom vremena, mnogi će se kraljevi i narodi pobuniti protiv 
Kralja, koga je Bog postavio, protiv Krista, ali on će ipak 
biti Kralj. Njemu »je dana sva vlast na nebu i na zemlji« 
(Mat. 28,18). Njemu će se pokloniti svako koljeno, i priznat 
će, da je on Gospodin (Filip. 2,10). Što se zemaljske sile i 
vlasti više udaljuju od kraljevstva Kristova, od Raspetoga 
i od Oca Proslavljenoga, tim ćemo vjernije stajati mi uz 
njega! : 

Sad dolazi u prilici ljupkoga djeteta. Jednom će pred 


namjesnikom rimske vlasti na pitanje: »Je si li ti Kralj?« 


muževno odgovoriti: »Da, ja jesam Kralj«, a zatim će našim 
očima nevidljivo i njegova čovječja narav dijeliti s Ocem 
vlast i slavu, te će kao Kralj ljudskoga roda sve upravljati 
i nad svima vladati. A u po sljednje dane svi ćemo ga vidjeti 

cdjevena u kraljevsku odjeću. On će opet doći s velikom 
silom i slavom. Cijelom ljudskom rodu objavit će Otac: »Ja 
sam postavio Kralja svojega na Sionu svetoj gori svojoj« 
(Ps. 2,6), t. j. u svojoj Crkvi. Njemu kao Kralju moraju se 
klanjati svi narodi, sva vremena, i sve kulture: »Ti si Kralj 
slave!« ' ' 

Sa svetom Crkvom molit ćemo cijeli dan: »Spasi čovje- 
ka, koga si stvorio iz gliba!« 


Molitva. 
Kralju naroda, iščekivanje pogana i ugaoni kamene, koji 


sjedinjuješ Židove i pogane: dođi, spasi čovjeka, koga si stvo- 
tio iz gliba! 


23. prosinca: O Emanuel. 


»O Emanuele (Bog s nama), Kralju i zakonodavče naš, 
iščekivanje naroda i spasitelju njihov: Dođi, Gospodine, Bo- 
že naš, i spasi nas.« 

l. Spasitelj, koji ima da dođe, naš je 
Emanuel, Bog s nama. Kao jedinorođeni Sin Božji, »ro- 
đen je od Oca prije svih vijekova. Bog od Boga, Svjetlost od 
Svjetlosti, pravi Bog od pravoga Boga, jedne biti s Ocem: 
po kojemu je sve stvoreno. Koji je radi nas ljudi i radi na- 
šega spasenja sišao s nebesa. I utjelovio se po Duhu Svetom 
u Djevici Mariji i postao čovjekom.« Bog s nama, iste biti i 
naravi s nama, u svemu nam je postao sličan, izuzev grijehu. 
Postao je siromašan s nama; on se moli s nama; on osjeća 
i trpi s nama; on je uzeo našu krivnju na sebe i kao naš brat, 
dragovoljno i u beskrajnoj ljubavi, umro za nas na križu! 
»Bog s nama«, dariva nam svoju ljubav, svoju istinu, svoje 
srce, svoju milost, svoju krv, samoga sebe sada u jaslicama, 
na križu, u žrtvi svete Mise, u svetohraništu, u svetoj pri- 
česti, a jednom za sve vijeke u svome lijepom i blaženom 
nebu. On ne može biti bez nas. I sve ovo daruje nama, gre- 
šnicima, nedostojnima, koji smo stotinu puta ostavili i pre- 
zreli njegovu ljubav. Divi se, zahvaljuj, kaji se i klanjaj se! 

2. >»Dodi, spasi nas!« Veliki i sveti »Bog s nama« 
nalazi se u nama nedostojnim grešnicima, ali ne da nas uni- 
šti kao nekoć Sodomu i Gomoru, nego da nas spasi. I kako 
nas je spasio! Ne samo tako, da je mjesto nas zadovoljio za 
naše grijehe, a u svemu ostalom da nas je prepustio sebi sa- 
mima. On nas je tako spasio, da nas je primio u sebe, učinio 
nas svojim udovima, uključio u svoj život, kao što drvo pri- 
ma nakalamljenu grančicu. »Ja sam čokot, vi ste loze« (Iv. 
15,5). Bog s nama! Mi smo dio Krista, kao što je ud dio tijela. 
Mi pripadamo Kristu, a ne pripadamo više sebi, više nismo 
osamljeni, niti upućeni na same sebe. Mi smo podjedno u 
svojoj zbilji, dio posvećene hostije, potpuno smo jedno s 
njime. Kolike li mudrosti, kolike veličine i plemenštine! Otac 
ne gleda više u nama bijednoga čovjeka, nego dio Krista. I 
kad pogleda Isusa, onda gleda u njemu sve nas, jedno stablo 
s mnogim granama. I onaj najviši listić, koji leprša na po- 
sljednjoj grančici poljuljan vjetrom, i on pripada drvetu i 
živi od životnog soka drveta. Zar nas je mogao savršenije 
spasiti, nego li time, što je i nas stavio i umetnuo u svoj vla- 
stiti božanski život? O kad bismo na to htjeli misliti! 


3. Dio smo Krista! Dio posvećene hostije, ako se smijemo 
tako izraziti! Zato Krist treba da u meni poprimi obličje! Na 
meni bi se uistinu morala ispuniti istina da je kršćanin drugi 
Krist! U mišljenju, u suđenju, u prosuđivanju, u svom hti- 
jenju i nastojanju, u odanosti prema Ocu, u otkidanju od 
svega, što nije Bog, od svijeta i svjetovnih taština. Kršćanin 
bi morao biti drugi Krist u djelovanju, trpljenju, molitvi, u 
svetoj ljubavi prema kršćanskoj braći. I u subratu mogu i 
moram gledati i štovati Krista. Bog je s nama i u našoj bra- 
ći. Tako blizu, tako zbiljski! 


Bog s nama! Zato je o prvom Božiću u Betlehemu do- 
šao, da me uzdigne iz prašine i uzvisi u svoj život. Zato će 
i sada o Božiću doći, da u meni ovo djelo bolje usavrši. Zato 
dolazi u svakoj svetoj Misi, i u svakoj svetoj pričesti, u mno- 
gim prosvjetljenjima, nadahnućima i milostima. Zato će je- 

dnom doći kod svoga drugog dolaska, da nas sve primi u 
svoje nebo, da ondje potpuno posjedujemo i uživamo njegov 
preobraženi život: u blaženom gledanju Boga, u blaženoj 
ljubavi, u blaženom, vječnom i neprekidnom uživanju 
Božjem. 

Kako je dobar Gospodin! 


Molitva. 


O Emanuele, Kralju i zakonodavče naš, iščekivanje na- 
roda i Spasitelju njihov: dođi, Gospodine, Bože naš, i spasi 
nas! j : 


Sveta Misa treće nedjelje Došašća. 


1. Adventska ideja i raspoloženje znatno je pokročilo 
naprijed. Više se ne kaže: »Gospodin dolazi«, nego: »Gospo- 
din je blizu.« Silna napetost zavladala je: liturgijom. Ona se 
očituje u zahvalnoj i djetinjoj radosti. Sveta je Misa protka- 
na psalmom otkupljenja (84. psalam) (ulaz i prikazanje); ru- 
žičasta boja misnog odijela izaziva radost. 

2. »Gospodin je blizu!« To je temeljna misao današnje 
svete Mise, kao i kvaternih Misa, koje padaju u ovaj tjedan. 
Ulazna pjesma jasno i snažno ističe temu: »Radujte se uvi- 
jek u Gospodinu (Kristu). Gospodin je blizu. Ništa se ne uz- 
nemirujte, nego sve svoje molbe očitujte pred Bogom po 
molitvi i prošnji sa zahvalom.« On je blizu, i to kao Spasi- 
telj i Otkupitelj. »Blagoslovio si, Gospodine, zemlju svoju, 
odvratio si ropstvo Jakovljevo« (t. j. Izraelskoga naroda, koji 
je čamio u babilonskom sužanjstvu, ropstvo cjelokupnog 
ljudskog roda i svake pojedine duše) (ulaz). »Gospodin je bli- 
zu.« Onaj isti, koji se nekoć kao Otkupitelj rodio u Betlehe- 
mu, kojega očekujemo u njegovom drugom dolasku na koncu 
vremena »kao Otkupitelja, koji će i naše poniženo tijelo pre- 
obraziti, da bude jednako slavnom tijelu njegovu« (Filip. 
3,21). »Maran atha — Dođi Gospodine« (1. Kor. 16,22) vapili 
su kršćani prvih vremena. Ovu živu želju i čežnju izrazit će- 
mo danas u »Gospodine, smiluj se« i u molitvi: »Prikloni uho 
svoje našim molitvama, i milošću svoga pohoda prosvijetli 
tamu našega uma.« Poslanica nas iznova uvjerava: »Gospo- 
din je blizu« On nas ujedno uči, kako se imamo. vladati u 
blizini svojega Boga i Otkupitelja. U prvom redu treba da 
budemo krotki i ljubezni i da ljubimo svojega bližnjega; za- 
tim da svoje srce odvratimo od tjeskobnih briga i dušu po- 
sve upravimo Bogu u molitvi i zahvaljivanju; napokon da 
ssveti mir Božji preobrazi naš duh i srce, mir, koji se temelji 
na nutarnjoj slobodi i duševnoj usklađenosti. Divan pro- 
gram za Došašće! Još jednom: ćemo ganuto zavapiti: Probudi, 


in 

Gospodine, silu svoju i dođi (na stepenicama). I evo, on do- 
lazi, već je sasvim blizu. Njegov vjesnik, Krstitelj najavljuje 
već njegov dolazak. Danas se Ivanov glas zaorio na Jordanu, 
da su ga čuli čak i u Jeruzalemu. Letimice hrli narod k Iva- 
nu tako da se i svećeničko poglavarstvo moralo zanimati za 
ovu stvar. Ivan se morao pred njima legitimirati, što je on 
sjajno i učinio. Sada će biti svima jasno: »Gospodin je blizu« 
(evanđelje). 

3. On je blizu, da, »on stoji među nama«, sada, u ovom 
času, u žrtvi svete Mise. U tom času ovjekovječuje i ostva- 
ruje svoj prvi dolazak. Mi očekujemo i posjedujemo onoga, 
koji će nas izbaviti iz sužanjstva, koji će nas osloboditi od 
grešne krivnje (prikazanje). »Radujte se u Gospodinu, i opet: 
radujte se: jer Gospodin je blizu.« On boravi već među na- 
ma u oltarskom Otajstvu, i na njega ćemo kod prikazanja 
baciti svoju i svete Crkve brigu, molitvu i zahvalu. On bo- 
ravi među nama u svome preteči, koji priznaje da nije do- 
stojan odriješiti remen na obući njegovoj. On se napokon 
javlja među nama lično, u svetoj pretvorbi. »Radujte se u 
Gospodinu«, u Kristu. Sada moramo sve svoje misli i nagnu- 
ća osloboditi od zemaljske privezanosti i svu svoju ljubav, 
Sile i sposobnosti posvetiti »Gospodinu.« »Ne brinite se«, ne 
brinite se tjeskobno za prolazne stvari, nego povjerite svoje 
brige i tjeskobe Gospodinu, koji je među nama, kao naš žr- 
tveni dar i naš Otkupitelj. »Sve svoje molbe očitujte pred 
Bogom po molitvi i prošnji sa zahvalom« t. j. slaveći euhari- 
stijsku žrtvu po Kristu, koji je žrtveni dar i posrednik. »Po 
njemu i s njime i u njemu jest tebi, Bogu, svaka čast i sla- 
va«, a nama svaka milost i spas. 

»Gospodin je blizu.« U svetoj će pričesti doći u našu du- 
šu. Jesmo li dostojni, da odriješimo remen na njegovoj obu- 
ći? »Recite malodušnima, da budu jaki i da se ne boje, jer 
gle, naš će Bog doći i spasit će nas.« Uslišana je naša molitva 
i vapaj, ispunila se naša želja: »Probudi, Gospodine, silu svo- 
ju, i dođi, da nas spasiš.« Njegov prvi dolazak u Betlehemu 
prije gotovo 2000 godina ponovio se u našoj duši, naša je 

duša postala Betlehemom: njegov drugi dolazak otvorit će 
nam ulaz k blaženoj nebeskoj pričesti. Taj je dolazak već 
započeo s dolaskom, kojeg smo danas u svetoj žrtvi i u žr- 
tvenoj gozbi doživjeli. Maran atha, dođi Gospodine! 


13. prosinca: Sv. Lucija, utjelovljeno Došašće. 


Snažan lik Došašća! Sv. Lucija, to znači »sjajna«, ona 
koja se »svijetli«, Lucija čeka dolazak Zaručnika, za kojega 
živi, koga željno iščekuje i hrli mu u susret sa svjetiljkom 
ljubavi u svojoj ruci, prezirući sve zemaljske stvari. »Živi- 
mo trijezno i pravedno i pobožno na ovome svijetu, čeka- 
jući blaženu nadu i dolazak slave velikoga Boga« (Titu, 2,13). 

1. Lucija je s bolesnom svojom majkom hodoča- 
stila na grob svete Agate. Majka je ozdravila. A Lucija 
zamoli majku, da joj dopusti, da djevičanski živi, i da svoje 
blago smije podijeliti siromasima. Vrativši se kući u Sira- 
kuzu, prodade svoje imanje i razdijeli sve siromasima. Ona 
se odrekla muža, kome su je roditelji protiv njezine privole 
obećali za ženu. Taj je radi toga optuži pred namjesnikom 
da je kršćanka. Lucija je postojano pretrpjela mučeništvo 
oko godine 304. Lucija se svega odrekla, što nije bilo u vezi 
s njezinim zaručnikom Kristom. »Ti ljubiš pravdu« Krista, 
Zaručnika, i »mrziš nepravdu« (ulaz). Daješ sve, što nije 
Krist, što ne vodi k njemu, ili te zadržava od njega: Lucija 
je utjelovljena čežnja za Gospodinom, koji će doći po svoju 
zaručnicu; Lucija je utjelovljeno Došašće. Prava kršćanka! 

2. Sveta liturgija vidi u svetoj Luciji 
tip, sliku svete Crkve i kršćanske duše. U Luciji sveta 
Crkva, kršćanska duša čezne za Zaručnikovim dolaskom, za 
njegovim dolaskom u svetoj pričesti, na samrti, na sudnjemu 
danu. Lucija, Crkva, kršćanska duša ne mari za vremenito 
već je svoj pogled upravila »kraljevstvu nebeskom«; kra- 
ljevstvu sjedinjenja s Bogom i zaruka s Kristom, kraljevstvu 
milosti i svetosti, kraljevstvu vječnih zaruka s ljubljenim 
Gospodinom. Ona je upoznala, da je kraljevstvo nebesko slič- 

no »sakrivenom blagu«: koje ako tko nađe, radosno daje: 
sve drugo, samo da ga stekne. Ona je spoznala, da je to kra- 
ljevstvo kao »dragocjeni biser« koji je vrijedan, da sve za 
nj žrtvujemo, samo da ga zadobijemo (evanđelje). 

3. Lucija, koja očekuje zaruke s Gospodinom, koja se u 
svome mučeništvu žrtvovala iz svete ljubavi prema Kristu 
neka bude moj uzor. »Pratit će te kćeri kraljevske.« U žrive- 
noj slavi svete Mise »pratit će kćeri kraljevske« svetu Luciju 
Kristu (prikazanje), pratit će je sveta Crkva i svi mi. Mi že- 
limo, da u ovom svetom žrtvenom času i mi budemo žrtvo- 
vani s Lucijom, da s. njome postanemo jednom žrtvom lju- 
bavi. Sudjelovanje kod svete Mise nastavit će se i odraziti u 
iskrenoj i radosnoj spremnosti na dnevne žrtve, poteškoće 
trpljenja i odricanja. Mi znamo da smo danas žrtvovani s 
Lucijom i s Kraljem mučenika, s Kristom, da smo mučenici 
ljubavi prema Kristu i prema Bogu. 

»Ti ljubiš pravdu i mrziš nepravdu.« Ja moram postati 
kao Lucija. To bi bio pravi plod današnje žrtvene slave. 

Slobodan i prost od svake zemaljske veze treba da sa 
svetom Lucijom, sa svetom Crkvom, očekujem Zaručnikov 
dolazak u Došašću zemaljskog života. On neka bude moje 
sakriveno blago, dragocjeni biser, da se samo za njega bri- 
nem, i samo njega da cijenim. »Što više (sve drugo) sma- 
tram kao blato, da Krista stečem i da se nađem u njemu« 
(Filip. 3,8 sl.). 

Molitva. 


Usliši nas, Bože Spasitelju naš, kao što se radujemo o 
blagdanu blažene Lucije, djevice i mučenice tvoje, tako da 


nas ona pouči u pobožnoj bogoljubnosti. Po Kristu Gospo- 
dinu našem. Amen. 


15. prosinca: Osmina blagdana bezgrešnog Začeća 
bl. Dj. Marije. 
»Gospodin s tobom.« 


» Veliča duša moja Gospodina: jer mi velike stvari učini 
Svesilni, i sveto je ime njegovo.« »Radujem se u Gospodinu 


« 


92 I. Došašće. 


i moja se duša veseli u mojemu Bogu, jer me odjenuo u ha- 
ljine spasenja i ogrnuo plaštem svetosti (milosti), kao za- 
ručnicu u njezinu nakitu« (ulaz). 

1. Prvo čudo na Mariji. Crkva ga opisuje rije- 
čima sv. Epifanija (umro oko 403.): »Marija je uzvišenija 
od sviju izuzev samoga Boga... Ona je sjajnija od anđeo- 
skih zborova. Ni jedan jezik, pa ni anđeoski je ne može do- 
stojno hvaliti. O blažena Djevice, čista golubice, nebeska 
zaručnice, Marijo, nebo, hrame i prijestolje Božanstva, koja 
nosiš Krista, sunce, koje rasvijetljuje nebo i zemlju. Djevica 
je neokaljani ljiljan, iz kojega je iznikla neuvela ruža, Krist. 
* Divno se čudo pojavilo na nebesima: krilo Djevice krije Si- 
na Božjega: Gospodar anđela postao je Sinom Djevice. Ma- 
rijo, milosti puna, ti si zlatna žara, koja nosi nebesku. manu; 
milosti puna, ti si nepresušivo vrelo, koje napaja žedne 
slašću. Zdravo, sveta, neokaljana Majko, koja si rodila Kri- 
sta, koji bijaše prije tebe! Zdravo kraljevski grimize, koja 
si ogrnula Kralja neba i zemlje! Zdravo, neshvatljiva knjigo, 
koja si dala svijetu da čita Riječ, Sina Božjega!« a 

2, Drugo čudo na Mariji: Marija nije bila oho- 
la, nikada se nije neuredno pouzdavala u vlastite sile i hti- 
jenje. U svome začeću primila je Marija mnogo milosti: ali 
divno djelo Marijinog preodabranja temelji se na milosti 
duboke poniznosti, na milosti potpunog nepovjerenja u samu 
sebe, na budnosti, opreznosti i:u bijegu! Divnog li čuda na 
zemlji! Marija nije bila nimalo ohola! Ona je sasvim po- 
nizna, rado priznaje svoju ništetnost, posve zaboravlja na 
samu sebe. Elizabeta je upozorila Mariju na njezino dosto- 
janstvo: »Blažena si!« Ali Marija se obratila: Gospodinu: »Ve- 
liča duša moja Gospodina.« Jer »velike mi stvari učini.« Ona 
ne traži ništa za sebe i ništa nema od sebe: sve za njega i sve 
je primila od njega! Njemu neka je sva čast! Za sebe pri- 
znaje samo, da je slaba, ništetria i nemoćna! Zato se ne po- 
uzdaje u sebe, zato ljubi povučenost, budnost i bijeg. Na 
ovakvome zemljištu može milost da duboko pusti korijen i 
da visoko uzraste. = 

' 3. U bogoslužju pozdravimo danas Mariju: »Zdravo, Ma- 
rijo, milosti puna, Gospodin s tobom, blagoslovena ti stadu 
ženama!« 

Radi punine milosti bio je gotovo neizmjeran jaz između 
Marije i grijeha, a ipak je držala da će tu puninu milosti 
očuvati samo budnošću, povučenošću, odricanjem i vjerno- 
šću! A ja? Ne primam li i ja velike i bogate milosti: Da li 
dosta nastojim, da ih očuvam, i da li dopuštam, da se pot- 
puno u meni razviju? 

Marija nije bila nimalo ohola, umišljena, naduta, niti 
se duhom uznosila. A mi? S pravom piše Scupoli, pisac knji- 
ge: »Duhovni boj«: »Kad bi koja duša imala toliko nepovje- 
renja u sebe, kao Marija, ona bi ustrajala u milosti, i nikada 
ne bi ni u čem ni najmanje pogriješila.« 


Molitva. 
Z Marijo, bez grijeha začeta, moli za nas, koji se tebi uti- 
čemo! 

Majko Otkupiteljeva, daj nam Otkupitelja, koji će nas 
osloboditi od svakoga grijeha i očuvati nas od nas samih, od 
naše prirođene oholosti i naše sebične umišljenosti, koji će 
nas čistima učiniti i čiste očuvati! Amen. ž 

Zdravo Marijo... 


Treća nedjelja Došašća. 


»Radujte se u Gospodinu!« 


Današnju službu slavimo u sv. Petru u Rimu, u kući Pe- 
trovoj, u zajednici sa svetom Crkvom, koja je na Petru ule- 
meljena. Gdje je Petar, tu je Krist, Otkupitelj. »Gospodin je 
blizu.« Mi ne ćemo propasti. Ne moramo se plašiti, uza svu 
svoju slabost, nevrijednost i grešnost. »Gospodin je blizu.« 
On neprestano nastoji da usavrši naše otkupljenje i posve- 
ćenje. 

1. »Radujte se u Gospodinu« (ulaz, poslanica). 
Radost u Gospodinu je temeljno načelo pravoga, zdravoga, 

kršćanskoga i duhovnoga života. Kad smo na svetom kršte- 
nju bili posvećeni za Kristove udove, za djecu Božju, i kad 
su nas povjerili Majci Crkvi, govorio je svećenik nad nama 
riječi: »Da u tvojoj Crkvi tebi (Gospodine), radosno služi.« 
To je bio tako reći nalog da se veselimo. »Gospodin je blizu« 
nama kršćanima. I zato se kršćanin, koji je dio i ud otaj- 
stvenoga Tijela Kristova, s pravom raduje, on se »raduje u 
Gospodinu« u svome Otkupitelju. Kako da se u njemu ne 
radujemo? »Nije li nam Bog s njime sve darovao« (Rim. 
8,32). Budući da smo po svetom krstu i po posvetnoj milosti: 
postali njegovim udovima i lozama na čokotu, zadobili smo 
oproštenje grijeha i postali djeca Božja. U njemu je Bog po- 
stao našim ljubljenim i brižnim Ocem, koji bdije nad nama, 
za ruku nas vodi i ljubezno i mudro upravlja. Po njemu ima- 
mo svetu vjeru, sigurnu istinu, svetohranište, svetu pričest, 
sigurnu nadu u vječni, blaženi život na Očevim grudima. I 
to uza svu našu nevrijednost i grešnost. Zar da se ne radu- 
jemo u Bogu, Otkupitelju našemu? »Radujte se u Gospo- 
dinu vazda!« 

2. »Radujte se uvijek« i u poteškoćama i stisci, 
u brizi i u potištenosti, u nevoljama i neugodnim životnim 
doživljajima, u napastima, borbama i u sadašnjem trpljenju. 
»Onima, koji Boga ljube, sve zajedno pomaže na dobro« 
(Rim. 8,28). Rad i napor; po njima dobivamo, ako se vrše 
iz ljubavi, prirast milosti i vječne slave. Trpljenje: Krist 
naime sam trpi u svojim sljedbenicima. Borbe: Krist se na- 
ime bori s nama da u nama pobijedi sotonu i da nam jednom 
uzmogne dati pobjedničku palmu; pa i sama naša bijeda, 
nesavršenost i duhovna nevolja služi nam na dobro, po nji- 
ma upoznajemo sami sebe, učimo se utjecati molitvi, pouzda- 
vati se više u Gospodina. Da, »onima, koji Boga ljube, sve 
zajedno pomaže na dobro.« »Gospodin je blizu!« Stradanje 
i poteškoće sadašnjega života ne smijemo zasebno i izoli- 
rano promatrati, nego ih treba gledati u njihovoj pravoj po- 
zadini i okviru: naime u velikom Božjem životu, u kojem 
imamo i mi sudioništvo ukoliko »smo u Kristu.« »Gospodin 

je blizu!« Mi živimo životom Kristovim, kao otkupljeni, kao 
djeca Božja. Naša povezanost s Kristom, naše sjedinjenje S 
Kristom jest onaj pravi okvir, u kojemu moramo promatrati 
svoj Život, njegovo trpljenje i poteškoće. »Gospodin je blizu.« 
On, čokot, a mi loze. Zato je naš život, kao život uda i život 
loze, samo neprekidno »radovanje u Gospodinu« (Filip. 4,4) 
radostan »ponos u Gospodinu« (1. Kor. 1,31), pa i u trpljenju 
i nevolji zemaljskog života. 

3. »Gospodin je blizu.« Mi smo otkupljeni u Kristu, nje- 
mu živi učlanjeni i pripojeni. Ud Kristov biti, osjećati se u 
Kristu, znati da smo otkupljeni, da u sebi nosimo život i 
snagu Kristovu, osjećati se djecom Božjom, a uz to provoditi 
žalostan, potišten, neveseo i tjeskoban život, bilo bi očito 
protuslovlje. To bi zapravo bila nepravda prema Bogu i pre- 
ma Kristu, Otkupitelju. »Gospodin je blizu.« Kad bismo ba- 
rem to dublje shvatili i živo u to vjerovali! 

»Da ti radosno služi u tvojoj Crkvi.« Kršćanski je život 
doduše mrtvenje, umiranje, žrtvovanje i odricanje. Ali on 
je isto tako i životni dobitak i veselje, on je sveta radost u 


Gospodinu. To su zapravo dva lica, a samo jedna stvar 
jedna bit. E 


Molitva. 
. Prikloni, molimo te, Gospodine, uho svoje našim mo- 
litvama i milošću svoga pohoda prosvijetli tamu našega 
uma, koji živiš i kraljuješ u vijeke vjekova. Amen. 


Ponedjeljak iza treće nedjelje Došašća. 


»Ništa se ne uznemirujte!« 

U bogoslužju osjećamo, da je Gospodin već blizu. Zato 
nas poslanica opominje: »Ništa se ne uznemirujte, nego sve 
svoje molbe očitujte pred Bogom po molitvi i prošnji sa za- 
hvalom.« ' 

1 »Ništa se ne uznemirujte!« Neobičnog li sokoljenja! 
Zar nismo po sebi potpuno nesposobni da se spasimo i da 

izmaknemo vječnom prokletstvu? Nama treba svijetla, mi- 
losti, vodstva i snage našega Otkupitelja, već zato da se 
oslobodimo grijeha; a pogotovo da se očuvamo od ponovnog 
pada u grijeh, koji nam prijeti svaki čas; napokon da ra- 
stemo u milosti, da činimo što je nadnaravno dobro i pravo, 
da se molimo, da živimo bogoljubnim životom, da se vježba- 
mo u kreposti, činimo zaslužna djela i tako da napredujemo. 
»Bez mene ne možete ništa« (Iv. 15,5). Sve mora milost da 
u nama i započne i izvrši i samo njezinim poticajem i uz 
njezinu pomoć možemo nešto učiniti i to još uvijek dosta 
bijedno! Tako smo sami po sebi slabi i nemoćni da činimo 
dobro, da se spasimo. A ipak nas sveta liturgija ne prestaje 
opominjati: »Ništa se ne uznemirujte!« Zašto? »Ta Gospodin 
je blizu!« On je blizu, da nas otkupi, da nam dade snage i 
svijetla. Gledaj u njega, vjeruj u njegovu blizinu, u njegovu 
ljubav, u njegovu brigu za tebe! A mi? Često se sami zako- 
pamo u svoju bijedu, u svoju grešnost i u svoje neuspjehe 
u duhovnom nastojanju. Bavimo se samo sa sobom i svojom 
bijedom. I zato smo često malodušni, klonuli, smeteni, zato 
se tako udaljujemo od svoga Boga i Spasitelja. To uistinu 
nije duh Došašća! »Ne brinite se ni za štol!« 


2. »Sve svoje molbe očitujte pred Bogom po molitvi i 
prošnji sa zahvalom.« Vijest i opomena Došašća jest: Molite 
se! U molitvi imamo odlično sredstvo!. Naša nemoć i ćudo- 
redna bijeda mora nas privesti k Bogu, i Otkupitelju. »Go- 
spodin je blizu«, svojom ljubavlju, svojim milosrđem, svojim 
otkupiteljskim srcem. »Svu svoju brigu bacite na Gospodi- 
na!« Što smo nevoljniji po sebi, tim više se obratimo Gospo- 
dinu, tim više molimo, zahvaljujmo, prosimo! I kako lijepo 
kaže ulazni psalam, Gospodin će blagosloviti svoju zemlju, 
svoju baštinu, nas, te će nas izvesti iz sužanjstva naših gri- 
jeha, strasti, zlih navika. »Gospodin je blizu!« 

3. »Gospodin je blizu«, — onome, koji se moli, koji se 
čista srca, ponizno, pouzdano i ustrajno moli Gospodinu. 
»Molite, i dobit ćete, kucajte i otvorit će vam se« (Mat. 7,7). 

: »Gospodin je blizu«: sada, u žrtvi svete Mise. U svetoj 
pričesti doći će među nas Krist, veliki svećenik i posrednik 
da s pouzdanjem svoje potrebe povjerimo njegovim veliko- 
svećeničkim rukama: On će ih lično iznijeti pred svoga Oca 
* zagovarati nas kod njega. »Svu svoju brigu bacite na Go- 
spodina, koji se žrtvuje u svetoj Misi« On se zahvaljuje 
zadovoljuje i moli mjesto nas prikazujući sada u svetoj Misi 
svome Ocu svoje zasluge, svoju muku i smrt, svoju krv, svo- 
je srce, sve za nas, za našu korist, da primimo oproštenje, 
milost, jakost i pomoć. Zašto da se joši mi brinemo? Njemu 
ćemo izručiti svoj ja, svoju nadu i bojazan, sadašnjost i bu- 
dućnost, vrijeme i vječnost: sve će biti povjereno dobrim 
rukama! »Ništa se ne uznemirujte, Gospodin je blizu!« 


Molitva. 


Prikloni, molimo, Gospodine, uho svoje našim molitvama 
1, milošću svoga pohoda prosvijetli tamu našega uma. Koji 
živiš i kraljuješ u vijeke vjekova. Amen. 


Utorak iza treće nedjelje Došašća. 


»Vaša krotkost neka bude poznata svima 
1 j udima!« 

»Radujte se u Gospodinu. Krotkost vaša neka bude po- 
znata svima ljudima: jer Gospodin je blizu.« Ovako nas opo- 
mMinje ulazna pjesma i poslanica treće nedjelje Došašća. 

l.»Vaša krotkost neka bude poznata svi- 
ma ljudima.« Naša radost u Gospodinu treba da se oči- 
tuje i na van: da budemo ljubezni, krotki, blagi, susretljivi 
prema svomu bližnjemu, prema ljudima, prema svima. Po- 
slanica nas na to izričito opominje: »Vaša krotkost neka bu- 
de poznata svima ljudima.« Tko je krotak, vjerno pokazuje 
na sebi krotkost utjelovljenoga Sina Božjega prema nama. 
Sto više uznastojimo da živimo duhovnim životom, u sje- 
dinjenju s Bogom, tim nam je teže, da budemo uistinu blagi. 
Baur, Rasvijetli se! I. 7 

Intenzivno nastojanje za Bogom izoštruje naš sud o drugi- 
ma. Imamo novu vjeru, kojom mjerimo; novo svijetlo, novo 
oko, kojim gledamo; nov način, na koji prosuđujemo stvari 
i događaje, ljudsko djelovanje i nastojanje. Zato često nismo 
blagi u svome mišljenju i prosuđivanju. Skloni smo, da stro- 
go i bezobzirce mislimo o ljudima i okolnostima. Ne znamo 
da prijateljskim i dobrohotnim riječima predobijemo. Na na- 
ma se opaža neka hladnoća prema našoj okolini, mi se pravo 
za nju više ne zanimamo, druge potcjenjujemo, naše vlada- 
nje postaje namješteno, nenaravno, uvijek smo skloni da ka- 
ramo, nastojimo da svakoga poučimo, ispravljamo, i to oho- 
lom i ponosnom šutnjom, odavajući da u sebi ne marimo ili 
čak preziremo druge. »Vaša krotkost neka bude poznata 
svima ljudima.« Neka svatko zna, osjeti i iskusi, da ste blagi 
u mislima i govoru. Budimo oprezni u govoru, i kad mora- 
mo o drugima govoriti, budimo blagi i priznajmo dobro, koje 
oni u sebi kriju ili čine. Budimo blagi u govoru, ljubezno i 
dobrohotno prosuđujmo. Ispričajmo način, a osobito vlada- 
nje našega bližnjega. Blagi budimo u poslu, u vladanju i u 
dnevnom životu. Blagi budimo pomažući i služeći svima lju- 
dima. To je želja liturgije treće nedjelje Došašća. 

2. »Jer Gospodin je blizu« On nam je blizu u 
Mariji, u Djevici i Majci, koja je začela po Duhu Svetomu. 
On nam je blizu u žrtvi svete Mise, kod primanja svete pri- 
česti. Da, ali mi veoma zaboravljamo, da nam je blizu i u 
našemu bližnjemu, u svakomu, koga susrećemo ili s kojim 
imamo posla. »Među vama stoji, koga vi ne znate. On je bio 
prije mene (od vijeka), i ja nisam dostojan da mu odriješim 
remenje njegove obuće« (evanđelje). On stoji preda mnom 
u subratu i sestri, u bližnjemu, s kojim živim, radim, govo- 
rim ili općim, a nažalost, ja ga još ne vidim. On živi u mo- 
jemu bližnjemu, kao što živi glava u udu, ili čokot u lozi. 
A mi se često zaustavimo na vanjštini, kod tjelesnog čovje- 
ka, na ovoj ili onoj navici, i zato ne vidimo u njemu Gospo- 
dina, glavu, čokot, ne vidimo, da je »on u Kristu.« »Štogod 
ste učinili jednome od ovih najmanjih, meni ste učinili. I 

što niste učinili jednome od ovih najmanjih, meni niste uči- 
nili« (Mat. 25,40,45). Kako lako zaboravljamo! Kamo sreće 
da čvrsto i živo vjerujemo poput kršćana prvih stoljeća! Oni 
su se vladali prema načelu: »Fratrem  vidisti, Dominum vi- 
disti — Ako si subrata vidio, Krista si vidio« (u subratu). U 
subratu, u bližnjemu treba gledati ud Kristov, samoga Kri- 
sta! Na taj način ne će nas pobožnost učiniti tvrdim, hlad- 
nim, odbojnim ili nesusretljivim, nego naprotiv postat ćemo 
uistinu pobožni, ljubezni, blagi, krotki, rado ćemo oprostiti, 
podnositi i služiti. Bit ćemo kao nazaretska Djevica, koja 
čim je začela Sina Božjega, odmah je na njoj zasjala sva 
blagost i krotkost njezinog bića i srca: požurila se u goru, 
k Elizabeti, da joj služi, da joj pomogne, da joj iskaže svoju 
ljubav. »Koga si, Djevice, Elizabeti u pohode nosila.« Prvi 
plod i uspjeh Marijine krotkosti i blagosti bilo je posveće- 
nje Ivanovo, koji se nalazio još u materinskom krilu. 

3. »Vaša krotkost neka bude poznata svima ljudima; jer 
Gospodin je blizu.« Blizu je u našemu bližnjemu, u Kristovu 
udu. Blizu nam je u nama samima, koji je kao glava u nama, 
u svojim udovima. Budući da on kao glava živi u nama svo- 
jim životom, zato treba da se u našem životu odrazuje sva 
dobrota i blagost njegova plemenitog bića. Došašće traži da 
budemo blagi, nesebični, dobrođušni i ponizni kršćani, koji 
će druge obradovati, upravo zato, jer Krist u nama živi, 
koji želi, da jasno u sebi odrazimo njegov Duh, njegov život. 
Mi često ne shvaćamo dovoljno svoje kršćanstvo i svoju po- 
vezanost s Kristom i sv. Crkvom. Mi smo još odviše upućeni 
na sebe, tjesnogrudni, sebični i neotkupljeni. 

Liturgija treće nedjelje Došašća neka nas uzalud ne 
opominje: »Vaša krotkost neka bude poznata svima ljudi- 
ma, jer Gospodin je blizu«, u bližnjem, u meni samomu. Ja 
hoću, i ja moram biti odraz dobrote i blagosti Kristove, ja 
želim da budem kao druga nazaretska Djevica. Današnja 
sveta Misa obećaje nam za to Božju pomoć i milost. Ja osje- 
ćam, da nijesam otkupljen, da nijesam dosta blag i krotak, da 

sam slab. Ja osjećam, da još nikako nijesam prema svima 
ljudima živi, jasni i zorni odraz Isusove dobrote, koji u meni 
živi. Zato bez prestanka moram vapiti k njemu, da me oslo- 
bodi od okova, koji me sapinju, da me oslobodi od nesusret- 
ljivosti, hladnoće, sebičnosti. Ali se ipak uzdam u riječi pri- 
česne pjesme: »Recite malodušnima, da budu jaki i da se ne 
boje, jer gle, naš će Bog doći (u svetoj pričesti) i spasit će 
nas.« 


Molitva. 

Gospodine, koji stoluješ nad kerubinima, pokaži svoju 
silu i dođi! Čuj pastiru Izraelov (svete Crkve, kršćanske du- 
še), koji vodiš Josipa kao svoju ovčicu. Probudi, Gospodine, 
silu svoju i dođi, da nas spasiš. Odvrati od nas nesreću, po- 
kaži nam svoje milosrdno iice i bit ćemo spaseni. Amen. 


Kvatrena srijeda u Došašću. 


»Evo Djevica će začeti.« 


Danas je zborna crkva kod svete Marije Velike u Ri- 
mu. Sveta nas liturgija poziva u kuću nazaretske Djevice, 
da budemo svjedoci njezina susreta s anđelom. S poštova- 
njem ćemo upraviti svoj pogled na Djevicu, slušat ćemo 
uzvišeno otajstvo utjelovljenja Sina Božjega. 

l. Anđeo Gospodnji navijestioje Mariji: 
»Evo, začet ćeš i rodit ćeš Sina, i nadjeni mu ime Isus, i zvat 
će se Sin Svevišnjega. Kraljevat će u domu Jakovljevu u 
vijeke.« Kako će to: biti? »Duh će Sveti doći na tebe, i osje- 
nit će te sila Svevišnjega.« Marija je povjerovala. Ona je 
slijepo poslušala anđelovu vijest, potpuno se Bogu predala 
i povjerila: »Evo službenice Gospodnje, neka mi bude po 
riječi tvojoj.« U tom je času »Riječ tijelom postala« — plod 
ljubavi Božje i ujedno plod djevičine čistoće, vjere i poslu- 
šnosti. »Blažena si, jer si vjerovala.« 

2. »Riječ je tijelom postala« u krilu Marijinu, 
u kući koje smo se sakupili. Marija je postala »nebom«: 

»Rosite, nebesa, Pravednoga«. Marija je »zemlja«, iz koje će 
izniknuti Pravedni, Otkupitelj (ulaz). Marija je svijetli »ša- 
tor«, koji krije sunce, Krista (Psalam ulazne pjesme). U utje- 
lovljenju se ispunilo, što je prorok Izaija prorekao prije se- 
dam stotina godina: »Sam Gospodin će vam dati znak: Eto 
djevica će zatrudnjeti i roditi sina i nadjenut će mu ime 
Emanuel: Bog s nama« (druga poslanica). »I Riječ je tije- 
lom postala« (Iv. 1,14) u Mariji Djevici. Ona je začela po" 
Duhu Svetom. Dođite, poklonimo mu se! Nazaretska je Dje- 
vica onaj sveti šator, kovčeg zavjetni, u kojemu nam je Bog 
lično blizu. »U posljednje vrijeme t. j. u Mesijino vrijeme 
stajat će brijeg doma Gospodnjega (Sion, Marija, Božji dom) 
divan, povrh sviju bregova. On (Marija, koja nosi Krista) će 
nadvisivati sve brežuljke i k njemu će dolaziti narodi. I mnogi 
će narodi govoriti: »Pođimo i uspnimo se na brijeg Gospod- 
nji, k domu Boga Jakovljeva (k Mariji). Jer iz Siona (iz Ma- 
rije) će izaći zakon (t. j. Riječ, Krist), i Riječ Gospodnja 
(Krist) iz Jeruzalema (iz Marije). Dajte krećimo se u svijetlu 
Gospodina Boga našega«, koje nam je zasjalo u Mariji (prva 
poslanica). Dubokom vjerom uronimo u ovo otajstvo, kla- 
njajmo se promatrajući djevičansko utjelovljenje Sina Bo- 
žjega u Mariji. »Anđeo Gospodnji navijestio je Mariji i ona 
je začela po Duhu Svetom.« Klanjajući se prignimo koljena 
i divimo se: »Riječ je u Mariji tijelom postala i prebivala 
među nama!« 


3. Mi smo se sakupili u sv. Mariji Velikoj, u kući Ma- 
rijinoj. Marija je novi Jeruzalem, stan' Božji i Spasiteljev. 
Još nekoliko dana, i ona će nam poroditi blagoslovljeni plod 
svoje djevičanske utrobe! 


»Evo Djevica će začeti«, pjevamo kod dijeljenja svete 
pričesti. U času anđelova navještenja i u času svoga začeća 
po Duhu Svetom, doživjela je Marija svoju prvu sretnu i 
svetu pričest; pričest punu milosti, najvećeg blaženstva, pu- 
nu blagoslova kako za nju samu tako i za cijeli ljudski rod. 
Kadgod sveta Crkva u svojoj djeci pristupa k oltaru da pri- 

mi euharistijsku pričest, obnavlja se u njoj djevičansko za- 
čeće Božje: Evo, Djevica, Crkva, začeti će Sina Božjega, 
Krista, Spas! Po svetoj liturgiji mi smo kod primanja svete 
pričesti ona nazaretska Djevica. Mi proživljavamo isto začeće 
Sina Božjega, koje danas slavimo u sv. Mariji Velikoj. Mi 
proživljavamo začeće Sina Božjega, veliku pričest Marijinu, 
u kojoj primamo Sina Božjega, Sina Djevice i Majke. Mi ga 
uistinu primamo u svoje srce, kao što ga je Marija primila: 
»Evo, Djevica (Marija, Crkva, duša, koja prima svetu pričest) 
će začeti: i zvat će se Emanuel: Bog s: nama.« O kad bismo 
duboko vjerovali i osjećali s liturgijom! j 


»Evo, Djevica će začeti.« Djevičanska duša! Ona živi 
potpuno i nepodijeljeno samo za Boga i za Krista! Ona širom 
otvara vrata, da uniđe Kralj slave. U nje, u Djevice, su ne- 
vine ruke i čisto srce (na stepenicama). Djevica, koja na po- 
ziv Božji samo odgovara: »Evo službenice Gospodnje, neka 
mi bude po riječi tvojoj.« Kao nazaretska Djevica trebali bi- 
smo i mi svakiput pristupiti k svetoj pričesti! Kamo sreće, 
kad bi tomu bilo tako! 


»Evo Djevica će začetil« U svetom bogoslužju prepozna- 
jemo u djevičanskoj Bogorodici Mariji svetu Crkvu. Ona no- 
si u svome krilu Krista, istinu, otkupljenje, spas i milost. 
Ljudski će rod samo kod nje naći Krista. »Pođimo i uspni- 
mo se na brijeg doma Gospodnjega (na goru sionsku), u je- 
ruzalemski hram, u stan Božji, k Mariji, k Crkvi! On će nas 
(u svome hramu, u svojoj Crkvi) učiti svojim putovima. 
Stojmo zato vjerno uz svetu Majku Crkvu, koja donosi 
Krista! 


Molitva. 


Bože, koji si htio, da po anđelovu navještenju Riječ tvo- 
ja uzme tijelo (ljudsku narav) u krilu blažene Djevice Ma- 
rije, daj molimo te, da njezinim zagovorom nađemo pomoć 
u tebe, koji vjerujemo, da je ona doista Bogorodica. Po istom 
Kristu Gospodihu našem. Amen. 

Četvrtak iza prve nedjelje Došašća. 


»Evo Djevica.« 

»U ono vrijeme posla Bog anđela Gabrijela u galilejski 
grad Nazaret, k Djevici zaručenoj s mužem, koji se zvao 
Josip, iž kuće Davidove, a Djevica se zvala Marija« (Luka 
1,26 — evanđelje kvaterne srijede). 

1.>»K Djevici« Ni prije ni poslije toga ne govori sv. 
evanđelje tako iscrpivo i svečano o poslanju kojega anđela. 


Zašto ovaj puta drukčije nego inače? Zašto ovako svečano? 


Bio je poslan k »djevici«, i »djevica se zvala Marija« (Luka 
1,26). U tome je ona novost i veličina! I zato je sve tako 
opširno i svečano! »Djevica se zvala Marija.« Radi toga je 
naša vjera uzvišenija od svake druge vjere: kršćanstvo je 
tiho i neprimjetno ušlo na svijet; kršćanstvo je u svemu 
obično, ali u ovome jednome je neobično, naime u ne- 
beskoj čistoći ovoga prvog časa! Čisti Božji anđeo pristupio ' 
je k čistoj Djevici. U ljudskome rodu još imade dakle po- 
bjede nad tijelom i nad nečistim duhom. Ona nam je zajam- 
čena u anđelovu navještenju nazaretskoj Djevici. Čisti je 
Bog poslao čistoga vjesnika k čistoj Djevici: čistim stazama, 
djevičanskim putevima unišlo je Božanstvo u čovječanstvo. 
Čistoća, djevičanstvo privlači samoga Boga. 

2. »Zdravo, milosti puna« Ne boj se, Marijo! 
Jer si našla našla milost u Boga! Evo: začet ćeš i roditi Si- 
na. »Zdravo, milosti puna!« A Marija je šutjela. Ona je raz- 
mišljavala o anđelovim riječima. Ravnoteža Marijine djevi- 
čanske duše gotovo se na anđelove riječi poljuljala. Ta bila 
je gotovo previše počašćena i odlikovana. Ali anđeo joj je 
imao još mnogo više navijestiti. Najprije ju je osokolio: »Ne 
boj sel« A zatim joj najavi Božju poruku: »Evo: Začet ćeš 
i roditi sina.« Napokon joj otkriva cijeli naum Božji o ot- 
kupljenju: »On će biti velik, i zvat će se sin Svevišnjega. 
Gospodin Bog dat će mu prijestolje Davida, njegova oca. On 
će biti vladalac, Kralj i njegovu kraljevstvu ne će biti kraja«. 
Bog nije htio, da Marija znade samo to, da će postati Maj- 

gaža 


kom. Već u prvom času trebala je da znade potpunu Božju 
nakanu o otkupljenju roda ljudskoga. Svoje najdragocjenije 
i najsvetije nakane i tajne povjerio je Bog najprije i jedino 
Djevici. Kako je Bog štovao Djevicu Mariju! Kako je po- 
štivao njezino djevičanstvo! Kako joj je povjerio sve, pa i 
svoje najskrovitije nakane! Bog povjerava svoje nakane či- 
stim i djevičanskim dušama. »Blaženi čista srca, jer će Bo- 
ga gledati« (Mat. 5,8). 


3. »Evo Djevical« Ona se nalazi na početku djela na- 
šega otkupljenja. Po ljudskom govoreći, naš je spas stav- 
ljen u Djevičine ruke. Sve o tom ovisi, da li će izreći svoj 
»fiat« ili će ga uskratiti. I ona je pristala. »Evo službenice 
Gospodnje, neka mi bude po tvojoj riječi (anđelovoj).« Ali 
prije nego li je pristala, djevičanski je zapitala: »Kako će to 
biti, kad ja ne poznam muža?« Djevičanske li odlučnosti! 
Marija želi ostati djevicom. Ona je upoznala volju Božju, da 
živi djevičanskim životom predavajući se isključivo samo 
njemu. U punom svijetlu, kojim je Bog obasjao njezinu du- 
šu, upoznala je neusporedivu vrijednost djevičanstva pred 
Bogom. Svom je dušom željela da radi Boga bude i ostane 
djevicom. U odluci dragovoljnog djevičanstva vidi Bog 
uključeno potpuno predanje, najdublju vjeru i najčišću 
ljubav. ' 


»Evo službenice Gospodnje.« Za njezino djevičanstvo ne- 
ma nikakve opasnosti. I samom Bogu, koji joj je poslao an- 
đela, stalo je do toga, da njezino djevičanstvo ostane neoka- 
ljano. Marijino djevičanstvo ne će biti povrijeđeno, nego na- 
suprot, u njoj će sazidati Bog svoje čisto svetište. Duh je 
Sveti sišao nad nju i Sila ju je Svevišnjega osjenila Sin se 
Božji spustio u njezino čisto, djevičansko i neokaljano biće. 
Božje svete ruke su je stvorile, čuvale i nosile, Bog ju je 
izabrao da mu bude djevičansko svetište, i zato je bila samo 
njegova svojina i njegova službenica. Ona je znala samo za 
svetu volju Božju, i za ono, što je njemu milo. Kao takova 
stoji još i danas.na raskršću vremena, da pokaže ljudima 

putove, po kojima je došlo i dolazi Božanstvo u čovječanstvo 
— i da nas svojim čistim bićem vodi ai koji vodi k PE 
gu. »Evo službenice Gospodnje.« 

I mi dnevno proživljavamo u sebi po dvćtoj pričesti za- 
čeće Sina Božjega u nazaretskoj Djevici. Kolike li veličine, 
kolike li milosti! Kako moramo biti čisti i djevičanski, kad 
se približujemo pričesnoj: klupi! Kako li moramo biti spremni 
na službu Gospodinu i na vršenje njegove svete volje! Mo- 
rali bismo biti kao nazaretska Djevica! 


Molitva. 
Ave maris Stella. 


Zdravo, Zvijezdo mora, Nježna Majko Krista, 
Vazda Djevo čista, Dveri rajskih dvora. 
Anđeo ti nevin Pozdrav zbori lijepi, 
Mirom nas okrijepi, Kvar naknađuj Evin. 
Veze grijeha ništi, Ozdravljaj sljepoću, 
Uklanjaj teškoću, Sva nam dobra išti. 
Majkom se pokaži: Onom, rad nas što je / 
Posto Dijete tvoje, Molbe nam prikaži. 
Djevice nad svima, Smjerna ko.ni koja, 
Stvori čeda svoja Smjernim, nevinima. 
Daj, da čisti, srećno Žićem putujemo, 
K Spasu prispijemo U :veselje vječno. 
Ocu, Sinu, s. njima Duhu Svetom dika 
I čast prevelika, ista slava trima. : 


Kvaterni petak-u Došašću. 
Marija, nositeljica Krista. 

»Blizu si, Gospodine, i svi su tvoji putevi istina (milost)« 
(ulaz). Danas nam je blizu u Djevici Mariji. Ona je začela 
Sina Božjega, da ga nama daruje. Danas vidimo, kako je ona 
donijela blagoslov u kući Zakarije i Elizabete; donijela im 
je Krista. Njezinim posredovanjem napunila se Elizabeta Du- 
hom Svetim, a Ivan je Krstitelj posvećen još u materinskom 

krilu. Marija, nositeljica Krista, posrednica je milosti. »Ko- 
ga si, Djevice, Elizabeti u pohode nosila.« 


l. Povijesni dogođaji. Marija, s Kristom u svom 
krilu, otiđe žurno u planine u grad Judin k Elizabeti i 
pozdravi je. »I kad je Elizabeta čula Marijin pozdrav, za- 
. igra dijete (Ivan Krstitelj) u njoj. I napuni se Elizabeta Du- 
ha Svetoga« tako da je upoznala Djevičinu tajnu: »Blago- 
slovljena ti među ženama i blagoslovljen plod utrobe tvoje! 
Otkuda meni to, da k meni dolazi majka mojega Gospodina? 
Blago tebi, što si vjerovala...« Marija je živa pokaznica, 
koja nosi Krista, ona je posrednica milosti: Ivan je bio po- 
svećen posvetnom, milosti — posredovanjem Marijinim. Ka- 
ko bi Marija poslije začeća Sina Božjega rado ostala u tihoj 
nepomućenoj skrovitosti i tišini, da se sasvim posveti raz- 
matranju! Ali Bog ju je pozvao, da služi bližnjemu, da vrši 
apostolat ljubavi: i Marija pozna samo Božju volju. Blaže- 
nog li apostolata, blažene li djelatnosti duše, koja u sebi 
nosi Krista! Ona je neumorna, ne preza pred nikakvom za- 
prekom ni: poteškoćom. Tko je pun Krista, on je revan, ve- 
likodušan,:on ljubi! A ja?. 


2. Ideja. Crkveni zbor je u crkvi zvanoj »Dvanaest 
apostola« u Rimu: Sveta liturgija gleda u Mariji apostola, 
koji nam nosi Krista i posreduje za nas. Marija je korijen, 
iz kojega je niknuo cvijet, Krist, koji je pun milosti i istine 
(poslanica). »I od njegove punine: svi mi primismo« i bez 
prestanka primamo »milost za milost« (Iv. 1,16). Ali samo 
posredovanjem :Marijinim. Mi smo danas kao Ivan, koji je 
Marijinim posredovanjem bio posvećen. Zato ćemo zahvalno 
pjevati u pjesmi na stepenicama: »Blagoslovio si, Gospodine, 
zemlju svoju (Mariju, a po njoj nas i svetu Crkvu), povra- 
tio si roblje Jakovljevo (nas).« Oslobodio si nas od ropstva 
grijeha, sotone i vječnoga prokletstva. Sve po Mariji. 

3. »Evo, Gospodin će doći, i svi sveti njegovi s njime, i 
bit će u onaj dan svjetlost velika« (pričesna). Dolazak Go- 
spodnji u svetoj pričesti je uvod njegovog dolaska na koncu 

vremena. Tada će se pojaviti okružen svojim sjajnim anđe- 
lima i svetima, da nas i svetu Crkvu povede kući, k vječnoj 
pričesti, k vječnom, nebeskom Božiću. Sveta je pričest zalog 
blaženog uživanja i posjedovanja Boga u nebeskom »veli- 
kom svijetlu.« 

Po Mariji spasava Gospodin duše. On ju je izabrao za 
svoju Majku, da u svojem zemaljskom životu kao nova Eva 
s drugim Adamom u potpunoj ovisnosti o njemu, sudjeluje 
kod djela našega otkupljenja. Kao što nam je sa svojim Si- 
nom nekoć svaku milost zaslužila, tako nam opet sada kao 
posrednica sviju milosti daje svaku milost. Svojim sudjelo- 
vanjem u djelu otkupljenja, zaslužila je svaku milost s Kri- 
stom i Marija. Zato i sudjeluje kod dijeljenja milosti. Sve 
milosti primamo od Boga po Kristu i po Mariji, njegovoj 
Majci. Tako je Gospodin počastio svoju Majku. Tako treba 
da i mi budemo ovisni o Mariji, posrednici sviju milosti! To 
je ona ponizna i poslušna službenica Gospodnja, prečista 
Djevica! 

Blažena Djevica Marija, nositeljica Krista i posrednica 
spasenja, svetoj je liturgiji slika i simbol naše Crkve. I sveta 
Crkva naime nosi Krista, Otkupitelja u svome djevičanskom 
krilu (u svetoj euharistiji, u svetohraništu). Daje nam ga u 
svetim sakramentima, u presvetoj žrtvi, u trajnoj prisutno- 
sti i blizini u svetohraništu. »Zdravo milosti puna, Gospodin 
s tobom«, sveta Crkvo! 

Prvi plod Marijinog začeća Sina Božjega, njezine svete 
pričesti, bila je ponizna služba ljubavi prema bližnjemu: 
»Koga si, Djevice, po Duhu Svetom začela.« I odmah slijedi: 
»Koga si, Djevice, Elizabeti u pohode nosila.« Pričest i lju- 
bav prema bližnjemu su nerazdružive! 

Marija sliči kovčegu zavjetnom: Iznutra i izvana zaodje- 
vena je Bogom, iznutra svetom sabranošću i razmatranjem, 
a izvana poniznom službom prema Elizabeti t. j. ljubavi pre- 
ma bližnjemu, karitativnim radom. Ona je Marija i Marta u 
jednoj osobi. Ali Marijino služenje temelji se na služenju 

Bogu. »Evo, službenice Gospodnje.« Marija je govorila i dje- 
lovala samo na poticaj milosti i zato je bila sva u svojem 
Bogu i Spasitelju. Djevice divna, Djevice premudra! 


Molitva. 


Molimo te, Gospodine, probudi svoju moć i dođi, da od 
svih protivština što skorije oslobodiš one, koji se uzdaju u 
tvoju blagost. Koji živiš i kraljuješ u vijeke vjekova. 

Marijo, posrednice milosti, moli za nas, da oslobođeni 
svojih grijeha, slaboća i nesavršenosti, započnemo živjeti 
svetim životom. 

Zdravo Marijo, milosti puna, Gospodin s tobom, blago- 
slovena ti među ženama, i blagosloven plod utrobe tvoje, 
Isus, koga si, Djevice, Elizabeti u pohode nosila. 


Kvatrena subota u Došašću. 


Otkupljenje! 

Na današnji se dan slavila u prijašnjim vremenima slu- 
žba Božja u noći, a završila se svetom Misom u osvanuće 
nedjelje. To je simbol: Crkva i u njoj cio ljudski rod čezne 
iza noći za svijetlom, za suncem, za Kristom. 

1. Potreba otkupljenja U bogoslužju osjeća- 
mo, da smo noć, mrak, pusta, bezvodna i neplodna pusti- 
nja, da smo slijepi, hromi, gluhi, nemoćni (druga poslanica); 
osjećamo da smo sužnji, koji stenjemo u okovima grijeha, 
neurednih sklonosti i navika, strasti, sebeljublja, sebičnosti i 
putenosti (četvrta poslanica); priznajemo da smo nedostojni, 
da nas pritište naša zloća (prva molitva), koji stenjemo pod 
starim sužanjstvom i grešnim jarmom (druga molitva). Svi 
mi, pa i mi svećenici i redovnici, koji bi po svome zvanju 
morali savršeno živjeti, koji dnevno slavimo svetu žrtvu, ili 
primamo svetu pričest, koji razmatramo, mnogo se molimo i 
čitamo: još nijesmo ono što bismo morali biti, jer smo se- 
bični i puni sebeljublja. Mi nijesmo slobodni za Boga, za 
Krista, za savršenu ljubav, jer smo slijepi, hromi, neplodni. 


o 2 


sb 

I nama je zato prijeko potreban Otkupitelj! »Rosite nebesa 
s visine i oblaci neka dažde pravdu! Neka se otvori zemlja 
i nek iz nje nikne Spasitelj! I ujedno neka nikne pravda! 
Ja, Gospodin, činim to!« (četvrta poslanica). 

2. Otkupiteljev blagoslov. Gospodin dolazi sa- 
da u svetoj Misi. On će doći i o Božiću, da prosvijetli našu 
sljepoću i tminu. Prosvijetlit će nam oči! On će doći, da 
preore neplodnu pustinju! »Ona će se rascvasti, zazeleniti, 
klicati od veselja. Krasota će joj se libanonska dati, ljupkost 
Karmela i Sarona (primorje). Otvorit će se oči slijepih i uši 
gluhih« (druga poslanica). Otkupit će nas! Pasti će okovi 
ropstva! Nestat će moći grijeha i sljepoće! Dobit ćemo opro- 
štenje i milost. Primit ćemo život! »Ja sam došao, da imadu 
život, i da ga imadu u izobilju« (Iv. 10,10). Život, koji smo 
primili, jest sudjelovanje u Božjem životu; jest posjedova- 
nje i uživanje nada sve uzvišenog, čistog i blaženog života, 
onoga života, kojim sam Bog živi u svetištu presvetoga Troj- 
Stva. Jer smo djeca Božja po milosti, zato ćemo Boga po- 
sjedovati i uživati. Sin nas je Božji po svome utjelovljenju 
primio u svoju Osobu, sa sobom nas je sjedinio i tako nas 
uzvisio na slavni život Božji. Zar nam je mogao veće dobro 
iskazati, više nas usrećiti? Otac, Sin i Duh Sveti sjedinjuju 
se s nama, s prahom i stupaju s nama u pravu životnu za- 
jednicu u kojoj nam je sve zajedničko. Mi smo doista otkup- 
ljeni: ne samo da smo od grijeha otkupljeni, nego smo po- 
stali dionicima Božjega života, oživljeni smo i prožeti Božjim 
životom. Mi smo ljubljena djeca Božja! 

3. »Božja se ljubav k nama očitovala u tom, što je na 
svijet poslao svoga Jedinorođenca, da živimo po njemu. U 
tom je ljubav: ne kao da smo mi ljubili Boga, nego je on 
nas prije ljubio i poslao svoga Sina na pomirbu za naše gri- 
jehe« (1. Iv. 4,9). 

To znači biti otkupljen! Kad naš život postaje božanskim 
životom! Silna bujica božanskog života, koji od Oca utječe 
u Sina, izlio se po utjelovljenju Sina Božjega i na čovječju 
narav, koju je na se primio. Kristova je čovječja narav po- 

stala oceanom božanskoga života. A iz ovoga oceana teče 
opet božanski život k nama. Otvorimo svoju dušu bujici 
toga života u vjeri, strahopočitanju, ljubavi, zahvalnosti, ži- 
voj želji. I Bog će zaodjenuti našu dušu, on će je prožeti 
svojom ljubavi, svojom čistoćom i svetošću. 

Vjerujmo i zahvalimo se! Budimo svijesni da smo otkup- 
ljeni i da živimo »novim životom«, koji nam je Spasitelj 
darovao. 


Molitva. 

Dopusti, molimo, svemogući Bože, da nas, koji stenjemo 
pod starim sužanjstvom i jarmom grijeha, oslobodi novo ro- 
đenje tvoga Jedinca, što ga očekujemo, koji s tobom živi i 
kraljuje u vijeke vjekova: Amen. 

»Dođi, i pokaži nam doe: svoje, Gospodine, i bit ćemo 
spašeni« (ulaz). : 


Himan (Dan. 3, 52—59). 

Blagoslovljen 'si, Gospodine, Bože naših otaca, vrijedan 
hvale i slavan u vijeke! 

Blagoslovljeno je ime tvoje slave, sveto, vrijedno hvale 
i slavno u vijeke! 

Blagoslovljen si u svetom heathu slave svoje, vrijedan 
hvale i slavan u vijeke! 

Blagoslovljen si na svetom prijestolju kraljevstva svoga, 
vrijedan hvale i slavan u vijeke! i 

Blagoslovljen si u žezlu Božanstva svojega, vrijedan 
hvale i slavan u vijeke! 

Blagoslovljen si ti, koji stoluješ nad Kerubinima, gleda- 
jući u dubinu, vrijedan hvale i slavan u vijeke! 

Blagoslovljen si ti, koji ideš na krilima vjetra, preko va- 
iova morskih, vrijedan hvale i slavan u vijeke! 

Blagosivljali te svi anđeli tvoji i sveti, hvalili te i sla- 
vili te u vijeke! 

Blagosivljala te nebesa, zemlja, more i sve, što je u nji- 
ma, hvalili te i slavili u vijeke! 

Slava Ocu i Sinu i Duhu Svetomu, vrijednom hvale i 
slavnom u vijeke! 

Kako bijaše na početku tako i sada i vazda.i u vijeke 
vjekova. Amen, vrijednom hvale i slavnom u vijeke! 

Blagoslovljen si, Gospodine, Bože otaca naših, vrijedan 
hvale i slavan u vijeke! 


Sveta Misa četvrte nedjelje Došašća. 


i. Veliko slavlje koje se danas slavi na kvaternu subo- 
tu, vršilo se nekoć u noći između kvaterne subote i četvrte 
nedjelje Došašća. Noćna služba Božja u crkvi sv. Petra u 
Rimu trajala je sve do rane zore u nedjelju. Kod ovoga slav- 
lja pjevali su kršćani psalme, čitali su razne poslanice, papa 
je propovijedao, vjernici su predavali desetinu od ubranog 
ulja, a zatim se slavila služba Božja i dijelilo sedam svetih 
redova. Kasniji naraštaji napustili su noćnu službu Božju 
prenijevši je sa skraćenim molitvama na subotu, a u nedje- 
lju se čitala Misa s tekstom, koja se još i danas čita. Ta 
nova Misa ne razvija dalje ideju adventa, nego uzima misli 
prošlih kvaternih dana, osobito misli kvaterne srijede. Glav- 
na ideja (misao) današnje nedjelje uzeta je iz prve nedjelje 
Došašća, o čišćenju i pripravljanju putova. 

2. Mi smo u iščekivanju skorog dolaska Gospodnjeg. 
»Rosite nebesa, s visine, i oblaci neka dažde pravdu. Neka se 
otvori zemlja, i neka iz nje nikne Spasitelj« (ulaz). Nad na- 
zaretskom Djevicom već se otvorilo nebo. Sila Svevišnjega 
već ju je osjenila. Ona je začela Spas iz visine, po Duhu 
Svetomu. Nebesa su dakle već rosila i oblaci daždili Pra- 
vednika! Još nekoliko dana, i zemlja će se otvoriti: djevi- 
čansko krilo Marijino dat će nam Spasitelja. Zato ćemo mo- 
liti, da Bog pospješi dolazak Gospodnji. Nama je silno po- 
treban Otkupitelj i njegova milost. »Probudi silu svoju i 
velikom nam moći priteci. Tvoje smilovanje neka pospješi 
spasenje, koje priječe naši grijesi« (molitva). Poslanica nas 
sjeća novozaređenih. Oni su postali »sluge Kristovi i dijeli- 
telji Božjih tajna« i zato su pozvani, da kao službenici Cr- 
kve, koja nosi Krista, u svojim djevičanskim rukama nose 
Krista, i da ga djevičanski pružaju dušama riječju, moli- 
tvom, u sakramentima i u svetoj euharistiji. »Tako neka nas 
smatra čovjek kao sluge Kristove«, pune milosti i odgovor- 
nosti pred Gospodinom. Njegovi posvećeni službenici odgo- 





Sveta Misa četvrte nedjelje Došašća. 113 


vorni su njemu. Zato nas ozbiljno opominje poslanica: 
»Ne sudite prije vremena t. j. dok Gospodin ne dođe (na 
sudnjem danu).« Gospodin neka sudi svoje sluge!« »On će 
rasvijetliti što je sakriveno u tami i objaviti odluke srdaca.« 
Gospodin će se na sudnji dan pojaviti kao sudac pred kojim 
će svatko morati polagati račun. Prvi dolazak u Betlehemu 
i dolazak na oltar u žrtvi svete Mise i u svetoj pričesti u 
naše duše, upućuje na drugi, na posljednji dolazak Kristov, 
kad će doći s velikom silom i slavom da svakoga nagradi po 
njegovim djelima. »Gospodin je blizu« (na stepenicama) u 
Kristovom slugi. Već je spreman da prikaže svetu žrtvu. S 
velikom i svetom ustrpljivošću vapijemo u stihu aleluja: 
»Dođi, Gospodine, i ne kasni; otpusti zloće nama.« I on će 
doći! Njegov preteča Ivan već propovijeda i krsti na Jor- 
danu pokazujući na »Gospodina, kome mora poravnati pu- 
tove« Evanđelista neobično točno i svečano navodi 
vrijeme, kad je Ivan djelovao. Mi već osjećamo, da se na- 
lazimo u važnoj vremenskoj prekretnici. Gospodin je blizu! 
Kod prikazanja pozdravit ćemo blagoslovljenu Mariju, koja 
je puna milosti. »Gospodin s tobom, blagoslovljen plod utro- 
be tvoje.« Gospodin je već tako blizu! ' ' 

3. »Blizu je Gospodin svima, koji ga zazivaju« (na ste- 
penicama). Kcod-prikazanja odvratimo se od svega prolaznoga 
i zemaljskoga i očekujmo samo Gospodina i njegovo otkup- 
ljenje. Kod prikazanja treba da budemo kao Crkva i kao Ma- 
rija, Djevica i službenica: djevica t. j. slobodni od svega, što 
nije Bog i što ne vodi k Bogu; službenica, t. j. treba da se 
potpuno i ponizno predamo Bogu, da budemo posve slobodni 
i spremni da izvršimo njegove naloge. U svetoj pretvorbi 
otvara se nebo nad Marijom, nad Crkvom, sakupljenom u 
vjernicima oko oltara. Oblaci ga dažde u krilo svete Crkve, 
kao nekoć manu. I on se nalazi među nama s puninom svo- 
ga spasenja, s puninom svojega otkupljenja. On se moli za 
nas, on se za nas žrtvuje, on postaje našom žrtvom davajući 
Ocu zadovoljštinu i potpunu naknadu za sve što smo pro- 
Baur, Rasvijetli se! I. 8 

pustili. Sjedinimo se s njegovom žrtvom i prikažimo Ocu 
njega, njegovo tijelo, njegovu dušu, njegovu krv, kao svoju 
žrtvu klanjanja, hvale, časti i zadovoljštine. Ono što se s na- 
ših oltara, s naših ruku i iz naših srdaca vije u visine, vratit 
će se kao milost i blagoslov. »Oblaci neka dažde Pravednika« 
u naša srca! U svetoj pričesti postajemo kao Marija, dje- 
vica, službenica. »Evo Djevica, Crkva, kršćanska duša, će 
začeti.« »Rosite nebesa, s visine.« U svetoj pričesti proživlja- 
va Crkva, proživljavamo i mi Marijino začeće Sina Božjega. 
Njegovo je ime »Bog s nama« (pričesna). »Blizu je Gospodin 
svima koji ga zazivaju, koji ga zazivaju u istini«, u poniznom 
priznanju svoga ništavila, u potpunom odreknuću .svega, što 
nije Bog, u vladanju i osjećanju »Djevice-službenice!« 


Četvrta nedjelja Došašća, 


»Rosite nebesa, s visine 

U današnjoj svetoj Misi javljaju se tri snažna propovje- 
dnika Došašća: Prorok Izaija u ulazu sv. Mise t. j. na putu 
u svetište; Ivan Krstitelj u evanđelju, t. j. u pripravi za 
svetu Misu, u predvorju žrtvene slave; napokon Marija, 
Djevica i Majka, kod prikazanja i u pričesnoj pjesmi, dakle 
već u svetištu, usred žrtvenog slavlja. Sve troje nas opomi- 
nje: »Gospodin je blizu, pripravite put Gospodnji.« Sve troje 
nam u svakoj svetoj Misi tumači smisao svete Mise. 

1. Predmisa ili priprava za samu svetu Misu 
jest kao kucanje milosti na vrata naše duše. Milost kuca 
po Izaiji i Ivanu, po misnim tekstovima i pjesmama, po ri- 
ječima poslanice i evanđelja. Sve to tajanstveno šapuće: 
»Anđeo Gospodnji navijestio je Mariji.« Milost stoji na vra- 
tima našeg srca, s anđeoskim pozdravom »Ave Maria« na 
usnama i ponizno čeka: da joj otvorimo. Ona dolazi u pri- 
prostoj odjeći ljudskih riječi, tekstova, molitava ili propo- 
vijedi. Slušajmo zato kao nazaretska Djevica i promišljajmo 
što bi taj pozdrav milosti, pozdrav Božji, ta opomena ili 
pouka imala da znači. 

2. Prikazanje je naš »Fiat«, naš radosni odgovor na 
onaj anđelov »Ave«, na kucaj milosti na vratima našega 
srca u molitvi i čitanju prvog dijela svete Mise. Kod prika- 
zivanja kruha i vina recimo s Marijom i sv. Crkvom: »Evo 


službenice Gospodnje.«. Ja se posve predajem svetoj volji 


Božjoj: predajem svoju dušu i tijelo, vrijeme i zdravlje, 
sposobnosti i sile, sve to polažem na oltar svome Bogu i Go- 
spodinu, samo da mogu potpuno vršiti njegov zakon i živjeti 
samo po njegovoj volji. »Pripravite put Gospodnji.« Zato 
ćemo prekinuti sve grešne veze i odreći se svega, što se nje- 
mu ne mili, da sve naše misli, osnove i putovi budu ravni, 
da se slegne svaki brežuljak naše oholosti i isticanja sa- 
moga sebe. 

U svetoj pretvorbi gledamo sa strahopočitanjem 
»Spasenje Božje«, Isusa, Sina Božjega, Emanuela t. j. Boga 
s nama. »Riječ je tijelom postala« jednom u Djevičinom kri- 
lu, a sada dnevno i trajno u krilu svete Crkve, na oltaru u 
svetoj pretvorbi. Sada je on moje vlasništvo i svojina, kao 
što je nekoć kao dijete bio svojina svoje Majke. Ja vjerujem, 
ja mu se klanjam, s drhtavim rukama primit ću Emanuela 
u svoje ruke i prikazati ga u zajednici svete Crkve nebeskom 
Ocu. U svetoj pričesti primit ću ga u svoje srce. 

»Evo Djevica, Crkva, moja duša će začeti« (pričesna). 
Sretnog li časa! S Marijom sam i ja »blagoslovljen«. Svojim 
tjelesnim očima gledam Spasenje Božje, koje mi već sada 
daje obilje svoje milosti za zemaljski život, za uskrsnuće od 
mrtvih i za život vječni u nebu. Ondje ću nesmetano i ot- 
kriveno gledati Spasenje Božje, bez straha da ću ga izgu- 
biti. Za tim Božićem čeznemo u bogoslužju Došašća kad ka- 
žemo: »Pokaži nam, Gospodine, milosrđe svoje i spasenje 
nam svoje daj«, potpuno spasenje za uskrsnuće od mrtvih 
i u blaženom uživanju Boga na nebesima. Naš Božić na 
zemlji samo je početak. Ali i zalog! 

3. »Gospodin je blizu«. Ivan, preteča i vjesnik, već se 
pojavio i djeluje. »U petnaestoj godini vladanja cara Tibe- 

8* 

rija, kad je bio Poncije Pilat upravitelj u Judeji, za sve- 
ćeničkih poglavara Ane i Kaife, dođe riječ Gospodnja Ivanu 
u pustinji« (evanđelje). On je propovijedao pokoru. »Činite 
pokoru, jer je blizu kraljevstvo nebesko. Pripravite put Go- 
spodnji!« Ji 


»Pripravite put Gospodnji«, da može nesmetano doći k 
vama! »Što je krivo, neka bude ravno i hrapavi putovi neka 
budu glatki.« Treba da vjerujemo u onoga, koji će doći, da 
se čuvamo svakoga grijeha i neurednosti, da činimo pokor- 
nička djela, da se kajemo i budemo ponizni, da se dobro 
ispovjedimo, naše misli i čuvstva da budu sveta, upravljena 
Bogu. »Gospodin je blizu!« »Evo Djevica će začeti« pjevamo 
kod dijeljenja svete pričesti. Djevičanski čiste treba da su 
nam ruke i srce. Upravo onako, kao u nazaretske Djevice. 
Plod Božjega začeća u nama mora biti »Emanuel«, novi 
čovjek, koji je prožet Bogom i Kristom, koji živi Kristovim 
životom. 


Molitva. 


Probudi, molimo, Gospodine, silu svoju i dođi i veli- 
kom nam moću priteci, da pomoću tvoje milosti oproštenje 
tvoga smilovanja pospješi spasenje, koje priječe naši grijesi, 
koji živiš i kraljuješ.u vijeke vjekova. Amen. f 

»Rosite nebesa Pravednoga.« 

»Djevica će začeti i roditi Sina i zvat će se ime njegovo: 
Emanuel, Bog s nama« (pričesna). Ta djevica, o kojoj se go- 
vori u bogoslužju, jest Marija, Crkva, naša duša. Svake se 
godine pomlađuje Crkva i naša duša u adventu, i to poko- 
rom i mrtvenjem. Sve se više čisti i pripravlja da postane 
svakim danom savršenijom djevicom, kako bi što savršenije 
začela u sebi Boga. »Blizu je Gospodin svima, koji ga zazi- 
vaju u istini« (na stepenicama) t. j. ponizno i skrušeno pri- 

znavajući svoju nevrijednost, nečistoću i grešnost i očeki-- 
vajući sve od Boga, a od sebe ništa. 


l. »Zdravo milosti puna, Gospodin je s tobom« 
(prikazanje). S tim pozdravom na usnama i u srcu prikazuje 
sveta Crkva žrtvu. Marija, čista Djevica izgovorila je puna 
vjere i poniznosti svoj »fiat«. Širom-je otvorila svoju dušu. 
Zato je mogla začeti Sina Božjega. Sveti crkveni oci vele, 
da ga je prije začela duhom, t. j. vjerom, djevičanskom či- 
stoćom, poniznošću, savršenim pokoravanjem Bogu, posluš- 
nošću, priznavanjem svoje ništetnosti i nevrijednosti, a tek. 
cnda da ga je začela i tijelom. Prije je morala biti Djevica, 
slobodna od svega, što nije Bog, i službenica, koja se bez 
pridržaja predala Bogu i njegovoj svetoj volji, a zatim ju. 
je Bog tako obuzeo, da ju je mogao pozdraviti: »Zdravo Ma- 
rijo, Gospodin s tobom, i zato blagoslovljen plod tvoje: 
utrobe.« 


2. »Evo djevica će začeti« (pričesna). Da uz- 
mognemo korisno Božić proslaviti i plodonosno primiti u. 
sebe Boga, moramo biti poput Marije: djevica i službenica. 
Poput Marije moramo biti djevica, čisti od svakoga grijeha, 
oholosti i sebeljublja; moramo biti djevica: svagda spremni 
da primimo milost, svjetlost i nadahnuće. Poput Marije mo- 
ramo biti službenica, t. j. da svagda najspremnije i s lju- 
bavlju činimo što je njemu milo, da se čuvamo svake svi- 
jesne pogreške, da smo svagda spremni na žrtve, ne mareći 


što nas okolina krivo shvaća i osuđuje. »Gospodin je onaj, 


koji me sudi« A ja »zato ni malo ne marim, da me sudite: 
vi ili čovječji sud. A ni sam sebe ne sudim« (poslanica). Bu-- 
dimo službenice ponizno se pokoravajući »slugama Kristo-- 
vim i djeliteljima Božjih tajna« (poslanica). Prava službenica 
ne će u njima gledati čovjeka i slučajne slaboće ljudske, ne- 
go božanski poziv, gledat će samoga Krista, koji u njima i 
po njima, kao svojim zamjenicima, prikazuje- žrtvu i dijeli 
sakramente. Gledat će Krista, koji u svojim i po svojim 
slugama oslobađa duše od grijeha, posvećuje i Bogu privodi. 

3. »Evo, djevica će začeti.« Sve jače vapimo u bogo- 
islužju: »Rosite, nebesa, Pravednika«, Krista Gospodina i s 
njim milost, snagu i Božanski život. »Neka se otvori zemlja 
i neka iz nje nikne Spasitelj« (ulaz). Djevičanska je zemlja 
krilo nazaretske Djevice! Djevičanska je zemlja naša duša 
i naše srce! Ovu smo zemlju u svetom adventskom vremenu 
prekopali i usitnili pokorom, pokajanjem, molitvom, željom 
za Otkupiteljem i mrtvenjem. Ako sada pšenično zrno, Krist 
i njegova milost, padne u pripravljeno zemljište, donijet će 
rod. Taj rod će biti »Emanuel!« Bog s nama, novi čovjek. 

»Pripravite put Gospodnji, poravnite njegove staze. 
SSvaka dolina neka se ispuni i neka se slegne svaka gora i 
brijeg. Neka se ispravi, što je krivo, i hrapavi putovi neka 
postanu glatki! I svi će ljudi vidjeti spas Božji!« (evanđelje). 


Molitva. 

Probudi, molimo, Gospodine, silu svoju i dođi i velikom 
nam moću priteci, da pomoću tvoje milosti oproštenje tvoga 
:smilovanja pospješi spasenje, koje priječe naši grijesi. Amen. 

»Rosite, nebesa s visine, i oblaci neka dažde Pravedni- 
ka! Dođi, Gospodine, i ne kasni, otpusti zloću puku svomu 
Izraelu« (Crkvi). 


21. prosinca: Blagdan sv. Tome, apostola. 


»Gospodine moj i Bože moj. 

»Ne bojte se: za četiri dana doći će Gospodin k vama!« 
«Ovako nam danas dovikuje sveta liturgija. S apostolom To- 
mom padamo ničice i priznajemo: »Gospodine moj, i Bože 
moj!« a Spasitelj danas govori nama, što je nekoć rekao To- 
mi: »Blago onima, koji ne vidješe, a vjerovaše.« Gospodine, 
umnoži našu vjeru! 

1. »Nekoć bijaste mrtvi prestupcima i grijesi- 
ma svojim, u kojima ste nekada živjeli po duhu ovoga svi- 
jeta, po knezu, koji vlada u uzduhu (po đavlu), koji sad radi 
“u sinovima nepokornosti (u onima, koji nisu pristali uz Kri- 

sta). Među njima se i mi svi nekoć kretasmo u požudama ti- 
jela svojega, čineći tjelesne želje i pomisli; i bijasmo po na- 
ravi djeca srdžbe (Božje). Vi ste bili u ono vrijeme bez Kri- 
sta, odvojeni, bez Boga na svijetu« (Efež. 2,1 sl). To bi bio 
i naš život, da nije došao Sin Božji, da nas iz grešnoga rop- 
stva i vječnoga pakla povede u očinsku kuću. 

2. »Više nijeste stranci ni pridošlice, nego ste 
sugrađani svetaca i ukućani Božji (pripadate Božjoj obite- 
lji, svetoj Crkvi). Nazidani ste na temelju apostola i proroka 
(koji su navješćivali Spasitelja), a ugaoni je kamen (temelj- 
ni kamen, temelj) sam Isus Krist. Na njega se i vi nazidajte 
u Duhu za stan Božji« (poslanica). Sve nam je to donio prvi 
Božić: po Kristu smo otkupljeni, po svetom smo krstu s nji- 
me povezani u jednome tijelu, s njime smo djeca Božja, 
koja mogu pristupiti k Ocu: »Oče naš!« Mi smo primljeni u 
Božju obitelj, t. j. u svetu Crkvu te smo dionici njezinog 
blaga i blagoslova. Kao djeca Crkve živo smo kamenje u 
velikoj i svetoj Božjoj građevini, kojoj je temelj sam Krist, 
temeljni zidovi apostoli, a veliki graditelj Duh Sveti sazi- 
đuje u sveti hram: on nas kleše i udara svojim milostima, 
vodstvom, svakovrsnim kušnjama, da sve više i savršenije, 
kao isklesano kamenje, pristajemo Božjoj građevini. 


3. »Bog tako ljubi svijet, da je predao jedinorođenoga 
Sina svoga, da nijedan, koji vjeruje u njega, ne pogine, ne- 
go da ima život vječni« (Iv. 3,16). »Bog je ljubav.« Kako je 
čovjek, kako sam i ja te ljubavi nedostojan? »Milosrđe je 
Božje, što nismo propali« (Jer. 3,22). Bože ja vjerujem u 
tvoju ljubav! ' 


Mi smo apostol Toma. Gospodin nam se ukazuje i veli 
nam: »Ne budi nevjeran, nego vjeran.« Poći ćemo ususret 
Gospodinu, kad na Božić u svetoj Misi i svetoj pričesti bude 
došao da dovrši na nama ono, što poslanica obećaje. Jednom 
će doći u velikoj slavi i sili da dovrši ono, što je za prvoga 
svoga dolaska u nama započeo. Vjerujmo! »Blago onima, koji 
ne vidješe, a vjerovaše.« 

»Gospodine moj i Bože moj!« Da, ti budi moj Gospodin 
i Bog moj, ti, maleno dijete u jaslicama; ti naš žrtveni daru 
na oltaru; ti naša hrano u svetoj pričesti; ti u blaženim ča- 
.sovima, u kojima nas pozivaš k svome svetohraništu, da nas 
usrećiš svojim svijetlom i svojom ljubavlju, ti jednom u ne- 
beskim visinama, u blaženstvu, kad ćemo te potpuno i otkri- 
veno posjedovati! Gospodine moj i Bože moj, sve moje u 
vremenu i u vječnosti! Blago onima, koji ne vidješe, a vje- 
rovaše! Jednom ćemo ga i mi vidjeti! Onda ćemo ga gledati 
licem u lice! To će biti nagrada naše vjere! 


Molitva. 

Plaćamo ti, Gospodine, dugovanje svoje službe smjerno 
te moleći, da u nama sačuvaš svoje darove po zagovoru bla- 
ženoga apostola Tome, kojega časno ispovijedajući prinosimo 
ti žrtve pohvalnice. Po Kristu Gospodinu našem. Amen. 


II. BOŽICNO VRIJEME. 


1. Božić. 


Uvod. 


1. U središtu božićnog vremena nalazi se rođenje utje- 
lovljenoga Sina Božjega, Isusa Krista. On je pravi Bog i 
pravi čovjek, naš Spasitelj i Otkupitelj »pun milosti i istine, 
od kojega punine svi mi primismo« (Iv. 1. 14,15). »Nitko 
ne dolazi k Ocu, do po meni« (Iv. 14,6). 

Božić je blagdan milosrdne ljubavi Božje. »Bog tako lju- 
bi svijet, da je predao jedinorođenoga Sina svoga, da svaki, 
koji vjeruje u njega ima život vječni« (Iv. 3,16). Toliko je 
stalo Bogu do našega otkupljenja i vječnoga spasenja. 

Sveta liturgija božićnog vremena ne vidi u Betlehem- 
skom djetetu nemoćno, slabo i slatko djetešce, nego velikog: 
uzvišenog Božanskog Kralja, nadnaravnog, nebeskog Krista 
Gospodina. Božić ima u liturgiji dogmatski karakter, ne onaj 
koji nalazimo u pučkoj pobožnosti. Pred jaslicama su oprav- 
dane obje vrsti pobožnosti. Za liturgiju, za misnu knjigu 
jest Djevičin Sin, Sin Božji, samo Bog. On je Kralj i vla- 
dalac, koji se pojavljuje da u svojoj Crkvi, u ljudskom rodu, 
u kršćanskoj duši izobrazi svoj lik i da u njoj postavi svoje: 
kraljevsko prijestolje. Zato božićna i bogojavljenska litur- 
gija naglašuje uz vječno rođenje od Boga napose i kraljev- 
sko dostojanstvo djeteta, koje nam se rodilo. 

2. Što se jednom dogodilo o Božiću u Betlehemu, to je 
za liturgiju događaj ali ujedno i neprekidna sadašnjost. Kođ 
svete pretvorbe slavi ona Božić. Naš je Betlehem oltar i 
kršćanska duša. Na prikazanju nosimo kao Betlehemski pa- 
stiri svoje darove k jaslicama, t. j. k oltaru. U jednoj svetoj 
izmjeni prima ih, kad naime kod svete pretvorbe dođe me- 
đu nas, i vraća nam ih u svetoj pričesti oživljene njegovim 
životom i njegovim Duhom, da po ovoj svetoj izmjeni po- 
stanemo njemu slični (tajna prve božićne Mise). Ovdje u sve- 
toj pričesti, polaže ga Marija, sveta Crkva, u jaslice našega “ 
srca. Gospodin želi da se u našoj duši iznova rodi, da u njoj 
živi i poprimi nov oblik. Stari čovjek mora nestati: jer ulazi 

nov život, život i Duh utjelovljenoga Sina Božjega. U svo- 
joj Crkvi, u našoj duši postavlja Gospodin svoje kraljevsko 
prijestolje i prožima, oživljava i provejava svoju Crkvu i 
sve nas svojim Duhom, svojim svijetlom, svojom silom i 
svojim životom. »Ne živim više ja, nego živi u meni Krist« 
(Gal. 2,20). To je smisao i dar svetoga božićnog otajstva. 


Božić je svetoj liturgiji ujedno i zalog, predigra i poče- 
tak budućeg dolaska Gospodnjeg, koji će uslijediti na sudnji 
dan za cjelokupni ljudski rod, a na smrinom času za svakog 
pojedinca. O Božiću se pojavljuje među nama kao nebeski, 
preobraženi Gospodin, koji će »opet doći, da sudi žive i 
mrtve.« Ovo preobraženje je još sakriveno od naših očiju. 
Mi ga promatramo samo očima vjere u simbolu: u punom 
svijetlu, kojim sveta Crkva prosvijetljuje badnju noć! 


U liturgijskom božićnom slavlju proživljavamo dakle 
dolazak, rođenje Boga-Kralja u tijelu, zatim proživljavamo 
njegov neprekidni milosni dolazak u Betlehemu naših hra- 
mova i naše duše i napokon njegov budući dolazak, njegovu 
paruziju. Tek će se u paruziji potpuno dovršiti dolazak Sina 
Božjega u tijelu. U paruziji ćemo doživjeti mi, otkupljeni, 
Crkva, sam Krist onaj žuđeni pobjedonosni i radosni dan, 
dan, koji nema večeri, vječni Božić. 

3. U božićnom vremenu susrećemo uz Božanskog Kralja 
i djevičansku Majku Mariju; mi promatramo ovu povi- 
jesnu, svetu i uzvišenu ličnost, koja je rodila Božanskog 
Kralja, kao Majka ga othranila i odgojila, prikazala ga u 
hramu, s njime bježala u Egipat, i od njega izmolila čudo 
u Kani Galilejskoj. Ona je zatim tip, slika svete Crkve, 
koja kao nova Marija s ljubavlju i saučešćem proživljava 
Gospodinova otajstva i zahvalno prima otajstvene milosti. 
»Ona je čuvala sve ove riječi (sve, što se s Isusom događalo) 
i razmišljala o njima u svom srcu« (Luka 2,19). Ona je na- 
pokon slika svake pojedine duše: duša se naime uživ- 
ljuje u osjećaje i čuvstva Majke Božje, i s Marijinom lju- 
bavlju i vjernošću sve prima i sluša, što joj sveta božićna 

liturgija govori i pruža o Isusu, i živi kao nova Mariju samo 
u Isusu, za Isusa i s Isusom. 

4. Ono što nam u smislu svete liturgije donosi Božić, to 
je »Novo rođenje«, preporod. Kao što je Marija Sina 
Božjega po njegovoj ljudskoj naravi rodila i darovala ga 
Crkvi, tako i djevičanska mati, Crkva po Duhu Svetom pre- 
porađa svoju djecu na novi život »u Kristu«. Zato tekstovi i 
molitve božićne liturgije uvijek ponovno govore o novom 
Kristovom rođenju. On se u nama prvi puta rodio u vodi 
preporoda, na svetom krštenju; zatim dnevno i savršenije, 
koliko je to do njega, kod primanja svete pričesti, koja je 
plod žrtve svete Mise, i u milostima, koje bez prestanka uli- 
jeva u nas, u svoje udove. Kristovo rođenje po Mariji ujedno 
je zalog i jamstvo, da se Krist uistinu rodio i u nama, ono 
je jamstvo, da ćemo se uistinu preporoditi (2. Kor. 5,17), i 
primiti Kristov život, ono je zalog i jamstvo, da ćemo jednom 
uistinu uskrsnuti od mrtvih i primiti vječni život u Bogu, 
svoju baštinu, puninu svakoga dobra. 


Badnji dan: Predvečerje božićnog blagdana. 


Gospodin će doći. ' 

Sveta liturgija nas danas vodi u svetište uzvišene Majke 
Božje, k svetoj Mariji Velikoj u Rimu, ona upravlja naše po- 
glede k Mariji, od koje se nadamo, da će nam donijeti spa- 
senje. Sutra ćemo ga već »vidjeti«. 

1. Marija je po Duhu Svetom začela. »Što 
se u njoj začelo, od Duha je Svetoga« (evanđelje). Ovo je za- 
čeće uzvišenije od svakoga drugog začeća. Ovdje nedostaje 
svako ljudsko iskustvo i razumijevanje. Samo vjera promatra 
čudo, koje se dogodilo i priznaje: »Začet po Duhu Svetomu.« 
»Blagoslovljena ti među ženama...« Marija se svojevoljno 
odrekla svakoga ljudskog začeća, zato je primila silu, da zač- 
ne samoga Sina Božjega. Iz njezine biti stvorio je Duh Sveti 
krv, tijelo, srce, ruke, oči utjelovljenoga Sina Božjega. »On 
je pogledao poniznost službenice svoje. Velike mi stvari učini 
Svesilni.« Sretne li »službenice Božje!« Blago onome, koji se 
odriče iz ljubavi prema Bogu: »Tko izgubi život svoj, naći 
će ga« (Mat. 10,39). 

2. Marija je začela Sina Božjega, da ga 
nama daruje. Već se uputila iz Nazareta u Betlehem. 
Ovdje očekuje čas, u koji će nam dati što joj je najdraže i 
najmilije. Za nas i za naše dobro začela je njega, devet mje- 
seci mu je iskazivala svoju materinsku ljubav. Kako ona ži- 
vo želi, kako silno nastoji, da. ga udijeli nama, meni! Preva- 
lila je daleke naporne puteve u hladno zimsko vrijeme, pre- 
trpjela je nemilosrdno progonstvo iz Betlehema, pošla je u 
hladnu noć, u siromaštvo, u bijednu štalicu: sve je pretrpje- 
la, samo da nam dade Spasitelja i Otkupitelja. Toliko nas 
ona ljubi, i želi da svoju sreću podijeli s nama! 

3. »Dignite se i otvorite se širom vrata vječna (betlehem- 
ska, Crkve i duše): unići će Kralj slave« (prikazanje). Dobro 
promisli: isti onaj, koji će se noćas roditi u štalici Betlehem- 
skoj, isti, koji se nastanio u djevičanskom krilu, on će doći 

sada u žrtvi svete Mise, on će se pojaviti na oltaru, da se 
za nas žrtvuje; on želi da se u svetoj pričesti rodi u Betle- 
hemu moje duše, da u njoj poprimi oblik i da dnevno i svaki 
čas u njoj raste. Tu ću primiti onoga, koga je Marija nosila, 
koga je ljubila, kome je služila, kome je sve žrtvovala, za 
koga je živjela, koji je bio njezino sve. Kako moram dakle 
biti sličan Djevici, kad polazim u susret Božiću, kad pri- 


.stupam k pričesnoj klupi. Kako je Marija živo vjerovala, 


kako je bila prožeta svetim strahopočitanjem, svetom lju- 
bavlju! Kako je bila čista, umrtvena, u svemu sjedinjena s 
Bogom! 


Kad budem primio Isusa u svetoj pričesti, ne moraju li 
se moje misli i moja ljubav posvetiti samo njemu kao što 
je to Marija činila? Ne moram li kao Marija njemu daro- 
vati sve svoje sile, svoje vrijeme, cijelo svoje potpuno srce? 

»Danas ćete znati, da dolazi Gospodin, i da će nas spa- 
siti; a sutra ćete ugledati slavu njegovu« (ulaz prema 2. 
Mojs. 16,6 sl., gdje je Mojsije ovim riječima puku javio, da 
će mu Bog dati manu). Krist, prava mana, koji u svetoj 
badnjoj noći silazi s neba u Betlehem, u Betlehem svete 
Crkve. On dolazi, da »nas spasi«. Božić je dan oproštenja i 
milosti. Zato neka navečerje Božića bude dan revne i iskre- 
ne pokore (crkveni post), kajanja, zadovoljštine, molitve, 
svete sabranosti, iščekivanja! Gore srca! 

Molitva. 

Bože, koji nas svake godine razveseljuješ iščekivanjem 
našega otkupljenja, podaj, da Jedinorođenca tvoga, koga ra- 
dosno primamo kao Spasitelja, sigurni ugledamo i onda, kad 
bude došao da sudi žive i mrtve, Gospodin naš Isus Krist, 
Sin tvoj, koji s tobom živi i kraljuje u vijeke vjekova. Amen. 


Badnji dan. 
Iščekivanje. 


»Danas ćete znati, da dolazi Gospodin, da nas spasi, a 
sutra ćete ugledati njegovu slavu« (ulaz). To je temeljna 

misao današnje Mise. To je dan napetog, željnog iščekiva- 
nja, a na sutrašnji dan, sve ćemo već gledati! 


i. Gledat ćemo njegovu slavu tjelesnim 
očima u stvarnoj zbilji i sadašnjosti. »Dijete povijeno u 
pelene, gdje leži u jaslicama« (Luka 2,12), vani pred gra- 
dom, u nekoj štalici. Kraj njega mu se tiho klanja blažena 
Majka, djevičanska Majka, koja ga je netom rodila. A s njo- 
me promatra, šuti i klanja se i sveti Josip. Tiha noć, sveta 
noć! Promotrimo siromašno dijete, položeno na oštru slami- 
cu, bez svake udobnosti, jer njegovi sugrađani i sunarodnja- 
ci nijesu imali stana za njega. »K svojim dođe, a svoji ga ne 
primiše« (Iv. 1,11). 


2. Njegovu slavu gledamo očima vjere. »U 
početku bijaše Riječ, i Riječ bijaše kod Boga.« Štoviše, sa- 
ma Riječ bijaše Bog. Riječ je bila svijetlo, život. »I Riječ 
je tijelo postala, i vidjesmo slavu njegovu, slavu jedinoro- 
đenoga od Oca, puna milosti i istine« (Iv. 1, 1,14). U ovom 
djetetu u jaslicama »nalazi se blago mudrosti i znanja.« »U 
njemu prebiva sva punina Božanstva« (Kol. 2, 3,9). »On je 
slika Boga nevidljivoga, prvorođeni prije svakog stvorenja. 
Jer u njemu je sve stvoreno, što je na nebu i na zemlji, što 
se vidi i ne vidi: sve je po njemu i za njega stvoreno. I on 
je prije svega, i sve je u njemu postavio. I on je glava ti- 
jela Crkve, ta on je prvenac, prvorođeni od mrtvih, da bude 
on u svemu prvi; jer je htio da u njemu stanuje sva pu- 
nina; i po njemu da pomiri sve sa sobom, učinivši mir krv- 
lju njegovom na križu« (Kološ. 1,15 sl.). Promotrimo ovo di- 
jete. Njegova je duša sva uronjena u slavu i sjaj Božan- 
stva: uživajući blaženo gledanje Božje sva je puna znanja 
i mudrosti. Jasnim očima promatra budućnost, ona gleda i 
mene, ona se bez prestanka moli, žrtvuje i misli na mene. 
U ovim djetinjim rukama počiva sva vlast nad nebom i nad 
zemljom, nad anđelima i nad ljudima, nad duhovima i nad 
srcima. »Dana mi je sva vlast na nebu. i na zemlji« (Mat. 
28,18). 

3. »On je (Bog) po tijelu rođen kao potomak Davidov, i 
unaprijed je određen da bude silan Sin Božji duhom sveto- 
sti (po svojoj božanskoj naravi) po uskrsnuću od mrtvih, 
isus Krist, Gospodin naš, po kome primismo (apostoli) milost 
apostolstva, da pokorimo vjeri sve narode na čast imena 
njegova, među kojima ste i vi pozvanici Isusa Krista« (po- 
slanica). Radosno priznajemo svoje odabranje, da smo se 
po vjeri pokorili časti njegova imena. Mi vjerujemo svom 
dušom, da je on pravi čovjek, rođen od našega roda, postao 
kao jedan između nas, naš brat. Isto tako vjerujemo, da je 
i pravi Bog, koji je svojim uskrsnućem od mrem očito i 
sigurno dokazao, da je Sin Božji. 

»Unići će Kralj slave« u čovječanstvo, u narode, u obi- 
telji, u srca, da svima donese otkupljenje. »Dignite se i otvo- 
rite se širom vrata vječna!« Unići će Kralj slave u nas po 
vjeri u njega, u živoj čežnji za njim i u iščekivanju njegova 
kraljevstva, kraljevstva milosti, ljubavi, mira s Bogom, s 
ljudima, i sa samim sobom. Spremimo se! Očistimo svoju 
dušu, svoje misli i svoje srce! Budimo njegovim jaslicama u 
kojima će se radosno nastaniti. 

»Unići će Kralj slave«, sada kao ponizan Otkupitelj, 
podložan trpljenju i smrti, a jedamput u slavi kao sudac ci- 
jeloga svijeta. Božić je početak dolaska Kristova na sudnjem 
danu. Blago onima, koji ga sada primaju u njegovom po- 
niženju, koji vjeruju u njega i njega slijede, jer će ga ti s 
pouzdanjem smjeti očekivati kao suca. 


Molitva. 

Bože, koji nas svake godine razveseljuješ iščekivanjem 
našega otkupljenja, podaj, da Jedinorođenca tvoga, koga ra- 
dosno primamo kao Spasitelja, sigurni ugledamo i onda, kad 
bude došao da sudi žive i mrtve, Gospodin naš, Isus Krist 
Sin tvoj, koji s tobom živi i kraljuje u vijeke vjekova. Amen. 

Djetešce nam se rodilo, u jasle se položilo. 

Isuse mili, Bože moj, Srce ti dajem, da sam tvoj. 

Baur, Rasvijetli se! I. 9 

Sin Boga Oca i Bog sam S neba na zemlju siđe k nam. 
Čista ga Djeva rodila I svojim ga mlijekom dojila. 
Isus mu ime Otac da, da nas otkupi, posla ga. 


Badnji dan. 


»Unići će Gospodin.« 

»Otvorite se širom vječna vrata« (prikazanje). To je va- 
paj čovječanstva, koje vapi pred vječnim vratima. Iza vra- 
tiju se nalazi Sin Božji, naš Otkupitelj. On ih otvara i pro- 
lazi kroz njih, da nam donese otkupljenje 


1. Sveta vrata, vrata, iza kojih znamo da se nalazi 
Gospodin, jest Djevica Marija. Sveta je liturgija naziva »Re- 
gis alti janua et porta lucis fulgida«, vrata kroz koja uzvi- 
šeni Kralj dolazi k nama, sjajna vrata, kroz koja će nam 
zasjati svijetlo, Krist, sunce naše. Kao svijetla vrata, kroz 
koja će Sin Božji kao Otkupitelj unići u svijet, da nam 
otvori rajska vrata, javlja nam se Marija u današnjem evan- 
đelju: »Ona je začela po Duhu Svetom.« Anđeo govori Jo- 
sipu: »Što se u njoj začelo, od Duha je Svetoga«, a ne od 
čovjeka. Onaj, koga je Djevica po Duhu Svetom začela, oslo- 
bodit će svoj puk od njegovih grijeha. Mi grnemo k vra- 
tima kroz koja će proći Bog i čovjek, svijetlo i život, Stvo- 
ritelj svega« (božićni matutin), hrlimo k Mariji, k svetohra- 
ništu, u kojem on vlada. Mi vjerujemo, mi se nadamo, mi 
se molimo: »Pokaži, daj nam Isusa, blagoslovljeni plod utro- 
be svoje. O blaga, o slatka Djevice Marijo.« 


2. Iza svetih vratiju stoji on spreman 
da dođe. »On je Sin Božji, a po tijelu je rođen (po ljud- 
skoj naravi) kao potomak Davidov i unaprijed je određen 
(po svojoj božanskoj naravi) da bude silan Sin Božji duhom 
svetosti, Isus Krist, naš Gospodin« (poslanica). On je Bog i 
čovjek u jednoj osobi. On je ljubazni Sin, koji je Ocu 
omilio (Mat. 3,17). Sve mu je predao Otac (Mat. 11,27). On 
je bio prije Abrahama (Iv. 8,58) i svoju je slavu imao kod 

Boga, prije nego je postao svijet (Iv. 17,5). Njemu je dana 
sva vlast na nebu i na zemlji (Mat. 28,18). Nebo i zemlja će 
proći, ali njegova riječ ne će proći (Mat. 24,35). On je Bog. 
On želi da bude Bog, on želi i hoće, da ga časte i slave kao 
i Oca. On traži, da u njega vjerujemo, da mu se klanjamo, 
da ga ljubimo. On ne trpi nad sobom nijedno drugo ime 
u kojem bismo se mogli spasiti (Dj. ap. 4,12). On je Bog, i 
on je čovjek, sin Djevice, tijelo od našega tijela, potječe od 
našega roda. Ima tijelo, dušu i živce kao i mi, osjeća i misli 
kao i mi. On je Sin čovječji, kako se to obično i sam nazi- 
vao, on je čovjek s nama. Naš brat, naš veliki svećenik i 
Otkupitelj, pun milosti i istine. »I od njegove punine svi pri- 
mismo« (Iv. 1,16). On je Bog i čovjek, koji je već kod svoga 
rođenja učinio, da mu služe i zvijezde. On je Bog i čovjek 
kome se pokoravaju vjetrovi i valovi, koji zapovijeda bo- 
lestima, za koga svjedoče nebo i zemlja u času njegovog 
najdubljeg poniženja: sunce je pomrčalo, a zemlja se otvo- 
rila, i pećine su se raspukle. To je onaj, koji stoji za svetim 
vratima. Sutra će izaći i doći k nama, da nas spasi! 


3. Misa današnje vigilije triput nam najavljuje, da će 
izaći i doći k nama: u ulazu, kod prikazanja i u pričesnoj 
pjesmi. Danas će se ostvariti ono, što smo u svetom Došašću 
živo očekivali. On će sigurno doći. On će sutra doći. »Širom 
ctvorite svoja vrata« svoja srca, djeco svete Crkve, da može 
unići Kralj slave! 

»Danas ćete znati, da dolazi Gospodin.« Njegov dolazak 
u svetoj Misi, i u žrtvenoj gozbi svete pričesti siguran je 
zalog, da ćemo »sutra gledati slavu njegovu« (ulaz). Božić 
je blaženo gledanje njegove slave, koja se zorno odrazuje u 
djevičanskom porođenju (evanđelje vigilije), u radosti an- 
đela u djetinjoj nemoći, i dragovoljnoj slaboći, u siromaštvu 
štalice, u divnim očicama, kojima nas Spasitelj promatra. To 
je onaj, koga su navješćivali proroci Staroga Zavjeta. Rođen 
je po tijelu kao potomak Davidov, a unaprijed je određen 

da bude silan Sin Božji (po svojoj Božanskoj naravi) duhom 
svetosti po uskrsnuću od mrtvih (poslanica), da bude po- 
bjednik grijeha i smrti, da bude Kralj i gospodar svemira. 
ra. On će još jedamput vidljivo doći, sa silom velikom i sla- 
vom, da sudi žive i mrtve. Onda će svi »vidjeti slavu nje- 
govu«: »Sutra« naime, kod njegova slavnog dolaska. Obno- 
vimo posve svoju duboku i živu vjeru u Isusa, koji je Bog 
i čovjek, Otkupitelj, Kralj, sudac i gospodar, i duhom pro- 
motrimo njegovu slavu, »slavu Jedinorođenoga od Oca, puna 
milosti i istine« (Iv. 1,14). 

Pođimo danas sa strahopočitanjem i u svetoj šutnji k 
vratima, k Mariji, k Djevici i Majci. Daj nam Isusa, Otku- 
pitelja! 

Molitva. 

Bože, koji nas svake godine razveseljuješ iščekivanjem 
našega otkupitelja, podaj, da Jedinorođenca tvoga, koga ra- 
dosno primamo kao Spasitelja, s pouzdanjem ugledamo, kad 
bude došao da sudi Žive i mrtve, Gospodin naš Isus Krist. 
Amen. ' 

Daj nam, molimo, svemogući Bože, da kao što sada pre- 
tječemo časno rođenje Sina tvoga, tako da radosno primimo 
i vječne darove njegove. Amen. 


»Godine 5199 od stvaranja svijeta, 

Godine 2759 od općega potopa, 

Godine 2015 od rođenja Abrahamova, 

Godine 1510 od izlaska naroda Izraelskoga iz Misira, 

Godine 1032 od pomazanja Davidova za kralja, 

U 65 tjednu prema proročanstvu Danijelovu, 

U Olimpijadi 194, 

Godine 752 od sagrađenja Rima, 

Godine 42 vladanja Oktavijana Augusta, kad je čita- 
vim svijetom vladao mir 

U šestom razdoblju svijeta: 

htio je Isus Krist, vječni Bog i Sin vje- 


čnoga Oca, posvetiti svijet svojim mi- 





de 

losnim dolaskom. Bio je začet po Duhu 
Svetom, i sada poslije devet mjeseci 


(sada svi kleknu) 


rodio se u Betlehemu od Marije Djevi- 
ce. i postao čovjekom: Rođenje Gospo- 
dina našega Isusa Krista po tijelu« 


Treća božićna Misa. 


1. Već od vremena pape Grgura Velikoga (umro 604.) 
slavi Rimska Crkva o Božiću triput sv. Misu: u noći u sv. 
Mariji Velikoj, u ranu zoru u crkvi uskrsnuća kod sv. Ana- 
stazije, po danu ispočetka kod sv. Petra, a sada opet kod 
sv. Marije Velike. Nad prvom Misom u noći leži još tajan- 
Stveni mrak Došašća: ljudski se rod još nalazi u mračnoj 
noći, čekajući i žudeći za Otkupiteljem; anđeli lebde nad 
zemljom, a od ljudi je jedna duša blizu utjelovljenja Sina 
Božjeg, a to je Marija. U jutro je već donekle nestalo mra- 
ka. Sunce je izašlo, jer se pravo sunce, Krist Otkupitelj po- 
javio ljudskom rodu. Božićna je misao istaknuta u trećoj 
božićnoj Misi. U njoj gledamo ispunjeno za čim smo u Do- 
šašću tako čeznutljivo vapili. Došao je Sin Božji, na čijim 
ramenima počiva gospodstvo nad cijelim svijetom: Krist Ot- 
kupitelj, gospodar svemira! 

2. Ulazna “pjesma jasno naviješta temeljnu misao dana- 
šnje svete Mise. »Dijete nam se rodilo«; ali ovo dijete u ja- 
slicama je gospodar nad cijelim svijetom: »na svojim rame- 
nima nosi znak svoje vlasti, a njegovo je ime: Anđeo veli- 
koga savjeta«, t. j. posrednik, koji će izvršiti veliko djelo 
ljudskoga otkupljenja. Zahvalno i s udivljenjem pjevamo mu 
97 psalam, u kojem se slavi Kristova kraljevska vlast nad 
cijelim svijetom. »Gospodine, smiluj se« je ona velika mo- 
litva u kojoj molimo Kralja Krista, da nas primi u svoje 
kraljevstvo milosti i Otkupljenja. Njemu radosno kličemo 
»Slava Bogu na visini«: »Sine Očev, koji uzimaš grijehe svi- 
jeta; koji sjediš s desne strane Očeve«, Kralju i Gospodaru 
ljudi i anđela, neba i zemlje: »Ti si jedini svet, ti jedini Go- 
spodin, Ti jedini Višnji, Isuse Kriste, sa Svetim Duhom u 
slavi Oca.« U oraciji se opet vraćamo svojoj prošnji: moli- 
mo, da nas otkupi i oslobodi iz okova i vlasti đavla i gri- 
jeha te da nas primi u svoje kraljevstvo. Zatim se pojavlju- 
je pred nama i otkriva nam silnu slavu Sina Božjega, koji 

leži u jaslicama. On je Sin, on je »baštinik svega«, sve je 
njemu podloženo, on nosi cijeli svemir, on sjedi s desne stra- 
ne Veličanstva na visini. Njegovo će prijestolje stajati u vi- 
jeke, njegova je vlast pravedna vlast. Nebo će i zemlja pro- 
ći, ali »ti ostaješ«, ti Kriste, Kralju svemira (poslanica). 
Pjesma na stepenicama dobro tumači hvalospjev sv. Pavla, 
koji je izrekao u poslanici: Njegova je vlast .vlast milosti, 
otkupljenja i oslobođenja bijednoga čovječanstva: »Svi kra- 
jevi zemlje vidješe spasenje Boga našega, Gospodin je ob- 
javio pravdu svoju pred svim narodima.« U stihu aleluja 
zasjao nam je sveti dan: »danas je sašla velika svjetlost na 
zemlju.« Evanđelje nastavlja istu misao. Blago onima, koji 
primaju svijetlo! Oni će dobiti milost, da po ovom svijetlu, 
po vječnom Sinu Božjemu, postanu djeca Božja. U tome se 
nalazi velika tajna božićnog blagdana: Sin Božji postaje 
čovjekom, da nas ljude svojom milošću učini djecom Bo- 
žjom. To je Kristovo gospodstvo nad svijetom! 


3. Zato uzmimo kod prikazanja svoje darove i položimo 
ih pred božanskim Kraljem Kristom: »Tvoja su nebesa i 
tvoja je zemlja.« Tvoje neka bude i sve, što imam, moje srce, 
moje tijelo i moja duša, sve što imam i što jesam. Sve ovo 
prinosim u darovima kruha i vina po svećenikovim rukama 
na oltar i stavljam u tvoje srce. Kao žrtveni dar Ocu, -u sje- 
dinjenju sa žrtvenim darom, koji si ti sam, i u zajednici sa 
cijelom svetom Crkvom na nebu i na zemlji. Doskora se na- 
da mnom otvara nebo: »Velika svjetlost silazi.« Oltar je po- 
stao prijestolje, s kojega svojim žezlom vlada svim ljudima, 
i s kojega im daje sve blago svoga spasenja. »Dijete nam se 
rodilo; na svojim ramenima nosi znak svoje vlasti.« Mi ga 
možemo promatrati, što više, i uzimati u svoje ruke i pri- 
kazati ga Bogu Ocu, kao svoj dar, mjesto nas samih, kao 
žrtvu zahvalnicu, žrtvu klanjanja, zadovoljštine i prošnje. 
»Nije li nam s njime sve darovao?« (Rim. 8,32). I nad našim 
vlastitim srcem otvara nebo. Po svetoj pričesti ulazi Božić 
u naše srce: On ulazi u naše srce da ondje osnuje kraljev- 

stvo svoje milosti. »Svi krajevi zemlje« i moje srce, vidjet 
će spasenje Božje. »Dijete nam se rodilo; na svojim rame- 
nima nosi znak svoje vlasti.« Vladaj i budi kralj i nada 
mnom i nad svim krajevima i oblastima silnoga svijeta, 
naime nad mojim duhom i nad mojim srcem! Budi Kralj-nad 
svim ljudskim srcima i udijeli svima svoje spasenje i otkup- 
ljenje! 


Božić. 
Dođite i poklonite se! 

Liturgija nas danas. uzima sa sobom u Betlehem, k ja- 
slicama novorođenoga Božanskog Kralja. A mi je slijedimo. 
Klanjajući se padamo ničice i u svetom strahopočitanju i u 
dubokom uzbuđenju tepamo riječi »Vjerovanja« i Evan- 
đelja. 


1. »Vjerujem u jednoga Gospodina Isusa 
Krista, jedinorođenoga Sina Božjega, rođenoga od Oca 
prije svih vijekova. Boga od Boga, Svjetlost od Svjetlosti, 
pravoga Boga od pravoga Boga. Koji nije bio stvoren, nego 
rođen, jedne biti s Ocem, po kojemu je sve stvoreno. 
Koji je radi nas ljudi i radi našega spasenja, sišao s nebesa. 
I utjelovio se po Duhu Svetomu, u Djevici Mariji, i postao 
čovjekom.« 

2. »U početku bijaše Riječ, i Riječ bijaše kod 
Boga, i Bog bijaše Riječ. Ova bijaše u početku kod Boga. 
Sve je po njoj postalo i bez nje ništa nije postalo, što je 
postalo. U njoj bijaše život, i život bijaše svijetlo ljudima. 
I svijetlo svijetli u tami, i tama ga ne obuze. Poslan bi 
čovjek od Boga, komu bijaše ime Ivan. Ovaj dođe za svje- 
dočanstvo, da svjedoči za svijetlo, da svi vjeruju po njemu. 
On ne bijaše svijetlo, nego da svjedoči za svijetlo. Svijetlo 
istinito, koje obasjava svakoga čovjeka, koji dođe na ovaj 
svijet. Na svijetu bijaše i svijet je po njem postao, i svijet 
ga ne upozna. K svojima dođe, i svoji ga ne primiše. A koji 

ga primiše, dade im vlast, da budu djeca Božja, onima koji 
vjeruju u ime njegovo, koji nisu rođeni ni od krvi, ni od 
volje tjelesne, ni od volje muževljeve, nego od Boga. I Ri- 
ječ je tijelom postala i prebivala među nama i vidjesmo sla- 
vu njegovu kao jedinorođenoga od oca, puna milosti i istine. 
I od punine njegove svi mi primismo, milost za milost« (Iv. 
1,1 sl.). ' 

3. Kad bismo barem sve ovo živo vjerovali! Ne bi li nas 
ova vjera raspalila ljubavlju prema onome, koji se radi nas 
odrekao svoje slave, ponizio i postao poslušan do smrti, do 
smrti na križu? A mi tako malo ljubimo! 

Ne bi li nas živa vjera u božićno otajstvo morala ne- 
izrecivo usrećiti? Ta Sin nam je Božji dao vlast, da s nji- 
me budemo djeca Božja, dionici božanskog života, koji se 
izlio od Oca i Sina i po utjelovljenom Sinu Božjem u našu 
ljudsku narav! »Od njegove punire svi mi primismo, milost 
za milost.« Kako slabo živimo u toj zbilji. 

U otajstvu svoga utjelovljenja Bog se sasvim predaje 
nama, sa svima što ima i što jest! On zna, da nas ništa 
drugo ne može zadovoljiti. A ipak, mi uza sve to prijanja- 
mo uz prašinu i živimo tašto! On je tako velikodušan prema 
nama, a mi tako malo uzvraćamo njegovu ljubav! 


Molitva. 


Podaj, molimo, svemogući Bože, da nam danas rođeni 
Spasitelj svijeta daruje besmrtnost, kao što nam je darovao 
božanstveno rođenje (po milosti), koji s tobom živi i kra- 
ljuje u vijeke vjekova. Amen. 


Božić. 
Mi smo otkupljeni! 
U drugoj božićnoj Misi pokazuje nam liturgija Kristove 


. jaslice. »Svjetlost je danas zasjala nad nama: jer nam se 


rodi Gospodin. Ime je njegovo: Divni, Bog, Vladar mira, 
Otac budućega vijeka. I njegovu kraljevstvu ne će biti kra- 

ja. Gospodin kraljuje okružen veličanstvom, odjeven jakošću 
i opasan snagom« (ulaz u drugu božićnu Misu). Upravivši 
svoj pogled. na Božanskog Kralja, čije je prijestolje u jasli- 
cama, slušat ćemo riječi sv. apostola Pavla. 


1. »I mi bijasmo negda ludi, nepokorni, 
lutajući, robujući različitim požudama i slastima, živeći u 
pakosti i zavisti, mrski (Bogu), mrzeći jedan drugoga« (Titu 
3,3 sl). »Vi bijaste mrtvi prestupcima i grijesima svojim, u 
kojima ste nekad živjeli po duhu ovoga svijeta, po duhu, 
koji vlada u uzduhu, po duhu (po đavlu), koji sad radi u si- 
novima nepokornosti, među kojima se i mi svi nekoć kre- 
tasmo u požudama tijela svojega, čineći tjelesne želje i po- 
misli; i bijasmo po naravi djeca srdžbe, kao i ostali« (Efež. 
2,1 sl.). To je bio čovjek, neotkupljen, daleko od Boga, bez 
Krista, bez božanskog života, bez milosti, koji nije bio dijete 
Božje. To smo bili, a to smo i sada sami po sebi, i prepu- 
šteni sami sebi. 

2. »Tada se pokaza dobrota i čovjekoljublje 
našega Spasitelja Boga, koji nas spasi ne za djela pravde, 


što ih mi učinismo (radi dobrih djela), nego po svom milo-: 


srđu u kupelji preporoda i obnove Duha Svetoga (po sv. 
krstu), kojega izli na nas obilato po Isusu Kristu, Spasitelju 
našemu, da opravdani milošću njegovom budemo baštinici 
po nadi vječnoga života« (poslanica Mise zornice). Mi smo 
otkupljeni! To je radosna božićna vijest! Naš nam je Gospo- 
din svojim utjelovljenjem i svojim rođenjem iz Djevice do- 
nio spasenje. 

3. Mi smo otkupljeni. Po Kristu, po Djetetu u jaslica- 
ma! On nam je stekao sve blago spasenja. Mi moramo samo 
u nj vjerovati, na nj misliti i sebi ga prisvojiti. Po svom 
milosrđu »izbavio je Bog nas, nedostojne, od tamne vlasti 
(grijeha, strasti đavla i pakla) i premjestio u kraljevstvo lju- 
baznog Sina svojega. U njemu imamo otkup, oproštenje gri- 
jeha« (Kološ. 1,12). Razriješene su veze, u koje nas je đavao 
sputao. Mi smo izmakli njegovoj sili. Mi smo primljeni u 

kraljevstvo Sina Božjega i zadobili blago otkupljenja: isti- 
nu, milost, prebivanje Božje u nama, ljubav Božju, živo sje- 
dinjenje s Kristom i s Crkvom kao njihovi udovi, sudjelo- 
vanje u životu božanskog čokota; primili smo sakramente, 
svetohranište, obećanje i zalog budućeg uskrsnuća tijela i 
posjedovanje vječnoga blaženstva. Sve je ovo naša svojina. 
Djetešce u jaslicama sve nam je to donijelo. »On nas je spa- 
sio ne za djela pravde, što ih učinismo, nego po svom mi- 
losrđu.« »Po tom se pokaza ljubav Božja prema nama, što 
Bog Sina svoga jedinorođenoga posla na svijet, da živimo po 
njemu. U tom je ljubav: ne da smo mi ljubili Boga, nego da 
je on ljubio nas i poslao Sina svoga kao pomirenje za grije- 
he naše. Bog je ljubav« (Iv. I 4,8 9). 


»On je dao sam sebe za nas, da nas otkupi od svakoga 
bezakonja, i da očisti sebi narod izabrani, koji revnuje za 
dobra djela« (Titu 2,14). Bog želi, da se svijet očisti i po- 
sveti. I Sin je Božji predao samoga sebe, da to izvrši. U muci 
i u smrti je pobjeda, otkupljenje, uskrsnuće i preobraženje. 
Po vodi preporoda, po sudjelovanju kod euharistijske žrtve, . 
primajući svete sakramente daje nam: Gospodin dio svoga 
preobraženoga bića, koje je Bogom prožeto. Zato on dnevno 
dobiva: savršeniji oblik u nama. S apostolom govori Crkva, 
a treba da govorimo i mi: »Ne živim više ja, nego živi u 
meni Krist« (Gal. 2,20). Mi smo spaseni! Kad bismo samo do- 
pustili, da se na nama ispune njegove otkupiteljske namjere. 
Na njemu sigurno nije krivnja! 


Kršćanin je drugi Krist! Upravo radi toga dolazi Krist 
danas na oltar i u svetoj pričesti u Betlehem kršćanske du- 
še, da je obaspe svojim obilnim životom, i da je u sebi ob- 


novi. Koliko me je on već obuzeo, i koliko je u meni svoju 
- sliku izobrazio? Što mi na to kažu jaslice, ljubav prema si- 


romaštvu, prema mrtvenju, prema križu, ljubav prema du- 
šama, ljubav prema Bogu? 

Molitva. 


»Iz dubine vapijem k tebi Gospodine, Gospodine, usliši 
glas moj. Nek slušaju uši tvoje glas molitve moje. Ako gle- 
daš na bezakonja, Gospodine, (ako ih ne bi oprostio do sud- 
njega dana), Gospodine, tko će opstati? No u tebe je oprošte- 
nje i radi zakona tvoga čekam tebe, Gospodine (ljubim tebe). 
Čeka duša moja riječ njegovu, ufa se duša moja u Gospodi- 
na. Od straže jutarnje sve do noći, neka se ufa Izrael u Go- 
spodina. Jer je u Gospodina milosrđe i obilno je u njega ot- 
kupljenje. I on će otkupiti Izraela od svih bezakonja njego- 
vih« (Ps. 129). 


26. prosinca: Blagdan sv. Stjepana. 


Pun Duha! 


Liturgija stavlja pred jaslice u prve redove sv. Stjepa- 
na, muža puna milosti i Duha Svetoga prvoga krvnog svje- 
doka za Krista. Sveta liturgija ne gleda u sv. Stjepanu sa- 
mo povijesnu ličnost, on pretstavlja ujedno i neku ideju: 
dolazak Gospodnji, Božić, mora u Crkvi i u kršćanskoj duši 
imati jednake učinke kao i u sv. Stjepanu, iznutra puninu 
milosti i kreposti, a izvana silan Duh, odvažnost u ispovije- 
danju vjere, ljubav do Krista i spremnost na krvavo ispo- 
vijedanje i na mučeništvo. Krist mora u nama pobijediti. On 
traži najteže žrtve, pa i sam život! 


i. Vjernici izabraše na poticaj sedam muževa 
»puni Duha Svetoga i mudrosti«, među njima i mlađahnog 
Stjepana, »puna milosti i Duha Svetoga.« Zatim ih dovedoše 
k apostolima, koji su se nad njima molili i polagali na njih 
ruke (zaredili ih za đakone). Među ovom se sedmoricom: oso- 
bito istakao sv. Stjepan. »Pun milosti i Duha Svetoga činio 


je velika čudesa i znake među narodima.« Odvažno je pro- , 


povijedao Krista. Radi njegove vjernosti prema Isusu ka- 
menovali su ga na smrt oni, kojima je htio donijeti Isusovu 
ljubav. Obliven krvlju i već polumrtav molio je: »Gospo- 


QI 


(KA 





26. prosinca: Blagdan sv. Stjepana. 141 


dine, primi duh moj. Gospodine, ne primi im ovo za grijeh.« 
Ovako je umro Stjepan, koji je imao živu vjeru i žarku lju- 
bav prema Isusu i prema dušama, na samrti je molio opro- 
štenje za svoje ubojice. Ovako. se dakle odrazio dolazak Go- 
spodnji, Božićno otajstvo na sv. Stjepanu! 

2. Stjepan pred jaslicama je tip, slika 
svete Crkve, slika pravoga kršćanina. Dolazak Sina 
Božjega u tijelu nije samo neka ljupka idila, zanimljiva pa- 
Stirska igra, ugodna šala, ili nešto što je bilo pa i prošlo; 
drugo: njegov je dolazak snaga i sila, koja se mora očitovati 
u životu i djelovanju svete Crkve i svakoga kršćanina. Tko 
Božić pravo, kršćanski slavi, taj će kod jaslica postati kao 
Stjepan, pun vjere, istine, milosti, sile i Duha Svetoga. Ta- 
kav će svoj život posvetiti službi Isusa Krista, takav će iz 
ljubavi prema ljudima, prema neumrlim dušama postati 
Kristovim apostolom. Doskora će se dogoditi, da ga »njegovi 
ne će primiti« (Iv. 1,11), da ga ne će više shvaćati, jer je u 
njemu Kristov Duh. On će postati Kristovim mučenikom. 
On će doskora uvidjeti, da Krist nije došao »da donese mir, 
nego mač« (Mat. 10,34). Krist želi i Krist mora biti naš Kralj. 
On nas nemilosrdno rastavlja od starog čovjeka, od svjetov- 
nih načela .i- nazora, prosuđivanja i nastojanja, od: grešnoga 
čovjeka. »Tko nije sa mnom, protiv mene je« (Luk. 11,23). 
Tko je posve uz Krista, doskora će osjetiti, što je pisano za 
Krista, kad je o Božiću došao na svijet: »Svoji ga ne primi- 
še« (Iv. 1,11). To će doživjeti Crkva, to ćemo doživjeti i mi, 
koji smo uz Krista!-To je o anine svjedočanstvo u dana- 
šnjoj: liturgiji! 

3. »Sjedoše knezovi i dogovarahu se protiv mene, i zlo- 
činci progoniše mene. (Ali) ja vidim nebesa otvorena i Isu- 
sa, gdje stoji s desne strane sile Božje« (na Hepenimaji 
To je Stjepan, pravi kršćanin, sveta Crkva! 

»Kamenje, koje je padalo na Stjepana, bilo mu je sla- 
tko: sve blažene duše ga slijede« (antifona kod lauda). Stje- 
pan je simbol slika svete Crkve. Ona u sebi nosi njegov 
duh, a u njoj i mi svi, koji smo pravi kršćani! 

Kod prikazanja u svetoj Misi prinesimo u darovima 
kruha i vina na oltar svoj ja, tijelo i dušu, krv i život, i re- 
cimo kao drugi Stjepan: »Gospodine Isuse, primi duh moj.« 
Primi sve moje i vladaj nada mnom, Kralju i Gospodaru! 

U svetoj pričesti postajemo danas pravi Stjepan. Očeki- 
vajući dolazak Gospodnji na smrtnoj postelji molit ćemo: 
Gospodine Isuse, primi duh moj! Uzmi me meni i daj me 
sebi! 

Molitva. 

Daj nam, molimo, Gospodine, nasljedovati, što častimo, 
da naviknemo neprijatelje ljubiti, jer slavimo rođendan 
onoga, koji je znao i za progonitelje svoje moliti Gospodina 
našega Isusa Krista, Sina tvojega, koji s tobom živi i kra- 
ljuje u vijeke vjekova. Amen. 


27. prosinca: Sv. Ivan apostol. 
Svjedočanstvo je njegovo istinito. 


Uz novorođenoga božanskog Kralja nalazimo danas s 
djevičanskom Majkom i djevičanskog Ivana u Marijinoj ku- 
ći (Zbor kod svete Marije Velike), u Betlehemu, u svetoj 
Crkvi. 

l. Ivan je živi odraz i prikaz dobara, koja 
nam je Gospodin prigodom svoga rođenja darovao. Djevi- 
čanski Ivan, muž razmatranja i onaj koji je počivao na gru- 
dima Spasiteljevim, bio je pun svete mudrosti. »Usred Cr- 
kve je otvorio Gospodin njegova usta i napunio ga duhom 
mudrosti i razuma, ogrnuo ga odjećom slave« (ulaz). On je 
živio posve u Kristu, u utjelovljenoj mudrosti Božjoj. »Ona 
će mu doći u susret kao časna mati. Hranit će ga kruhom 
života i razuma, i pojit će ga vodom spasonosne mudrosti. 
I utvrdit će se u njem, i ne će se pokolebati: ona će ga pri- 
držati i ne će se smesti: i uzvisit će ga kod bližnjih njego- 
vih, i usred skupštine otvorit će usta njegova, i napunit će 
ga duhom mudrosti i razuma, i zaodjenut će ga haljinama 

slave. Milinom i radošću obogatit će ga, i ime vječno dat će 
mu u nasljedstvo Gospodin, Bog naš« (poslanica). Ove je mi- 
losti udijelilo Ivanu i svojoj Crkvi Djetešce u jaslicama, Bo- 
žanski Kralj Krist, vječna Mudrost. O kad bismo i mi kod 
jaslica utjelovljene mudrosti bili ili bar postali Ivan! To bi 
morao biti plod Božića! 

2. Ivan je sigurni i neporočni svjedok 
utjelovljenja i rođenja Božanskoga Kralja: Jučer je sveti 
Stjepan svojom riječju i svojom krvlju svjedočio za onoga, 
koga promatramo kao nemoćno Djetešce u jaslicama, a da- 
nas čujemo svjedočanstvo sv. Ivana apostola i evanđelista. 
On je u svojem evanđelju napisao: »U početku bijaše Riječ, 
i Riječ bijaše kod Boga, i Bog bijaše Riječ. I Riječ je tije- 
lom postala i prebivala među nama, puna milosti i istine« 
(Iv. 1,1 14). »I mi znamo, da je njegovo svjedočanstvo isti- 
nito«, kliče današnja liturgija u pjesmi na stepenicama i u 
evanđelju. Ta Ivan se radi svoje čistoće i svoje žarke lju- 
bavi više od svih apostola približio Isusovoj ličnosti i nje- 
govim otajstvima. Današnja sveta liturgija naglašuje, da je 
on počivao na grudima Kristovim, i da je »svoje bogato 
evanđelje crpao iz neposrednog izvora, iz Božanskog Srca i 
da je milost Božje Riječi izlio na cijeli svijet« (matutin). Ra- 
di svoje ljubavi prema Spasitelju i radi svoga razmatranja 
dobro shvaća i razumije Kristova otajstva. Ivan je za nas 
vjerodostojan svjedok. Mi znamo, da je njegovo svjedočan- 
stvo istinito: »U početku bijaše Riječ, i Riječ je tijelom po- 
stala.« Vjerujmo, klanjajmo se, zahvalimo se, ljubimo! 

3. Na Ivanu se ispunilo obećanje današnje poslanice: 
»Koji se boji Boga, činit će dobro: i koji se drži pravde, do- 
bit će ju, dobit će božansku mudrost. Ona će ga hraniti kru- 
hom života i razuma. Ona će se utvrditi u njemu, i ne će se 
pokolebati.« U Ivanu prepoznajemo same sebe. U žrtvi svete 
Mise Gospodin nas hrani kruhom života i razuma. 

U kući Marijinoj, u svetoj Crkvi, imademo neprevarlji- 
vu istinu. Ivan ju je posvjedočio svojim evanđeljem i svojim 

životom: ona je odraz utjelovljene mudrosti, koja leži u ja- 
slicama, a sastoji se u čistom životu, u mržnji na grijeh, u 
razmatranju, u neprestanom upravljanju svojega pogleda na 
Krista, naše svijetlo, u žarkoj ljubavi prema Kristu u tro- 
šenju svojih sila za Gospodina. 

I mi, koji slavimo Božić, moramo sa Stjepanom i Ivanom 
biti svjedoci Gospodinova dolaska o Božiću. »Svijetlo svi- 
jetli u tami, i tama ga ne obuze« (Iv. 1,5). S Ivanom moramo 
biti svjećonoše, nosioci svijetla i to svojom vjerom, svojim 
ispovijedanjem a osobito svojim životom, svojom ljubavlju 
prema Kristu, odričući se svega, što nije u skladu s jasli- 
cama ili nije dostojno da bude u Marijinoj kući. BB. 


Molitva. : 
Crkvu svoju, Gospodine, blago rasvijetli, da prosvijetlje- 
ni učenjem blaženoga Ivana apostola tvoga i evanđeliste, 
dopre do vječnih darova. Po Kristu Gospodinu našem. Amen. 


28. prosinca: Blagdan nevine dječice. 


Iz usta male djece. 


Sa Stjepanom i s apostolom Ivanom svjedoče danas za 
novorođenoga Kralja čak i nevina dječica. »Iz usta male dje- 
ce i dojenčadi izvodiš sebi hvalu radi neprijatelja svojih« 
(radi Heroda) (ulaz). Djeca, djetinje i priproste- duše izabra- 
ne su, da budu blizu Gospodinu. »Pustite malene k meni« 
(Mat. 19,14). 

1. Isus ima svoje neprijatelje. »Svijetlo do- 
đe na ovaj svijet, ali svijet ga ne upozna« (Iv. 1,9). »Dijete 
iz jaslica postavljeno je za znak, kome će se protiviti« (Luka 
2,34). U nedalekom Jeruzalemu već je vrebao njegov nepri- 
jatelj. On je htio da ubije Dijete, i zato je naredio, da se po- 
ubijaju muška djeca u Betlehemu i okolici. Gdje god se Krist 
pojavi u svojoj osobi, u svojoj nauci, u svome Duhu, u svo- 
jim zapovijedima, u svojoj Crkvi, u svojim udovima, pogo- 
tovo u savršenim udovima, svuda nailazi na protivljenje i 


Mu 

mržnju. »Oni su zamrzili mene i na Oca moga« (Iv. 15,24). 
To je oznaka Kristova i pravog kršćanstva, prave Kristove 
Crkve i svakog pravog kršćanskog života. »Kad biste bili od 
svijeta, onda bi svijet svoje ljubio, a kako niste od svijeta, 
zato svijet mrzi na vas« (Iv. 15,19). 

2. Isus ima i svoje svjedoke. Proroci, Ivan 
Krstitelj, anđeli, pastiri, siromaštvo, zvijezda, mudraci s 
istoka, nevina dječica, koja su radi Krista žrtvovala svoj ži- 
vot: svi ovi svjedoče za Krista. Ovi dječaci nadaleko na- 
vješćuju svojom okrutnom, ali nevinom smrću i jaukom ne- 
vtješenih majki i rascviljenih betlehemskih obitelji dolazak 
onoga, na čiju*se smrt okrutni Herod bio zakleo, ali koji mu 
je ipak sretno izbjegao. »Vi ćete biti moji svjedoci« (Dj. 
ap. 1,8). 

3. Ili smo neprijatelji ili smo svjedoci, ili smo za Krista 
ili protiv njega (Mat. 12,30). Neutralnosti ovdje nema! 

Sretne li betlehemske dječice, koja su svoj život dala 
za Božanskoga Kralja Krista, koji je bio omražen i progo- 
njen: oni se sada nalaze među onim sretnicima, »koji na svo- 
jem čelu nose napisano ime janjeta i ime Oca njegova. Oni 
pjevaju novu pjesmu pred prijestoljem. Ovo su, koji se ne 
okaljaše sa ženama, jer su djevice. Ovi su otkupljeni od lju- 
di, prvenci Bogu i Janjetu: ovi su bez mane pred' prijesto- 
ljem Božjim« (poslanica). »Neprijatelj nikad ne bi nevinoj 
dječici više koristio svojom susretljivošću, nego što im je 
koristio svojom mržnjom« (sv. Augustin). Za Krista i nje- 
govu stvar trpjeti i umrijeti nije gubitak, nego dobitak. »Tko 
mrzi na život svoj na ovome svijetu, sačuvat će ga za život 
vječni. Tko meni služi, neka ide za mnom i gdje sam ja, 
ondje je i sluga moj« (Iv. 12, 25—26). 

U prikazanju svete Mise pretstavljeni smo u nevinoj 
dječici. Mi sami u svetoj Misi prinosimo na oltar svoj život, 
svoje tijelo i dušu, sve svoje dobro i posvećujemo Kristu, 
božanskom Kralju, da za nj svjedočimo. Mi smo sretni, što 

se možemo za nj žrtvovati. Po žrtvenoj i životnoj zajednici 
s njime oslobađamo se okova grijeha, svijeta, puti i svoga 
grešnoga ja. Zato mu i kličemo u prikazanju s nevinom dje- 
čicom: »Duša je naša kao ptica umakla iz zamke lovačke: 
zamka se raskide, i mi se izbavismo.« 


Molitva. 

Bože, kojemu na današnji dan nevini mučenici priznaše 
hvalu ne riječima, nego smrću, umrivi u nama sva zla opa- 
čina, da vjeru u tebe, koju ustima priznajemo i život naš 
vladanjem potvrdi. Po Kristu Gospodinu našem. Amen. 


Nedjelja u božićnoj osmini. 
Djeca Božja. 

Nekoć je usred noći sišla Božja Riječ u sve egipatske 
kuće i poubijala sve prvorođeno. Na taj je način bio Izrael 
oslobođen iz egipatskoga ropstva. Na ovaj nas događaj pot- 
sjeća ulaz: »Kad je sve obuzimala duboka tišina, i kad se 
noć nalazila u sredini svog tijeka, sašla je s neba, Gospo- 
dine, tvoja svemoguća Riječ, s kraljevskog  prijestolja« 
(Mudr. 18,14 sl.), i spase izraelski narod iz egipatskih okova, 
u kojima je stenjao. To je predigra i početak silaska Sina 
Božjega u svetoj božićnoj noći. 

1. »Odasla Bog Sina svoga, pokorna za- 
konu« (poslanica). Da iskupi i nas, koji bijasmo pod za- 
konom, da primimo posinaštvo.« To je božićno otajstvo, t. j. 
otajstvo ljubavi, mudrosti, pravde i Božjega milosrđa. Mi 
smo bili robovi, stenjući u okovima i sramotnom ropstvu 
egipatskom, svjetovnom, putenom, strastvenom, grešnom i 
đavolskom ropstvu. I što je učinio Bog? Poslao je svoga 
ljubljenog Sina učinivši ga robom, da nas otkupi. Podložio 
ga zakonu ljudskoga rođenja, rasta, tjelesnosti, zakonu tje- 
lesnih potreba i svakovrsne ovisnosti; zakonu trpljenja, umi- 
ranja, baš kao da je i on bio podložan grijehu. Napose ga 
je podložio Mojsijevom zakonu, koji je bio dan grešnom, 

tvrdokornom i samovoljnom izraelskom narodu, da ga na 
svakom koraku veže, sputava, priječi i obuzdava. Danas su- 
srećemo Sina Božjega, svemoguću Riječ, koja je sišla s ne- 
besa, s Marijom i Josipom u hramu, da se na njemu ispuni 
Mojsijev zakon, kao da se i on začeo i rodio u grijesima, iz 
krvi ljudskih roditelja, iz želje tjelesne, iz volje muževlje- 
ve, a ne od Boga (Iv. 1,12). Sin se Božji radosno i svojevolj- 
no podložio Zakonu vezanosti i neslobode. On je postao ro- 
bom, da nas, robove, oslobodi. On, Gospodin! Tko će shvatiti 
ovu svetu zamjenu! Ovu ljubav, ovo silaženje Riječi Božje. 
S kraljevskog prijestolja u okove zakona, koji je bio dan 
grešnom čovjeku! Da li smo to ikada dobro promislili? 


2. >»Da iskupi nas, da primimo posina- 
štvo.« Potpuno smo oslobođeni iz ropstva: izvedeni smo iz 
ropstva, da posjedujemo slavu Jedinorođenoga Sina Božje- 
ga. »Da primimo posinaštvo te da u našim srcima vlada Duh 
posinaštva, koji vapije: Abba, Oče! Dakle više nijesi rob, ne- 
go sin, a ako si sin i baštinik si po Bogu.« Otkupljenje, koje 
je Božja Riječ nama donijela, nije samo oslobođenje .iz za- 
konskog ropstva grijeha, putenosti, požude očiju i oholosti, 
nego je ujedno i uzvišenje u novu sferu, u novi red! »Svima, 
koji ga primiše, dade vlast, da budu djeca Božja,.onima, koji 
vjeruju u ime njegovo (t. j. u njega) koji nisu rođeni ni od 
krvi, ni od volje tjelesne, ni od volje muževljeve (od dvo- 
struke krvi ljudskih roditelja), nego od Boga« (Iv. 1,12 sl.). 
Kao djeca Božja rođeni smo djevičanskim porodom Božjim iz 
vode i iz Duha Svetoga, napunjeni smo i oživljeni Duhom 
»njegova života«, duhom posinaštva Božjega, u kojem vapi- 
jemo: Abba, Oče naš! Sveti se ime tvoje. Dođi kraljevstvo 
tvoje. Budi volja tvoja na nama i po nama. Ovo je otkuplje- 
nije, koje je mogla izmisliti i izvesti samo svemoć, mudrost i 
ljubav Boga Oca i Sina i Duha Svetoga. Nastalo je novo čo- 
vječanstvo, snagom božićnog Djeteta. Ono je podložno za- 
konu, ali ujedno i Kralj, koji u svojim slabim rukama drži 

svoje svemoćno žezlo. Njegovo je prijestolje, po riječima da- 
našnjeg evanđelja, okruženo novim pokoljenjem, pokoljenjem, 
koje se od njega. rodilo: djevičanska Majka Marija, sveti 
Josip, njezin djevičanski zaručnik, starac Simeon, koji se po- 
sve obratio k Bogu, koji je nadahnut i prosvijetljen Duhom 
Svetim prorokovao: »Ovaj je postavljen na propast i na us- 
krsnuće mnogima u Izraelu, i za znak, kome će se protiviti; 
i tebi će samoj mač probosti dušu; da se otkriju misli mno- 
gih srdaca«; napokon proročica Ana, čista udovica, koja bez 
prestanka Bogu služi mrtvenjem i molitvom danju i noću. 
Ovo je novo pokoljenje, uzdignuto u milosni život Duha 
Svetoga. To je novo vrijeme, vrijeme silnoga Božjega Duha, 
djevičanskog života i nastojanja, duhovnosti, život »koji obi- 
luje dobrim djelima« (molitva). »Bog odasla Duha Sina svo- 
ga u srca vaša.« Š 


3. Utjelovljeni se Sin Božji podložio zakonu, da nas oslo- 
bodi od ropstva zakona, i da nas svojom kraljevskom i vla- 
darskom moći postavi iznad zakona, koji su dani grešnoj 
ljudskoj naravi i da nas postavi u svijet svojega Duha, Duha 
Svetoga i prenese u sjajno kraljevstvo svoje. Iako: »zakonu 
podložan« ipak je on nad svakim zakonom, da nas izvede 
nad zakon grešne naravi do kraljevske slobode djece Božje, 
do svete mudrosti i sjedinjenja s Bogom. . 


Zahvalna se srca klanjamo i kličemo: »Gospodin caruje, 
odjeven u slavu, Gospodin se obuče u jakost i opaše se sna- 
gom« (stih ulazne pjesme). »Najljepši si; među sinovima čo- 
vječjim, razlilo se milje po usnama tvojim« (na stepenicama): 
slava božanskoga Kralja, Riječ Božja, veličanstvo Očevo od- 
razuje“se u očima, u smiješku Djeteta u jaslicama, jedino- 
rođenoga Sina Božjega, našega brata i Spasitelja, koga je 
Otac radi nas podložio zakonu djetinjstva i djetinje nemo- 


ći. »Srce moje kipi dobrom riječi, posvećujem djela svoja 


Kralju« (na stepenicama). Sveta Crkva, zaručnica božanskog 


Kralja, posvećuje se njemu za žrtvu. U euharistijskoj žrtvi 


silazi na nevidljiv način svemoguća Riječ Božja na oltar, i 

u svetoj pričesti ulazi u Betlehem svete Crkve i pojedine 
crkvene djeće, da ondje izvrši, što čitamo u poslanici i evan- 
đelju: On dolazi, pokoran zakonu (euharistijskog slavlja, ko- 
je je sam ustanovio, svećeničkim riječima), da u žrtvi i žr- 
tvenoj gozbi »iskupi one, koji bijahu pod zakonom (grešne 
naravi), da primimo posinaštvo. A':jer ste sinovi, odasla Bog 
Duha Sina svoga u srca vaša, koji vapije: Abba, Oče! Dakle 
više nisi rob, nego sin, a ako si sin i baštinik si po Bogu!« 

»Učite se od mene«: dragovoljno se pokoravati zakonu 
poslušnosti, zvanja, zvaničnih dužnosti, pokoravati se volji 
Božjoj!« »Koji se ponizuje, uzvisit će se.« 


Molitva 
Svemogući, vječni Bože, upravljaj činima našim, kako 
je tebi pravo, da zavrijedimo obilovati dobrim djelima u 
ime ljubljenoga Sina tvoga, koji s tobom živi i kraljuje u 
vijeke vjekova. Amen. 


Nedjelja: u božićnoj osmini. 

; Posinaštvo. 

Poslanica nam pokazuje. ljude Staroga zavjeta, koji su 
se nalazili pod strogim odgojiteljem Mojsijevog zakona, koji 
je poznavao samo propise i kazne za prekršitelje, ali nije: 
mogao dati nikakve nutarnje snage, da se ti propisi i ispu- 
ne. U zakonu je stajalo što je grijeh, ali on nije mogao 
očistiti ili očuvati ljude . grijeha. Porodom Kristovim, do- 
šla je »punina vremeria«. I »Bog je odaslao Sina svoga, ro- 
dena od žene, pokorna zakonu, da iskupi one, koji bijahu 
pod zakonom, da primimo posinaštvo.« 

1. Sin je Božji došao k nama ljudima, uzeo našu 
ljudsku narav i postao kao jedan između nas, da mi zajedno 
s njime postanemo djecom Božjom. Što smo po sebi? Ništa! 
A što smo po grijehu, kojim smo u Adamu sagriješili? Djeca: 
srdžbe, prokleti od Boga, i vrijedni, da nas Bog za uvijek 
odbaci. I što je učinio Bog? Poslao“je svoga jedinorođenoga, 

ljubljenoga Sina, da nas potraži i da nas učini djecom Bo- 
žjom. Sin je Božji postao Djetetom »žene«, Djevice. Čude- 
snog li Božjeg djelovanja! Spasitelj u jaslicama siguran nam 
je zalog, da ne ćemo biti odbačeni, da nismo rođeni za vje- 
čno prokletstvo. S Kristom primamo čast i dostojanstvo, da 
budemo djeca Očeva, djeca koja su mu mila, za koju se bri- 
ne očinskom skrbi, vodeći i upravljajući ih veoma mudro i 
s velikom ljubavlju. Dijete Božje! Što se od vijeka zbiva u 
krilu Božanstva, kad Otac rađa svoga jedinorođenoga Sina; 
što se zbilo u Betlehemu, na Jordanu, na Taboru, i što se 
tajanstveno zbiva u svetohraništu, kad Otac govori: »Ti si 
Sin moj (dijete moje)«; to se na krštenju i u svetoj pričesti 
i na nas proširuje i nad nama izriče: »Ti si dijete moje«, 
»smješteno u kraljevstvu Sina (moje) ljubavi« (Kološ. 1,13), 
ti si dionik imena, plemstva dobara i prava, baštine i rado- 
sti Sina Božjega. »Baštinici Božji, a subaštinici Kristovi« 
(Rim. 8,29). On je Sin po rođenju i po naravi, a ja sam di- 
jete Božje po milosti posinaštva. To je radosna vijest iz 
jaslica! : 

2. A jer ste sinovi, odasla Bog Duha Sina svoga, 
u srca vaša, koji vapije: Abba, Oče! (poslanica). U nama, u 
djeci Božjoj, živi i djeluje Duh Djeteta i Sina Božjega, Duh 
Kristov, isti Duh, koji je Isusa napunjao, poticao i vodio za 
cijeloga njegova života. On potiče i nas, da kao Isus i s Isu- 
som pođemo k Ocu, da mu se povjerimo i da s Ocem govo- 
Timo s djetinjim pouzdanjem, s djetinjim strahopočitanjem 
i sa zahvalnom djetinjom ljubavlju. U molitvi, i u vršenju 
svojih dužnosti, u radosti i u žalosti, moramo biti svijesni, da 
nas svuda prati ljubav Božja, i da je nad nama svagda nje- 
gova mudra, svemoćna i brižna ruka. On se brine i bdije 
nad nama. On zna za nas, i on se brine za nas. Do njega nam 
je svagda slobodan pristup: njemu smijemo sve reći i sve 
mu povjeriti, on nas shvaća, on nas sluša, uvijek dolazimo 
u pravo vrijeme. Mi znamo, da smo i baštinici, jer smo dje- 
ca. Divne li baštine. »Sadašnja trpljenja nisu ništa prema 
slavi, koja nas čeka« (Rim. 8,18). Mi znamo, da smo kao dje- 

ca Božja i braća Kristova. Znajmo to plemstvo i cijeniti. 
Vjerno i nepokolebivo ćemo ustrajati uz svojega prvorođe- 
noga brata i s njime ćemo poći putem, kojim nam je pred- 
njačio: putem poslušnosti do smrti, putem potpunog pre- 
danja Ocu, putem ljubavi do siromaštva, do poniznosti i do 
križa. Jedino taj put vodi k cilju. 

3. »Vidite, kakvu nam je ljubav dao Otac, da se djeca 
Božja zovemo i jesmo« (1 Iv. 3,1). Zar nam je možda još ma- 
lo, što smo, premda prah i pepeo, djeca živoga Boga, braća 
i subaštinici utjelovljene Riječi Božje? Koliki nažalost cijene: 
zemaljsko blago i ljudsku naklonost više nego li posinaštvo 


.Božje! Dosta žalosno! 


Dijete Božje, oživljeno Duhom Kristovim, mora misliti, 
živjeti, nastojati i ljubiti u Duhu Kristovom. Taj Duh pro- 
matrajmo kod jaslica. Za taj Duh molimo Spasitelja, kad nam 
bude u svetoj pričesti došao u naše srce: on neka nas oslo- 
bodi od našega duha, od ljudskoga duha, od duha oholosti, 
sebičnosti i putenosti! 

Djeca Božja: svi moji bližnji također su braća i sestre 
Kristove. Kamo sreće, kad bismo u svakoj ljudskoj prilici 
upoznali dijete Božje! Zar ja, dijete Božje, smijem prezreti 
brata Kristova? Grijeh moramo mrziti, ali brata u Kristu 
moramo ljubiti i cijeniti! 

Molitva. 

Svemogući vječni Bože, upravljaj činima našim kako je 
tebi pravo, da zavrijedimo obilovati dobrim djelima u ime 
ljubljenoga Sina tvoga, koji s tobom živi i kraljuje u vijeke 
vjekova. Amen. ' 


Nedjelja u božićnoj osmini. 
»Uzmi dijete. 
»Uzmi dijete i majku njegovu i idi u zemlju izraelsku, 


jer su umrli, koji su tražili dušu djeteta« (Mat. 2,20). I Jo- 
sip je poslušao anđelovu riječ i otišao je iz Egipta u izrael- 

sku zemlju. »I nastanio se u gradu, koji se zove Nazaret.« 
Sveta liturgija povezuje danas ove riječi sa svetom pričesti 
i stavlja ih u odnos sa sv. euharistijom. 


1. »Uzmi dijete!« Vrijeme progonstva u Egiptu je 
prošlo. Bile su to godine teškog odricanja u tuđoj zemlji, 
među stranim ljudima, s tuđim jezikom, s tuđim običajima 
i nazorima, s tuđom vjerom. Bile su to godine s mnogo ne- 
Prilika i poniženja. Prije bijega u Egipat zapovijedio je an- 
đeo Josipu: »Ostani ondje, dok ti ne kažem.« Marija i Josip 
su ustrajali u kušnji. Oni nijesu ništa poduzeli, da skrate 
vrijeme kušnje, ili da povratak u domovinu pospješe. Posve 
su se prepustili Božjoj providnosti. »Gle, anđeo se Gospodnji 
javi u snu Josipu u Egiptu, pa mu reče: Ustani, uzmi dijete 
i majku njegovu i idi u zemlju Izraelsku.« I Josip je smjesta 
učinio, što mu je anđeo naložio. Oboje, Marija i Josip na- 
pustiše sve drugo i priprostim pouzdanjem slijedili su glas 
Gospodnji. Gospodin se brine za one, koji se slijepo pouzda- 
vaju u njega! 


2. »Idi u zemlju izraelsku! Sin je Božji do- 
šao, da nas oslobodi iz ropstva zemaljskog života i opet nas 
povede u obećanu zemlju vječnosti. »Uzmi .dijete i majku 
njegovu«, opeminje nas sveta liturgija dok primamo svetu 
pričest. Snagom svete pričesti, sjedinjen s Kristom, oživljen 
Kristovim životom idi u zemlju blažene vječnosti. »Tko jede 
tijelo moje i pije krv moju, ima život vječni, i ja ću ga uskr- 
snuti na sudnji dan. Tko jede tijelo moje i pije krv moju, 
ostaje u meni i ja u njemu. Tko jede ovaj kruh, živjet će 
uvijeke« (Iv. 6,53 sl.) Sveta je euharistija zapravo sakra- 
menat života, i milosti. I drugi sakramenti bude u nama ži- 
vot: ali oni ga bude samo po svetoj pričesti i obzirom na 
onaj sakramenat, koji jedini stvarno u sebi krije Početnika 
svakoga života. Bez svete euharistije, odnosno barem bez že- 
lje za svetom euharistijom ne može se nitko spasiti. »Ako ne 
jedete tijelo Sina čovječjega i ne pijete krvi njegove, ne- 
mate života u sebi« (Iv. 6,53). Samo i jedino po ovoj jakoj 

hrani možemo prevaliti daleki i tegotni put u obećanu zem- 
lju vječnoga spasenja. Zato nas sveta Crkva živo opominje, 
da uzljubimo i da primamo svetu euharistiju. »Uzmi dijete«, 
Sina Božjega u svetoj euharistiji, i »idi u zemlju izraelsku.« 


3. »Uzmi dijete i majku njegovu i idi u zemlju izrael- 
sku.« Ako želimo prispjeti k svome cilju, k blaženoj vječno- 
sti, potreban nam je Krist u svetoj euharistiji. Marija, Kri- 
stova Majka po tijelu, naša je majka po duhu. Ona nam je 
rodila onoga, čije tijelo i krv primamo u svetoj euharistiji. 
Svojom vjernošću i sudjelovanjem u djelu ljudskog otkuplje- 
nja, i kao od Boga određena pomoćnica novoga Adama, Kri- 
sta, u potpunoj ovisnosti i podređenosti svojemu Sinu, ste- 
kla-nam je s Kristom milost i nadnaravni život. Ona je maj- 
ka i žena u kraljevstvu Božjem. Njoj se mora svatko obratiti, 
tko traži od Boga neku milost. Štogod od Boga primamo, 
primamo po Mariji. Uzalud ćemo tražiti milosti bez Marije. 
»Tako velika, tako milosti puna i izabrana ti si Marijo, da 


je netko, tko traži milosti bez tebe, kao onaj, koji bi letio 


bez krila pa nužno pao« (Dante, Raj 33,13 sl.). 


»Umrli su, koji traže dušu djetinju.« Evo slike djelova- 
nja svete pričesti u dušama. »Ja sam kruh živi, koji sam s 
neba sišao. Oci su vaši jeli manu u pustinji i pomrli su. Ovo 
je kruh koji s neba silazi, da tko od njega jede, ne umre« 
(Iv. 6,50). To je onaj kruh, koji nam daje snage, da se mo- 
žemo protiviti napastima i slavno ih nadvladati. To je kruh, 
koji nam daje snage i jakosti, da odolimo mnogobrojnim ne- 
prijateljima kreposnog života. Ovaj je kruh »kao neki pro- 
tuotrov, koji će nas očuvati od teških grijeha« (Sabor triden- 
tinski), kruh koji hrani dušu i dnevno je sve više iscjeljuje 
od njezinih slaboća i koji napose u nama umanjuje zlu požu- 
du. Tako i mora biti, jer blagujući svetu euharistiju postaje- 
mo s Kristom jednog tijelai jedne krvi (sv. Ćiril Jeru- 
zalemski). Sam se Gospodin po svetoj pričesti ulijeva u naše 
srce kao ognjena bujica, da ga k sebi privuče i posve obnovi. 
Tako u nama sve više umiru neovrijatelji: naravno mišljenje, 

naš duh, samovolja, oholost, lijenost. Tako postaje slobodan 
put po kojem možemo nesmetano ići u zemlju izraelsku! 

»Uzmi dijete i majku njegovu!« U središtu crkvene po- 
božnosti nalazi se Krist u svetoj euharistiji i s njime nje- 
gova sveta Majka. Krist u svetoj euharistiji, s njime Marija, 
mora biti i središte pobožnosti svakog kršćanina. U prvom 
redu neka bude bitno: žrtva svete Mise i primanje svete 
pričesti, a s tim u vezi Marija, Majka Isusova i majka naša, 
posrednica sviju milosti. Zato nastojmo, da dnevno dobro 
sudjelujemo kod svete Mise, da dobro pripravljeni primamo 
svetu pričest, a nastojmo, da budemo dobra djeca Marijina, 
u zajednici otajstvenog tijela Kristova, u zajednici svete 
Crkve! 


Molitva. 

Svemogući, vječni Bože, upravljaj srcima našim kako je 
tebi pravo, da zavrijedimo obilovati dobrim djelima u ime 
ljubljenoga Sina tvoga, koji s tobom živi i kraljuje u vijeke 
vjekova. Amen. 


Kod jaslica. 


Kristovo proslavljenje. 

Sa svetom liturgijom upoznajemo u slabom djetetu u ja- 
slicama velikog i silnog božanskog Kralja, Gospodara svega, 
osnivača »kraljevstva istine i života, posvećenja i milosti, 
pravde, ljubavi i mira« (pretslovlje o Kristu Kralju). Vjera 
vidi krunu i žezlo, što tjelesno oko ne može da vidi. 

1. S udivljenjem ćemo promotriti kra- 
ljevsko ustoličenje Kristovo. Otac govori: »Ja 
sam te postavio Kraljem na Sionu svetoj gori svojoj« (u Cr- 
kvi, Ps. 2,6). A novi je Kralj najavio cijelome svijetu: »Go- 
spodin reče meni: Ti si moj Sin, ja te danas rodih. Traži od 
mene, i dat ću ti narode u nasljedstvo, i krajeve zemaljske 
u oblast tvoju. Vladat ćeš nad njima gvozdenom šibom i raz- 
bit ćeš ih kao sud lončarev« (Ps. 2,7 sl.). Taj se kralj nalazi 

ovdje u jaslicama. »Dana mi je sva vlast na nebu i na zem- 
lji« (Mat. 28,18). Ja vjerujem u tvoje kraljevstvo, ja se kla- 
njam tvojemu žezlu, ja sam sretan, što me ti vodiš i uprav- 
ljaš. Posve se predajem tebi, tvojoj vlasti. Tebi ću služiti, u 
tvojem svetom kraljevstvu želim živjeti i umrijeti! 

2. Temeljni stupovi kraljevstva, koje je be- 
tlehemsko Djetešce osnovalo među nama ljudima, nisu tijelo 
i krv, podrijetlo i plemeniti rod, oružje i vojska, nije ljud- 
ska naklonost niti inteligencija, obrazovanost, znanje i umi- 
jeće, dostojanstvo i služba, ni novac ni blago, nego Božja vo- 
lja i ljudska spremnost, da prihvati milost. Prva je milost: 
»Nitko ne može doći k meni, ako ga Otac ne povuče« (Iv. 
6,44). A zatim spremnost ljudi da slušaju i slijede poziv mi- 
losti. »Svaki, koji je čuo Oca, došao je k meni« (Iv. 6,45). To 
su oni, koji su od istine. »Svaki koji je od istine, sluša glas 
moj« (Iv. 18,37). Svaki koji je »čista srca« (Mat. 5,8), koji 
ljubi istinu i dobro, koji je dobre volje, doći će u Kraljev- 
stvo Kristovo. Tako su silni, jednostavni i sveopći (univer- 
zalni) temelji ovoga svetog kraljevstva. Velika je to utjeha, 
da svi koji su čiste i dobre volje dolaze u kraljevstvo Kri- 
stovo, u njegovu svetu Crkvu, u kraljevstvo milosti i istine, 
u kraljevstvo mira. »Ako ne postanete kao djeca, ne ćete 
ući u kraljevstvo nebesko« (Mat. 18,3). Na djetinjoj, golu- 
binjoj ćudi u ljudima osniva Betlehemsko djetešce svoje 
kraljevstvo. Traži samo to, da ljudi jednostavno i pripro- 
sto prime svjetlost, koja prosvjetljuje svakoga čovjeka. Na 
Bogu ne će biti krivnje. Ta on želi, da se »svi ljudi spasu i 
dođu do spoznaje istine« (1 Tim. 2,4). »Milost Božja pokazala 
se svima« govori sveti apostol Pavao Titu (Titu 2,11). Bog 
daje svima, pa i zaslijepljenima i okorjelima u svoje vrijeme 
posebnu milost. A zašto? Radi nas ljudi, koji smo samo prah 
i pepeo, koji smo veoma podložni taštini, te se iz taštine po- 
nosimo i u zlu (Sir. 17,29); radi nas ljudi, koji već od svoje 
mladosti tražimo i težimo za zlim (1 Mojs. 6,5), da nas po- 
sini, da budemo njegova ljubljena djeca. Da po Duhu Sve- 
tcm izlije u naša srca svoju ljubav, da budemo hram Duha 

Svetoga, da posvećeni Duhom Svetim, budemo dionici bo- 
žanske naravi, da posjedujući Boga i živimo njegovim bo- 
žanskim životom. Velike li milosti i ljubavi Božje! I uza sve 
to, što je za nas i na nama učinio, još nas je počastio time 
što nam je povjerio, da u sebi nastavimo i dovršimo djelo, 
koje je u nama započeo. Bog želi da nas uzdigne u visine 
svoga života. Na tom djelu smijemo mi sudjelovati. Božji ži- 
vot ne posjedujemo samo po milosti, nego i na taj način, što 
ćemo u svojem životu nasljedovati Boga, što ćemo se obući 
u Isusa Krista, u novoga čovjeka, koji je po Bogu stvoren 
u pravdi i u pravoj svetosti (Kol. 3,9). Što kažemo na to? 

3. Na Bogu nema nikakve krivnje! Ali zato smo mi tim 
veći i jedini krivci. »Svijetlo svijetli u tami, a tama ga ne 
obuze. K svojima dođe i ne primiše ga« (Iv. 1,5 11). Nemamo 
ponizne djetinje ćudi. Današnji se čovjek ponosi svojom si- 
lom, svojim umijećem i znanjem. On je previše mudar. Ne- 
dostaje mu priprostote, jednostavnosti i poniznosti djetinje 
ćudi. On nema smisla da bude dijete pred Bogom! 

Živo vjerujemo u riječi sv. Ivana apostola: »Vidite, ka- 
kvu nam je ljubav dao Otac, da se djeca Božja zovemo i 
jesmo« (1 Iv. 3,1). To je vesela vijest iz jaslica. 

Molimo se za one mnogobrojne ljude, koji danas ne ma- 
re da budu djeca Božja. Svojim dobrim životom pokažimo 
im, kako treba biti dijete Božje. To će biti prava katolička 
akcija i koristan apostolat u duhu božićnog otajstva. 


Molitva. 


Pruži, Gospodine, s neba pomoć svoje mišice da te svim 
srcem tražimo te zadobijemo što ponizno molimo. Po Kristu 
Gospodinu našem. Amen. 


Kod jaslica. 
Božja mudrost. 


Sa svetom liturgijom klečimo zadivljeni kod jaslica: 
»Kralj neba, koji obuhvaća svjetove, obuhvaćen je tijesnom 
štalicom, on leži u jaslicama, vlada kao Kralj u nebeskim 

visinama.« »On leži na slamici, on se ne plaši jaslica. On, koji 
hrani ptice nebeske zadovoljava se s malo mlijeka.« 

1. Po Adamu smo naslijedili trostruku 
neurednost, koja je uzrok svake ljudske nevolje: po- 
žudu očiju, t. j. privezanost uz zemaljska dobra; požudu ti- 
jela, t. j. zlu požudu i zle sklonosti na putenost u svim nje- 
zinim oblicima i vrstama; oholost života, t. j. želju za čašću, 
uplivom, vlašću, za ugledom, za dostojanstvom. Novi Adam, 
Dijete u jaslicama pokazuje nam drugi put: put dragovolj- 
nog siromaštva i slobode od sve neuredne privezanosti uz ze- 
maljsko blago i stvorove, kakogod se oni nazivali; pokazuje 
nam put poniznog podlaganja, trpljenja i nestašice, put po- 
niznosti, jednostavnosti, neznatnosti. »Učite se od mene.« 

2. U Djetešcu u jaslicama pokazuje nam 
se zorno i na vidljiv način utjelovljena mudrost Bo- 
žja. »Ovaj je Sin moj ljubezni, njega slušajte« (Mat. 3,17). 
»Dođite k meni svi, uzmite jaram moj na sebe, jer je jaram 
moj sladak i breme je moje lako. Ja sam krotak i ponizan 
srcem« (Mat. 11,29). Sveti Pavao apostol opominje svoje 
ljubljene Filipljane, a s njima i nas: »Ovo osjećanje treba 
da je u vama, kakvo je i u Kristu Isusu. On budući u biti 
Božjoj ipak je sebe poništio uzevši bit sluge i ponizio je sam 
sebe postavši poslušan do smrti na križu« (Filip. 2,6 sl.). Da, 
ovako je izgledala mudrost Božja, kad se pojavila među 
ljudima: »Dijete povijeno u pelene, leži u jaslicama« (Luka 
2,12). Kako zasramljuje mudrost u Betlehemskim jaslicama 
našu oholost i umišljenost, naše neprekidno i neumorno na- 
stojanje za ugledom, za vremenitim dobrima, za udobnim 
životom. Ako nas ne izliječi božanska mudrost u jaslicama, 
tko će nas još iscijeliti? »Učite se od mene!« 

3. Poklonimo se Djetetu u jaslicama i vapimo: »O sa- 
pientia — o mudrosti, dođi, da nas učiš putu mudrosti!« Po- 
uči nas, da uvidimo, kako je sve, što se protivi tvojem nau- 
ku i tvojem primjeru, ludost, gubitak i smrt. Daj da upo- 
znamo, kako je svaki ljudski duh i putena mudrost samo 
ludost i gubitak. »Što mi bijaše dobitak, to sam smatrao za 

štetu radi Krista. Nego dapače i sve držim za štetu prema 
preznamenitoj spoznaji Krista Isusa, Gospodina mojega, ra- 
di kojega sve izgubih i smatram kao blato, da Krista stečem; 
i da se nadam u njemu nemajući pravde svoje. Htio bih da 
upoznam njega i silu uskrsnuća njegova, i zajednicu njego- 
vih muka, da mu budem sličan u muci, ne bih li kako do- 
stigao uskrsnuće od mrtvih« (Filip. 3,7 sl.). 

Božanski Kralj u jaslicama, mudrost Božja postala je 
čovjekom i izabrala je svojevoljno siromaštvo, zaboravlje- 
nost, slaboću, nestašicu, trpljenje. Ovim putem vodi on svo- 
ju Crkvu i svakoga, koji odlučno ide za njim. »Ja sam put« 
(Iv. 14,6). Nemojmo se spoticati o Crkvu, ako je siromašna, 
slaba pred svijetom, bez sile, ako mnogo trpi iznutra i izva- 
na. To je put, kojim je Isus išao, i kojim ide i njegova Crkva! 


Molitva. 

Djetešce u jaslicama, ti si kao Vječni rođen od Oca u 
sjaju Svojih svetih, ti si se htio roditi u štalici. Ti posjedu- 
ješ nebeske visine i silaziš u dubinu. Tebi pjevaju i služe 
anđeli. Ti si se nastanio u štalici, gdje su te tražili i našli 
siromašni pastiri. Daj nam srce slobodno od svake neuredne 
vremenite želje, da samo tebe tražimo i uz tebe da vječno 
ustrajemo ovdje u vjeri, a jednom i u sjajnom blaženstvu. 
Amen. 


Kod jaslica. 


Divne li zamjene! 

»Divne li zamjene, Stvoritelj ljudskog roda, uzimajući 
ljudsko tijelo i dušu udostojao se roditi od Djevice. Postao 
je čovjekom, a za to nam je darovao svoje Božanstvo« (anti- 
fona na božićnu osminu). 

1. Sin je Božji od našega roda tako reći 


posudio ljudsku narav. U betlehemskoj se štalici. 


rodio kac maleno Djetešce. Pokraj njega se nalazila njegova 
Majka, a u pozadini sv. Josip. Marija i Josip dođoše u Be- 

tlehem, da ih kao potomke Davidove unesu u listove po- 
pisa pučanstva. I došlo je vrijeme Mariji da rodi svoje Di- 
jete. Ona ga je položila u jaslice, hranila ga, njegovala i 
odijevala, kao što se svaka druga majka brine za svoje di- 
jete. Iza zastora slabog i nemoćnog djeteta, otkriva nam vje- 
ra puninu Božanstva: »Gospodin mi reče: Ti si moj Sin, ja 
te danas rodih« (ulaz ponoćke). Ovo nemoćno novorođeno 
dijete Sin je Božji, jedne biti i naravi s Ocem, stvori- 
telj, upravljač svega, sveznajući, koji sve uzdržava. On je 
uzeo naše tijelo, našu narav! Bog i čovjek u jednoj 
osobi! 


2. Divne li zamjene! Sin je Božji od nas ljudi 
primio ljudsku narav! Uzeo je tijelo kao što je i naše, podlo- 
ženo svakovrsnim potrebama i slaboćama, gladi, žeđi, boli, 
trpljenju. Uzeo je i dušu, kao što je i naša, vrlo osjetljivu 
za sve plemenito, istinito, lijepo, ali isto tako osjetljivu za 
neplemenito, na uvrede, zapostavljanja, pogrdu i sramotu. 
Uzeo je i našu narav, pokvarenu istočnim grijesima, i zato 
bez svake ljepote i dostojanstva, zaslijepljenu, neurednu, 
sklonu na zlo, u vlasti požude, strasti, sebeljublja i najnižih 
nagona. »On je poništio sebe primivši bit sluge i postavši 
sličan ljudima« (Filip. 2,6). »U svemu je sličan braći, izuzev 
grijeha« (Hebr. 2,17). On je primio našu ljudsku narav, da je 
očisti, oplemeni, pobožanstveni, da je uroni u Božansku na- 
rav. O Djetešce u jaslicama, što da kažem na ovu zamjenu? 
Što te je na to navelo? Doista, ljubav prema nama te je 
navela! 


. 8. Divne li zamjene! Sinu smo Božjemu dali svoju bijedu 
i ništavilo. A on nam je dao za to u posjed svoju božansku 
narav: posvetnu milost, posinjenje Božje, uskrsnuće tijela, 
vječno posjedovanje Boga i vječno sudjelovanje u slavnom 
i blaženom Božjem životu. »Što oko ne vidje, što uho ne ču 
i u srce čovječje ne uđe, ono pripravi Bog onima, koji ga lju- 
be« (t. j. onima koji su u posvetnoj milosti, koji su djeca Bo- 
žja; 1. Kor. 2,9). Divne li zamjene! Kod prikazanja u svetoj 

Misi prinesimo na oltar u prilikama kruha i vina svoj ja, 
svoje srce, svoje tijelo, svoju dušu, svoju nevolju, svoje gri- 
jehe, svoju ćudorednu bijedu. »Suscipe Domine« — »Primi, 
Gospodine, naš prinos!« I on će ga primiti. U svetoj ga pre- 
tvorbi pretvara i napunja svojom božanskom naravi, svojim 
svijetlom i svojim životom, da nam ga u svetoj pričesti opet 
povrati. Ali ne više kruh i vino, niti našu ništetnu nedo- 
stojnu ljudsku narav, nego nam vraća svoje presveto tijelo 
i krv, svoje Božanstvo i svoju ljudsku narav, čistu, svetu, 
punu božanske sile i života. »Tko blaguje tijelo moje i pije 


krv moju, u meni ostaje i ja u njemu... on će živjeti po 
meni, kao što i ja živim po Ocu... on će živjeti u vijeke« 
(Iv. 6,56). 

Molitva. 


Neka ti bude prijatan, Gospodine, naš žrtveni dar da- 
našnje svetkovine i podaj, da tvojom izdašnom milošću po 
ovoj presvetoj zamjeni postanemo onome slični, po kome je 
naša narav s tobom sjedinjena. Amen. 


Kod jaslica. 


Dionici Božanstva. 


»Divne li zamjene. Stvoritelj ljudskog roda, uzimaju- 
ći ljudsko tijelo i dušu udostojao se roditi od Djevice. Po- 
stao je čovjekom i darovao nam svoje božanstvo.« Od nas je 
primio ljudsku narav. To je prvi dio zamjene. A zatim je 
uzvratio poklon tim što nam je dao svoje Božanstvo. To je 
drugi dio zamjene, o kojoj govori sveta liturgija. 

1. »Darovao nam je svoje božanstvo.« Bog 
nam ništa ne bi dugovao, kad bismo mu uistinu nešto i dali. 
Ali što on čini, to čini božanski mudro. On nije od nas pri- 
mio ljudsku narav bez jedne uzvišene i Boga dostojne na- 
kane. Htio je naime, da nam daruje svoje Božanstvo, htio je 
da budemo dionici njegove božanske naravi, da uživamo i 
živimo njegovim božanskim životom. Divne li zamjene! 

Za ljudsku narav, koju je od nas uzeo, dao nam, da s njime 
imamo i posjedujemo njegovu božansku narav. U Djetetu u 
jaslicama prebiva uistinu sva punina Božanstva (Kol. 2,9). 
»Ja sam život« (Iv. 14,6). »U njemu bijaše život, i od punoće 
njegove svi mi primismo, milost za milost« (Iv. 1, 4,16). Di- 
vne li zamjene! »Ja živim (božanskim životom) i vi ćete ži- 
vjeti (njime)«, t. j. mojim životom. Taj Božanski život po- 
sjedujemo u posvetnoj milosti. Tim životom živimo, ako po- 
sjedujemo Kristove kreposti; Kristovu ljubav prema Ocu, 
prema ljudima, Kristovu poslušnost, poniznost, siromaštvo 
i čistoću. 

2. Čovjek, prah i pepeo (1. Mojs. 18,27), podlo- 
žan taštini i ništavilu (Rimlj. 8,20), čovjek, čije su misli i 
težnje od mladosti upravljene na zlo (1. Mojs. 6,5), taj čovjek 
u božićnom otajstvu ulazi u bujicu božanskog života. Grije- 
ha nestaje. Duša se zaodjeva sjajem i ljepotom božanske biti 
i božanskog života, obuzimlje ju i prožima život, koji struji 
od Oca i Sina, a od Sina u poprimljenu ljudsku narav, a od 
ove po svetom krstu i euharistiji u nas, loze na čokotu Kri- 
sta. »Ja sam čokot, vi ste loze« (Iv. 15,5). To je taj novi ži- 
vot, koji je iznad sviju potreba, zahtjeva, i sklonosti ljud- 
ske naravi, to je novo gledanje i nova spoznaja, novo oko, 
novo svijetlo, novo nastojanje, novo htijenje i traženje, to su 
nove, više sile. »Ne živim više ja, nego živi u meni Krist« 
(Gal. 2,20). Ovaj život treba da obuzima moje mišljenje, mo- 
je htijenje, moje djelovanje, svaki čas moga življenja, treba 
da ga pretvara i »posveti«, da postanemo dionici dostojan- 
stva, vrijednosti, blagoslova i plodnosti Krista-čokota. Divne 
li zamjene! Mi mu dajemo svoju bijednu ljudsku narav, a on 
nam poklanja svoje Božanstvo! 

3. Zato kleknimo sa svetom liturgijom kod jaslica, vje- 
rujući, diveći se, zahvaljujući i razmišljajući o velikom otaj- 
stvu Božjeg silaska! 

»Zahvalimo se dakle Bogu Ocu po njegovu Sinu u Duhu 
Svetomu, radi velike ljubavi, kojom nam se smilovao. Jer 

bijasmo mrtvi po grijehu, oživio nas je s Kristom, da u nje- 
mu budemo novo biće. Zato odložimo staroga čovjeka s nje- 
govim djelima i, jer smo postali dionici Kristova života, 
odrecimo se tjelesnih želja. Upoznaj, kršćanine, svoje dosto- 
janstvo! Postavši dionik božanske naravi, ne vraćaj se više 
po zlim djelima u staru prostotu. Promisli, da si ud tijela 
Kristova, naše glave...« (Sv. Leo). 

Kao što Krist tako i Crkva i kršćanska duša živi dvo- 
strukim životom. Kao što je u Kristu božanski život domi- 
nitao (bio jači), tako treba da i u Crkvi, i u meni dominira 
božanski život, život milosti, vjere, pouzdanja u Boga, svete 
ljubavi prema Bogu i prema bližnjemu. Tome višemu životu 
treba da se podloži i da mu služi i razum i volja i požuda 
i nagoni i strasti! 

Najmanji stepen ovoga nadnaravnoga života u Crkvi, i 
u duši, više vrijedi nego sve znanje i talenti umijeća, više 
nego li čast i blago, nego li zdravlje i djelovanje! 

Bitna osobina našega duhovnog života jest rast u Kri- 
sta, našu glavu, u čokot. Zato mora da nestane svake svje- 
tovne i tjelesne mudrosti, treba da nestane svake naravne i 
sebične želje, djelovanja i nastojanja. Treba da uskrsne novi 
čovjek, koji je stvoren po utjelovljenom Sinu Božjem. Kako 
je uzvišen kršćanski život! 

Molitva. 


Daj nam, molimo, svemogući Bože, da nova svjetlost 
tvoje utjelovljene Riječi, koja nas osvijetljuje, otsijeva i u 
našim djelima, kao što po vjeri sjaji u duši. Po istom Kristu 
Gospodinu našem. Amen. 


1. siječnja: Blagdan obrezanja Gospodinova. 


»Isus.« 

Sveta liturgija slavi danas osminu Kristova rođenja, 
obrezanja betlehemskog Djeteta, kad je prvi puta prolilo 
svoju krv. Kod obrezanja primilo je Dijete ime »Isus«, Spa- 
sitelj, Otkupitelj. 

l1. Kao gospodar zakona, nije mu bio podložan, 
a ipak se naš Spasitelj svojevoljno i savjesno podložio bol- 
nom obrezanju po propisanim obredima. Sveti nad svim sve- 
tima, potpuno bezgrešan i grijehu nepristupačan, htio je da 
se ljudskim očima pokaže kao grešnik i da na svome tijelu 
nosi trag grijeha. Puninu milosti i kreposti, svoju svetost, 
koja sve nadilazi, sakrio je u prilici grešnika i dao se kao i 
svaki drugi grešnik obrezanjem očistiti od grijeha. Toliko se 
Sin Božji snizio do nas grešnika! Kolikog li poniženja sa- 
moga sebe, koliko. li poniznosti! Tako je radila vječna mu- 
drost! ' 

2. »Nadjenuše mu ime Isus.« Svojim obreza- 
njem se duboko ponizio. Ali zato ga je Bog uzvisio. U istom 
času, kad se podložio obrezanju nadjenuše mu ime »Isus.« 
Ime, koje je nad svako ime. »U ime Isusovo neka se po- 
kloni svako koljeno onih, koji su na nebu i na zemlji, i sva- 
ki jezik neka prizna: Isus Krist jest Gospodin« (Filip. 2,9). 
U času, kad se Gospodin u obrezanju tako duboko ponizio, 
nazvaše ga »Isusom«, Otkupiteljem. Njemu imaju da zahvale 
svi ljudi, od Adama pa do posljednjeg čovjeka, koji će se 
spasiti, svi koji primaju kakvu god milost, nutarnje prosvje- 
tljenje, ili poticaj na dobro; svi, koji su oslobođeni od gri- 
jeha i uzdignuti u slavu posinaštva Božjega; svi, koji će 
ustrajati do konca i tako svoju dušu spasiti. Svi su o njemu 
ovisni. »On je prije svega, i sve (u redu milosti i vječnoga 
blaženstva) je u njemu (u Spasitelju). postavio. I on je glava 
tijela. Ta on je prvenac, prvorođeni od mrtvih, da bude u 
svemu prvi; jer (Bog) je htio, da u njemu stanuje sva pu- 
nina (nadnaravnih darova i milosti)« (Kološ. 1,17 sl.). Ovako 
glasi zakon nadnaravni: »Koji se ponizuje, uzvisit će se« 
(Mt. 23,12). 

3. Duboko potresena promatra Crkva svojevoljno poni- 
ženje utjelovljenoga Sina Božjega. Ona sluša njegove riječi: 
»Ja sam put, istina i život« (Iv. 14,6). »Tko ide za mnom, ne 
će hodati u tami, nego će imati svijetlo života« (Iv. 8,12). 

11* 

»Učite se od mene!l« Ne da tvorite čudesa! Niti da činite 
divna djela, koja će svijet pokrenuti! Nego da budete od srca 
ponizni. Gospodin je htio, da se tomu od njega naučimo. On 
poznaje našu bolest: ona se zove oholost. Tu počinje naša 
propast, naša neplodnost u duhovnom životu i nastojanju. 
»Bog se oholima protivi, a. poniznima daje svoju milost« 
(1 Pet. 5,5). ' : 

To je svijetli putokaz na ulazu u tamu nove godine. 
»Koji se ponizuju, uzvisit će se.« Ponovno izaberimo Kristov 
put, put poniznosti! Toliko imamo Kristova Duha, koliko smo 
ponizni. Zato dolazi danas k nama sa svojim uzvišenim pri- 
mjerom (evanđelje o obrezanju), s onom presvetom žrtvom 
i daje nam se u svetoj pričesti, da nas nauči putu poniznosti 
i da on u nama živi životom poniznosti. Poniznost je put k 
milosti, k sjedinjenju s Bogom. 

O da već jednom prodremo u dubinu svete liturgije i da 
iz nje živimo! 

Molitva. 

Bože, koji se suprotiviš oholima, a poniznima daješ mi- 
losti, podaj nam krepost prave poniznosti u kojoj je jedino- 
rođeni Sin tvoj svim vjernicima uzorom, da se nikad ne uz- 
nesemo i tako izazovemo tvoju srdžbu, nego da radije podlo- 
žni primamo darove tvoje milosti. Po Kristu Gospodinu na- 
šem. Amen. 


1. siječnja: Nova godina. 


Naš program. 

Liturgija ne slavi danas početak nove godine. Međutim 
mi se ipak ne ćemo staviti na stranu, nego ćemo se staviti pod 
utjecaj ćudoredne ozbiljnosti nove građanske godine. Pažlji- 
vo ćemo promotriti program, koji nam Crkva pruža na po- 
četku nove godine. On je negativan i pozitivan. 

1. >»Odrekavši se bezbožnosti i svjetov- 
nih želja, trijezno i pravedno i pobožno živimo na ovo- 

me svijetu.« Ovako nas uči nauk i primjer Spasitelja, koji 
se pojavio među nama ljudima. Svojim dolaskom u tijelu do- 
vikuje nam, da pred Bogom ima samo jedno neprolaznu 
vrijednost, a to je nadnaravni spas neumrle duše. Rad u 
novoj godini neka bude u prvom redu da spasimo i posve- 
timo svoju dušu i duše svojih bližnjih. Zato neka bude već 
jednom kraj sa zaboravljanjem Boga, kako je to u novije 
vrijeme sve više postao običaj. Moderni život nam se nameće 
tako glasno i bučno, da nam prijeti propast, da će nas po- 
sve dovesti u svoje kolo. Zato zaboravljamo na dušu. Ljudi, 
pa i mi sami, postajemo samo brojem. Život se posve laici- 
zira, sve se žrtvuje vremenitim interesima, a duša radi toga 
trpi. Zato nam poslanica daje pravi program: Najprije ne- 
gativni: »Odrecimo se bezbožnosti.« Odrecimo se svjetovnih 
želja i naslada, koje nas rastresuju, otimaju nam ćudorednu 
ozbiljnost, i često postaju pravim napastima. Zatim pozi- 
tivno: »Živimo trijezno i pravedno i pobožno.« »Trijezno« u 
svojem mišljenju, u svojim odlukama, u svojem prosuđiva- 
nju, u govoru i u djelovanju, sve po načelima, nazorima i 
motivima razuma, prosvijetljenog vjerom, i u silnoj i svetoj 
ljubavi prema Bogu i prema Kristu. »Pravedno«, da uvijek 
živo nastojimo svakome svoje dati: Bogu, bližnjemu, sebi, ti- 
jelu i duhu, naravi i milosti. »Pobožno« t. j. vođeni djetinjim 
duhom prema Bogu, prema mudrom, jakom, svemoćnom i 
ljubljenom Ocu u nebu, čije sam dijete po Kristu, koji me 
radi Krista svojom velikom očinskom ljubavlju ljubi, vodi, 
spasava i posvećuje. 

2. »Čekajući blaženu nadu, dolazak slave veli- 
koga Boga i Spasitelja našega Isusa Krista.« Vremenito pro- 
lazi. On nas upućuje na ono što je gore, što je trajno, nepro- 
lazno. Jedini nam je vječni Bog dovoljan. Zato .čekajmo dan, 
koji će nam donijeti blaženu vječnost, dan slavnoga dolaska 
Gospodnjega. On će doći na sudnji dan. Svakome pojedino- 
me doći će već na samrtnom času. Zato živo vjerujmo u bla- 
ženu vječnost, koju će nam otvoriti smrt; vjerujmo u slavni 
dolazak Gospodnji na koncu vjekova, kad se bude naša pre- 

obražena duša opet sjedinila s uskrsnulim tijelom; vjerujmo 
u konačnu slavnu pobjedu Gospodnju i njegove Crkve i svih 
onih, koji su vjerno slijedili Gospodina i njegovu Crkvu. Na- 
ša svagdanjica treba da bude preobražena blaženom nadom 
u dolazak Gospodnji, u vječni život, u blaženi Božić u ne- 
prolaznom svijetlu Božjem. U ovoj nadi imade nova godina i 
sve žrtve i napori, radosti i trpljenja, koje će nam sa sobom 


. donijeti, duboki smisao i pravu, neprolaznu vrijednost. 


3. Živimo daleko od svake zaboravi na Boga i svjetov- 
nog duha, trijezno i pravedno i pobožno, kao djeca Božja, 
vođeni ljubljenom očinskom rukom, očekujući dan blažene 
vječnosti. Ovako pođimo u novu godinu! 


Liturgija će nam ujedno dati i snage za ovo veliko dje- 
lo. Ona nam daje Krista. »Dijete nam se rodilo, i sin nam 
je darovan; na svojim ramenima nosi znak svoje vlasti.« 
Krist, Gospodar svega, rodio se nama, darovan je nama. On 
je naš po ljudskoj naravi, koju je od nas uzeo. On je naš u 
svetoj žrtvi: tu je on naš čisti život, neokaljani žrtveni dar 
Bogu, i ujedno naša žrtvena hrana. U svetoj pričesti postaje 
on našom svojinom i vlasništvom, i s njime sva njegova sna- 
ga i čistoća, njegov Duh i život. Oživljeni Kristom, loze na 
njemu, čokotu, ispunit ćemo sigurno svoj program. »Koji 
ostaje u meni, i ja u njemu, on rodi mnogi rod, jer bez me- 
ne ne možete ništa učiniti« (Iv. 15, 5). 


O novoj godini obnovit ćemo svoj krsni zavjet. »Odričem 
se svijeta i svih njegovih taština. Odričem se đavla i grijeha. 
Vjerujem (posvećujem se) u Boga Oca, u Boga Sina, u Boga 
Duha Svetoga u zajednici svete Crkve Kristove.« 


Sve za Boga, sve za Isusa! Sve po njegovoj svetoj volji. 
Sve u njegovoj sili, i po njegovim interesima, sve na nje- 
govu čast. 


Gospodine, užmi me meni, i daj me sebi! 

Molitva. 

Čuvaj nas, Gospodine, koji se posvećujemo tvojoj svetoj 
službi, da odani božanskim stvarima u novoj godini tebi du- 
šom i tijelom služimo. 

»Tvoja su nebesa i tvoja je zemlja; ti si osnovao zemalj- 
ski krug i sve što je u njemu« (prikazanje). Tvoj sam i ja. 
I tvoj hoću da budem u svakom času nove godine. Cijelu bu- 
duću godinu i sve njezine dužnosti, zadaće, muke, trpljenja i 
žrtve polažem na patenu i sjedinjujem s tvojom svetom žr- 
tvom na čast Božju, na korist svete Crkve, na spas duša, za 
napredak u milostima i u kreposti. 


Bože, koji si nam udijelio novu godinu, udijeli nam i svo- 
ju jakost, da u ovoj godini ne griješimo, nego u mislima, ri- 
ječima i u djelima da živimo po tvojoj svetoj volji te tako 
tebi omilimo. Amen. 


2. siječnja: Obrezanje Gospodinovo. 


Danas ćemo se zadržati kod otajstva obrezanja našega 
Gospodina. Crkva toliko ističe majku u ovome otajstvu, da 
ovaj blagdan u liturgijskom časoslovu ima. oznake Marijinog 
blagdana (antifone kod lauda i kod večernje). 


1. Marija je s materinskom sućuti pribi- 
vala obrezanju svoga djeteta. Probudimo i mi sućut pre- 
ma Božanskom djetetu i njegovoj Majci. Međutim mi sa sve- 
tom liturgijom ne gledamo Mariju u ovome času kao zapla- 
kanu i u bol i žalost utonulu majku, nego je više promatra- 
mo kao jaku ženu, koja i ovdje sa svom svojom odlučnosti 
izgovara svoj »fiat« i sudjeluje u žrtvi svoga djeteta. Isus 
Prikazuje krv, koju je prvi puta prolijevao, za nas ljude; Ma- 
rija se sjedinjuje s Isusovom žrtvom i žrtvuje otkupiteljevu 
krv za naše otkupljenje. Ona rado trpi, samo da može da što- 
god doprinese našemu spasenju. Ona ne misli na sebe, nego 
na nas i na naše spasenje. To je požrtvovna ljubav naše ne- 
beske majke prema nama! 









































168 II. Božićno vrijeme: Božić. 


2. Marija je slika Crkve. S nježnom sućuti pro- 
matra Crkva, kako božansko dijete prvi puta prolijeva svoju 
krv. Kao druga djevičanska Majka Marija uzima presvetu 
žrtvenu krv Kristovu u svoje ruke i prikazuje je Bogu bez 
prestanka, dnevno, i svakoga časa, za spasenje bijednog, za- 
lutalog i grešnog čovječanstva. Ona zna, da je Sin Božji do- 
šao na ovaj svijet da duše spasi! Ona zna, da je svaka duša 
vrijedna da se Crkva za nju brine. Ona zna, da je Isus za 
svaku dušu dao svoju krv i svoj život. Ona već dvije tisuće 
godina dopušta, da je svijet prezire, ne priznaje, da je kle- 
veće i proganja. Za sve to ona ne mari, samo kad može duše 
spasiti. Zato ona u svojim brojnim svećenicima pristupa dne- 
vno k oltaru i prikazuje Ocu presvetu krv Kristovu. »Opro- 
sti nam dugove naše; ne uvedi nas u napast, nego izbavi nas, 
očuvaj nas od zla«, od grijeha, od vječne propasti. Zato nas 
potiče, da primamo sakramenat svete pokore i milosno otaj- 
stvo svete euharistije. Zato nas toliko potiče, poučava i upu- 
ćuje. Zato se neprekidno moli u liturgijskoj molitvi svojih 
svećenika i redovnika. Zato je ustanovile mnoge vjerske re- 
dove, družbe i kongregacije, koje će za spasenje duša mo- 
liti, žrtvovati, pokoru činiti i davati zadovoljštinu. Mnoge re- 
dovničke kuće stavile su si zadaću, da bez prekida prikazuju 
Otkupiteljevu krv za spasenje duša. 


3. Uživimo se u materinsku bol, koju je Marija pretrpje- 
la kod obrezanja svoga djeteta. Zahvalimo se Mariji, što je 
i ona svojom boli sudjelovala u djelu našega otkupljenja, što 
je zaboravila na sebe i mislila samo na naše spasenje. 


Budimo sretni, što smo članovi Kristove Crkve. Ona je 
uistinu druga djevičanska Majka Marija, posvema prožeta 
Marijinim duhom, te upravo tako pokazuje da je prava Cr- 
kva Kristova. Ona poznaje samo jedan cilj, a taj je, spa- 
senje i posvećenje naših duša. Ovom cilju služe njezine do- 
sme, njezino ćudoređe i njezina liturgija. Kako visoko mora- 
mo cijeniti i dobro upotrebljavati ono, što nam Crkva nuđa. 
Što budemo vjerniji Crkvi, tim ćemo se sigurnije spasiti! 

Ne mora li revnost svete Crkve za duše živjeti i u na- 
ma, djeci iste Crkve? Neobuzdana revnost za dušama mora 
obuzeti svaku dušu, koja uistinu ljubi Krista. Revnujem li 
ja za duše? Proživljavam li život Crkve? Ljubim li dakle 
iskreno Isusa? 

Danas slavimo osminu blagdana sv. Stjepana. Kako je za 
spasenje duša revnovao ovaj prvomučenik, obuzet Duhom 


Svetim, i raspaljen ljubavlju prema Kristu! U borbi za duše 


stekao je i mučeničku krunu! I njegova muka i smrt urodila 
je divnim plodom. Onaj mladić, koji je ubojicama čuvao odi- 
jela, dok su ga oni kamenovali, bio je sam Savao. Poslije 
kratkog vremena, i Savao je postao Pavlom. Mučenička smrt 
sv. Stjepana i njegova molitva za duše urodila je plodom! 


Molitva. 

Bože, koji si ljudskome rodu po plodnom djevičanstvu 
blažene Marije udijelio nagradu vječnoga spasenja, podaj, da 
osjetimo zagovor one, po kojoj smo zaslužili primiti početni- 
ka života Gospodina našega Isusa Krista. Amen. 


Blagdan presv. Imena Isusova. 


Isus je njegovo ime. 

U dane poslije otajstva obrezanja Gospodinova, slavi 
sveta Crkva blagdan presv. Imena Isusova. Kod obrezanja 
»nadjenut će mu ime Isus« (evanđelje). Radosno pođimo Go- 
spodinu, da slavimo njegov imendan. 

1. »U ime Isusovo neka se pokloni svako 
koljeno onih, koji su na nebu i na zemlji i pod zemljom 
i svaki neka prizna, Isus Krist je Gospodin« (Filip. 2,10 ulaz). 
»Gospodine, Gospodine naš, kako je divno ime tvoje po svoj 
zemlji!« Tvome imenu, imenu, koje ti je nadjenuo Otac i uz- 
visio ga nad svako stvorenje, ima da se pokloni nebo i zem- 
lja, svaka naobrazba, svaka volja, svako vrijeme i svaka 
kultura. »Samo u njemu je spasenje, jer nema drugoga ime- 
na pod nebom danoga ljudima, u kojem bismo se mi mogli 

spasiti« (poslanica). Isus je »kamen, koji zabaciše graditelji, 
ali on je postao kamen ugaoni« (poslanica). I »temelja dru- 
goga ne može nitko postaviti osim onoga, koji je postavljen, 
a taj je Isus Krist« (1 Kor. 3,11). To je ime, koje je samo ne- 
bo nadjenulo, a anđeo Gabrijel ga donio s neba i kod Mari- 
jinog navještenja saopćio: »Rodit ćeš Sina, i nadjeni mu ime 
Isus« (Luka 1,31). Ime s divnim sadržajem. Isus znači Otku- 
pitelj, Spasitelj. Ime Isus označuje biće, puno beskrajne lju- 
bavi prema nama ljudima, koja mu daje snage, da se žrtvuje 
za nas nedostojne, označuje neizmjerno biće, čija je žrtva 
od neizmjerne vrijednosti i snage, da nas izmiri s Bogom, da 
ispravi našu krivnju pred Bogom, da nas napuni božanskim 
životom i učini djecom i baštinicima Božjim. »Gospodine, 
Gospodaru naš, kako je divno ime tvoje!« Divno je na nebu, 
gdje susprežeš pravedni gnjev Božji nad nama. Divno je na 
zemlji, gdje tvoriš nebrojena čudesa (i poslanica spominje 
jedno) i duše napunjaš svijetlom, odvažnošću, milošću, kre- 
pošću i svetošću. »Gospodine, kako je divno ime tvoje!« Ime 
Isus nam otkriva Sina Božjega, koji je za nas postao čovje- 
kom; vječnog velikog svećenika, koji se jedamput na križu, a 
bez prestanka na nekrvni način prikazuje Ocu na našim ol- 
tarima: Boga-čovjeka, koji u svojoj Osobi sjedinjuje božan- 
sko veličanstvo s bijednom ljudskom naravi, koju je uzvisio 
i napunio božanskim životom, da sudjeluje u vlasti i u go- 
spodstvu Božjem. Irne Isus nam otkriva bogatstvo i slavu 
otkupljenoga ljudskoga roda, Crkve i Crkvi povjerene istine, 
otkriva nam bogatstvo sakramenata, radosti svetih i nebe- 
skih blaženika! Sveto je ovo ime i uzvišeno nad svako ime, 
koje može biti dano čovjeku! : 
2»Ti si blag i krotak i pun milosrđa« (pri- 
kazanje). »Tko Isusa spominje, izgovara ono, što je čovjeku 
najdraže i najslađe. Tko Isusa spominje, spominje svoga naj- 


vjernijeg prijatelja, prijatelja, koji ga potpuno shvaća za nje- 
ga se žrtvuje i njemu se predaje. On spominje svoga prija- 


telja, koji se za njega ljubezno i bez prestanka brine i skrbi. 


Spominje prijatelja, koji bez prestanka na nebu i na zemlji, 

zastupa pred Ocem njegove interese, dnevno se za njega u 
euharistijskoj žrtvi žrtvuje. Spominje prijatelja, koji se mje- 
sto njega Bogu klanja, ljubi ga, zahvaljuje mu i ublažuje ga. 
Koji Isusa spominje, spominje odraz (sliku) Očev i ujedno po- 
slušnog, poniznog i krotkog Isusa, svoga ljubimca, svoje uto- . 
čište, Oca ubogih, dobroga pastira, neizmjernu dobrotu, utje- 
lovljenu istinu, ćudorednu snagu, nježnost, čistoću, svaku 
duševnu plemenštinu i svoju divnu krepost. Isuse, u ustima 
med, u ušima ljupka glazba, u srcu radost« (sv. Bernardo). 
Isuse, ti naše sve. Po njemu imamo spasenje! U njegovo se 
ime molimo Ocu i on nas uslišava (Iv. 16,23). U ime Isusovo 
dijeli sveta Crkva sakramente. U ime Isusovo vrši svoje mo- 
litve. U ime Isusovo blagosivlje i posvećuje kuće, polja, bo- 
lesnike. U ime Isusovo zapovijeda zlim duhovima i sili ih na 
bijeg. U ime Isusovo govori nad nama, kad se vraćamo u 
vječnu domovinu: »Pođi kršćanska dušo«, i »Pokoj vječni 
daruj mu, Gospodine!« »Svaki će se spasiti, koji prizove ime 
Gospodnje« (Dj. ap. 2,21). Isuse, sve naše! 

3. Djela apostolska pričaju nam danas u poslanici o čo- 
vjeku, koji je bio hrom od poroda, koga je sv. Petar izliječio 
u ime Isusovo: »Srebra i zlata nema u mene, nego što imam, 
ovo ti dajem: U ime Isusa Krista Nazarećanina, ustani hodi!« 
(Dj. ap. 3,6). Petar je upotrijebio ovu neobičnu i izvanrednu 
zgodu, da progovori narodu i da mu navijesti Isusa. A gla- 


.vari svećenički ga zato dadoše uhvatiti. Na to je Petar pro- 
govorio i glavarima svećeničkim i starješinama narodnim 


govoreći: »U ime Isusa Krista Nazarećanina, koga ste vi ra- 
zapeli, ali koga je Bog oživio od mrtvih, po njemu stoji ovaj 
pred vama zdrav. Ovo je kamen, koga ste vi graditelji odba- 
cili, ali koji je postao kamen ugaoni; i nema ni u jednome 
drugom spasenja« (Dj. ap. 4,10). Po mišljenju svete liturgije 
mi smo onaj hromi od rođenja. U imenu Isusovu izliječit će 
nas sv. Petar, sveta Crkva (krst, euharistija, pokora) od naše 
bolesti (istočni grijeh, osobni grijesi, strasti). Mi »ćemo se kao 
hromi od rođenja držati Petra« (Dj. ap. 3,11) i zahvalna srca 
ćemo ponoviti Petrove riječi: »Vjera u njegovo ime dade 

ovome potpuno zdravlje pred svim vama (izliječeni smo i 
ozdravili). Nema ni u jednome drugom spasenje.« 

Danas slavimo imendan našega Spasitelja. To je dan mi- 
losti i oproštenja. Stavimo svoje pokajanje i svoju zahvalu 
na patenu i recimo: »Slavit ću te, Gospodine, Bože moj, i ve- 
ličat ću ime tvoje u vijeke, jer si ti, Gospodine blag i kro- 
tak i pun milosrđa za sve, koji te prizivaju. Aleluja« (pri- 
kazanje). 

Molitva. 

Svemogući vječni Bože, koji si nas stvorio i otkupio, ulij 
u nas milost svoju, da se pod slavnim imenom Isusovim, ra- 
dujemo, što su naša imena upisana na nebesima. Po Kristu 
Gospodinu našem. Amen. 


Himan. 
Na Isusov se spomen sam U duši budi dragi plam, 
Al vrh radostima je svim U društvu milom kad si s njim. 
Što nježnije da zapjevaš, Što ljupkije da poslušaš, 
Il što da draže promatraš, No što je Isus, Gospod naš? 


O blag spram sviju, Isuse, Što mole ili kaju se, 
Il traže te kroz žića vaj. Tko tebe nađe, nađe raj! 


Govoriti je uzalud, Badava peru cio trud, 
Tko kuša, taj tek pravo zna, Što znači ljubav Gospodnja. 


Ti, Isuse, milinom svom I našom budi nagradom! 
Naš ponos cijeli bio tek U tebi, Spase, zauvijek. 


3. siječnja: Osmina blagdana sv. Ivana apostola. 
Ljubljeni učenik. 

»Prosvijetli, Gospodine Crkvu svoju, da prosvijećena 
učenjem blaženoga Ivana apostola tvoga i evanđeliste, dopre 
do vječnih darova« (molitva). Pomno ćemo slušati sveto evan- 
đelje Ivana, koje je ostavio i predao Crkvi i nama, da nje- 
gove riječi prosvijetle našu tamu. 

l. Iv. 3,11: »Zaista, zaista ti (Nikodeme) kažem: Što 
znademo, govorimo i što smo vidjeli, svjedočimo. Nitko nije 
uzašao na nebo, osim koji siđe s neba, Sin čovječji, koji je 
na nebu. I kao što je Mojsije podigao zmiju u pustinji, tako 
treba da se podigne Sin čovječji, da ni jedan, koji u njega 
vjeruje, ne pogine, nego da ima život vječni. Jer Bog tako 
ljubi svijet, da je predao jedinorođenoga Sina svoga, da ni-- 
jedan, koji vjeruje u njega, ne pogine, nego da ima život vje- 
čni. Jer Bog ne posla Sina svoga na svijet, da sudi svijetu, 
nego da se svijet spase po njemu. Tko vjeruje u njega, ne 
sudi mu se, a tko ne vjeruje, već je osuđen, jer ne vjeruje 
u ime. jedinorođenoga Sina Božjega. A ovo je sud: Svijetlo 
je došlo na svijet i ljudi su više ljubili tamu nego li svijetlo, 
jer su im djela bila zla. Jer svaki, koji čini zlo, mrzi svi- 
jetlo i ne ide k svijetlu, da se ne dokažu njegova djela.« 


02. Iv. 17,19 sl.: »Ja se posvećujem za njih (koje si mi 
dao), da i oni budu posvećeni istinom. Ali ne molim samo za 
njih, nego i za one, koji na riječ njihovu uzvjeruju u mene, 
da svi budu jedno, kao što ti, Oče u meni, i ja u tebi da i 
oni u nama budu jedno, da vjeruje svijet, da si me ti poslao. 
I slavu, koju si mi dao, dadoh njima, da budu jedno, kao i 
mi što smo jedno. Ja u njima, i ti u meni, da ih veže savr- 
šeno jedinstvo, da svijet upozna, da si me ti poslao i da si 
ih ljubio, kako si mene ljubio. Oče! Hoću da i oni, koje si mi 
dao, budu sa mnom, gdje sam ja, da gledaju slavu moju, koju 
si mi dao, jer si me ljubio prije nego li je stvoren svijet. I 
obznanio sam im ime tvoje, i obznanit ću, da ljubav, kojom 
si me ljubio, bude u njima, i ja u njima.« 


3. »Tako je Bog ljubio svijet«, tako je ljubio mene. Već 
dugo on traži čovjeka, traži mene: u raju, u gorućem grmu, 
u pustinji, u munjama i gromovima na Sinaju, u propovije- 
dima i čudesima starozavjetnih proroka. A sada je sam po- 
stao čovjekom. Više meni nije teško njega naći, a niti njemu 
nas. Prošla je sinajska opomena, zaboravljen je oganj, koji 
je na Ilijinu molitvu sišao s neba; zaboravljene su strahote, 

kojima je Bog očuvao živi spomen na sebe u ljudskom razu- 
mu: on je ovdje, pred našim očima, u slici nemoćnog djete- 
ta. Zar je mogao još više za nas učiniti, još nas više ljubiti? 
»Tako Bog ljubi svijet, mene!« 

»Da budu jedno.« Jedno u predanju utjelovljenom Sinu 
Božjemu. On je došao, da po grijehu rastavljene duhove i 
ljudska srca opet sjedini. »Po tom će svi poznati, da ste uče- 
nici moji, ako budete imali ljubavi među sobom« (Iv. 13,35). 
Ali ne samo riječima ili čuvstvima, nego nasuprot u životu, 
u djelima milosrdne, spremne i ponizne ljubavi, kojom nam 
iz jaslica prednjači. 


Molitva. 
Crkvu svoju, Gospodine, blago rasvijetli, da prosvijetlje- 
na učenjem blaženoga Ivana, apostola tvoga i evanđeliste, 
dopre do vječnih darova. Po Kristu Gospodinu našem. Amen. 


4. siječnja: Osmina blagdana nevine dječice. 


Duhovno djetinjstvo. 


Sva u čudu promatra liturgija današnjeg dana čudesno 
upravljanje i providnost Božju. »Gospodine Bože, kako je 
divno ime tvoje po svoj zemlji« (ulaz). Herod je u silnoj 
srdžbi naredio, da se poubijaju sva muška djeca ispod dvije 
godine; majke plaću i jauču u silnoj boli, a djeca slave sla- 
vlje, u rukama drže mučeničke palme, glave su im urešene 
krunama, vječno uživaju u gledanju Boga Oca na nebesima, 
»Gospodine Bože, kako je divno ime tvoje!« 

il. Nevina djeca još nisu bila sposobna da ljube. A 
ipak vodi Bog i nad njima brigu. U ljudskim su očima pre- 
trpjela veliku štetu, bila su grozno pobijena, ništa nisu imali 
od ovoga života: »Glas u Rami ču se, plač i jaukanje mnogo, 
Rahela plače za sinovima svojim, i.ne će se utješiti, jer ih 
nema« (evanđelje). Što ljudi smatraju za štetu, to bijaše dje- 
ci dobitak. »Duša je naša kao ptica umakla zamki lovčevoj« 
(na stepenicama). Herodova okrutnost, vojnički mač bio je 

djeci samo na vječno spasenje. »Gospodine, Bože, kako je 
divno ime tvoje« tvoja providnost! »Onima koji Boga ljube, 
sve zajedno pomaže na dobro.« Čovjek snuje, a Bog određuje! 

2. »Onima, koji Boga ljube, sve zajedno 
pomaže na dobro.« Sve, svaki udes i svaka sudbina Bo- 
žjeg promisla, svako dopuštenje Božje, sve, i što se tiče 
zdravlja i posjeda i dobrog glasa sve prilike, u kojima se 
oni nalaze, sve neprilike, poteškoće, trpljenja, neuspjeh i 
svi događaji u duhovnom životu, suhoća, napasti, borbe, što 
više i pogreške i grijesi, za koje se kaju i radi njih se po- 
nizuju, kao što je učinio David i Petar, sve im to služi na 
dobro. Iza svega stoji i djeluje ljubezna promisao nebeskoga 
Oca. Sve je u njegovoj ruci, sve upravlja i vodi svojom bo- 
žanskom mudrošću i ljubavlju. Zato »onima, koji Boga lju- 
be, sve zajedno pomaže na dobro.« »Gospodine Bože, kako 
je divno ime tvoje« tvoja promisao! 

3. »Onima, koji Boga ljube, sve zajedno pomaže na do- 
bro!« Dakle za mene će biti najbolje i najkorisnije, da se 
posve povjerim Božjemu vodstvu i svetoj volji Božjoj. »Koji 
nađe život svoj, izgubit će ga, a tko izgubi život svoj po- 
radi mene, naći će ga« (Mat. 10,39). 

Sve je to Bog za mene mudro izmislio, promislio, pro- 
sudio, izmjerio, odvagnuo i odredio. Sve se u mom životu, 
kao i u svakom času moga života, događa za mene, za moj 
vječni spas, to sve po jednom mudrom i ljubeznom naređe- 
nju Božjem. Kako bih mnoge stvari u svome životu, ljude, 
neprilike i t. d. sasvim drugačije promatrao, kako bih se sa 
svime izmirio, što više kako bih radosno pozdravio svaku 
neugodnost i gorčinu života, kad bih živo vjerovao, da je 
sve to Bog iz ljubavi odredio i da on sa svim tim upravlja. 

Kad bih i ja bio »infans«, dijete, koje bi se kao nevina 
djeca sasvim povjerilo Božjem vodstvu; dijete, koje ne ra- 
spolaže sa sobom, koje ne stvara planove, koje ništa ne na- 
ređuje i ne određuje nego se u svemu podvrgava volji i 
odredbama Božjim; dijete, koje se ničesa ne plaši, koje ništa 

ne traži, za ništa se plašljivo ne brine, nego se slijepo po- 
vjerava ruci nebeskog Oca, u svetoj, radosnoj, pouzdanoj i 
zahvalnoj ljubavi prema Bogu i prema njegovoj svetoj volji! 
To znači duhovno djetinjstvo. »Iz usta male djece izvodiš 
sebi hvalu« (ulaz). »Pustite djecu neka dolaze k meni, i ne 
branite im, jer je takvih kraljevstvo nebesko« (Marko 10,14). 


Molitva. 
Bože, kojemu na današnji dan nevini mučenici priznaše 
hvalu ne riječima, nego smiću, umrtvi u nama sva zla opa- 
čina, da vjeru u tebe, koju ustima priznajemo, i život naš 
vladanjem potvrdi. Po Kristu Gospodinu našem. Amen. 


11. BOŽIČNO VRIJEME. 


2. Druga svetkovina božićnog vremena: 


Bogojavljenje. 


Baur, Rasvijetli se! I. 


12 


Uvod. 


Nekoć je blagdan Bogojavljenja bio zapravo blagdan ro- 
đenja Kristova, i prema tome stariji od Božića. Danas je to 
druga velika svetkovina božićnog. vremena. S blagdanom 
Bogojavljenja dovršuje se Božić: Onaj, koji je u noćnoj ti- 
šini, u skrovitoj štalici, u nemoći Djeteta neopaženo došao 
na ovaj svijet, sada se pojavljuje »u slavi« svoga božanskog 
kraljevskog dostojanstva, da vlada i da kraljuje. Svojom 
mukom i uskrsnućem »ušao je u svoju slavu« (Luka 24,26), 
t. j. postavljen je i kao čovjek za gospodara i kralja svega. 
Kao vladalac i kao kralj ulazi on danas u svoj grad, u čo- 
vječanstvo, u svetu Crkvu i slavi svečane zaruke sa čovje- 
čanstvom, sa svojom zaručnicom, slavi blagdan svoje sve- 
mogućnosti i gospodstva svoje ljubavi prema nama ljudima. 
Na ovu svadbenu gozbu (zaruke) poziva po osobama svetih 
triju kraljeva sve narode zemlje: svi neka sudjeluju kod 
svadbene gozbe u vječnoj »slavi«. Put k ovoj svadbenoj gozbi 
vodi preko gozbe svete euharistije u gradu velikoga Kralja, 
u svetoj Crkvi. 

Blagdan Bogojavljenja, epifanije, jest blagdan objavlje- 
nja božanske slave i kraljevskog dostojanstva betlehemskog 
djeteta. U smislu svete liturgije objavio se Krist u pozivu 
sveta tri kralja, t. j. u pozivu poganskih naroda. Objavio se 
nadalje u svjedočanstvu, kojim je Otac posvjedočio za Isusa 
kod krštenja: »Ovo je Sin moj ljubljeni, koji je meni omi- 
lio.« Objavio se napokon i u prvom javnom čudu, koje je 
Gospodin učinio na svadbi u Kani,. kad je pretvorio vodu 
u vino. 

Bogojavljenje jasno upućuje i na objavljenje Gospodnje 
na sudnji dan. Betlehemsko će dijete jednoć doći kao Kralj 
svega i sudac sviju »s velikom silom i slavom« (Mat. 24,30). 
Svi će ga prepoznati, klanjati mu se i priznati, da je on Go- 
spodin, Kyrios (Filip. 2,10). U svetoj liturgiji proživljavamo 
u bogojavljenskom vremenu ovo klanjanje već unaprijed. 

12% 

S trima mudracima dolazimo i mi, da se poklonimo Go- 
spodinu i Kralju. Dolazimo u zajednici svete Crkve, da se 
Gospodinu poklonimo, da mu se posvetimo i da se s njime 
zaručimo. U žrtvenoj gozbi svete euharistije ispunit će nas 
Gospodin svojim Duhom, silom, životom, i osjećajima i tako 
nas primiti u svoju »slavu«. Njegovim, dakle, Duhom i bi- 
ćem obuzeti i napunjeni postat ćemo živo bogojavljenje: bo- 
gojavljenje ili epifanija slave, t. j. snage jednoga svetoga i 
blaženoga Kristova života. 

Kršćanin je vidljivo bogojavljenje, svijetlo od preobra- 
ženoga svijetla, Krista. Kao neku nadopunu Kristovog ob- 
javljenja promatra liturgija svetačke blagdane po Bogo- 
javljenju. Po svetoj liturgiji pretstavljaju sveci konkretno, 
živo i praktički preobraženi Duh Gospodinov. Oni su odraz 
jedinoga silnoga Svijetla, koje je o Bogojavljenju izašlo 
nad Crkvom, i koje im sada otkrito svijetli u nebeskom Be- 
tlehemu, i sve ih napunja. »Pravednici će sjati kao sunce u 
kraljevstvu Oca mojega« (Mat. 13,43). Svecima bogojavljen- 
skog vremena posvetit ćemo posebnu pažnju, jer upravo oni 
. veoma živo i jasno odrazuju bogojavljenski smisao svete 1i- 
turgije. 


5. siječnja: Navečerje Bogojavljenja. 


Sveta šutnja. 


Sutra slavimo Bogojavljenje, svečani ulaz Kralja i Go- 
spodina u svoj grad, u svoje kraljevstvo t. j. u čovječanstvo, 
u svetu Crkvu, i u svaku pojedinu dušu. On hoće i mora da 
bude Kralj. Njegov neprijatelj Herod već je mrtav (dana- 
šnje evanđelje). Sada je slobodan put Kralju. 

l. »Kad je sve obuzimala duboka tišina i 
kad se noć nalazila u sredini svoga tijeka, sašla je s neba, 
Gospodine, tvoja svemoguća Riječ, s kraljevskog prijestolja« 
(ulaz). Sve što je Božansko, dolazi u tišini, u šutnji. Mir i 
sveta tišina mora svuda vladati: kako u zajednici tako u po- 
jedinim dušama. Jezik, oči, srce, nagnuća, nagoni, strasti, 
sve to mora potpuno zamuknuti. Tek onda silazi Božansko 
i slavi u duši svoje ukazanje, Bogojavljenje. Ovako je sišla 
Božja Riječ s kraljevskog prijestolja, ali daleko od nemir- 
noga, bučnoga grada Betlehema, u kojem se gura i tiska ve- 
liko mnoštvo stranaca. Božanstvo je sišlo u tišinu čiste i od 
svake neuredne sklonosti i strasti slobodne Djevice Marije. 
»In pace locus ejus — U miru, u tišini je stan njegov« (Ps. 
75,3). To je sveti zakon njegovog milosnog reda. 

2. »Gospodin caruje, odjeven u slavu, Gospodin 
se obuče u jakost i prepojasa se snagom« (psalam ulaza). U 
štalici, u jaslicama, u bijednom siromaštvu, u skrovitosti, u 
nemoći i u slabosti on je silni Kralj. On je silan i jak, da 
izvrši djelo našeg otkupljenja, da nas izvuče iz grešne bare, 
da nas oslobodi od đavolske vlasti, kneza ovoga svijeta. On 
je silan i jak, da nas podigne u visine posinaštva Božjega, 
da posjedujemo život Božji, slavu, koju je Isus stekao svc- 


"jom mukom i svojim poniženjem. On neka nas obuzme i ne- 


ka nas povuče u svoje nisko siromaštvo, u svoju poniznost, 
svoju poslušnost, u svoju nemoć. Tada će on u nama biti 
Kralj. Onda će biti silan. »Što je pred svijetom neplemenito: 
i prezreno, i što ništa nije, odabrao je Bog, da uništi ono, 

što jest, da se pred njim ne hvali nijedan čovjek« (1. Kor. 
1,27). »Kad sam slab, tada sam silan« (2. Kor. 12,10). 

3. Navečerje Bogojavljenja! Dan svete šutnje i tihog 
očekivanja! Kao sve veliko i uzvišeno tako i ovo Božansko 
ulazi u ljudsku dušu u šutnji, tišini i u samoći. 

»Po Herodovoj smrti, javio se u snu anđeo Josipu, koji 
je bio u Egiptu, i reče mu: Ustani, uzmi dijete i njegovu maj- 
ku i idi u izraelsku zemlju. I on se digne, uzme dijete i nje- 
govu majku i dođe u izraelsku zemlju« (evanđelje). U noćnoj 
tišini saznao je sv. Josip radosnu vijest, da se navršilo vri- 
jeme progonstva u Egiptu. U šutnji prima i duša nadahnuća 
i prosvjetljenja Gospodnja. Obdržavanjem šutnje postaje 
duša jaka, da se bez promišljanja, bez nemira, bez znatiže- 
lje i bez bojazni pokloni volji Božjoj. »I on se digne, uzme 
dijete i njegovu majku, i dođe u izraelsku zemlju.« Posve 
drugačije radi nemirna, znatiželjna i rastrešena duša! 

Navečerje Bogojavljenja! Jedno navečerje, jedno bdije- 
nje cio je naš kršćanski život. U povučenosti, u molitvi, u 
posvemašnjem odricanju svjetovnih dobara i vremenitih na- 
slada i svega što nam ovaj svijet može dati, treba da išče- 
kujemo otkrivenje slave Gospodnje, koja će nam se otkriti 
na samrtnom času. Smrt će doći usred noći, kad i ne pomi- 
šljamo -na nju, da nas povede u vječno blaženstvo, k blaže- 
nim zarukama i na nebesku gozbu. Blago nama, ako smo 
uvijek znali šutjeti, t. j. ako smo bili daleko od nemirnih i 
prekomjernih briga i poslova zemaljskoga života i držali u 
ruci goruću svjetiljku, očekujući dolazak Gospodnji! 

Danas je vigilija Bogojavljenja! Na koncu zemaljskog 
vremena doći će on s velikom silom i slavom. Tada će uskri- 
siti i naše bijedno tijelo i sve svoje vjerne t. j. cijelu svetu 
Crkvu povest će kući, da prime i sudjeluju u slavi, koju je 
primio od Oca. Zato naš kršćanski život treba da bude ne- 
prestano očekivanje, iščekivanje objavljenja Gospodnjega, 
treba da bude trajna vigilija Bogojavljenja! Zato Crkva bez 
prestanka diže svoje oči i srce u visine, i vruće moli, da već 
jednom dođe po svoju zaručnicu. Kako malo mislimo na Bo- 

gojavljenje! Kako malo očekujemo objavljenje njegove sla- 
ve! Previše smo zapleteni u zemaljske stvari. Nimalo nismo 
slični svojoj Majci Crkvi! 

Molitva. 

Svemogući, vječni Bože, upravljaj činima našima kako je 
tebi pravo, da zavrijedimo obilovati dobrim djelima u ime: 
ljubljenoga Sina tvoga, koji s tobom živi i kraljuje u vijeke: 
vjekova. Amen. 


Blagdan Bogojavljenja. 


»Rasvijetli se!« 


Sveta božićna noć donijela nam je »novo svijetlo«! Kao 
što se poslije Božića sunce diže, tako se u bogoslužju bogo- 
javljenskog vremena naše duhovno sunce, Krist, sve više i 
više diže i rasvijetljuje i usrećuje svijet svojom svjetlošću. 
i toplinom, t. j. svojim blagoslovom. 

1. »Ustani Jeruzaleme, Crkvo. Raduj se i 
neka se raširi tvoje srce« (poslanica). Crkva se doista radu- 
je! Čini se, kao da se ne može nasititi gledajući slavu Go- 
spodnju. Čini se, kao da i ona proživljava blažene časove na 
Taboru, poput Petra, Jakova i Ivana. »Gospodine, dobro nam. 
je ovdje biti« (Mat. 17,4). Sveti optimizam napunja srce sve- 
te Crkve, premda su na nekim mjestima i u našim vreme- 
nima crkvene prilike nepovoljne, i gotovo nas napunjaju 
malodušjem. Nitko ne trpi više od svete Crkve. Mnogima se- 
ne sviđaju njezine naredbe i propisi. Mnogi odbijaju njezin 
nauk, njezine sakramente, njezino svećenstvo, njezinu vlast. 
nad dušama. Mnogi traže od nje, da se prilagodi duhu vre- 
mena, da zaniječe svoje vjerske istine (dogme). A budući da 
ona to ne će, zato mnogi otpadaju od nje. Mnogi su se već: 
udaljili od nje. Vrlo mnogo pisaca svake struke živo nastoji, 
da Crkvu omrazi pred narodom, da je učini smiješnom pred 
narodom, da je zablati. Crkva je danas postala kamenom. 
smutnje. Gospodin ju je odredio da vodi, spasava i usrećuje: 


184 II. Božićno vrijeme: Bogojavljenje. 


narode, a ti je narodi tako zapostavljaju. Kako se može Cr- 
kva u vrijeme današnjega bezvjerstva, bezbožnosti i otpada 
još radovati, kako može optimistički gledati, kako može pje- 
vati svoje starinske pjesme kao u vremenima općeg vjer- 
skog cvata? 


2. >»Gle, mrak će pokriti zemlju i tama na- 
rode; a nad tobom će zasjati Gospodin i na tebi će se vi- 
djeti njegova slava.« To je bogojavljenska vijest. Bogo- 
javljenje otkriva: bit i tajnu. naše Crkve: ona nije samo 
neka ljudska veličina. U njoj živi Gospodin, utjelovljeni 
Sin Božji. On se samo u njoj i nigdje drugdje ukazao. 
I tko želi njega naći, taj ga mora potražiti u Be- 
tlehemu svete Crkve. On živi u svojoj Crkvi izvršujući 
i dalje djelo otkupljenja ljudskoga roda. Tko ponizno i vjer- 
no živi sa svetom Crkvom, ima siguran udio u Kristu i u 
njegovom otkupljenju. To je radosna bogojavljenska vijest: 
Gospodin se ukazao u Crkvi i samo u njoj. Crkva nije samo 
namjesnica Kristova, nego i vidljivo ukazanje Kristovo. Ona 
je Krist, koji prolazi ljudskom poviješću spasavajući ljude. 
»I nađoše dijete s Marijom njegovom majkom.« Po Mariji 
ugledala su tri mudraca s istoka dijete i smjeli da ga miluju. 
Samo po Mariji. Marija je Crkva. Po njoj primamo Krista 
i njegovo spasenje. »Slava Gospodnja na tebi, Crkvo, će se vi- 
djeti. Jer gle, mrak će pokriti zemlju i tama narode, a nad 
tobom će zasjati Gospodin (sunce) i na tebi će se vidjeti 
njegova slava. I narodi će doći k svijetlu tvojem i kraljevi 
k sjajnosti; koja te obasja. Digni svoje oči i gledaj: Svi su 
se oni skupili i dolaze k tebi« (poslanica). Kod tebe, samo 
kod tebe moći će naći Krista, spasenje! »Evo ja sam s va- 
ma u sve dane do svršetka svijeta« (Mat. 28,20). »I vrata 
paklena ne će je nadvladati« (Mat. 16,18). Gospodina nala- 
zimo u Petrovoj lađici, u lađici svete Crkve. Kad se podigne 
bura i oluja, tada će zapovjediti valovima i vjetru. Zato 
Crkva slavi slavlje bez bojazni, bez straha, bez uznemireno- 
sti. Ona poznaje svoju tajnu. 

3. »I na tebi, Crkvo, vidjet će se njegova slava.« Ta se 
slava odrazuje u Crkvi, kao »slava jedinorođenoga od Oca, 
puna milosti i istine« (Iv. 1,14). Kao što sunce izlazeći u ju- 
tro razbije mrak, tako će i Krist, duhovno sunce, izaći nad 
svojom Crkvom. Unaokolo vlada noć, mrak, zablude, nesi- 
gurnost, a u Crkvi se sjaji sunce istine i života. »Tko ide za 
mnom, ne će hodati u tmini, nego će imati svijetlo života« 
(Iv. 8,12). 

I mi treba da učestvujemo na optimizmu Crkve i nje- 
zinog bogoslužja. Kao što osjećamo,njezinu bol, tako treba 
da s. njome jednako čvrsto vjerujemo: »Nad tobom je izašao 
Gospodin, i njegova slava se u tebi vidjela.« »Eto dođe vla- 
dalac Gospodin« (ulaz) u svoju Crkvu. »Bog je usred nje, 
i ne će se pomaknuti« (Ps. 45,6). Mi vidimo i prepoznajemo 
Gospodina u njegovoj Crkvi. On je oživljava, on je uzdr- 
žava i upravlja u svim burama i valovima života. Bogojav- 
ljenje! Mi smo upoznali bit svete Crkve, naime, da je Krist 
u njoj! 

Molitva. 

Podaj, molimo, svemogući Bože, da naša očišćena duša 
shvati svete tajne, što ih svečano slavimo. Po Kristu Gospo- 
dinu našem. Amen. 


Bogojavljenje. 


Zaručnica Gospodinova. 

Krist je u svojoj Crkvi. Kao sunce »izišao je nad njom«. 
Još i više! Sa Crkvom je postao jedno: jedno biće, je- 
dan milosni organizam, ili kako se bogoslovi izrazuju: ovo 
dvoje čini jednu otajstvenu osobu. 

l.»Danas je s nebeskim Zaručnikom zaru- 
čena Crkva; jer je Krist u Jordanu (krštenje Kristovo) 
oprao njezine grijehe. Mudraci hrle s darovima na kraljev- 
sku gozbu i gosti se krijepe vinom, koje je postalo od vode« 
(antifona za Benedictus). To je svadbena slika! »Digni, Cr- 

kvo, svoje oči i gledaj: svi su se oni skupili i dolaze k tebi. 
Tvoji će sinovi izdaleka doći i tvoje će kćeri ustati sa stra- 
ne. Tada ćeš vidjeti i sjati od dragosti« (poslanica). Ulazna 
vrata u svetu Crkvu sveti je krst (prva nedjelja po Bogo- 
javljenju). Vrhunac bogojavljenske ideje nalazimo u bogo- 
služju druge nedjelje po Bogojavljenju, gdje je govor o 
svadbi u Kani Galilejskoj, kako narodi ulaze po svetom kr- 
stu u svetu Crkvu, da sa Crkvom, po njoj i u zajednici s 
njome, budu zaručeni s Kristom Gospodinom i tako sudje- 
luju na svadbenoj gozbi. U prvom redu na svadbenoj gozbi 
svete pričesti, a zatim na svadbenoj gozbi u nebeskoj Kani. 
Ondje ćemo doživjeti savršeno bogojavljenje, epifaniju. Blag- 
dan Bogojavljenja jest blagdan zaruka. Zato sveta Crkva 
i pjeva u današnjem bogoslužju svadbenu pjesmu: »Veselim 
sse i radujem u Gospodinu i kliče duša moja u Bogu mome, 
jer me odjenuo odjećom milosti i ogrnuo haljinom spasenja, 
kao zaručnicu u svadbenom nakitu« (Iz. 61,10). U tome je 
tajna Crkve, a ujedno i naša tajna i veličina: po Crkvi smo 
stupili u životnu vezu s Kristom. Mi pripadamo Kristu. Istom 
po svetim zarukama između nas i njega postajemo potpuni 
Krist. Svjetovne zaruke označuju najviše jedinstvo volje, na- 
stojanja, ljubavi i međusobnog predanja, a Kristove zaruke 
sa Crkvom i s nama sačinjavaju jedinstvo glave s udovima, 
čokota s lozama, stvaraju neku duhovnu životnu zajednicu. 
Ovo je jedinstvo kudikamo uzvišenije i uže od jedinstva 
isvjetovnih zaruka, Krist i njegova Crkva, Krist i mi živimo 
jednim te istim životom. Kolike li milosti! Kolike li veli- 
čine! »Gaudens gaudebo. — Silno se radujem u Gospodinu i 
(duša moja kliče u Bogu, Spasitelju mome.« Ja sam primljen 
u život, u osobu Kristovu, jedno sam s njime, u svetoj Crkvi 
i po svetoj Crkvi. 

2. »Digni svoje oči i gledaj.« Upoznaj tajnu: 
Sam Krist Gospodin živi i djeluje u Crkvi. Njegov božan- 
ski duh oživljava vjernike i povezuje ih sa sobom u svoje 
tijelo, koje se zove Crkva, kao životni princip Crkve, vrši po 
njoj, po svome tijelu, svoje djelo otkupljenja u ljudskome 

rodu. Crkva je on sam, njegovo tijelo, Kristova vidljiva po- 
java na zemlji. Ona nije neka instancija između Krista i du- 
še, nije neko novo posredništvo između Boga i ljudi, nego 
je ona samo forma ili oblik u kojem Krist, naš posrednik i 
Otkupitelj dolazi k nama ljudima, da ostvari svoje djelo ot- 
kupljenja. Ona je neprekidno bogojavljenje. Crkva se ne 
može odijeliti od Krista i od njegovog Duha i biti, kao što 
se ne može rastaviti živo tijelo od duše. Usprkos njezine 
ljudske pojave ona je ipak uzdignuta u božansku sferu. U 
njoj, u njezinom svećenstvu, u njezinom nauku, u njezinom 
djelovanju upoznajemo Krista, Kristovo svećeništvo, Kristo- 
vu istinu i milost, Kristovu vlast i ugled. »Tko vas sluša, 
mene sluša« (Luka 10,16). 


3. »Eto dođe vladalac Gospodin: kraljevska je čast u ruci 
njegovoj i Gospodstvo« (ulaz). On, božanski Kralj, zaručio 
se sa svojom Crkvom. Jedino po Crkvi poistovjetovao je svoj 
Život s našim životom. On živi u Crkvi i u svakome od nas, 
u djeci svete Crkve. »Ja sam čokot, vi ste loze« (Iv. 15,5). 
Čokot živi u lozama, on ih nosi, oživljava, prožima svojom 
snagom i daje im svoju plodnost. Loze žive životom čokota. 
U tome je veličina Crkve i naša veličina. Rasvijetli se! »Je- 
ruzaleme, nad tobom je izašao Gospodin«, nad tobom Crkvo, 
kršćanska dušo! 


»Eto dođe, vladalac Gospodin!« Eto, on je i u svakom 
članu svete Crkve, u svakome bližnjemu. Svaki je bližnji 
neka epifanija, neko Kristovo objavljenje. Krista moramo 
vidjeti, štovati i ljubiti u našemu bližnjemu! Kristu moramo 
služiti u bližnjemu! »Što god ste učinili jednome od ovih 
najmanjih, meni ste učinili« (Mat. 25,4). »Eto dođe vladalac: 
Gospodin!« U bogoslužju samo iščekujemo čas, kad će se 
Gospodin povratiti u svojoj slavi, da svoju zaručnicu, Cr- 
kvu, i svaku pojedinu kršćansku dušu, povede na vječne, ne- 
boske zaruke! »Ustani, rasvijetli se, Jeruzaleme!« 

Molitva. 


Podaj, molimo, svemogući Bože, da naša očišćena duša 
shvati svete tajne, što ih svečano slavimo. Po Kristu Gospo- 
dinu našem. Amen. 


6. siječnja: Bogojavljenje. 
Krist vladalac. 


»Eto dođe vladalac Gospodin: kraljevska je čast u ruci 
njegovoj i gospodstvo« (ulaz). Na obelisku na trgu svetoga 
Petra u Rimu napisano je velikim zlatnim slovima, što se 
nadaleko vidi: »Krist pobjeđuje, Krist kraljuje, Krist vlada!« 


1. Krist je Kralj svega vidljivoga svije- 
ta. »Dana mi je sva vlast na nebu i na zemlji« (Mat. 28,18). 
»Njemu je sve pokoreno« (Ps. 8,8; Hebr. 2,8; 1. Kor. 15,27). 
S tom vlasti osnovao je svoje kraljevstvo na zemlji, svoju 
svetu Crkvu. Pozvao je i izabrao svoje učenike i apostole, 
davši im svoju vlast da naučavaju i da svojim silnim ugle- 
dom pokore duhove tim, što im je dao vlast, da vežu i da 
odrešuju. On je umro, ali svojom smrću i uskrsnućem 'po- 
bijedio je smrt, grijeh, pakao, kneza ovoga svijeta. U sebi je 
proizveo ono preobraženje i savršenstvo, do kojega će dove- 
sti cijeli vidljivi svijet. Nebeskim sjajem, kojim je sada odje- 
ven, zaodjenut će jednom i svoje vjerne sljedbenike. Njegova 
pobjeda nad tamnom noći bit će i njihova pobjeda. »Još sa- 
mo malo«, i cijeli će vidljivi svijet slaviti uskrsnuće »i kra- 
ljevstvu njegovu ne će biti kraja« (Luka 1,33). Sve one, koji 
su njegovi, kao proslavljeni Gospodin »privući će k sebi« 
(Iv. 12,33), dok mu ne bude sve pokoreno (1. Kor. 15,24). »Ja 
sam s vama u sve dane do svršetka svijeta« (Mat. 28,20), i 
gdje su dvojica ili trojica sabrani u moje ime, ondje sam ja 
među njima (Mat. 18,20). Kao Kralj, koji svojim Duhom vla- 
da i upravlja sa svim stvorenim. Sve, što na zemlji za nečim 
čezne i želi, bori se i pouzdaje, sve je izašlo od njega, koji 
kao Kralj sa svim upravlja, svuda vlada, sve ljubezno štiti, 

brani, svoj Duh šalje u srca i duše prožima božanskom sna- 
gom. »Eto dođe vladalac Gospodin, dođite poklonimo se nje- 
mu, pozdravimo ga i služimo njemu!« M ETICI 

2. Krist je Kralj duša. On nadahnjuje dušu i 
potiče je na dobro. On prožima duh svojim svijetlom i sna- 
žno ga podlaže svojoj istini i zakonima svete vjere. On 
vlada u savjesti zapovijedajući, nagrađujući i kažnjavajući. 
On nameće volji svoj zakon, po kojem se ima vladati. Svo- 
jim oštrim okom i jakom mišicom vodi i upravlja u sva- 
kom času svaku dušu. U duševnom životu nema slučaja: 
sve je u njegovoj silnoj ruci. On divno djeluje u dušama, 
koje je pozvao na vječno blaženstvo, svojom svemoćnom mi- 
lošću prosvjetljuje oko, potiče srce, nadnaravnim svijetlom 
obasjava razum, u dušu ulijeva nadčovječnu snagu i volju 
privlači vječnom nagradom. »Svakomu je od nas dana mi- 
lost po mjeri, koju je Krist darovao. Od njega (od Krista) 
je cijelo tijelo složeno i združeno svakim vezom, da jedan 
drugome pomaže silom, koja je odmjerena svakome pojedi- 
nom dijelu; a to čini da raste tijelo na usavršenje svoje u 
ljubavi« (Efež. 4,7 16). Kako se divno odrazuje njegova kra- 
ljevska sila u dušama naših svetaca: oni su ponosni trijumf 
silnog djelovanja Kristove milosti. A kako će tek zasjati 
njegova kraljevska moć na dan velikoga suda, kad bude opet 
došao s velikom silom i slavom? Kako ćemo se zadiviti, kad 
budemo u vječnosti zorno i vječno gledali njegovo divno 
kraljevsko dostojanstvo! 

3. Krist je Kralj! Cijeli je svijet njegovo kraljevstvo! 
Sva bića na nebu i na zemlji pripadaju Božanskom Kralju 
u jaslicama, u tihom svetohraništu. Sve je njemu pokoreno 
i podloženo njegovim nogama, sve vodi i veoma mudro 
upravlja njegova svemoćna ruka. Mi vjerujemo. Mi mu se 
klanjamo. 

»On je slika nevidljivoga Boga, rođen prije svih stvo- 
rova. Jer je u njemu stvoreno sve na nebu i na zemlji, vid- 
ljivo i nevidljivo: sve je stvoreno po njemu i u njemu. On 
je prije svega, i sve postoji u njemu. On je glava tijela Cr- 


190 II. Božićno vrijeme: Bogojavljenje. 


kve. On je početak, prvijenac uskrsnuća od mrtvih, da u 
svemu bude prvi. Jer se svidjelo, da u njemu stanuje sva 
punina (božanskoga života, milosti i slave), i da po njemu 
pomiri sa sobom sve« (Kol. 1,15 sl). Mi vjerujemo. Mi mu 
se klanjamo. 


Molitva. 

»Sva djela Gospodnja slavite Gospodina, hvalite i uz- 
visujte ga u vijeke. Anđeli Gospodnji, slavite Gospodina, 
hvalite i uzvisujte ga u vijeke. Slavite nebesa, Gospodina, 
hvalite i uzvisujte ga.u vijeke. Sve sile Gospodnje, slavite 
Gospodina, hvalite i uzvisujte ga u vijeke. Sunce i mjeseče, 
slavite Gospodina, hvalite i uzvisujte ga u vijeke« (Dan. 
3,57 sl.) 


Bogojavljenje. 


»Vidjesmo njegovu zvijezdu!« 

Bogoslužje današnjega dana upućuje nas, da slavimo 
Kristovo objavljenje u Betlehemu. »Kad se Isus rodio u Bet- 
lehemu, došli su s istoka mudraci u Jeruzalem i pitali su: 
Gdje je židovski Kralj, koji se rodio? A glavari svećenički 
i književnici im rekoše: U Betlehemu, u Judeji. I oni pođoše 
i ušavši u kuću nađu dijete s Marijom, njegovom majkom, 
padoše ničice te mu se pokloniše« (evanđelje). 

1. U mudracima, koji su bili pozvani k 
jaslicama, prepoznajemo prošlo, sadašnje i buduće čo- 
vječanstvo, a u prvom redu sami sebe. I nas milost Gospod- 
nja prosvjetljuje, potiče, i u svemu prethodi, da pođemo pu- 
tem Kristovim. Sveta je vjera zvijezda vodilja u tamnoj no- 
ći zemaljskoga života, da nas ne bi zavela ili poplašila He- 
rodova zloća. Sve je to njegova milost, koju nismo slušali. 
»Niste vi izabrali mene, nego sam ja izabrao vas« (Iv. 15,16). 
Njegova je milost, što smo ga našli. Njegova je milost, što 
ga uvijek nanovo nalazimo u svetom evanđelju, u svetoj Cr- 
kvi, u svetim sakramentima, a osobito u presvetoj euharistiji; 

nezaslužena je milost što bez prekida osjećamo njegovu 
ljubljenu blizinu i njegovo vodstvo. Njegova je milost što ga 
sve savršenije nalazimo u sebi, kao čokot u nama lozama, 
kao glavu u nama udovima. Još malo, i zvijezda će se za- 
ustaviti zauvijek; i mi ćemo naći Isusa s Marijom, majkom 
njegovom, gdje kraljuje u silnoj slavi i veličanstvu s desne 
strane Očeve. »Gospodin nam se ukazao, dođite da mu se po- 
klonimo!« Sretnog li časa, kad budemo gledali njegovu slavu, 
otkrito, sigurno i vječno. To će biti pravo bogojavljenje i 
svršetak Božića. 

2. Svom dušom treba da priznamo svoj 
milosni poziv. Radosno treba da vjerujemo u zvijezdu 
svete vjere i slijedimo njezino svijetlo i vodstvo. Radost ne- 
ka ispunja naša srca radi svetog krštenja, koje nas je prviput 
sjedinilo s Kristom. Priznajmo svoju svetu Crkvu, blagoslov- 
ljenu »kuću, u kojoj smo našli dijete i njegovu majku« i još 
uvijek nalazimo! S mudracima od istoka ostavimo sve ze- 
maljske udobnosti, prijeđimo pokraj svega, što bi nas moglo 
udaljiti ili odvratiti od puta, koji vodi Kristu. Pođimo žurno 
Kristu ususret, da mu prikažemo svoje darove; zlato vjere 
i odanosti, tamjan klanjanja i hvale, miru spremnosti na sve 
muke i žrtve, na dužnosti i trpljenja, odricanje i križeve. 


3. »Vidjeli smo na istoku njegovu zvijezdu i došli smo, 
da mu se poklonimo.« On je Bog i čovjek, u jednoj osobi, on 
je Sin Božji, koji ima u sebi život (Iv. 5,26). Jedani te isti bo- 
žanski život, koji pripada Ocu, ispunja i Kristovo čovječan- 
stvo. U djetetu, kojemu nas je dovela zvijezda, »stanuje sva 
punina božanstva« (Kološ. 2,9). Zato mu se smjerno poklo- 
nimo! 

Taj božanski život, koji je u djetetu u jaslicama, treba 
da po njemu ispuni i oživi nas ljude. Posinaštvo Božje, koje 
njemu pripada po naravi, treba da po milosti prijeđe i na 
nas, tako da se Isus s pravom može nazvati »prvorođeni me- 
du mnogom braćom« (Rim. 8,29). Ono što je Krist po naravi, 
to smo mi po milosti, naime djeca Božja. Svoje posinaštvo 

primamo od Isusa i po Isusu. Biti kršćanin znači dakle biti 
dionik Isusa Krista, posinaštva Božjega po Isusu i u Isusu. 
Samo onaj, koji ima Krista, koji k njemu dolazi, taj je di- 
jete Božje i kao takav posjeduje milost i život vječni. Nas 
je k Isusu dovela zvijezda vjere i Božje milosti, ali ne radi 
naših zasluga, ili jer smo bili dostojniji nego drugi, nego jer 
se tako prohtjelo milosti i milosrđu Božjem. Budimo zato za- 
hvalni! »Milošću Božjom jesam što jesam« (1. Kor. 15,10). 

Mi smo se obogatili u Kristu! Zato moramo žarko moliti: 
»Da se dostojiš sve, koji lutaju k crkvenome jedinstvu po- 
vratiti i sve nevjernike k svijetlu evanđelja privesti, tebe 
molimo usliši nas!« 


Molitva. 

Bože, koji si na današnji dan po zvijezdi, koja ih je vo- 
dila, neznabošcima otkrio Jedinorođenoga svoga, podaj mi- 
lostivo, da budemo privedeni do gledanja krasote visosti 
tvoje, koji te već vjerom spoznasmo. Po istom Kristu Gospo- 
dinu našem. Amen. 


Nedjelja u osmini Bogojavljenja. 


Isusovo hodočašće. 


Danas ćemo u bogoslužju biti svjedoci prvoga Isusova 
hodočašća u Jeruzalem. Tada mu je bilo dvanaest godina. On 
mora »biti u kući svojega Oca«. Poslije opet se vraća u Na- 
zaret, da u tihom obiteljskom krugu nastavi svoju žrtvu: »i 
bio im je poslušan«, veli sveto Pismo. Naglašuje se dakle po- 
slušnost, rad i poniznost. Poslije dvadeset godina završit će 
svoju žrtvu u Jeruzalemu na križu. Pridružimo se i mi ho- 
dočašću maloga Isusa, kao što nas poslanica opominje: »Pri- 
kažite svoja tjelesa Bogu kao žrtvu živu, svetu, Bogu dragu, 
da bude razumna vaša služba.« 

1. Isus žrtvuje. Već više vjekova hodočastilo se iz 
različitih izraelskih pokrajina u Jeruzalem i ondje prikazi- 
valo žrtve. Bez prekida se k nebu dizao sveti žrtveni oganj 

u hramskom predvorju. Neprestano su klali nove žrtve i nji- 
hovom krvlju škropili oltar za žrtve paljenice. Bogu nijesu 
bile mile ove žrtve. Nijesu naime mogle osloboditi čovjeka 
od grijeha i opravdati ga pred Bogom. Nijesu mogle ni Bo- 
ga dostojno častiti. Trebala je nova žrtva, koja je uistinu i 
došla. »Ovako govori Gospodin: Darove (žrtve) ne ću primiti 
iz ruku vaših. Od izlaska sunca pa sve do zapada bit će veli- 
ko ime moje među poganima i na svakom će se mjestu (a ne 
samo u Jeruzalemu) prikazivati mojemu Imenu žrtva, čista 
pomirnica« (Mal. 1,10 i 11). Danas je započela ta nova žrtva: 
utjelovljeni Sin Božji uspeo se prvi puta, kao punoljetni 
Izraelićanin, na sveto hramsko brdo, da ondje u skrovitosti i . 
neviđeno prikaže svoju žrtvu. S Marijom i Josipom prikazao 
je neznatni darak jednog siromaha: ali u ovom je žrtvenom 
daru prinio svega sebe i pokazao se spremnim da ispuni že- 
lju Očevu. »Evo dolazim, da vršim volju tvoju, Bože« (Hebr. 
10,7). Kako je sveta i kako mila morala biti ta žrtva nebe- 
skom Ocu! 


2. Isus nas vodi sa sobom na hodočašće. 
»Braćo, molim vas da svoja tjelesa prikažete Bogu kao žrtvu 
živu, svetu, Bogu dragu, da bude razumna vaša služba.« Sa 
Spasiteljevom žrtvom sjedinimo svoju žrtvu samoga sebe. U 
prikazanju svete Mise dat ćemo mu sve svoje. Svoj ja, svoje 
tijelo i dušu učinit ćemo »svetom« i čistom žrtvom. Žrtvom 
»razumnom«, prožetom milošću, vjerom i svetom ljubavlju. 
Naša žrtva ne počinje tek u svetoj Misi, niti se sa svetom 
Misom završava. Ona mora da obuhvati cijeli naš kršćanski 
život. To nam kaže poslanica, kad nastavlja: »I nemojte se 
izjednačiti s ovim svijetom (živjeti po svjetskim načelima, 
nazorima i djelima), nego se promijenite obnovom svoga 
uma.« »Nov duh«, Kristov Duh treba da uđe u nas i da nas 
posve obuzme: da uzljubimo, što on ljubi, da mrzimo, što on 
mrzi, da činimo, što on želi i zapovijeda, da živimo po onom 
primjeru, koji nam je on ostavio. »U novom duhu« upoznaj- 

mo, uzljubimo i činimo, što »je volja Božja: naime što je 
dobro i ugodno i savršeno« (poslanica). »Prikažite tjelesa svo- 
ja kao žrtvu živu, svetu, Bogu dragu« u najužoj zajednici s 
Gospodinom i Spasiteljem, koji se danas u našoj sredini s 
nama žrtvuje. 

3. Biti kršćanin znači hodočastiti s Isusom u Jeruzalem, 
žrtvovati se s njime u svetoj Misi i u svagdanjem životu. »Ja 
sam vam dao primjer« (Iv. 13,15). 

»Prikažite tjelesa svoja kao svetu žrtvu Bogu.« Naše je 
tijelo više nego tamnica duše; više nego sjedište pokvareno- 
sti i putenosti; više nego neka zla materija, izvor sviju gri- 
jeha. Ono imade časnu zadaću, da postane svetom žrtvom 
Bogu. Duh, koji u njemu počiva, čini ga hostijom, koja će o 
uskrsnuću od mrtvih biti Bogu zauvijek posvećena. »Sije se 
u raspadljivosti, ustaje u neraspadljivosti« (1. Kor. 15,42). 


Molitva. 


Ponizno te molimo, svemogući Bože, da onima, koje kri- 
jepiš svojim otajstvima, blagostivo dopustiš, da ti služe i 
ugode svojim življenjem. Po Kristu Gospodinu našem. Amen. 


Nedjelja u osmini Bogojavljenja. 


Krist Kralj. 


Bogoslužje nas dovodi silnome Kralju-Kristu, koji se ob- 
javio Crkvi, da mu se poklonimo. On kraljuje na uzvišenom 
prijestolju. Anđeli mu se klanjaju. »Evo onoga, kojega je 
kraljevstvo vječno! Poklikni Bogu, sva zemljo, služite Go- 
spodinu veselo!« (ulaz). 

1. Divno se božansko dostojanstvo obja- 
vilo u dvanaestgodišnjemu Isusu u hramu. On.se nije po- 
vratio u Nazaret, kako su mislili Josip i Marija, nego je ostao 
u hramu. Pošao je među sijede učitelje i književnike izrael- 
skoga naroda i sve ih zadivio svojim pitanjima i odgovorima. 
»Svi su se divili njegovu razumu i odgovorima.« Marija i Jo- 
sip također se »začudiše«, kad su ga ugledali ovako u hramu. 

Marija mu reče: »Sine, što si nam tako učinio?« Opomenula 
ga je njegove dužnosti kao djeteta. A on potsjeti majku na 
višu dužnost, koju imade prema svome nebeskome Ocu. »Zar 
nijeste znali, da ja treba da budem u kući svojega Oca?« To 
su prve Isusove riječi, koje su nam zabilježene u evanđelju. 
To su jedine riječi iz njegova djetinjstva. I te riječi, kao i one 
posljednje na križu, govore o Ocu, o njegovom Ocu. To je 
bila jedna epifanija, da je jednobitni Sin Očev. To je prizna- 
nje, da on pripada Ocu i da ispunja samo Očev nalog. Tim 
je priznao, da se predao Ocu i njegovoj svetoj volji. Još je 
bio dječak, a već je svojom neobičnom mudrošću zadivio 
književnike, jer je bio Sin Božji! I taj dječak, Sin Božji, po- 
šao je s Marijom i Josipom u skroviti Nazaret, i »bio im je 
pokoran.« Ganuti i zadivljeni promatrajmo u bogoslužju 
Bogojavljenja dvanaestgodišnjega dječaka. »Poklikni Bogu 
sva zemljo, služite Gospodinu veselo! Idite pred lice njegovo 
s kliktanjem, jer je Gospodin sam Bog« (prikazanje). On do- 
lazi ovaj čas među nas u žrtvi svete Mise. To je bogojavlje- 
nje na oltaru. »Evo onoga, kojega je kraljevstvo vječno!« 

2. Bogojavljenje treba da bude poklon- 
stveni blagdan božanskome Kralju Kristu! 
Mi mu se klanjamo svojom molitvom i liturgijskim slavljem 
svete Crkve na nebu i na zemlji. Njemu se klanjamo na taj 
način, što svoj razum podlažemo njegovoj riječi, njegovom 
nauku, njegovom evanđelju, njegovoj Crkvi i njezinim isti- 
nama. I kad bi ga svi ostavili, mi bismo govorili sa sv. Pe- 
trom, da ćemo mu biti vjerni. »Ti imaš riječi vječnoga živo- 
ta« (Iv. 6,69). Mi mu se klanjamo i na taj način, što svoju 
volju podlažemo njegovim zapovjedima, njegovim naredba- 
ma, njegovim sakramentima, njegovoj Crkvi. »Tko drži moje 


zapovijedi, taj je koji me ljubi« (Iv. 14,21). »Tko vas (Crkvu) 


sluša, mene sluša, i tko vas prezire, mene prezire« (Luka 
10,16). Mi se klanjamo njemu, kad se pokoravamo njegovom 
djelovanju u nama i na nama, kad strpljivo primamo odredbe 
i dopuštenja, neprilike i poniženja, nutarnje čišćenje i usa- 

vršenje, kad primamo dužnosti i zahtjeve svagdanjega života. 
Mi se klanjamo njemu, kad ono dobro, koje vršimo, ne pri- 
pisujemo sebi, nego kad s apostolom priznamo: »Bog čini u 
nama da hoćemo i izvršimo« (Filip. 2,13). Mi se klanjamo nje- 
mu, kad zahvalna srca kažemo: »Ne nama, Gospodine, ne na- 
ma, nego svojemu imenu podaj slavu« (Ps. 113,1). Mi se kla- 
njamo njemu, kad u životu provedemo opomenu današnje 
poslanice, naime kad svoje tijelo i dušu učinimo žrtvenim 
darom Ocu, kad se obnovimo Kristovim Duhom, kad smo 
volju Božju tražimo i ispunjamo. 

3. Krist je Kralj! To je vesela vijest Bogojavljenja! »I 
vidjesmo slavu njegovu« (Iv. 1,14), slavu kao Kralja, kao Go- 
spodina. Tu slavu stekao je svojom žrtvom na križu. Zato 
bez žrtve i bez križa nema slave ni za Crkvu ni za njezine 
članove. »Nije li trebalo, da Krist sve to pretrpi (svoju muku 
i smrt) i tako uđe u slavu svoju?« (Luka 24,26). 

Zato prinesimo na oltar kao žrtveni dar svoje tijelo, sve 
što imamo i što jesmo. S Gospodinom treba da trpimo i 
umremo i tako ćemo ući u svoju slavu. Sve je to izraženo u 
prikazanju, pretvorbi i pričesti. Prikažimo svoje tijelo kao 
živu, svetu i ugodnu žrtvu Bogu. Ne samo u času, kad se 
prikazuje sveta Misa, nego i u cijelom svojem djelovanju 
praktičnoga života. Nemojmo se ugledati u ovaj svijet, nego 
se duhovno obnovimo. Ispitajmo, što je volja Božja, što je 
dobro i Bogu milo. Budimo svijesni, da svi zajedno sačinja- 
vamo jedno tijelo u Kristu, a svaki od nas da je ud jedan 
drugomu u Kristu Isusu, Gospodinu našem (poslanica). 

Krist neka bude Kralj nada mnom. Kralj mojih misli, 
moje volje, mojih čuvstava, mojih sklonosti, cjelokupnoga 
mog nastojanja i djelovanja! 


Molitva. 

Molimo, Gospodine, prati prošnje naroda, koji se moli, 
nebeskom milostivošću, da vide, što treba činiti, i da oja- 
čaju, te mogu vršiti ono, što vide. Po Kristu Gospodinu na- 
šem. Amen. 

Blagdan svete obitelji. 


Kršćanska obitelj. 


Današnje nas bogoslužje vodi u Nazaret, da svratimo 
svoj pogled na život u nazaretskoj obitelji. I mi smo naime 
iz obitelji potekli, u obitelji smo odrasli, za obiteljski život 
smo određeni, bio taj život u naravnoj ili pogotovo u nad- 
naravnoj obitelji svete Crkve (po svetom krstu) ili kojeg sa- 
mostana (po svetim zavjetima). Zato pođimo svi u Nazaret, 
da vidimo svoj uzor, koji moramo nasljedovati. 


1. Današnje nam evanđelje slika život u nazaret- 
skoj obitelji: cijela je obitelj pošla u jeruzalemski 
hram, da prinese propisane žrtve. Marija i Josip izgubili su 
dijete, s velikom ga boli tražili i napokon su ga u hramu 
opet našli. Isus je bio Mariji i Josipu pokoran. Život naza- 
retske obitelji nosi oznaku (karakteristiku) vjerske revnosti 
i molitve, međusobne ljubavi Marije i Josipa i napokon dir- 
ljive pokornosti dječaka Isusa prema svojim roditeljima: »I 
bio im je pokoran.« Dođite i vidite, usporedite i naučite se! 

2. Poslanica današnjega blagdana pokazuje nam obi- 
teljski duh i obiteljske kreposti. »Braćo! Kao 
Božji izabranici, sveti (po svetom krštenju) i ljubljeni, bu- 
dite od srca milosrdni, blagi, ponizni, čedni, strpljivi. Pod- 
nosite jedan drugoga, i kao što je Gospodin vama oprostio 
tako i vi praštajte jedan drugome, ako tko ima kakvu tužbu 
protiv drugoga. Nada sve pak imajte ljubav, koja je veza 
savršenstva. I Kristov mir, (ljubav prema slozi, kao što Krist 
hoće: da svi budu jedno!) na koji ste pozvani, neka zavlada 
u vašim srcima kao u jednom tijelu. Budite i zahvalni. Kri- 
stova riječ (nauk, evanđelje) neka se u vama nastani obilno. 
U svakoj mudrosti učite i opominjite jedan drugoga.« 

3. Divnog li uzora! Dragocjene li pouke! Ali liturgija se 
time ne zadovoljava. Ona nam otvara i izvore iz kojih ćemo 
crpsti potrebnu snagu za obiteljski život. Ti su izvori: sveta 
Misa, sveta pričest i molitva. 

Dragocjeno dobro za svaku naravnu kao i nadnaravnu 
obitelj jest obiteljski duh i obiteljske kreposti, a to je volja 
i iskreno nastojanje da budemo jedno sree i jedna du- 
ša. A to ćemo postići, ako budemo jedan drugoga ljubili i 
jedan drugome dobro željeli, ako budemo susretljivi i pod- 
nosili jedan drugoga, ako budemo opraštali i čuvali se, da 
ne povrijedimo međusobnu ljubav i razumijevanje. Obitelj- 
ski duh zahtijeva žrtvu, odricanje vlastitih želja i nepre- 
stano mrtvenje. On zahtijeva veliku krepost, iskrenu i du- 
boku pobožnost, živu vjeru i sjedinjenje s Bogom. 


Molitva. 


Gospodine, prikazujemo ti žrtvu pomirnicu i molimo te 
ponizno, da zagovorom djevičanske Bogorodice i svetog Jo- 
sipa utvrdiš naše obitelji u svojem miru i milosti. Amen. 

Gospodine, Isuse Kriste, koji si, podložan Mariji i Josipu, 
peizrecivim krepostima posvetio obiteljski život, daj da se 
pomoću njihovom ugledamo u primjer tvoje svete obitelji i 
da postignemo vječno zajedništvo s njom, koji živiš i kra- 
ljuješ u vijeke vjekova. Amen. 


Prvi dan u osmini Bogojavljenja. 


Kraljevski darovi. 


»I otvoriše mudraci svoje blago i obdariše ga.« U ovom 
događaju gledamo u bogoslužju svetu Crkvu i nas same, kad 
pod svetom Misom prikazujemo darove kruha i vina. O na- 
šim darovima pjeva se u prikazanju na blagdan Bogojavlje- 
nja ovo: »Kraljevi će Tarsa darove prikazati, kraljevi će 
arapski donijeti poklone; njemu će se pokloniti svi kraljevi 
zemaljski, svi će narodi služiti njemu.« 

1. U darovima, koje su nekoć vjernici prinosili na 
oltar, a koje danas sam svećenik u ime svete Crkve prinosi, 
prikazujemo sami sebe Bogu za žrtvu. Dar je naime zamje- 
na onoga, koji žrtvuje. Prikažimo danas zlato, t. j. ono naj- 
dragocjenije i najbolje što imamo: svoj ja, svoje srce sa svim 

njegovim željama i sklonostima, svoju volju s njezinom slo- 
bodom i pravom da se sama odredi. »Evo dolazim, da vršim 
volju tvoju« (Hebr. 10,9). Njegovo je sve, što imamo i što je- 
smo. Prikažimo mu tamjan, t. j. priznajmo ga i poklonimo mu 
se kao svome Bogu, koji je sve naše. Naš život neka bude ži- 
vot molitve, jedan neprekidni »Sursum corda — gore srca.« 
»Neka uzađe moja molitva, kao tamjan pred tvoje lice« (Ps. 
140,2). Prikažimo mu napokon i miru, t. j. odrecimo se po- 
put mudraca kod jaslica svake neuredne privezanosti uz ti- 
jelo i krv, uz oca i majku. Odrecimo se neuredne želje i sklo- 
nosti prema dobrima i nasladama zemaljskoga života. Na- 
sljedujmo dragovoljno siromašni život božanskoga Kralja u 
jaslicama. Izaberimo život vanjskog i unutarnjeg mrtvenja. 
Onda: ćemo moći reći s »Pjesmom nad pjesmama«: »Moj 
ljubljeni mi je kao grančica mire« (Pj. n. pj. 1,12). 

2. U pretvorbi je naš dar, kruh i vino, postao živi 
Krist. »Obazri se, molimo, Gospodine, milostivo na darove 
Crkve svoje, u kojima se više ne iznosi zlato, tamjan i mira, 
nego se žrtvuje onaj, koji se tim darovima očituje, Isus Krist, 
Sin tvoj, Gospodin naš« (tajna). I Crkva, a s Crkvom i mi 
primamo u svoje ruke »ovu čistu, svetu i neokaljanu žrtvu« 
i prinosimo je Ocu. Prinosimo zlato, t. j. jedinorođenoga Sina 
Očevog. Prinosimo tamjan, t. j. njegov sveti i Boga dostojni 
poklon, čast, zahvalu i slavu. Prinosimo miru, t. j. njegovu : 
smrt na križu, koju je primio iz ljubavi prema Bogu i prema 
ljudima. Ovom presvetom žrtvom dajemo Bogu, što je Božje 
(Mat. 22,21). »Po njemu, i s njime i u njemu jest tebi, Bože, 
svaka slava i čast« (čin svete Mise), a nama oproštenje naše 
krivnje i obilje svake milosti. 

3. »Kraljevi će Tarsa i otoka, kraljevi arapski i Sapski 
donijeti darove.« Oni nisu žalili nikakav trud! Koliko li su 
toga žrtvovali i kod kuće sve ostavili samo da prinesu daro- 
ve! S kolikom su samo vjerom i spremnošću na žrtve pošli na 
put! Kako su radosno dali najbolje, što su imali! A što mi 
darujemo i prikazujemo Bogu, kad dođemo k svetoj Misi? 
Da li smo mu se mi uopće kadgod bez ikakvog pridržaja da- 

rovali? A on jedino to želi i samo to ima pred njim neku 
vrijednost. 

Da možemo žrtvovati i sudjelovati kod svete Mise, zahti- 
jeva se nešto više od praznih riječi i nesabrane molitve. Što- 
više, prikazanje i pretvorba u svetoj Misi samo je početak i 
Prvi korak naše žrtve, koja se i dalje nastavlja. Poslije svake 
Mise treba da se posvetimo svagdanjem životu, ali »drugim 
putem.« Tri mudraca vraćali su se poslije svoje žrtve u Bet- 
lehemu »drugim putem« u svoju domovinu, u dnevni život. 
Oni su napustili stare putove, dosadašnji način života i vla- 
danja. Pravo sudjelovanje kod žrtve svete Mise stvara nov 
duh, novoga čovjeka. On ulazi odlučno u svoj svagdanji ži- 
vot, spreman, da sve žrtvuje za svoga Gospodina i Spasitelja. 
On prepoznaje svoga Gospodina u svojoj braći i u sestrama. 
On stvara blago svoga srca i žrtvuje svojoj braći u Kristu 
ljubav, vrijeme i sposobnosti. On je spreman da žrtvuje, ako 
je to potrebno, i svoj imetak. Njegova djela milosrđa prema 
nevoljnicima i potrebnima dokazuju, da je ozbiljno shvatio 
Svoju žrtvu u svetoj Misi! Da li je s nama tako? 


Molitva. 
Obazri se molimo, Gospodine, milostivo na darove svoje 
Crkve (na kruh i vino), u kojima se više ne iznosi zlato, ta- 
.mjan i mira, nego se žrtvuje onaj, koji se tim darovima oči- 
tuje, Isus Krist, Sin tvoj, Gospodin naš. Amen. 


Drugi dan u osmini Bogojavljenja. 


Betlehemska zvijezda. 

Na blagdan Bogojavljenja, dok se dijeli sveta pričest, 
molimo u bogoslužju riječi triju mudraca: »Vidjesmo zvije- 
zdu njegovu na istoku i dođosmo s darovima da se pokloni- 
mo Gospodinu.« Zato ove riječi dobivaju euharistijski smi- 
sao i karakter. 

l »Vidjesmo zvijezdu njegovu« U zvijezdi 
promatra liturgija presvetu euharistiju. »Vidjesmo zvijezdu 

njegovu«, kod svete Mise, kod primanja svete pričesti, u tihoj 
sabranosti pred svetohraništem. Naš je oltar Betlehem. Ova- 
mo smo dovedeni svijetlom svete vjere i tu smo našli njega, 
zvijezdu i euharistijsko sunce, koje oživljuje i dijeli svaki 
blagoslov i.svaku milost. »Tko jede moje tijelo i pije moju 
krv, ima život vječni i ja ću ga uskrisiti na sudnji dan. Tko 
jede moje tijelo i pije moju krv, ostaje u meni i ja u njemu. 
Kao što je mene poslao živi Otac i ja živim po Ocu, tako tko 
mene jede, živjet će po meni« (Iv. 6,54 sl.). On je doista sun- 
ce, izvor nadnaravnog života, milosti spasenja! Sretnih li nas, 
koji vidjesmo zvijezdu! Dnevno nam svijetli u svetoj Misi, u 
svetoj pričesti i u tihom svjetlucanju pred svetohraništem. 
Euharistija neka bude i našom Zvijezdom! Preko dana često 
podignimo svoje oči prema toj zvijezdi! Često pođimo k sve- 
tohraništu, da gledamo zvijezdu, da nas njezino svijetlo pro- 
svijetli, ohrabri i prožme. U tome se sastojala najveća sreća 
triju mudraca, što su ugledali zvijezdu! To neka bude i naša 
najveća sreća, naš najsretniji i najuzvišeniji doživljaj, što 
svaki dan možemo kazati »Vidjesmo zvijezdu i dođosmo, da 


.se poklonimo Gospodinu« Isusu, u presvetoj euharistiji! 


2. »Dođosmo s darovima, da se poklonimo Go- 
spodinu.« U svijetlu zvijezde, koja nam se već rano ujutro 
kod svete Mise i pričesti ukazala, bit će nam novi dan bogat 
svetim mislima, čuvstvima i djelima, bit će povećan odrica- 
njem i mrtvenjem. Blagovanje svete pričesti iznova će raspa- 
liti u nama žarku ljubav, koja će prožeti cijelo naše djelova- 
nje i nastojanje, dat će najneznatnijem našem djelu najveću 
vrijednost. Sve će biti obavljeno na slavu Božju, na korist 
Svete Crkve i vlastite duše. ' 

3. »Vidjesmo njegovu zvijezdu.« Sa žrtve svete Mise i 
žrtvene gozbe vraćamo se na svoje zvanične poslove. Zvije- 
zda, koju smo ujutro vidjeli, prati nas svuda. Iz pogleda na 
zvijezdu, t. j. kad se sjetimo svete žrtve i svete pričesti, crpi- 
mo svježu snagu, novu odvažnost i spremnost na žrtve! 

»Vidjesmo njegovu zvijezdu i dođosmo s darovima, da se 
poklonimo Gospodinu.« Zvijezda svete euharistije izašla je i 

nad našim bližnjim. Prisustvovali smo istoj svetoj Misi. Na 


istoj pričesnoj klupi ugledali smo u svojoj duši sjajnu zvi-. 


jezdu. Vidjeli smo, kako je ta zvijezda i nad dušom našega 
brata u Kristu stala, da je ispuni svojim svijetlom, snagom 
i životom. Plod i učinak svete Mise i pričesti mora biti taj, 
da kroz otajstveni veo u svome bratu i sestri gledamo Kri- 
sta, koji nas sve oživljava. Tada ćemo radosno doći »s daro- 
vima«, da mu se u njegovim udovima poklonimo. »Što ste 
učinili jednome od moje najmanje braće, meni ste učinili« 
(Mat. 25,41). Ako smo pravo shvatili smisao svete žrtve i žr- 
tvene gozbe, onda se to mora odražavati u praktičnom ži- 
votu, u ljubavi, u djelotvornoj i plodnoj ljubavi prema Kri- 
stovom udu. Kako je to većinom rijedak slučaj! 


Molitva. 


Podaj, molimo, svemogući Bože, da naša očišćena duša 
shvati svete tajne, što ih svečano slavimo. Po Kristu Gospo- 
dinu našem. Amen. 


Treći dan u osmini Bogojavljenja. 


»Dođite, poklonimo se!« 


»Krist nam se ukazao, dođite, poklonimo se« (zaziv kod 
matutina). Danas se u bogoslužju neprekidno klanjamo bo- 
žanskom Kralju: »Eto dođe vladalac Gospodin: Kraljevska je 
čast u ruci njegovoj i gospodstvo« (ulaz). U poslanici dolaze 
narodi u grad božanskog Kralja, da mu se poklone, a u evan- 
đelju i kod prikazanja mudraci od istoka. Pridružimo se sve- 
tom bogoslužju, da mu se i mi poklonimo. 

1. Poklonimo mu se u vjeri. Osjetila nas va- 
raju, razum ne shvaća, samo se vjera ponizno saginje pred 
nemoćnim djetetom u jaslicama i klanja se u njemu vječnom 
Sinu Božjemu, Gospodaru svega, onome, »kome je dana sva 
vlast na nebu i na zemlji« (Mat. 28,18). »Vjerujem u Isusa 
Krista... Boga od Boga, svijetlo od svjetlosti... jedne biti 
s Ocem... koji je radi nas ljudi i radi našega spasenja sišao 

s neba, koji je začet po Duhu Svetom, rođen od Marije Dje- 
vice, mučen, raspet, umro i pokopan; i uskrsnuo od mrtvih, 
uzašao na nebo, sjedi o desnu Boga Oca svemogućega.« Mi 
vjerujemo u njegovu osobu, u svaku njegovu riječ; u svako 
njegovo obećanje; u njegovu svetu Crkvu, u njezin nauk, u 
njezine sakramente. Mi vjerujemo »u uskrsnuće tijela i u ži- 
vot vječni.« Na tom temelju treba da se temelji naše mišlje- 
nje i nastojanje, naše htijenje i djelovanje. »Drugoga temelja 
ne može nitko postaviti« (1. Kor. 3,31). 


2. Poklonimo mu se svojom voljom i svo- 
jim životom. Podložimo svoju volju njegovim zapovije- 
dima, njegovom zakonu, njegovom evanđelju, njegovom vid- 
ljivom namjesniku, papi i biskupima. Slijepo se podložimo 
njegovoj providnosti, njegovim dopuštenjima, naredbama, 
njegovoj volji. Sve ćemo učiniti, na sve pristati, jer je njemu 
tako milo, jer je to njegova sveta volja. 


3. Mi smo oni narodi, koji, po riječima poslanice, hrle k 
božanskom Kralju! Mi smo oni mudraci, koji prema evan- 
đelju dođoše s istoka! Mi smo kraljevi s otoka, koji se spo- 
minju kod prikazanja! Život kršćanina treba da je nepresta- 
no klanjanje Kristu Gospodinu. A savršeno mu se klanjamo, 
kad u molitvi i razmatranju prodremo u Duh Kristov, ali ne 
samo s tom nakanom, da ga upoznamo, nego da ispunimo 
njegove riječi i da slijedimo njegov primjer, koliko je to 
moguće. »Obucite se u Gospodina Isusa Krista« (Rim. 13,1): 
Ako Krista doista nasljedujemo, onda će se to već odraziti i 
na našoj vanjštini: bit ćemo blagi, skromni i čedni, kako to 
apostol veli: »da se i život Isusov na našem tijelu očituje« 
(2. Kor. 6,10). Nasljedovanje Krista odrazit će se napose u na- 
šoj nutrinji: posjedovat ćemo njegov duh sabranosti, njegovu 
ljubav prema Bogu i prema bližnjemu, njegovu revnost za 
slavu Božju i njegovu odanost u volju Božju, da tako uko- 
rijenjeni i učvršćeni u njemu (Kološ. 2,7) možemo reći s 
Pavlom: »Ne živim više ja, nego živi u meni Krist« (Galać. 
2,20). 

U svakoj svetoj Misi treba da obnovimo i učvrstimo svo- 
je klanjanje Gospodinu. U kruhu i vinu treba da predamo 
svoju volju i svoje želje Gospodinu i Kralju. On silazi u sve- 
toj pretvorbi, da primi naše darove i da ih sjedini sa svojom 
molitvom i žrtvom. Na taj način primaju istom svoju punu 
vrijednost pred Bogom. U svetoj pričesti uzlazi na prijesto- 
lje našega srca, da otuda preko dana vlada našim mislima, 
čuvstvima, našim djelovanjem i nastojanjem. Tako je sve po 
Isusu posvećeno Ocu. Nema tako neznatnoga djela, koje ne 
bi moglo biti klanjanje Isusu i koje ne bi služilo Ocu na čast, 
a dušama na spas. 

Dosta je, da svaki svoj čin, svako svoje djelovanje i na- 
stojanje sjedinimo sa Spasiteljem i da tako sjedinjeno prika- 
žemo Ocu. 


Molitva. 
Podaj molimo, svemogući Bože, da naša očišćena duša 
shvati svete tajne, što ih svečano slavimo. Po Kristu Gospo- 
dinu našem. Amen. 


Četvrti dan u osmini Bogojavljenja. 


Novim putem. 


Pošto su mudraci od istoka našli Spasitelja i poklonili mu 
se, ispunili su svoju zadaću. »I u snu opomenuti, da se ne 
vraćaju k Herodu, vratili su se drugim putem u svoju zem- 
lju« (Mat. 2,12). 

1. »Drugim putem« Sveti Grgur Veliki ovako tu- 
mači riječi svetog evanđelja: »Mudraci s istoka dadoše nam 
dragocjen nauk, vraćajući se drugim putem u svoju domo- 
vinu. Učinili su, što im je anđeo naložio i time pokazali, što 
i nama valja činiti. Naša je domovina raj. Ako smo jednom 
upoznali Isusa, ne smijemo se više vratiti u domovinu istim 
putem, kojim smo došli. Iz domovine smo pošli putem pre- 
ocjenjivanja samoga sebe, putem neposlušnosti i zabranjenog 
uživanja, a u domovinu se moramo vratiti putem suza poslu- 

šnosti, prezira ovoga svijeta i putem mrtvenja. Uživanjem 
zemaljskih užitaka odvratili smo se od nebeske domovine, 
zato dolikuje, da se onamo povratimo putem pokore.« 


2. »Zato, obuzeti svetim strahom, treba da uočimo 
s jedne strane svoju krivnju, a s druge strane strogi sud. 
Promislimo, kako je sudac strog! On se prijeti grešnicima, a 
ipak ih još čeka! On zato odgađa svoj dolazak, da što manje 
nađe na nama, što je vrijedno osude. Plačimo stoga nad svo- 
jim grijesima. Ne dajmo se zaplesti u zemaljske užitke i za- 
vesti vremenitim nasladama. Sudac je pred vratima i govori: 
jao vama, koji se sada smijete i veselite, jer ćete plakati i 
biti žalosni. Ovo kaže i Salomon: »Svršetak (vremenite) na- 
slade jest plač. I opet: Srce mudraca je ondje, gdje je žalost, 
a srce ludih ondje, gdje je radost.« 


3. Promislimo dobro, opominje nas sveti papa. Bogojav- 
ljenje nas napose sjeća Gospodina, koji će jednom doći s ve- 
likom slavom, da sudi žive i mrtve, da sudi nas! 


Tko je jednom upoznao i shvatio Krista, taj postaje dru- 
gim čovjekom. On ide »drugim putem«. Qn se pomalo oslo- 
bađa i uklanja zemaljskim nasladama i taštinama. On se ra- 
stavlja od Heroda i od Židova. Njegov pogled i nastojanje 
upravljeno je k nebu. On živi svetim i nadnaravnim životom. 
Tako su uradila tri mudraca iz evanđelja. 


Uvid i spoznaja, koje su mudraci kod jaslica stekli, stav- 
ljali su im pri povratku mnogo poteškoća i zapreka. Oni su 
i dalje živjeli među poganima, ali su uspomenu na Gospodi- 
na i vjeru u njega duboko u srce usadili, Mnogi im nijesu 
vjerovali, dapače držali su, da su bili prevareni, da su se dali 
zavesti, ali oni su čuvali svoju vjernost Isusu, Mariji i Josipu 
i postali sveti! To su putevi Božji i njegove milosti. 


Dnevno susrećemo Gospodina u svetoj Misi, otvaramo 
svoje blago i prinosimo mu zlato, tamjan i miru. U svetoj 
pričesti dotičemo se mi njega, a on nas. A gdje je plod? Vra- 
timo se bar sada »drugim putem«. Napustimo dosadašnjeg 

nesavršenog čovjeka, koji je zadojen zemaljskim, tjelesnim 
mislima. Živimo samo za Gospodina životom predanja i lju- 
bavi. 


Molitva. 
Podaj molimo, svemogući Bože, da naša očišćena duša 
shvati svete tajne, što ih svečano slavimo. Po Kristu Gospo- 
dinu našem. Amen. 


13. siječnja: osmina Bogojavljenja. 
Kristovo krštenje. 


U bogoslužju slavimo danas spomen Isusova krštenja u 
Jordanu. Nad Isusom se otvorilo nebo i čuo se Očev glas: 
»Ovo je Sin moj ljubezni, koji mi je omilio.« Duh je Sveti u 
vidljivoj prilici goluba sišao na njega: to je velika epifanija, 
bogojavljenje na Jordanu. To bogojavljenje jednako pripada 
prošlosti kao i sadašnjosti i budućnosti. 

1. Krist se krsti. Neizmjerno sveti postavio se me- 
đu grešnike. Sin Božji dragovoljno se prignuo pred Krstite- 
ljem. S tim djelom objavio je Spasitelj svijetu, da je započeo 
njegov otkupiteljski rad u javnosti. Na krštenju u Jordanu 
posvetio se svome otkupiteljskom pozivu: »Evo Jaganjac Bo- 
žji, koji odnima grijehe svijeta« (Iv. 1,29). On se u taj čas po- 
krio grijesima cijeloga svijeta i zakopao ih u valove Jordana. 
On je mislio na nas, na mene. On se posvetio teškom pozivu 
da spašava duše. Božanskom energijom pristao je na poziv, 
koji mu je Otac dao, da uz cijenu vlastitoga života spasi du- 
še. On dapače želi da se što prije krsti: »treba mi se krstiti 
krštenjem (u svojoj krvi) i kolika mi je muka, dok se ne svr- 
ši« (Luka 12,50). U ovom je času uslijedilo veliko bogojavlje- 
nje. Nebo se otvorilo nad njim, i čuo se glas Očev: »Ovo je 
Sin moj ljubezni, koji je po mojoj volji.« Duh je Sveti sišao 
nad njega i počinuo na njemu. Sa svetim Ivanom Krstite- 
ljem promatramo danas ovo bogojavljenje na Jordanu. I mi 
čujemo Očev glas. Mi se radujemo, što je naš Gospodin i Spa- 

sitelj pred cijelim svijetom svečano proglašen Sinom Božjim. 
Poklonimo se i molimo u »Slavi«: »Gospodine Sine, Jedino- 
rođeni, Isuse Kriste, Gospodine Bože, Jaganjče Božji, Sine 
Očev. Koji odnimaš grijehe svijeta, smiluj se nama. Koji od- 
nimaš grijehe svijeta: primi našu molitvu.« 

2. Nekadašnje bogojavljenje na Jordanu 
trajna je sadašnjost. Ono se svakiput ponavlja, kadgod se ko- 
je dijete krsti. I ono treba da s Gospodinom zaroni u posve- 
ćenu vodu, da u njoj pokopa svoju krivnju i da s Kristom 
uskrsne na nov život djeteta Božjega. »Ovo je moje ljubljeno 
dijete, koje je po mojoj volji.« Duh Sveti silazi puninom svo- 
jih milosti i darova u dušu, koja je oprana u vodi krštenja. 
Ovo bogojavljenje se neprekidno ponavlja i u svetoj Misi. U 
prikazanju zaronjujemo u smrt Gospodnju, s njime umiremo 
grijehu i svakoj neurednoj sklonosti. U svetoj pretvorbi bi- 
vamo sa supstancijom (biti) kruha i mi pretvoreni i posve- 
ćeni u ljude Božje. Trajno bogojavljenje dolazi do izražaja 
na posebni način u svetoj pričesti: tu nas Krist napunja svo- 
jim životom i svojim Duhom. On nas najuže sjedinjuje sa so- 
bom tako, da i za nas vrijedi Očeva izjava: »Ovo je moje 
ljubljeno dijete, koje je po mojoj volji.« 

3. Konačno bogojavljenje ima da još usli- 
jedi na nebu Kad umremo, tada bivamo uronjeni u 
smrt Kristovu, da opet uskrsnemo na novi život djece Bo- 
žje, na čisti, sveti i vječno blaženi život, na život potpunog 
posinaštva Božjega. Nama će se zauvijek otvoriti nebo i ne- 
besko blaženstvo. I vječno će se oriti glas ljubljenoga Oca:. 
»Ovo je moje ljubljeno dijete, koje je po mojoj volji.« To 
je bogojavljenje na nebesima. 

Kad se Isus ponizio, nebo ga je proslavilo i uzvisilo. To 
su Božji putevi. »Koji se ponizuje, bit će uzvišen.« 

Vjerujmo u Isusa, Sina Božjega. Budimo sretni, što u 
svetoj Misi i pričesti možemo dnevno na sebi proživljavati 
bogojavljenje na Jordanu. Molimo, da budemo dionici i vje- 
čnog bogojavljenja na nebu. 

Molitva. 

Molimo, Gospodine, pretječi nas uvijek i svagdje nebe- 
skom svjetlošću, da čistim okom gledamo tajnu, koje si htio 
da budemo dionici i da je primamo dostojnim poštivanjem. 
Po Kristu Gospodinu našem. Amen. 


Sveta Misa na drugu nedjelju 
po Bogojavljenju. 


1. Na blagdan Bogojavljenja »ukazao« se Krist svijetu 
u kraljevskom sjaju i veličini. Na ovaj svijet došao je posve 
tiho i nečujno, a o blagdanu Bogojavljenja ušao je na naj- 
svečaniji način u svoj grad, u svoje vlasništvo, u čovječan- 
stvo. Crkva i narodi svih zemalja i svih vremena pošli su na 
put, da mu se poklone i da mu prikažu svoje darove. Ove 
misli blagdana Bogojavljenja razvija liturgija, kad govori o 
dolasku triju mudraca s istoka. O drugom objavljenju Kri- 
stovom ili bogojavljenju govori drugo otajstvo. blagdana: 
Isusovo krštenje. Nad poniznim krštenikom otvorilo .se nebo 
i Otac ga pred cijelim svijetom naziva Sinom svojim: »Nje- 
ga slušajte!« Treće objavljenje slave božanskoga Kralja 
izraženo je na svadbi u Kani Galilejskoj: »Ovaj početak ču- 
desa učini Isus u Kani Galilejskoj i objavi svoju slavu, i 
njegovi učenici povjerovaše u njega« (Iv. 2,11). To su tri 
otajstva iz Kristova života, koja na posebni način očituju i 
kraljevsko dostojanstvo novorođenoga djeteta i svjedoče, da 
je to dijete pravi Bog. 


2. To Kristovo objavljenje predmetom je i današnjeg bo- 
goslužja. Ono je vezano uz čudo na svadbi u Kani. Stupimo 
u kuću Božju, da prisustvujemo svetoj žrtvi: Pred našim se 
očima odmah pojavljuje u neisporedivom kraljevskom dosto- 
janstvu Kralj i Gospodin, kako sjedi na prijestolju svoje sla- 
ve. Zemlja i cio svemir podloženi njegovim nogama, klanjaju 
se i pjevaju psalme imenu njegovu. Gotovo spontano dolaze 
nam na usne riječi: »Gospodine smiluj se«. Zatim slušamo 
anđeoski pijev: »Slava Bogu na visini, a na zemlji mir, spa- 
senje, svim ljudima.« Pridružimo svoje glasove toj radosnoj 
i poklonstvenoj zahvalnici i nadodajmo joj sadržajnu zaje- 
dničku molitvu: »Podaj mir svoj vremenima našim, našoj 

crkvi, našoj općini, našim obiteljima, našemu duhu i srcu« 
(molitva), podaj nam svoje spasenje, svoju milost i snagu. 
»Tvoj mir« daje snage, da se vrše zvanične dužnosti. »Tvoj 
nas mir« čini skromnima i zadovoljnima, čini, da iskreno 
ljubimo i za dobrim težimo, da blagosivamo i dobro činimo 
(poslanica). 


Kako se iz kršćanskog života odrazuje slava i moć Kri- 
sta Gospodina! Doista »Bog je poslao svoju Riječ (svoga Si- 
na) i iscijelio ih« (na stepenicama), obnovio nas novim živo- 
tom i oboružao božanskom snagom. 


3. U svetom evanđelju udivljeni slušamo o čudu na svad- 
bi u Kani: kako je »Gospodin« kao suvereni Gospodar zapo- 
vijedio vodi, da se pretvori u vino, u plemenito vino za svad- 
benu gozbu. Doista, on je Gospodin! Naravna počela pokorno 
se podlažu njegovoj volji i klanjaju se njemu. U prikazanju 
svete Mise prinesimo u simboličkoj kapljici vode svoje srce, 
svoje sklonosti, svoju volju, svoje djelovanje, molitve i trp- 
ljenje, sve je to kao neznatna i bezvrijedna kapljica. A zatim 
će u svetoj pretvorbi doći »Gospodin« i svojom svemoćnom 
riječi obnoviti čudo iz Kane: neznatna kapljica vode, koju 
smo ulili u kalež pretvorit će se s vinom u presvetu krv, bit 
će posvećena, a s tom kapljicom bit ćemo posvećeni i mi sa- 
mi, naše srce, naše misli, naši poslovi, molitve i trpljenje; 
sve će to dobiti posebnu nadnaravnu vrijednost, sve će no- 
siti na sebi Kristovu oznaku. I zato Otac s posebnim zado- 
voljstvom gleda na nas kao na savršeni odraz svoga Sina. U 
prošnji »Očenaša« ne gleda više našu prošnju, nego prošnju 
Kristovu. O blažene li pretvorbe! koja je samo početak naše 
konačne »pretvorbe« po uskrsnuću od mrtvih u nebu. On- 
dje ćemo na vječnim zarukama s našim Zaručnikom Isusom 
Kristom biti dionicima nebeske gozbe. Ondje će se u blaže- 
nom gledanju usavršiti naše bogojavljenje. 


2. nedjelja: Svadba u Kani. Xi 


Druga nedjelja po Bogojavljenju. 
Svadba u Kani. 


Treće je bogojavljenje bilo na svadbi u Kani, u čude- 
snoj pretvorbi vode u vino. »Ovako je objavio svoju slavu, i 
njegovi učenici povjerovaše u njega« (evanđelje). 


1. Nakon bogojavljenja u Betlehemu ina 
Jordanu proživljavamo danas bogojavljenje u Kani Galilej- 
skoj. To je bilo prvo čudo u Isusovom javnom nastupu, iza- 
zvano potrebom i neprilikom mladenaca i molitvom Marije, 
Majke Isusove. Učenici, koje je dotad već oko sebe sakupio, 
trebali su da upoznaju njegovu slavu. Trebali su da vide u 
čovjeku Boga, u slaboj ljudskoj naravi silnu božansku narav, 
u neznatnoj vanjskoj pojavi Božju svemoć. »Učinite, štogod 
vam rekne«, opomenula je Isusova Majka sluge, zabrinuta 
radi nevolje mladenaca. A Isus im naloži: »Napunite sudove 
vodom!« Sluge spremiše šest sudova i napuniše ih vodom do 
vrha. Nato im Isus pristupi i naredi im: »Sada zahvatite i 
nosite nadstojniku stola.« A kad nadstojnik stola okusi vino, 
koje je postalo od vode, smete se, jer nije znao otkuda ovo 
odlično vino. Isus je u petpunoj tišini, bez riječi, bez galame 
pretvorio vodu u sudovima u vino. »Ovako objavi Isus svo 
ju slavu.« Učenici su povjerovali u njega i slijedili su ga. Bili 
su svladani velikim događajem, koji su doživjeli u Kani. Li- 
turgija vidi u povjesnom događaju i zbilji sliku onoga, što 
Crkva i mi, Kristovi učenici, dnevno proživljavamo. U pre- 
tvorbi kruha i vina u presveto tijelo i krv Gospodnju, obnav- 
lja se Isusova pretvorba u Kani novom i živom i zornom 
stvarnošću. Mi smo svjedoci te slave i božanske sile. Vjeruj- 
mo u njega. Slijedimo ga nepokolebivom vjernošću, potpunim 
predanjem. Promotrimo »njegovu slavu kao Jedinorođenoga 
od Oca, puna milosti i istine« (Iv. 1,14) i kliknimo: »Sva zem- 
lja neka ti se klanja, Bože, i neka pjeva tebi, neka pjeva 
psalme imenu tvojemu, Višnji« (ulaz). 

14* 

2.»Čuvao si dobro vino sve do sa da« protiv 
svakog običaja, prigovori nadstojnik stola mladoženji. »Sva- 
ki čovjek iznosi najprije dobro vino, a kad se ponapiju, on- 
da slabije, a ti si čuvao dobro vino sve do sada.« U »dobrom 
vinu« prepoznajemo u bogoslužju presvetu euharistiju (pri- 
česna). Bog ju je čuvao sve do sada, t. j. za nas, za milosna 
vremena u Novom Zavjetu, za vremena tajanstvene svadbe, 
za zaruke nebeskog Zaručnika sa čovječanstvom, sa Crkvom, 
& dušom. Te se zaruke temelje na utjelovijenju Sina Božje- 
ga i započele su onim časom, kad je Jedinorođeni od Oca 
primio našu ljudsku narav u krilu nazaretske Djevice. »Ču- 
vao si dobro vino sve do sada.« Sveta je euharistija plod pre- 
tvorbe kruha i vina, ona je neprekidno bogojavljenje pod 
prilikama kruha. »Poklikni Bogu sva zemljo, pjevajte psalme 
imenu njegovu! Dođite, čujte svi, koji štujete Boga, da vam 
pripovijedam, što je učinio duši mojoj«, u presvetoj euhari- 
stiji (prikazanje). U presvetoj euharistiji gledamo njegovu 
slavu. Mi vjerujemo u njega. Mi ga slijedimo. U svetoj euha- 
ristiji svakim danom sve savršenije pretvara nas u sebe. 
Svetih li i milosnih zaruka! One su uvod i priprava za vje- 
čne zaruke u nebeskoj Kani. 

3. »U ono vrijeme bila je svadba u Kani Galilejskoj i 
bila je ondje isusova majka. Bio je pozvan na svadbu i Isus 
i njegovi učenici« (evanđelje). Kako je u tom lijepo izražena 
bogojavljenska ideja našeg bogoslužja! Sin se Božji zaručio 
s nama ljudima, da nas pridigne iz naše nevolje do slave bo- 
žanskog života u nama. Zahvalno priznajmo: »Posla Gospodin 
Riječ svoju (svoga Sina) i iscijeli ih (ljude). Zato neka slave 
milosrđe Gospodnje i divna djela njegova nad sinovima ljud- 
skim« (na stepenicama). 

Za svadbu trebamo i svadbeno ruho: »Ljubav neka bude 
nehinjena. Mrzite na zlo, držite se dobra. Ljubite jedan dru- 
goga bratskom ljubavlju, pretječite jedan drugoga sa štova- 
njem. U skrbi ne budite lijeni, revnujte duhovno, služite Go- 
spodinu, radujte se u nadi, u nevolji budite strpljivi, u mo- 
litvi postojani. Svetima (kršćanima) pomažite u potrebama, 

budite gostoljubivi; blagosivajte one, koji vas progone, bla- 
gosivajte, a nemojte proklinjati. Radujte se s onima, koji se 
raduju, plačite s onima, koji plaču. Jednako mislite među 
sobom. Ne težite za visokim stvarima, nego se zadovoljite 
neznatnima« (poslanica). Da li uistinu nosim svadbeno ruho? 
Mogu li se odvažiti da pođem na svadbu, kad se bude u sve- 
toj Misi i pričesti sa mnom htio zaručiti? Ozbiljno se ispi- 
tajmo prema opomenama u poslanici! 


Molitva. 

Svemogući vječni Bože, koji upravljaš i nebeskim i ze- 
maljskim stvarima, usliši milostivo molitve puka svoga i 
podaj mir svoj u vremenima našim. Po Kristu Gospodinu 
našem. Amen. 


Ponedjeljak iza druge nedjelje po Bogojavljenju. 


Sveta pretvorba. 


»Sva zemlja neka ti se klanja, Bože, i neka pjeva tebi«,. 
(ulaz) božanskom Kralju, koji se dnevno pojavljuješ među 
nama u svetoj. Misi i čudesno nas hraniš u presvetoj gozbi 
svojim tijelom i krvlju. Mi u to vjerujemo i sa svetom Cr- 
kvom vapijemo: »Umnoži u nama djelovanje svoje moći, da 
se okrijepljeni božanskim otajstvima pripravimo po tvojoj 
milosti primiti ono, što obećavaju« (popričesna). 

1. Što se zbiva u žrtvi svete Mise, slika 
je naše pretvorbe iz starog u novoga čovjeka. Iz čo- 
vjeka, opterećena grijesima, svjetovnim duhom, strastima i 
nesavršenstvima, u svetoga čovjeka, pravoga kršćanina. Tako: 
naime tumači današnja poslanica smisao čuda u Kani. Svi, 
koji danas prisustvujemo svetoj Misi i primamo svetu pričest, 
treba da se vratimo kao drugi, kao novi ljudi. Poslanica to: 
izriče ovako: »Mrzite zlo, držite se dobra. Ljubite jedan dru- 
goga bratskom ljubaviju, pretječite jedan drugoga sa štova- 
njem, u skrbi ne budite lijeni, revnujte duhovno, služite Go- 
spodinu. Radujte se u nadi, u nevolji budite strpljivi, u mo- 

litvi postojani. Svetima (kršćanima) pomažite u potrebama, 
budite gostoljubivi, blagosivajte one, koji vas progone, bla- 
gosivajte, a nemojte proklinjati. Radujte se s onima, koji se 
raduju, plačite s onima, koji plaču. Jednako mislite među 
sobom. Ne težite za visokim stvarima, nego se zadovoljite 
neznatnima.« Evo, to je novi, obnovljeni, pretvoreni čovjek! 
Da li on živi i u meni? 

2. Što se zbiva u žrtvi svete Mise, to je 
zalog, da će se doista naše biće jednom obnoviti, kad se 
Gospodin na sudnji dan pojavi u velikoj sili i slavi. To će 
biti veliko i konačno bogojavljenje pred cijelim svijetom, 
ukazanje njegove slave pred svima! »Kako u Adamu svi umi- 
Tu, tako će i u Kristu svi oživjeti, ali svaki u svom redu. Pr- 
venac Krist, a potom oni, koji su Kristovi, na dan njegova 
dolaska. Sije se u raspadljivosti, ustaje u neraspadljivosti. 
Sije se u sramoti, ustaje u slavi. Sije se u slabosti,.ustaje u 
sili. Sije se tijelo tjelesno, ustaje tijelo duhovno. Pa kao što 
smo nosili sliku zemaljskoga (prvoga Adama), tako ćemo no- 
siti i sliku nebeskoga, drugoga Adama, t. j. Krista. Ovo ra- 
Spadljivo treba da se obuče u neraspadljivost, i ovo smrtno 
obuče u besmrtnost« (1. Kor. 15,22; 42,53). On će »preobraziti 
naše poniženo tijelo, da bude jednako slavnom tijelu nje- 
govu« (Filip. 3,21), istom moći, kojom je učinio čudo u Kani 
i kojom dnevno među nama čudesno pretvara kruh u vino. 
Vjerujem u uskrsnuće od mrtvih i vječni život duše i tijela. 

3. »Radujte se u nadi!« Bog nas je »po svome velikom 
milosrđu preporodio uskrsnućem Isusa Krista od mrtvih, da 
se živo nadamo neraspadljivoj i neokaljanoj i neuveloj ba- 
štini, sačuvanoj na nebu za vas, koje po Božjoj moći čuva 
vjera za spas, pripravan da se objavi na sudnji dan. Tada će- 
te se veseliti, što se sada malo žalostite radi različitih ku- 
šnja. Tada ćete uživati od neiskazane i proslavljene radosti, 
kad budete postigli cilj svoje vjere, spasenje svoje duše« 
(1. Pet. 1,3 sl). 

»Vi se sada žalostite, ali ću vas ja opet vidjeti, te će se 
radovati vaše srce, i vaše radosti ne će nitko uzeti od vas« 


Utorak: Božanski Zaručnik. 215 


(Iv. 16,22). »I ja određujem vama kraljevstvo, kako je Otac 
moj meni odredio« (Luka 22,29). »Veselite se i radujte, jer 
je velika plaća vaša na nebesima« (Mat. 5,12). 

Sve sadašnje prolazi. Bog stvara sve novo. »Tko malo 
sije, malo će i žeti, a tko sije obilno, i žet će obilno« (2. Kor. 
9,6). »A. Bog nade napunio vas svakom radošću i mirom u 
vjeri, da obilujete u nadi i jakosti Duha Svetoga« (Rim. 
15,13). 


Molitva. 


Molimo te, Gospodine, umnoži u nama djelovanje svoje 
moći, da se okrijepljeni božanskim otajstvima pripravimo po 
tvojoj milosti primiti ono, što obećavaju. Po Kristu Gospo- 
dinu našem. Amen. 


Utorak iza druge nedjelje po Bogojavljenju. 


Božanski Zaručnik. 


»U ono vrijeme bila je svadba u Kani Galilejskoj i bila 
je ondje Isusova majka. A bio je pozvan na svadbu i Isus i 
njegovi učenici.« Bogoslužje druge nedjelje po Bogojavlje- 
nju slika je zaruka božanskoga Kralja Krista s čovječan- 
stvom. To je jedna od najomiljenijih liturgijskih ideja: Cr- 
kva je Kristova zaručnica. To su, u smislu bogoslužja, za- 
ruke, o kojima je govor u Pjesmi nad pjesmama, koju je sam 
Duh Sveti nadahnuo nekom pobožnom mužu u Starome Za- 
vjetu. Na te zaruke mislimo, kad molimo riječi 44. psalma: 
»Iz mog srca izvire divna pjesma, pjesma je moja namije- 
njena Kralju!« Na te zaruke mislimo, kad starozavjetni pro- 
roci govore o Božjoj ljubavi prema izabranom narodu, kad 
na najrazličitije načine govore o braku, o ženidbenoj vezi i 
zarukama Božjim sa svetom Crkvom. »Evo, došlo je vrijeme 
ljubavi za tebe (Izraela). I ja Bog, stavih svoj plašt na tebe, 
i sklopih s tobom zavjet, i načinih s tobom (ženidbeni) ugo- 
vor« (Ez. 16,8). »Koji te stvorio, on je tvoj suprug. Gospodin 
te pozvao natrag kao ženu puštenicu, kao ženu, koja bijaše 

ljubljena u svojoj mladosti. I ja ću te ljubiti vječnom lju- 
bavlju« (Iz. 54,5 sl). Bog je po Kristu zaručnik čovječanstva 
i Crkve. Zadubimo se u 44. psalam i u Pjesmu nad pjesma- 
ma, gdje je govor o. Kristovim zarukama sa svojom Crkvom. 

1. Krist — božanski Zaručnik. »Najkrasniji 
među sinovima ljudskim! Razlita je milost na usnama tvo- 
jim: stoga te je blagoslovio Gospodin uvijeke. Pripaši mač 
tvoj o bok svoj; napni luk i nastupi za istinu, krotkost i prav- 
du. Prijestolje je tvoje, Bože, vječno. Ljubiš pravdu, a mrziš 
na nepravdu: stoga te pomaza Bog, Bog tvoj, uljem radosti, 
više nego drugove tvoje. Mirom i alojem i kasijom mirišu 
haljine tvoje, a u dvorovima razveseljuju te gusle. Kraljev- 
ske kćeri dane su ti u počast, a s desne tvoje Stoji kraljica 
urešena Ofirskim zlatom, zaodjevena izvezenim ruhom.« To 
je opisan kraljevski Zaručnik, Bog i čovjek podjedno. Bo- 
žanstvo prožima njegovu ljudsku narav Svojim svijetlom i 
sjajem. Njegove usne navještaju dobrotu i čovjekoljublje 
Božje, koje nam se u njemu pokazalo (Titu 3,4). U ruci drži 
mač, što označuje sudačku vlast, kojim uništava sve Božje 
neprijatelje. On nastupa za istinu i brine se, da se ispune Bo- 
žja obećanja u pogledu otkupljenja ljudskog roda i da osnuje 
Kraljevstvo Božje na zemlji, t. j. Crkvu. On nastupa za krot- 
kost: on će pridići, što je pognuto i uspravit će slomljenu 
trsku, stijenj, koji tinja, raspalit će novim plamenom. Na- 
stupa za pravdu: izmiruje Boga s ljudima, a ljude među- 
sobno i sadi na zemlju božansku pravdu. On je božanski 
Kralj i gospodar svjetova, ljudi, duhova i srdaca. On je svet 
i mrzi na svaku nepravdu. Sve je podloženo njegovoj vlasti 
i njegovoj volji. Zato ga je Bog odlikovao milošću i vječnom 
slavom više nego njegove drugove. Njegova ljudska narav 
odiše mirisom mire, aloje i kasije, t. j. obilnim milostima i 
slavom. »I u dvorima od bjelokosti razveseljuju te gusle, 
kraljevske kćeri dane su ti u počast«, naime narodi, koji su 
Pozvani u Kristovo kraljevstvo. Ondje stoje »zaodjevene iz- 
vezenim ruhom«, u sjajnoj odjeći posvetne milosti, koju je 
Gospodin stekao na križu. Na počasnom mjestu, uz Kralja, 

nalazi se kraljica, zaručnica, prva izabranica, Sion, Crkva 
Staroga Zavjeta, jer »Izraelcima pripada posinjenje i slava i 
zavjeti i zakonodavstvo i bogoštovlje i obećanja, njihovi su 
svi oci, i od njih je Krist po tijelu« (Rim. 9,4 5). 

2. Crkva — kraljevska zaručnica. »S desne tvoje stoji 
kraljica zaodjevena izvezenim ruhom. Čuj, kćeri, i obrati k 
meni uho svoje, zaboravi narod svoj i dom oca svojega. I 
Kralju će omiliti ljepota tvoja, jer je on Gospodin tvoj: nje- 
mu se pokloni. Kćeri tirske doći će s darovima, da se poklo- 
ne licu tvojem, a također i svi bogati u puku!l« U Novom 
Zavjetu, u zarukama s Kristom, više ne vrijedi tijelo ili krv, 
potomstvo Abrahamovo, nego samo novo stvorenje (Gal. 6,5), 
život milosti, kreposti, ljubavi i svetosti. »Zaboravi svoj na- 
rodi« »Čezne Kralj za ljepotom tvojom.« On te je izabrao za 
zaručnicu svoju. Živi samo njemu kao Crkva Novoga Zavjeta! 
Sada promatra psalmist dugu povorku naroda, koji se kla- 
njaju kraljici na dan njezinih zaruka. Na čelu nalaze se po- 
nosne tirske kćeri. I one su došle da se poklone i obdare 
Kralja i kraljicu. Ali sav taj izvanji sjaj u kraljevskom dvo- 
ru malo vrijedi. »Sva ukrašena stoji kraljeva kćer unutra (u 
odaji), haljina joj je zlatom izvezena. U raznobojnom plaštu 
vode je Kralju.« Slava kraljevske zaručnice ne sastoji se u 
svjetovnoj raskoši i bogatstvu, niti u sjaju ili slavi. Njezina. 
je slava nadnaravna, nadzemaljska, a sastoji se u bogatstvu, 
kreposti, milosti, svetosti. U tom svetom ukrasu vode je u 
kraljevu palaču. Došao je čas zaruka. Psalmist opet pred- 
stavlja jednu povorku, koja vodi kraljevu zaručnicu iz očin- 
skoga doma i polazi u kraljevski dvor, u zemaljski i nebeski 
Jeruzalem. Na čelu povorke prva ide jeruzalemska t. j. rim- 
ska Crkva. Za njom slijede odabrane druge crkve, koje će 
se zaručiti s Kraljem. Predvođeni kraljicom radosno i za- 
hvalno ulaze u sjajnu kraljevsku palaču, sada u Sion milo- 
sti, a kasnije u Sion vječnoga preobraženja. Mjesto otaca, pa- 
trijarha i velikih muževa Staroga Zavjeta, »rodit će se tebi 
(Crkvo) sinovi« iz vode i Duha Svetoga, djeca kršćanske Cr- 
kve, nebrojeni sveci! Ljudi sviju vremena i sviju krajeva 

priznavat će ih i častiti. Oni će pronijeti svijetom slavu Kra- 
lja-Zaručnika i kraljice-zaručnice. Uvijek nova pokoljenja 
radosno će slušati vijest o njegovom božanskom kraljevstvu 
i rado će se pridružiti dugačkoj povorci, koja se uspinje na 
Sion, da se pokloni božanskom Kralju i da se s njime u lju- 
bavi i u vjernosti zaruči. »Sva zemlja neka ti se klanja, Bo- 
že, i neka pjeva tebi, neka pjeva psalme imenu tvojemu, 
Višnji« (ulaz). Hvala ti, Gospodine, što si se zaručio sa sve- 
tom Crkvom u svetoj ženidbi. Tu Kristovu zaručnicu ja ću 
poštivati, ljubiti, njoj ću se svim svojim bićem povjeriti i nju 
ću slijediti. 

3. Kraljevske kćeri su i pojedine biskupije, župe, redov- 
ničke zajednice, pojedine duše. Što se ove čvršće i više sje- 
dine s kraljicom, t. j. s Rimskom Crkvom, tim će savršenije 
biti zaručene s božanskim Zaručnikom Kristom. 

Kraljevska palača, u koju vode zaručnicu k Zaručniku, 
jest kuća Božja. Prijestolje, na kojem obavljaju zaruke, jest 
oltar. »Zaboravi svoj narod i dom svojega oca!« Pusti sve, 
žrtvuj sve, daj sve! Tada ćeš i ti sudjelovati na svadbenoj 
gozbi svete pričesti. Sveta je pričest zalog, da ćemo sudje- 
lovati na vječnim i blaženim zarukama u zemlji živih! 

Djever je Duh Sveti, koji je ljubavna veza između kra- 
ljevskog Zaručnika i Oca. On odijeva dušu svadbenim ru- 
hom: on joj daje zalog svete zaručničke veze s Kristom, za- 
ručničku ljubav. Duh je Sveti i svjedok te zaručničke ve- 
ze. »Ljubav se Božja izlila u srcima našim, po Duhu Sve- 
tom, koji nam je dan« (Rim. 5,5). Sretne li zaručnice božan- 
skoga Kralja, sretne li Crkve, sretne li kršćanske duše! 
Upravo je obasuta zaručničkim darovima. Ona je sva nje- 
gova, a on je sav njezin. 

»Zaboravi svoj narod i dom svojega oca!« Pusti sve ze- 
maljsko, pusti sva stvorenja i živi samo za Zaručnika. 


Molitva. 
Poklikni Bogu sva zemljo, pjevajte psalme imenu nje- 
govu! Dođite, čujte svi, koji štujete Boga, da vam pripovije- 
dam, što je učinio duši mojoj, aleluja (prikazanje). 

Srijeda iza druge nedjelje po Bogojavljenju. 


Marija je zaručnica Kristova. 


»U ono vrijeme bila je svadba u Kani Galilejskoj i bila 
je ondje Isusova majka. A bio je pozvan na gozbu i Isus i 
njegovi učenici« (evanđelje). Na Kristovim zarukama sa čo- 
vječanstvom, na poseban način sudjeluje Marija. Bogoslužje 
gleda u Mariji zaručnicu, s kojom se Gospodin zaručio. Ona 
je druga Eva uz drugog Adama. S udivljenjem promatra 
Crkva u svojem bogoslužju sliku, koju je psalmist opjevao: 
»S desne tvoje stoji kraljica, urešena zlatom, odjevena ve- 
zenim ruhom« (Ps. 44,10). 

1. Marija je kraljevska zaručnica, koju je 
nebeski Otac otajstveno zaručio sa svojim Sinom, slavnim 
Kraljem. Već od prvog njezinog časa počeo ju je Otac pri- 
pravljati, da mu bude dostojna zaručnica. Ni sjena grijeha 
ili nečistoće nije smjela da potamni sjaj buduće zaručnice 
božanskoga Kralja. Zato je bila bez grijeha začeta i slobodna 
od svake neuredne požude, zato je posjedovala najljepša 
svojstva uma i srca. Duh ju je Sveti obasuo obiljem svojih 
darova. Sin Božji odjenuo je svoju buduću zaručnicu odje- 
ćom svetosti i kreposti. »Sva si lijepa, Marijo, i ljage istočne 
nema na tebi. Zato i čezne Kralj za tvojom ljepotom.« Anđeo 
Gabrijel je kao poslanik poslan, da donese Marijin pristanak 
na zaruke. I zaručnica je pristala: »Neka mi bude!« Te zaru- 
ke Sina Božjega s djevičanskom zaručnicom proslavljene su 
na otajstven način. Trideset i tri godine trajale su te milo- 
sne zaruke. Druga Eva postavila se uz drugoga Adama, da 
vjerno sudjeluje u djelu našega otkupljenja. Prva nas je Eva 
s Adamom strmoglavila u propast, a druga Eva zajedno s 
drugim Adamom, s Kristom, donijela nam je, kao njegova 
djevičanska pomoćnica spašenje. Kao zaručnikova pomoćni- 
ca stajala je pod križem dijeleći s njim svaku bol i sramotu 
i prikazujući ga odvažno Ocu. Tako je ona kod našega bol- 
noga preporoda prva pomoćnica. »Ženo, evo ti sina« (Ivana). 
T.m je postala majka onih, koji su pod križem otkupljeni. 

Pošto je uznesena na nebo, bila je okrunjena za kraljicu ne- 
ba i zemlje. Kao zaručnica onoga, kome je dana sva vlast na 
nebu i na zemlji, postala je našom gospodaricom i kao kra- 
ljica i zaručnica postavljena je nad svim zaručnikovim bla- 
gom, te kao posrednica sviju milosti, raspolaže s blagom. Ra- 
dujmo se, što je postala Kristovom zaručnicom i raspolaže 
srcem Kraljevim. Zato se neograničenim pouzdanjem može- 
mo njoj utjecati znajući, da je zagovor zaručnice svemoćan. 
2. »Nemaju vina« Marija, ta djevičanska zaručnica 
i pomoćnica novoga Adama, imala je razvijenu sućut i budno 
oko, da uoči sve, što se oko nje zbiva. Ona je pravovremeno 
shvatila teški položaj. Zato je rekla Gospodinu: »Nemaju vi- 
na.« Prva dakle riječ na svadbi, koja nam je sačuvana o Ma- 
riji, bila je molitva za nevoljne ljude. Ta je prošnja čisto 
ljudska, ali ta ista prošnja u ustima zaručnice i majke prima 
posebno značenje. U toj prošnji slušamo još i danas njezin 
zagovor i svemoćnu prošnju. Ako je jednom dobro uočila 
vremenitu nepriliku mladenaca u Kani, zar da sada previdi 
našu mnogo veću nepriliku? Sve naše potrebe, brige i trplje- 
nje, prinosi ona svome Sina. I po njezinu zagovoru dobiva- 
mo što molimo. e 
»Učinite, štogod vam rekne.« To je bila druga riječ Ma- 
rijina na svadbi u Kani. Tek što je Gospodina upozorila na 
našu nevolju, već se obraća k nama, da nam javi volju Go- 
spodnju. Kao što je malo prije dobro zapazila našu potre- 
bu, tako je sada zapazila, što Gospodin od nas želi. Zato je 
rekla: »Učinite, štogod vam rekne.« I sluge tako učiniše, ka- 
ko im je Marija naredila. Poslušali su Isusovu riječ: »Napu- 
nite sudove vodom!« I za čas bila je Marijina prošnja usli- 
šana. Nestalo je neprilike mladenaca. »Blago čovjeku, koji 
mene sluša« (posl. 8,34). Marija traži od nas, da činimo, što 
nam Isus nalaže. Ona poznaje samo njegovu svetu volju. 

. 3. Marija je kraljeva zaručnica, izabrana prije svih. »Sva 
ukrašena stoji kćer kraljeva unutri, haljina joj je zlatom 
iskićena. U vezenoj haljini vode je Kralju.« U svojem životu 
bila je tako priprosta, siromašna i u ljudskim očima tako ne- 

znatna, iako je bila kraljevskoga roda. Ali što je pred svije- 
tom ništetno, neznatno i prezreno, to je Bog izabrao. »On po- 
gleda na poniznu službenicu svoju, jer gle, odsad će me bla- 
ženom zvati svi naraštaji. Jer mi učini velike stvari onaj, 
koji je silan, i sveto je ime njegovo. I milosrđe je njegovo od 
koljena do koljena« (Luka 1,49). Marija je htjela da bude sa- 
mo službenica, upravo zato je bila uzvišena i izabrana da 
bude kraljevom zaručnicom. To je tajna poniznosti. »Koji se 
ponizuje, uzvisit će se.« 


»Za njom će se privesti Kralju druge djevice, drugarice 
njezine bit će dovedene tebi. Bit će dovedene s veseljem i 
radošću: privest će se u hram Kraljev« (Ps. 44,15 sl). Sve su 
to kraljičine drugarice, njezina pratnja i Kristove zaručnice, 
sve plemenite kraljevske kćeri, koje razveseljuju Gospodina: 
»One idu za Janjetom, kamogod ide, jer su djevice« (Otkr. 
14,4). One su prezrele zemaljske naslade, i zato bez zapreka 
hrle nebeskom Zaručniku ususret. »Cvati, (djevičansko) cvi- 
jeće poput ljiljana, širi svoj miris i zeleni se, pjevajte pje- 
smu i slavite Gospodina u djelima njegovim« (Sir. 39,13), u 
velikim stvarima, koje je vama učinio! Radujte se času, kad 
dođe, da vas povede na blažene zaruke u nebesima. O bla- 
ženo djevičanstvo i blažena čistoća, koja nas dižeš u rajske 
visine i vodiš na nebeske zaruke! »Blago onima, koji su či- 
sta srca« (Mat. 95,8). : 3 

»Prate je djevice.« Napose one sretne duše, koje je Bog 
pozvao u redovnički stalež. »Vječno ću se zaručiti s tobom 
u vjernosti i u milosrđu, i znaj, da sam ja tvoj Gospodin« 
(Oz. 2,19), tvoj Zaručnik. Doista »on te je blagoslovio u vije- 
ke« (Ps. 44,3). Zato »čuj i pogledaj« samo Zaručnika. »Pri- 
kloni mu svoje uho. Zaboravi svoj narod i dom svoga oca.« 
Žrtvuj sve, i dobit ćeš sve i to zarukama s Kristom. Ugle- 
daj se u kraljevu zaručnicu Mariju! 

»Djevice je prate!« Kolikogod ih bilo, ne gledaj u njima 
ljude, put! Upoznaj, cijeni, poštuj i ljubi u njima zaručnicu 
Kristovu! 

Molitva. 
Štiti, Gospodine, nas, koji služimo svetim tajnama, da 
nastojeći oko božanskih stvari i tijelom i dušom tebi služimo. 
Po Kristu Gospodinu našem. Amen. 


Četvrtak iza druge nedjelje po Bogojavljenju..: 


Zaruke s Kristom. 


»U ono vrijeme bila je svadba u Kani Galilejskoj i bila 
je ondje Isusova majka. A bio je pozvan na svadbu i Isus i 
njegovi učenici.« Čudne li svadbe, gdje mladoženja i mlada 
ne dolaze u obzir! Mladoženja je istina bio jednom spomenut, 
ali evanđelist nije držao potrebnim, da zabilježi, što je govo- 
rio. Zaručnica se uopće i ne spominje. Iz svega toga zaklju- 
čujemo, da svadba u Kani ima jedan viši smisao, drugo zna- 
čenje. Ona je samo pozadina, iza koje se odigrava jedna dru- 
ga svadba, naime zaruke božanskoga Kralja sa čovječan- 
stvom, s Crkvom, s kršćanskom dušom. To je bogojavljenska 
misao izražena u bogoslužju. 


1. Krist je Zaručnik kršćanske duše. On 
se nije zadovoljio time, što nam je brat, Otkupitelj, čokot, 
na koji smo kao loze nakalamljeni, i što nam je dao božan- 
ski život, nego je htio da stupi s nama u najužu zajednicu. 
»Zato će čovjek ostaviti oca i svoju majku, a prionuti uz svo- 
ju ženu i bit će dvoje u jednom tijelu« (Efež. 5,32). Velikom 
tajnom naziva sv. Pavao apostol ovu vezu između zaručnika 
i zaručnice. Ali odmah izričito kaže, da je ova veza samo zato 
velika i uzvišena, jer je slika zaručničke veze između Krista 
i Crkve i između Krista i naše duše. Istom se tu obistinjuju 
u svoj svojoj dubini riječi: »I čovjek će ostaviti oca i svoju 
majku, a prionuti uz svoju ženu« i ovo dvoje ne će biti je- 
dno tijelo, nego jedan duh, jedno mišljenje, jedno srce 
i jedna duša, u potpunom međusobnom razumijevanju, 
ljubavi, posjedovanju i uživanju. Slatko je ime »otac«, slatko 
je ime »majka«, slatko je ime »prijatelj«: ali slađe i punije 

zvuči ime »zaručnica« i »zaručnik«. Zaručnik i zaručnica 
imaju sve zajedničko: istu baštinu, istu kuću, isti stol, istu 
ložnicu, isto srce. Ideal svetoga apostola Pavla bio je taj, da 
nas dovede do ovih svetih zaruka s Kristom. »Ja revnujem 
za vas Božjim žarom. Zaručio sam vas jednom mužu, da vas 
privedem Kristu kao čistu djevicu.« Gospodin želi da se za- 
ruči s našom dušom kao čistom i neokaljanom zaručnicom. 
On želi da bude .Zaručnik naše duše. Jesmo li to ikad zrelo 
promišljali? 

2. »Sve što jemoje i_ tvoje je« (Luka 15,31). 
Naše zaruke s Kristom daju duši trostruko odlikovanje. Prvo 
se odlikovanje sastoji u uzvišenom zaručnikovom daru po- 
svetne milosti, svrhunaravnih kreposti, darova Duha Sveto- 
ga i u obilju svrhunaravnoga života. »Sva ukrašena stoji 
kraljeva kćer unutri, haljina joj je zlatom iskićena, u veze- 
noj haljini vode ju Kralju« (Ps. 44,14). Drugo se sastoji u 
zajednici dobara. »Što je moje i tvoje je«, govori božanski 
Zaručnik duši. On joj daje svoje zasluge, svoje molitve, svo- 
je srce, svoje čovječanstvo, svoje Božanstvo. On joj daje svo- 
ga Oca, svoju Majku, svoju nebesku baštinu. On sebi ništa 
ne pridržava. Tako silno ljubi zaručnicu-dušu. Treće odliko- 
vanje sastoji se u tom, što sa zaručnicom dijeli i dostojan- 
stvo i vlast. I zaručnica, svaka duša, treba da bude kraljica, 
koja će imati udjela i u kraljevskoj vlasti svoga Zaručnika. 
Treba da bude iznad svakog zemaljskog ropstva, ljudskoga 
obzira i svjetovnoga duha. Treba da se uzdigne nad požudu 
očiju, požudu tijela i oholost života. Treba da kraljuje nad 
ljudskim strastima i neurednim sklonostima, da gospoduje 
nad grijehom, đavlom i paklom. »S desne tvoje (zaručniko- 
ve) stoji kraljica u odjeći pozlaćenoj, zaodjevena izvezenim 
ruhom« (Ps. 44,10). Ne osjeća li se naša duša potaknutom, da 
se posve preda čistom Zaručniku, koji ne će povrijediti nje- 
zinu čistoću, nego će je još posvetiti i usavršiti? Ne osjeća 
li nam se duša sretnom, što je postala svojina i zaručnica 
onoga, koji ju je vječnom ljubavlju ljubio, i za nju pošao u 
smrt, da je vlastitom krvi za sebe otkupi? »Čuj kćeri, pogle- 

daj, obrati uho svoje k meni, zaboravi narod svoj i. dom svo- 
jega oca i Kralju će omiliti ljepota tvoja« (Ps. 45,11). »U svo- 
joj veličanstvenoj ljepoti sretno pođi, pohitaj prama pobjedi 
i kraljuj!« (na stepenicama iz mise »Ti ljubiš«). »Sve što je 
moje i tvoje je.« 
3. »Poklikni Bogu sva zemljo, pjevajte psalme imenu 
njegovu! Dođite, čujte svi, koji štujete Boga, da vam pripo- 
vijedam što je učinio duši mojoj, aleluja« (prikazanje). Za- 
ruke s Kristom! Zar je mogao Gospodin nešto više. učiniti 
svojoj Crkvi, nama, nego što nas je zaručio sa sobom? Kako 
mu moramo biti iskreno zahvalni, što se u svome utjelovlje- 
nju zaručio s čovječanstvom; što nas je svojom smrću na dr- 
vetu križa oprao u svojoj krvi, što se u svetom krštenju i na- 
šim redovničkim zavjetima zaručio s nama! I sada u svetoj 
Misi i svetoj pričesti još uvijek dolazi, da produbi ovu za- 
ručničku vezu i da još više postanemo zajedničari njegovog 
bratstva, kraljevske vlasti i dostojanstva. »Zaboravi svoj na- 
rod i dom svojega oca.« Daj sve, da samo njega posjeduješ. 
»U svemu se obogatiste u njemu« (u Kristu) (1. Kor. 1,5). 
Zašto smo dakle potišteni, slabi, smeteni, malodušni? Zašto 
smo toliko privezani uz zemlju? Zašto mislimo gotovo samo 
na sebe, na svoju nevolju, na borbu, na muke, na žrtve? Za- 
to, jer ne znamo za svoje bogatstvo u Kristu, za svoje zaruke 
s Kristom. Gospodin mora da nam se javi kao Zaručnik Cr- 
kve, kao Zaručnik naše dušei 


Molitva. 


Molimo te, Gospodine, umnoži nad nama djelovanje 
svoje moći, da se okrijepljeni božanskim otajstvima pripra- 
vimo po tvojoj milosti primiti ono, što obećaju. Po Kristu 
Gospodinu našem. Amen. 


Petak iza druge nedjelje po Bogojavljenju. 


Drugi Krist. 


Čudesna pretvorba vode u vino na svadbi u Kani Gali- 
lejskoj ima u bogoslužju svoj duboki smisao: Kod žrtve sve- 

te Mise lijeva se voda u vino. Kao što ova kapljica vode u ka- 
ležu prelazi u vino i s njim biva posvećena i pretvorena, tako 
i mi žrtvujući prelazimo u Kristovu žrtvu i bivamo pretvo- 
reni i posvećeni. Poslanica nam prikazuje čovjeka, koji je s 
Kristom u svetoj Misi žrtvovan i pretvoren! 


1. »Imamo različite darove prema milosti, ko- 

ja nam je dana. Ako koji ima službu, neka služi, (neka je 
savjesno vrši), ako je učitelj, neka uči, koji iskazuje milo- 
srđe (nevoljnima), neka čini s veseljem; koji upravlja, neka 
to čini brižno.« Moramo biti zadovoljni s prilikama i sa slu- 
žbom, koju smo primili, s talentom, silama i sa zdravljem, 
koje nam je Bog dao; vjerno vršimo svoje zvanične dužnosti; 
revno vršimo službu, koja nam je povjerena u otajstvenom 
tijelu Kristovu, u svetoj Crkvi. Jedino će tako odrazivati kr- 
šćanin na sebi Duh Kristov, on će biti »drugi« Krist, koji će 
predobivati duhove i srca za Krista, za Kristovu Crkvu, za 
nebesa. To bi bio pravi plod sudjelovanja kod svete Mise. Mi 
ne živimo samo za sebe: mi se nalazimo i u zajednici. Svuda 
smo »Kristov ugodan miris Bogu među onima, koji se spa- 
savaju i koji propadaju: jednima miris od smrti na smrt, a 
drugima miris od života na život« (2. Kor. 2,15). To bi bio 
čovjek, kršćanin, koji se svojom vanjštinom pretvara u 
Krista. : 
2. »Bratskom ljubavlju ljubite jedan 
drugoga. S poštovanjem jedan drugoga pretječite. U skrbi 
ne budite lijeni, revnujte duhovno, služite Gospodinu. Ra- 
dujte se u nadi (u budući život), u nevolji budite strpljivi, u 
molitvi postojani. Pomažite svetima (kršćanima) u potreba- 
ma. Blagosivajte one, koji vas progone, blagosivajte, a ne- 
mojte proklinjati. Radujte se s onima, koji se raduju, a pla- 
čite s onima, koji plaču. Jednako mislite među sobom. Ne te- 
žite za visokim stvarima, nego se zadovoljite neznatnima.« 
To bi bio čovjek, koji je i svojom nutrinjom pretvoren i 
posvećen u Kristu. 


Baur, Rasvijetli se! I. 15 

3. Potpuni kršćani u vanjskom životu, potpuni kršćani u 
nutarnjem životu, u djelima i u mislima prema Bogu, prema 
sebi, prema bližnjemu, to je plod sudjelovanja kod svete Mi- 
se, žrtvovanja i prikazivanja samoga sebe! Krist u nama, a 
mi u Kristu! 


I to ne samo u crkvi ili u tihoj sobici. Kršćanin treba da 
pođe u svijet i život, da i svijet i život prožme Kristovim 
Duhom. U životu i svijetu treba da se odrazuje Krist. Na 
kršćaninu se mora opaziti, da cijeni blago, vrednote, brige i 
interese svoje okoline, da se veseli prirodi, kulturi i napretku, 
ali da ujedno ima nešto u sebi, po čemu nikada ne će biti sli- 
čan svijetu. On je kod posla, u uredu, u tvornici.i u radio- 
nici dalekovidniji, pravedniji, spokojniji nego li njegovi ne- 
kršćanski drugovi. On ne prima sve pod gotov groš, nego sve 
sam prosuđuje i vodi računa i s drugim činjenicama i vred- 
notama, koje su nekršćanima nepoznate. Kad se želi prove- 
seliti, tad ne šalje Boga na dopust, nego poput mladenaca u 
Kani poziva Gospodina, da posveti njegovu radost. On je sli- 
čan Kristu, on je drugi Krist: životom po vjeri, nadom u vje- 
čni život i svetom ljubavlju! 


Pravo kršćanstvo stvara i prima sve ono što je u čovje- 
ku istinito dobro i plemenito: istinitost prema samom sebi, 
ozbiljnost, poštivanje, ćudoredno dostojanstvo i čestitost, 
vjernost, odvažnost, hrabrost, samostalnost i dužnost odgo- 
vornosti. To su one prečesto zaboravljene kreposti. 


Molitva. 


Bože, koji si divno sazdao dostojanstvo čovječjega bića 
i još ga divnije obnovio, daj, da se i mi otajstvom ove vode 
i vina združimo s Božanstvom onoga, koji se udostojao biti 
dionikom našega čovječanstva, Isus Krist, Sin tvoj, Gospodin 
naš. Amen. (Molitva, kad se voda lijeva u vino). 

Subota iza druge nedjelje po Bogojavljenju. 


Bogojavljenje ljubavi. 

Čudesna pretvorba u Kani bila je epifanija, ukazanje 
čudotvorne moći Spasiteljeve, ali ujedno i bogojavljenje lju- 
bavi božanskog Spasitelja prema ljudima. 

1. Gospodin je bio na svadbi priprostih ljudi 
iz puka. Htio je da počasti, razveseli i usreći mladence. Ta 
on rado boravi među priprostima. I dogodilo se — u Palestini 
je svadba trajala nekoliko dana — da je mladencima nestalo 
vina. Gospodin im je u neprilici pomogao poznatim čudom. 
To je čudo niklo u ljubavi i njegovoj nutarnjoj samilosti pre- 
ma mladencima, niklo je iz želje da svuda pomogne. Sveto 
Pismo kaže da je prolazio zemljom »tvoreći dobro« (Dj. ap. 
10,38). Ta on je utjelovljeno milosrđe Božje, i ljubav, koja je 
sišla na zemlju. Ljubav, koja se nije ograničila na maleni 
krug svojih vjernih; ljubav, koja je prostrana kao što je pro- 
stran zemaljski krug; ljubav koja suosjeća, koja sučuvstvuje, 
koja trpi i koja se raduje. > 

2. »Ovo je moja zapovijed, da se ljubite 
među sobom, kao što sam ja ljubio vas« (Iv. 15,12). Ka- 
ko nas je ljubio? U jaslicama, na maslinskoj gori, u svetohra- 
ništu, u svetoj pričesti? On je »ljubio svoje do konca« (Iv. 
13, 1), žrtvovavši za nas svoju čast, svoju slobodu, posljednju 
kapljicu svoje krvi, svoj život. Ovako je ljubio nas ljude, koji 
smo ga toliko vrijeđali i zaboravljali! »Oče, oprosti im« (Lu- 
ka 23,24). I mi moramo ljubiti onako, kako je on nas ljubio. 
Ljubav prema bližnjemu je oznaka njegovih pravih učenika 
(Iv. 13,35). Za vremenite stvari nije se mnogo brinuo, ali nas 
je zato obvezao za »novu zapovijed«. I ja moram biti epifa- 
nija i odraz njegove ljubavi prema bližnjemu, žrtvovati se za 
svoga subrata u Kristu kao i on, opraštati kao i on, podno- 
siti kao i on, revnujući za duševni spas svoga bližnjega, mo- 
litvom i žrtvom otvarati mu nebo, kako je i on to činio. Mo- 
ram biti živa slika, kopija Spasiteljevog ljubeznog Srca! 
»Ovo je moja zapovijed!« 

15% 

3. O toj epifaniji (očitovanju) ljubavi, govori poslanica 
tako silno. »Ljubite jedan drugoga bratskom ljubavlju! Bla- 
gosivajte one, koji vas progone. Jednako mislite među so- 
bom.« Pravi se kršćanski život očituje u ljubavi, koja je str- 
pljiva i revna, koja podnosi, oprašta i služi; u ljubavi i pre- 
ma neprijateljima i klevetnicima. »Novu zapovijed vam da- 
jem« (Iv. 13,34): vama, novoj i na meni zasnovanoj zajednici, 
prožetoj mojim Duhom i mojom snagom. 


»Communicantes!« U zajednici, u potpunoj slozi i me- 
đusobnoj uzajamnosti pristupimo k oltaru. Na čelu Krist, naš 
veliki svećenik, naša glava: a s njime cjelokupna Božja obi- 
telj na nebu i na zemlji, svi jednog srca i jedne duše. 
Svi u istoj vjeri i s istom željom da se poklonimo, da se za- 
hvalimo, da častimo, da se u žrtvi prikažemo, da zadovolji- 
mo, da molimo za svijetlo milosti. Nitko ne može žrtvovati 


sam sebe, odijeljen od zajednice, nitko, tko se ne slaže s bra- 


ćom, nitko tko mrzi na brata. Samo oko Krista u ljubavi sa- 
kupljena zajednica može da sudjeluje u žrtvi svete Mise i da 
bude dionica plodova svete Mise. »Ljubav nada sve« (Kol. 
3,14), iz »čista srca i dobre savjesti i vjere bez pretvaranja« 
(1. Tim. 1,3). 


»Vatrenim duhom.« U svijetu ima danas mnogo žara i 
ognja: žar mržnje, oganj strasti, žar putene ljubavi. Nama 
kršćanima dovikuje Crkva: »Vatrenim duhom!« Goreći ne- 
beskim ognjem! Raspaljeni ognjem Duha Svetoga! U ovom 
ognju ljubavi, koji uništava i koji je sam Duh Sveti zapalio 
u našim srcima, »služit ćemo Gospodinu, radovat ćemo se u 
nadi, bit ćemo strpljivi u nevolji, postojani u molitvi, pomoći 
ćemo u potrebama svoga bližnjega, blagoslivat ćemo one, koji 
nas progone, radovat ćemo se s radosnim, i plakat ćemo s 
onima, koji plaču.« To je plod svete žrtve i svadbene gozbe 
svete pričesti! Kršćanin raspaljen Kristovim Duhom odraz 
je Gospodinov! Budimo revni u svemu što se odnosi na Bo- 
ga, na Crkvu i na duše! 

Molitva. 

Molimo, Gospodine, pretječi nas uvijek i svagdje nebe- 
skom svjetlošću, da čistim okom gledamo tajnu, koje si htio 
da budemo dionici i da je primamo dostojnim poštivanjem. 
Po Kristu Gospodinu našem. Amen. : 


Sveta Misa treće nedjelje 
po Bogojavljenju. ' 


1. »Gospodin kraljuje!« Klanjajući se približuju se anđeli 
njegovom slavnom prijestolju. Zemlja stoji podaleko. Ali i 
ona je čula za Kristovo kraljevsko dostojanstvo: na Bogo- 
javljenje se ukazao svojoj Crkvi kao Kralj i Gospodin. Zato 
je obuzela Crkvu radost i njezine kćeri kliču (ulaz). Crkva 
dolazi, da se u svetoj žrtvi svom dušom posveti Kralju. Uzvi- 
šeni Kralju neba i zemlje, smiluj se nama! (Kyrie), »obazri se 
milostivo na našu nemoć i pruži desnicu veličanstva svoga, 
da nas zaštitiš« (molitva). Dobro je, da on vlada nad nama, 
i da u nama učvrsti svoje kraljevstvo. Ta u nama ima toliko 
Pokrajina i gradova, koji još nisu njemu podložni. Poslanica 
spominje samo neka neotkupljena područja: »umišljenost, 
želja za osvetom, ljudski obzir, nepodnosljivost« i t. d. »Oba- 
zri se milostivo na našu nemoć!i« Mi se ne možemo od nje 
osloboditi. Samo Kristova milost i njegovo gospodstvo nad 
nama može nas spasiti od nas samih. Zato neka on kraljuje 
u nama, kako u zajednici svete Crkve tako i u pojedincima. 
»Gospodin je sagradio Sion (Crkvu, kraljevstvo svoje milo- 
sti u Crkvi, u kršćanskoj duši), i pokazao se u slavi svojoj« 
(na stepenicama) time, što je našu neurednu narav podložio 
svojemu žezlu, izliječio je i oživio. »Pruži desnicu veličan- 
stva svojega, da nas zaštitiš.« Te riječi crkvene molitve lijepo 
ilustrira evanđelje: »Gospodine, ako hoćeš možeš me iscije- 
liti«, rekao je gubavi bolesnik. On je gospodar i nad tjele- 
snim bolestima. Gospodin je htio — i gubavi se očistio. Ni- 
jesmo li mi sami taj bolesnik iz evanđelja? Krist ima vlast 
da iscijeljuje, saziđuje, oživljava! Tako je poganski oficir do- 
šao k Isusu i zamolio ga, da iscijeli njegovog na smrt bole- 
snog slugu. I Spasitelj je pokazao svoju moć i povratio mu 
život, a da ga nije ni dotaknuo. Doista »Gospodin je Kralj«. 
»Desnica Gospodnja pokaza moć: ne ću umrijeti, nego živje- 
ti« (prikazanje). 

2. Na prikazanje polazimo k oltaru, t. j. Kristu ususret. 
Predugo smo se vucarili i potezali sa svojim bolestima i ra- 
nama. Sada je vrijeme da prekinemo s dosadanjim životom, 
treba da živimo novim, zdravim, ćudorednim životom. Zato 
idemo Kristu ususret. »Pruži desnicu veličanstva svojega, da 
nas zaštitiš.« »Kraljuj i nad nama«; nad našim duhovnim i 
tjelesnim životom, nad duhom i voljom, nad maštom, i vanj- 
skim osjetilima! Sve položimo na patenu kao žrtveni dar. 
Doskora će on doći, da sjedini naš dar sa svojim presvetim 
žrtvenim darom, koji je on sam. Tako će nas osloboditi od 
naše bolesti i nemoći. »Desnica me Gospodnja uzvisi.« U za- 
jedničkoj žrtvi sv. Mise usko nas je povezao sa sobom i sje- 
dinio naše molitve, poslove i trpljenje sa svojim. »Ne živim 
više ja, nego živi u meni Krist« (Gal. 2,20). Svoje gospodstvo 
u nama zapečaćuje svetom pričešću. U svetoj pričesti dolazi 
u bijedni stan naše duše. On želi da u njoj kraljuje, da je 
hrani svojim tijelom i krvlju, da je pretvori u sebe i da du- 
ša iz njega živi. »Svi su se divili milosnim riječima, koje su 
izlazile iz njegovih ustiju« (pričesna), božanskoj sili, koju 
proizvađa u duši euharistija. »Dođi kraljevstvo tvoje.« 


Treća nedjelja po Bogojavljenju. 


Desnica Gospodnja. 


»Gospodin sagradi Sion (Crkvu): i javi se ondje u slavi 
svojoj« (na stepenicama). Još uvijek slavimo bogojavljenje, 
t. j. objavljenje slave Kristove kao Kralja u svojoj svetoj 
Crkvi. U njoj nam se ukazao i još se uvijek ukazuje, da me- 
đu nama osnuje kraljevstvo svoje milosrdne i djelotvorne 
ljubavi. »Gospodin kraljuje, neka klikće zemlja« (Crkva, 
moja duša). 

1. »Gospodin sagradi Sion i javi se u slavi svo- 
joj.« »Neka se klanjaju Gospodinu svi anđeli njegovi.« »Čuje 
i veseli se Sion«, Crkva, crkvena zajednica sakupljena oko 
oltara. Ona se tiska do Gospodina, koji se u svetoj Misi ob- 

javljuje, da mu se pokloni. U prvom redu dubokom vjerom 
rimskoga časnika u evanđelju: »Gospodine, reci samo riječ i 
ozdravit će sluga moj!« »Zaista vam kažem, da tolike vjere 
nijesam našao u Izraelu.« Zatim mu se Crkva klanja s po- 
uzdanjem bolesnoga gubavća iz evanđelja: »Gospodine, ako 
hoćeš, možeš me očistiti.« »Hoću, budi čist!« A mi ćemo mu 
se klanjati svojim čestitim životom. »Braćo, ne gradite se 
premudrima. Ne vraćajte nikomu zlo za zlo. Nastojte oko 
dobra ne samo pred Bogom, nego i svima ljudima. Koliko je 
do vas, ako je moguće, budite u miru sa svima ljudima. Pre- 
dragi, ne osvećujte se sami, nego ako je tvoj neprijatelj gla- 
dan, nahrani ga, ako je žedan, napoji ga. Ne daj, da te nad- 
vlada zlo (koje ti drugi nanose), nego zlo svladaj dobrim« 
(poslanica). 

2. Božanske li vlasti Kralja Krista u nje- 
govom kraljevstvu, u svetoj Crkvi, u pojedincima! Bog se 
spustio do najniže ljudske bijede, da pomogne, da iscijeli. »A 
Isus pruži ruku, dotače ga se i reče: Hoću, budi čist!« I od- 
mah se očisti od svoje gube. U gubavcu iz evanđelja prepo- 
znajemo sami sebe. Iz beskrajne ljubavi ispružio je jednoć 
Isus ruku, kad smo bili kršteni i progovorio: »Hoću, budi 
čist!« Milosrdne li vlasti, koja se u ljubavi i pomaganju oči- 
tuje! To je bogojavljenje Gospodinovo! Bog je ljubav! U Kri- 
stu je Božja ljubav postala čovjekom, da nas spasi, da nam 
pomogne, da nas iscijeli, da nas otkupi. Od nas ljudi tražio 
je samo vjeru jednoga rimskog časnika, prošnju i pouzdanje 
bijednoga gubavca: »Gospodine, ako hoćeš, možeš me oči- 
stiti!« 

3. »Desnica Gospodnja pokaza moć, desnica me Gospod- 
nja uzvisi: ne ću umrijeti, nego živjeti i kazivat ću djela Go- 
spodnja«: čudesa njegove moći i ljubavi, koju mi je iskazao 
na svetom krštenju i tako često u sakramentu svete pokore, 
koju će mi i danas iskazati u svetoj Misi i pričesti. »Ne ću 
propasti, nego živjeti« (prikazanje) po ljubavi i milosrđu bo- 
žanskoga Kralja Krista, koji se ukazao u svojoj svetoj Crkvi, 
koji u njoj živi i djeluje. »Mnogi, t. j. pogani, doći će s istoka 

i zapada i sjesti će za stol u kraljevstvu nebeskom s Abra- 
hamom, izakom i Jakovom (sveta euharistija, pričest): a si- 
novi će kraljevstva (izabrani narod, Izraelci) biti izbačeni u 
skrajnju tamu« (evanđelje). Od pogana, od nas »sazida Go- 
spodin Sion, Crkvu.« »Narodi (poganski) će štovati ime tvoje 
i svi kraljevi zemaljski slavu tvoju« (na stepenicama). Za- 
hvalimo se od sveg srca i divimo se njegovoj milosti i neza- 
služenoj ljubavi. Pokajmo se, što smo tako slabo upotreblja- 
vali njegovu milost i njegovu ljubav! 


Molitva. 
Svemogući, vječni Bože, obazri se milostivo na našu ne- 
moć i pruži desnicu veličanstva svojega, da nas zaštitiš. Po 
Kristu Gospodinu našem. Amen. 


Ponedjeljak iza treće nedjelje po Bogojavljenju. 


Vjera. 

»Zaista vam kažem, da tolike vjere nisam našao u Izrae- 
lu« (evanđelje). Izabrani je narod imao objavu, patrijarhe, 
Mojsijev zakon, proroke, Sveto Pismo, hram, žrtve i obrede, 
ali nije vjerovao u Isusa. A odmah pokraj nalazi se poganin, 
rimski časnik, koji živo vjeruje u Isusa. Nije ni potrebno, da 
dođeš u moju kuću, pa da tek onda izliječiš moga bolesnog 
slugu. Dovoljna je tvoja riječ, izrečena iz daljine; da ga izli- 
ječi: »Gospodine, reci samo riječ!« »Zaista, tolike vjere ni- 
sam našao u Izraelu!« 

1. Isus traži vjeru. Svoje božansko veličanstvo 
sakrio je velom ljudske naravi i htio je, da bude ovisan o 
majci, o naravi, o različitim životnim potrebama. On je pri- 
krio svoj božanski sjaj velom nemoći i trpljenja. Jedino vjera 
vidi u njemu slavu Božanstva. Zato Isus traži našu vjeru, 
potpunu vjeru! »Blago onima, koji ne vidješe, a vjerovaše« 
(Iv. 2029). Ovu vjeru nije našao kod svoga izabranoga naroda. 
Izrael je očekivao Mesiju, koji će ga osloboditi od teškog rim- 
skog gospodstva, koji će ga ojačati politički, nacionalno, koji 

će mu pribaviti zemaljska dobra i vremenito blagostanje. 
Narod je bio previše zauzet za vremenito, za zemaljsko, te je 
izgubio svaki smisao za ono, što uistinu može usrećiti ljude 
i narod i što ima trajnu vrijednost. Izgubio je smisao za vje- 
čno i božansko, To se dogodilo, premda su imali i proroke 
i Sveto Pismo! Tako se zbilo, da Izrael nije vjerovao u svoga 
Mesiju, štoviše da je od poganina Pilata zatražio njegovu 
smrt: »Raspni ga!l« Radi toga je bio izabrani narod zabačen, 
& pogani su stupili na njegovo mjesto! 

2. Rimski stotnik postao je pretstavnikom 
poganskog svijeta, kao što su o Bogojavljenju mu- 
draci bili pretstavnici istočnih naroda. Sa stotnikom dolazi- 
mo i mi Gospodinu s istom živom vjerom. »Ti si Krist Sin 
Boga živoga« (Mat. 16,16). Mi poznajemo i pristajemo uz Isu- 
sa, njegovu Crkvu, njezin nauk, zapovijedi i sakramente. To 
je Spasitelj predvidio u današnjem evanđelju: »Mnogi (po- 
ganski narodi) će doći s istoka i zapada i sjesti će za stol u 
nebeskom kraljevstvu s Abrahamom, Izakom i Jakovom.« 

3. Treba da se divimo vjeri rimskoga stotnika. On nije 
poznavao Sveto Pismo, ni proroke, ni divna djela, koja je 
Bog činio izraelskom narodu. A ipak je vjerovao u Isusa. On 
je vjerovao, da može izliječiti njegovog slugu iz daljine, sa- 
mo činom svoje volje. I kakvo je samo poštovanje imao pre- 
ma Gospodinu! On smatra da nije dostojan, da Isus dođe u 
njegovu kuću. Kako su se posve drugačije vladali Židovi! 
Oni su zatvarali svoje oči pred Gospodinovim čudesima. Oni 
su se vladali, kao da ne poznaju proročanstva Staroga Zavje- 
ta. To je otajstveno djelovanje milosti: »Koga ću pomilovati, 
pomilovati ću, i kome ću se smilovati, smilovat ću se« (Rim. 
5,15; 2. Mojs. 33,19). Prema tome, nastavlja apostol, »niti stoji 
do onoga, koji hoće niti do onoga koji trči, nego do Boga, 
koji se smiluje« (Rim. 9,16). Što smo dakle pozvani Kristu i 
njegovom bogatstvu i što vjerujemo, nije naša zasluga, nego 
jedino Božja milost i milosrđe. 

Kome daje Bog svoju milost? Malenima, poniznima! 
»Slavim te, Oče, Gospodine neba i zemlje, što si ovo (Isusove 








Utorak: Božanski graditelj. 235 


riječi, propovijedanje) sakrio od mudrih i razumnih, a obja- 
vio malenima« (Mat. 11,25). Mudraci, književnici izraelskoga 
naroda i pismoznanci, uzdali su se i ponosili se svojim zna- 
njem, pa im je Krist ostao sakriven. A ponizni i priprosti, 
koji se nisu mogli ponositi svojim ljudskim znanjem, koji su 
priprosto primali isusove riječi, onako, kakve jesu, njima 
su jasne i razumljive. »Da, Oče, jer tako je bila tvoja volja.« 
»Oholima se protivi Bog, a poniznima daje svoju milost« (1. 
Pet. 5,5). 


»Tko misli da stoji, neka gleda, da ne padne« (1. Kor. 
10,12). Što se dogodilo Izraelu, ne može li se dogoditi i na- 
ma? Nismo li i mi nevjerni prema milosti i njezinim poti- 
cajima? Zar se ne čuvamo slabo »malenih« grijeha i nevjer- 
nosti? Mi ne shvaćamo ozbiljno Krista. Svoje želje, svoju vo- 
lju često pretpostavljamo njegovim željama i njegovoj volji! 


»Ako li se neke od grana odlomiše i ti se, koji si divlja 
maslina (iz poganskog svijeta), pricijepio među njih, i postao 
si zajedničar korijena i masti od masline, ne hvali se protiv 
grana (protiv zabačenog, izraelskog naroda). Nevjerovanjem 
se odlomiše, a ti vjerom stojiš. Ne ponosi se, nego se boj, jer 
kad Bog nije prirodnih grana poštedio, ne će ni tebe pošte- 
djeti« (Rim. 11,17 sl). 

Molitva. 
Molimo te, Gospodine, dostoj se učiniti nas dostojnim, 


da primimo velike učinke tolikih tajna, kod kojih dopuštaš, 
da sudjelujemo. Po Kristu Gospodinu našem. Amen. 


Utorak iza treće nedjelje po Bogojavljenju. 


Božanski graditelj. 

»Gospodin sagradi Sion« (na stepenicama), svoje kraljev- 
stvo, svetu Crkvu; kraljevstvo po svome Duhu, kraljevstvo 
mira i ljubavi. To nam javlja poslanica treće nedjelje po Bo- 
gojavljenju. 


236 II. Božićno vrijeme: 3. nedjelja po Bogojavljenju. 


l. »Ne vraćajte nikome zlo za zlo!« Samo 
neotkupljen i svjetovan čovjek misliti će na osvetu. Za takvog 
čovjeka popuštanje, opraštanje, mirno primanje uvreda nije 
krepost, nego slabost! Njegova je lozinka: to ne smiješ nipo- 
što dopustiti! Oko za oko, zub za zub! »A ja vam kažem: da 
se ne opirete zlu. Nego ako te tko udari po tvom desnom 
obrazu, pruži mu i drugi« (Mat. 5,39). Krist nije ostao kod 
riječi. On je i svojim dobrim primjerom prednjačio. Tukli su 
ga, rugali mu se, popljuvali, nepravedno optužili i napokon 
osudili na smrt: a on je šutio! »A Isus je šutio«, govori evan- 
đelje tako značajno! One, koji su nanašali zlo, ispričava kod 
svoga Oca i za njih se moli: »Oče oprosti im, jer ne znaju 
što čine!« »Gospodin sagradi Sion!« On želi u kršćanima, u 
nama, osnovati svoje kraljevstvo. On želi u nama i dalje ži- 
vjeti svojim životom. Gospodine, »Dođi kraljevstvo tvoje!« 
Živi u nama, zavladaj u nama svojim Duhom i osjećajem, da 
uistinu budemo tvoje kraljevstvo, živa slika i odraz i: Moga 
mrki tvoje dobrote i tvoje ljubavi! 

2. >»Zlo nadvladaj dobrim!« To je Kristov Duh, 
to je pravo kršćanstvo i prava pobožnost! »Ako je tvoj ne- 
prijatelj gladan, nahrani ga.« Ta je osveta dopuštena: zlo, 
koje ti nanose, naplati dobrim, dobročinstvima, milosrđem! 
»Zlo nadvladaj dobrim!« »Dobro činite onima, koji vas mrze 
i molite se za one, koji vas progone« (Mat. 5,44). Kršćanin 
mora biti potpuno dobar! O svakome, koji mu zlo nanosi, tre- 
ba da misli dobro; on mu dobro želi i zlo vraća dobrim. To 
zahtijeva poslanica: to je Kristov Duh, to je duh, koji mora 
obuzeti i voditi kršćane, udove Krista, glave! 

3. »Gospodin gradi Sion«, svoje kraljevstvo, kad danas 
u svetoj Misi u svojoj Crkvi i u svetoj pričesti u našima du- 
šama bude slavio bogojavljenje. Težak je njegov posao. Gra- 
đa, koju upotrebljava kod gradnje, krhka je i neistesana, go- 
tovo neupotrebiva: naše srce i naš duh, pun je sebičnosti, 
oholosti i ogorčenosti; previše je osjetljiv i tijesan. Pun je 
zlobnih misli i krivog mišljenja. Samo kritiziramo i stavlja- 
mo neumjesne primjedbe. U svijetlu današnje poslanice opet 

upoznajemo svoju pravu sliku: kako nismo dobrohotni, kako 


ne ćemo da rado oprostimo i dobro činimo. Zato molimo iz 
sveg srca: »Dođi kraljevstvo tvoje!« Gospodine, posve nas 
obnovi. Načini naše srce po svojem presvetom Srcu! 

.»Zlo nadvladaj dobrim«, iskrenošću i dobrotom. Dobrota 
je cvijet, kruna i plod ljubavi, najsavršenija oznaka kršćan- 
ske ličnosti, ona je potpuno nasljedovanje Kristovo. »Obucite 
se kao izabranici Božji. u srdačno milosrđe, dobrotu, poni- 
znost, krotkost i strpljivost« (Kol. 13,12). Dobrota neka se 
odrazuje iz naših riječi i djela. Dobrota neka bude plod živo- 
ta s Crkvom i osobiti plod sudjelovanja kod svete Mise! 

Sveta je Misa zajednička žrtva. Kod žrtve svete Mise 
možemo samo onda plodonosno sudjelovati, ako nastojimo da 
s braćom u Kristu sačinjavamo jedno srce i jednu du- 
šu. »Communicantes«. Stojeći u zajednici, ne toliko po tijelu, 
okupljeni oko jednog oltara, nego mnogo više po duši, po 
duhu i po srcu. »Kruh naš svagdanji daj nam danas. Otpusti 
nam dugove naše, kako i mi otpuštamo dužnicima našim. I 
ne uvedi nas u napast.« Ovako moli pravi kršćanin! 


Molitva. 
Molimo te, Gospodine, dostoj se učiniti nas dostojnima, 
da primimo velike učinke tolikih tajna, kod kojih dopuštaš 
da sudjelujemo. Po Kristu Gospodinu našem. Amen. 


Srijeda iza treće nedjelje po Bogojavljenju. 


Životna zajednica s Bogom. 

»Gospodin gradi Sion i javlja se u svojoj slavi« (na ste- 
penicama). Stari Sion, Jeruzalem je pao. Novi se zida: Go- 
spodin ga saziđuje iz poganskih naroda. Kako? On ih ozdrav- 
lja, t. j. daje im »novi život« kao gubavcu i bolesnom slugi 
u današnjem evanđelju. »Ja ću živjeti i kazivati djela Go- 
spodnja« (prikazanje). 

1. Novi je život sudjelovanje ili dioništvo u 
božanskom životu. Novi život, koji smo primili po Kri- 

stu u njegovoj Crkvi, ne sastoji se možda samo u tome, što 
se sada klanjamo Kristu kao Bogu-čovjeku i Otkupitelju; još 
manje u tome, što ga častimo kao čovjeka, koji je čovje- 
čanstvo otkupio propovijedanjem novog ćudoređa, pokazao 
mu nove putove vjerskoga života i dao primjer kreposna ži- 
vota. Novi se život sastoji u tome, što smo po Kristu postali 
dionici Božjega života. »Vidite, kakvu nam je ljubav dao 
Otac, da se djeca Božja zovemo i jesmo« (1. Iv. 3,1). »Po tom 
su nam darovana dragocjena i najveća obećanja, da po nji- 
ma budete pričesnici božanske naravi, ako utečete od pogub- 
ne požude ovoga svijeta« (2. Pet. 1,4). 

2. Novi je život životna zajednica s Bo- 
gom. »Tko mene ljubi, držat će moju riječ i ljubit će ga moj 
Otac; k njemu ćemo doći i nastanit ćemo se kod njega« (Iv. 
14,23). Otac i Sin i Duh Sveti stupaju u jednu trajnu milosnu 
zajednicu s dušom. Mi osjećamo i znamo, da smo u jedinstvu 
s Bogom, da smo djeca, izabranici i Božji ljubimci. Mi živi- 
mo samo za njega i ljubimo samo njega, jer je vrijedan sva- 
ke ljubavi. S njime se razgovaramo kao djeca s Ocem. A on 
prosvijetljuje naš duh svojim prosvjetljenjima i volju hrani 
čudesnom snagom. Jedamput nas napunja neizrecivom sla- 
tkoćom, a zatim nas opet kuša duhovnom suhoćom i osam- 
ljenosti. On je zato ipak uz nas. On sigurnom rukom uprav- 
lja lađicu naše duše kroz sve magle i oluje poput vještog 
kormilara, koji se pouzdaje u sebe. 

3. »Gospodin saziđuje Sion« t. j. Crkvu, novo čovječan- 
stvo, kad ih napunja i obuzima svojim božanskim životom. 
Taj se život rađa u samom Bogu, a nama ga daje samo Krist 
i nitko drugi. U njem je izvor božanskog života. Otac mu je 
dao vlast nad svakim tijelom, da svakome, koji je njemu po- 
vjeren, dade vječni život. 

»Koji jede od ovoga kruha, živjet će u vijeke« (Iv. 6,48). 
Novi život izvire iz Krista, a nama pritječe u žrtvi svete Mi- 
se, u presvetoj euharistiji i ostalim sakramentima. 

Budimo Kristu zato iskreno zahvalni. Ponavljajmo riječi 
iz bogoslužja: »Desnica Gospodnja pokaza moć, desnica me 

Gospodnja uzvisi, ne ću umrijeti, nego živjeti i kazivat ću 
djela Gospodnja« (prikazanje). 


Molitva. 


Svemogući, vječni Bože, obazri se milostivo na našu ne- 
moć i pruži desnicu veličanstva svojega, da nas zaštitiš. Po 
Kristu Gospodinu našem. Amen. 


Četvrtak iza treće nedjelje po Bogojavljenju. 
Budi čist. 

»Kad je Isus sišao s gore, išlo je za njim mnogo na- 
roda. I dođe gubavac koji mu se klanjao i reče: »Gospodi- 
ne, ako hoćeš možeš me očistitil« A Isus pruži ruku, dotače 
ga se i reče: »Hoću, budi čist« (evanđelje). U tom se doga- 
đaju očitovala dobrota i vlast Gospodinova nad bolestima. 


1. >»>Gospodine, ako hoćeš možeš me oči- 
stiti« Guba čini nečistim i nagrđuje bolesnika. Naučite- 
lji duhovnog života vide u njoj zornu sliku one strašne opa- 
čine, koja više nego ikoja druga zarazuje, nagrđuje i poni- 
zuje ne samo dušu nego i tijelo. Duboko u nama uvriježena 
je jedna silna, ludosti slična strast, ružan životinjski nagon, 
koji nas potiče na nečisti grijeh. To je vatra, koja ne izjeda 
samo vlastitu dušu, već želi da uništi i druge. Kako ta strast 
škodi onome, koji joj popušta, kako ga unesrećuje, kako mu 
sve.oduzima! Ako tko želi da se u njemu nastani kraljev- 
stvo Božje, onda je prvi zahtjev da bude čist. »Gospodine,. 
ako hoćeš, možeš me očistiti.« »Hoću, budi čist.« Isus hoće, 
da budemo čisti, da budemo slobodni od grijeha nečistoće u 
mislima, željama, htijenju i djelima. Drukčije i ne može bi- 
ti, jer smo po svetom krstu ucijepljeni na njega! Mi smo 
loze na njemu, čokotu, udovi Krista, glave, koji živimo 
njegovim životom. I tijelo pripada Kristu, i zato podložno 
Kristu, našoj glavi. Kao živi ud Kristov ne smije se podati 
djelima pohote i strasti. Istina, mi se moramo i dalje krvavo 

boriti, ali na našoj je strani jaki, čisti Krist. »Hoću, očisti 
se!« Ja ću ti dati snage i milosti, da budeš čist! 

2. »Blago onima, koji su čista srca« (Mat. 
5,6). Gospodin traži od nas više nego to da se čuvamo gri- 
jeha nečistoće. On zahtijeva potpunu čistoću srca. On zahti- 
jeva da ne budemo privezani ni uz koji grijeh, ma kako se 
on zvao. Zahtijeva da svojevoljno i promišljeno ne učinimo 
ni najmanji grijeh, da se s grijehom nikako ne pomirimo, 
već da ga istjeramo iz najtamnijeg kutića svojega srca. Či- 
stoća srca traži od nas, da svijesno i odlučno pođemo uskim 
putem, koji vodi u život. Da budemo spremni poći kroz 
oganj trpljenja i kušnja, jer nas Bog na taj način čisti od 
svih neurednih sklonosti i želja. Čistoća srca traži od nas, 
da učinimo sve, kako bi se oslobodili silne putenosti, sebi- 
čnosti, oholosti i umišljenosti, da tako poput jasnog ogle- 
dala odrazujemo u sebi Božju ljepotu. Potpuna čistoća srca 
stiče se pomoću Božjom neprekidnim žrtvama, ozbiljnim nu- 
tarnjim i vanjskim mrtvenjem. »Blago onima, koji su čista 
srca.« Blago onima, koji se ozbiljno mrtve, koji se tako iz- 


nad svega vremenitog i prolaznoga sve savršenije uzdižu k 


Bogu. i 

3. »Gospodine, ako hoćeš, možeš me očistiti.« »Gospodin 
će opet sazidati Sion (kršćansku dušu). I ondje će se javiti 
u svojoj slavi« (na stepenicama). On ljubi čistoću. On želi 
da u nama kršćanima i dalje živi svojim životom. On živo 
nastoji i želi, da mi, udovi, budemo slični njemu, glavi, da 
u svojem životu odrazujemo čistoću njegova bića. »Vi ste 
svijetlo u Gospodinu. Kao djeca svijetla živite« (Efež. 5,8). 
Vruće se pomolimo za sebe i za svoju braću po Kristu: »Go- 
spodine, ako hoćeš, možeš me očistiti.« Učini, da budemo 
čisti. 

Nas ljude može jedino da zadovolji blaženi život na 
Božjim grudima i blaženo uživanje i ljubav Božja u zajed- 
nici sa svetima i blaženima na nebu. Mi treba da budemo 
kao jedna posuda, u koju će se izliti božanski život, božan- 
ska čistoća i svetosi, a slava će ju Božja ispuniti do vrha. 

Da, mi ćemo biti jednom uronjeni u slavu Božju. Ona će nas 
tako obuzeti, da ćemo na sebi odražavati sjaj i ljepotu či- 
stoće Božje. To će biti radost i užitak za samoga Boga i ci- 
jelo nebo. Kako bi dakle mogao Bog, da nešto nečisto trpi u 
svojoj blizini? Zato traži potpunu čistoću! Tko se želi pri- 
bližiti Bogu, taj mora biti čist, mora biti sličan Bogu. Božja 
blizina i sličnost Bogu stoje u tijesnoj vezi. 

Danas ćemo poći na svetu Misu s velikom prošnjom ne- 
voljnog gubavca: »Gospodine, ako hoćeš, možeš me očistiti.« 
On dolazi u svetoj Misi, da nas prožme svojim čistim bićem. 
U svetoj će pričesti dotaknuti naše tijelo svojim preobraže- 
nim tijelom, našu dušu svojom dušom govoreći: »Hoću, budi 
čist!« Tako treba da molimo i da se pouzdajemo. »Desnica 
Gospodnja pokaza moć, desnica me Gospodnja uzvisi, ne ću 
umrijeti, nego živjeti i kazivat ću djela Gospodnja« (pri- 
kazanje). 

Molitva. 

Svemogući, vječni Bože, obazri se milostivo na našu 
nemoć i pruži desnicu veličanstva svojega, da nas zaštitiš. 

Molimo te, Gospodine, dostoj se učiniti nas dostojnim 
da primimo. velike učinke tolikih tajna (euharistije), kod 
kojih dopuštaš da sudjelujemo. Po Kristu Gospodinu našem. 
Amen. : 


Petak iza treće nedjelje po Bogojavljenju. 


Čistim srcem. 


I danas ćemo promotriti evanđeoske riječi o izlječenju 
gubavca. Prisustvovat ćemo svetoj Misi i pripraviti se, da 
primimo svetu pričest. Najsvetija nam je dužnost, da čisti 
pristupimo. »Hoću, budi čist!« 

l.»Tko će uzaći na goru Gospodnju, ili tko 
će stati na svetom mjestu njegovu (u hramu)? U koga su 
nevine ruke i čisto srce. Koji ne provodi život svoj tašto 

(koji ne misli, ne čini zlo) i ne kune se lažno bližnjemu svo- 
me. On će primiti blagoslov od Gospodina i milosrđe od 
Boga Spasitelja svoga« (Ps. 23, 3 i 4). Ako je to vrijedilo već 
za stupanje u Jeruzalemski hram, koliko više vrijedi za su- 
djelovanje kod svete euharistijske žrtve i za primanje sve- 
te pričesti? Koliko ćemo biti dionici učinaka svete Mise i 
svete pričesti, to zavisi o stepenu naše duševne čistoće. Ni- 
kad nismo dosta čisti, kad polazimo k oltaru ili kad pristu- 
pamo k stolu Gospodnjemu. Uvijek je na nama dosta kri- 
vih navika, pogrešaka i neurednih sklonosti. Još uvijek živi 
u nama samoljublje, ta neprijateljica čiste ljubavi prema 
Bogu i bližnjemu. Još uvijek posve ljudski mislimo. Vlastita 
korist još je uvijek glavni motiv našega htijenja i djelova- 
nja. Kod posla i rada još se uvijek zaustavljamo kod sebe, 
mislimo na užitak, na zadovoljštinu na radost, na svoju ko- 
rist, na svoju čast: uvijek smo najprije mi, a tek onda Bog 
i Krist, naš Gospodin! Već nam je postalo navikom, da se 
ne čuvamo neurednosti, nečistoće i kaljanja duše ni onda, 
kad se ne radi samo o lakom grijehu. Zar se onda čudimo, 
što ne crpimo potpune koristi od sudjelovanja kod svete 
Mise i primanja svete pričesti? »Gospodine, ako hoćeš, mo- 
žeš me očistiti.« Ovako ga molimo danas, kad bude u svetoj 
žrtvi došao na oltar, da nam udijeli milost potpune čisto- 
će. »Srce čisto stvori u meni, Bože, i duh pravi obnovi u 
meni« (Ps. 50,12). 

2. »U koga su nevine ruke i čisto srce.« 
Koji dnevno ili skoro dnevno primaju svetu pričest, moraju 
se odlikovati osobitom čistoćom. Uvijek je nešto veliko i 
sveto primati neki sakramenat. Od sakramenta tijela i krvi 
Gospodnje, od svete pričesti nema uzvišenijeg sakramenta. 
Sveta je euharistija najkorisnije i najvažnije sredstvo mi- 
losti i posvećenja. »Dobro pripravljena duša prima u jed- 
noj svetoj pričesti neisporedivo više revnosti, nego svi sve- 
ti zajedno u svim svojim viđenjima i objavama« (Lalle- 
mant). Ali zato mora biti duša pripravna, velika i široka. 
Da često i dnevno smijemo primati svetu pričest, traži Cr- 

kva, da smo u stanju posvetne milosti pristupajući s pra- 
vom nakanom. Ako pristupamo svetoj pričesti samo iz na- 
vike ili taštine ili iz ljudskog obzira ili iz bilo kojega ljud- 
skog razloga, ne pristupamo. s pravom nakanom. Pravu na- 
kanu imamo kad idemo na pričest, da se što više sjedinimo 
s Bogom i da se sve više oslobodimo svojih slaboća i po- > 
grešaka. Pravu nakanu imamo i onda, makar da se još ni- 
smo potpuno oslobodili svih lakih grijeha. Međutim, ako 
dobro primamo svetu pričest, s vremenom ćemo se oslobo- 
diti promišljenih lakih grijeha. Ako neprestano padamo u 
iste promišljene lake grijehe i nevjere, sveta pričest ne će 
donijeti željenog ploda. Učitelji duhovnog života vele, da u 
tom slučaju nema prave nakane i čistoće duše, koja je po- 
trebna kod onoga, koji često prima svetu pričest. 

3. Iskreno se ispitajmo, da li uvijek s potrebnom čisto- 
ćom srca dolazimo na službu Božju i pristupamo k svetoj 
pričesti. O duševnoj čistoći ovisi i korist svete Mise i svete 
pričesti. »Po njihovim plodovima poznat ćete ih« (Mat. 7,15). 

Mjerilo našeg prosuđivanja, mišljenja i govora obično 
je vlastita korist. Ljude, dogođaje, stvari ljubimo ili prezi- 
remo prema većem ili manjem zadovoljstvu, koje otud pro- 
izlazi: 

Ljudska korist također je mjerilo naših sklonosti i že- 
ija. Upravo instinktivno osjećamo, što nam je kod ljudi i u 
stvarima ugodno ili manje ugodno, što nam se dopada, ili 
ne dopada, i prema tome tražimo ili izbjegavamo ljude, po- 
slove i dužnosti. Znak je to, da u svojoj nutrini nismo čisti! 

Što zapravo tražimo u molitvi i primanju svete priče- 
sti? Utjehe! I to u tolikoj mjeri, da ovu ili onu vrst molitve 
pretpostavljamo drugoj, da smo u ovoj vježbi vjerniji, ne- 
go u drugoj. A zašto? Zar zato, što to Gospodin želi? Nipo- 
što! Mi tražimo sebe. Kad u svetoj pričesti i molitvi nađe- 
mo ono što smo tražili, onda smo sretni, onda čestitamo na 
uspjehu! Onda smo uvjereni, da je bilo sve u redu. A kad 

nastupi suhoća, onda napuštamo svoje vježbe, i mislimo da 
je sve izgubljeno. To je znak, da naša pobožnost nije čista, 
jer smo sebični i srce puno potajne oholosti. Zato se ne ču- 
dimo, što nam ni molitva ni primanje svete pričesti mnogo 
ne koristi! 

Ovako recimo Gospodinu: »Gospodine, ako hoćeš, mo- 
žeš me očistiti« Ja ne mogu. »Pruži desnicu veličanstva 
svojega« i dotakni se mene, kao što si taknuo gubavca, i 
reci i meni svoju svemoćnu riječ: »Hoću, budi čist!« »De- 
snica Gospodnja pokaza moć« (prikazanje). 


Molitva. 
Svemogući, vječni Bože, obazri se na našu nemoć i pru- 
ži desnicu veličanstva svojega, da nas zaštitiš. Po Kristu Go- 
spodinu našem. Amen. 


Subota iza treće nedjelje po Bogojavljenju. 


»Gospodine, nisam dostojan« 

Još uvijek s udivljenjem promatramo rimskoga časni- 
ka, koji razlaže Gospodinu o teškoj bolesti svojega sluge. 
Spasitelj se pokazao spremnim da mu pomogne, zato je re- 
kao: »Ja ću doći i izliječiti ga.« Stotnik svladan Spasitelje- 
vom spremnošću i ljubavi, mislio je, da nije dostojan mi- 
losti, pa mu je odgovorio: »Gospodine, nisam dostojan, da 
uđeš pod moj krov; nego samo reci riječ i ozdravit će moj 
sluga:« U bogoslužju se ponavljaju ove ponizne riječi, kad- 
god se dijeli sveta pričest. 

l. »Gospođine, nisam dostojan« Kad je Go- 
spodin htio da sebi pripravi dostojan stan, uklonio je prije 
svega svaki grijeh. Jedina, koja bi bila dostojna da ga pri- 
mi, bila je Bezgrešna, koja je bila osobitom milošću očuva- 
na .od svake ljage istočnoga grijeha. Uz milost bezgrešnog 
Začeća primila je i obilje svake druge milosti i kreposti. I 
tako je bila u milosti učvršćena, da se u svome životu nije 
nikada ni u najmanjoj stvari iznevjerila, da nije nikada ni 

pomislila neurednu misao, niti je ikad učinila kakvo ne- 
smotreno djelo, niti je ikad izgovorila kakvu nepromišljenu, 
krivu ili nesavršenu riječ. Ona je i u svojem htijenju i mi- 
slima bila posve savršena. Marijinu čistoću i neokaljanost. 
jedva možemo dokučiti. Tolika je čistoća trebala da resi onu, 
koja «je bila izabrana, da pruži Bogu dostojan stan. Kako ju. 
je čuvao u njezinom djetinjstvu, u godinama koje je pro- 
vela u Jeruzalemskom hramu i nazaretskom svetištu! Marija 
je bila dostojna da primi Gospodina! A i mi očekujemo i 
pozdravljamo u svetoj pričesti istoga Gospodina i Spasite- 
lja! On doduše ne dolazi k nama s tom nakanom, da se utje- 
lovi, ali još uvijek dolazi isti, neizmjerno sveti Gospodin Bog. 
On zaslužuje, da stan, Koji mu nuđamo, bude jednako čist i 
lijep, da bude svetište njega dostojno. A kako smo još da- 
leko od čistoće i svetosti nazaretske Djevice! S punim pra- 
vom moramo priznati: »Gospodine, nisam dostojan, da uđeš. 
pod krov moj.« Nismo posve čisti u mislima, htijenju i osje- 
ćanju; nevjerni smo i tako malo imade pravoga i istinskoga 
dobra, koje se bez daljnjeg može Bogu svidjeti. Kako su če- 
sto puta naše misli ružne i kako nagrđuju našu nutrinu! . 
Kako smo nedostojni, ako se usporedimo sa čistoćom i sve- 
tošću onoga, koga primamo kao gosta u svoju dušu. Kad bi- 
smo htjeli već jednom o tom ozbiljno razmišljati! 

2. »Ali samo reci riječ i ozdravit će mo- 
ja duša! Svijesni svoje nevrijednosti podignimo k nje- 
mu svoje oči. Vjerujmo u njegovu ljubav! Uzdajmo se u 
njegovu moć i dobrotu. »Smiluj mi se, Bože, po velikom 
milosrđu svojem. I po prevelikoj dobroti svojoj, uništi kri- 
vicu moju. Posve me operi od krivice moje i od grijeha mo- 
jega očisti mene« (Ps. 50,3). Pripravljajući se na dolazak bo- 
žanskoga gosta ponizno i skrušeno priznajemo u »ispovije- 
dam se« svoju krivnju: moj. grijeh, moj preveliki grijeh. Za- 
tim se utječemo nebeskoj majci Mariji, apostolskim prva- 
cima sv. Petru i Pavlu, slavnoj nebeskoj Crkvi, da se za- 
uzme za nas i isprosi nam oproštenje grijeha. Mi molimo i 
svećenika, zamjenika Crkve na zemlji, da nas zagovara kod 

Boga. Crkva nas sa svoje strane uvjerava, da je Bog opro- 
stio, otpustio i odriješio nas od naših grijeha i prestupaka. 
Na prošnju Crkve na nebesima i Crkve na zemlji progovora 
Gospodin svoju riječ, a naša duša ozdravlja. »Tijelo Gospo- 
dina našega Isusa Krista čuvalo dušu tvoju za život vječni. 
Amen.« Tolika je njegova ljubav da nas sam pripravlja za 
svoj doček, kao što je nekad pripravio svoju djevičansku 
Majku. Što ga dostojnije budemo primili, tim će silnije biti 
djelovanje njegove milosti u našoj duši. Zato sam izgovara 
riječ oproštenja, riječ, koja dušu čini čistom, svijetlom i li- 
jepom, tako da se s radošću u nju navraća. 

3. »Gospodine, nisam dostojan.« Tim se više pouzdaje- 
mo u nj, kao i stotnik iz evanđelja. Kad je Isus čuo stotni- 
kove riječi, začudio se i rekao onima, koji su išli za njim: 
»Zaista vam kažem, da tolike vjere nisam našao u Izraelu.« 
Gospodin je nagradio stotnikovu vjeru i njegovo savršeno 
pouzdanje: »Idi, i neka ti bude kako si vjerovao. I u taj čas 
ozdravi sluga« (evanđelje). 

»Gospodine, nisam dostojan.« Potrebno je i korisno, da 
budemo svijesni svoje nevrijednosti, kad pristupamo k svetoj 
pričesti. Taj osjećaj vlastite nevrijednosti morao bi nas od- 
vratiti, kad ne bismo znali, da se on raduje dušama, koje 
samo u njemu traže svoje jedino veselje. 

Vjera i pouzdanje rimskoga stotnika najbolja je bliža 
priprava za svetu pričest; priprosta vjera, koja u ovom pre- 
svetom otajstvu gleda njega kao izvor svake milosti, kao 
puninu svakoga spasenja i svake sile, koja gleda njega, ka- 
ko dolazi, da nam dade sebe i sve svoje blago, kako dolazi, 
da u nama tvori čudesa svoje ljubavi. Zato više mislimo 
na njegovu silnu i obilnu ljubav nego na svoju nevrijednost. 
Ovo jednostavno vježbanje u vjeri uključuje u sebi sve dru- 
ge čine priprave. »S amo reci riječ i ozdravit će moja duša.« 


Molitva. 
Svemogući, vječni Bože, obazri se milostivo na našu 


nemoć i pruži desnicu veličanstva svojega, da nas zaštitiš. 


Po Kristu Gospodinu našem. Amen. 


Sveta Misa četvrte nedjelje 
po Bogojavljenju. 


1. Danas slavimo novo ukazanje »slave« utjelovljenoga 
Sina Božjega u buri na moru. Silni valovi bacali su lađicu 
amo tamo, kao da je bila bez kormilara. Svuda unaokolo bi- 
la je duboka tama. Učenici, vični buri i oluji, ovaj puta iz- 
gubiše svaku nadu. Samo bi ih jedan mogao spasiti — a taj 
spava. Isus se pričinio kao da se rijega ne tiče propast, ko- 
joj su svi išli u susret. Onda im nije drugo preostalo, nego. 
da pođu k onome, koji je spavao, da ga probude: »Gospodine, 
izbavi nas, pogibosmo!« I on je nato ustao. Istom je sada 
on ustao i očitovao svoju slavu, svoju neograničenu vlast. 
nad bijesnim prirodnim silama. Samo jedan znak njegove 
volje i nastađe velika tišina. A ljudi se čudili govoreći: »Tko: 
je ovaj, da ga slušaju i vjetrovi i more?« 

2. S tom slikom pred očima idemo danas u crkvu. Kao 
i prošle nedjelje, čujemo već kod ulaza: »Gospodin kralju- 
je.« Anđeli mu se klanjaju padajući ničice pred njim, a zem- 
lja sa strahopočitanjem diže k njemu svoj pogled. Crkva mu 
kliče, a njezina se djeca vesele (ulaz), jer će u svetoj Misi 
oćutjeti na sebi silnu moć njegove desnice, koja spasava. 
»Bože, ti znaš, da radi ljudske slaboće ne možemo odolije- 
vati tolikim pogiblima« (molitva). Mi, Crkva, mi smo ona 
lađica, nošena bijesnim valovima i kojoj prijeti propast, ako 
nas njegova ruka ne spasi i ne očuva. Ne ćemo moći pre- 
broditi more zemaljskoga života i sretno prispjeti k vje- 
čnim žalima, ako ne bude on s nama u lađici. A on se na- 
lazi u našoj lađici, doklegod ljubimo njega i doklegod se 
ljubimo međusobno: »Ljubite bližnjega svoga kao samoga 
sebe.« »Gdje su dvojica ili trojica sabrani u moje ime, on- 
dje sam ja među njima« (Mat. 18,20). Crkva bez ljubavi, bi- 
la bi crkva bez Krista. Biskupija, župa, redovnička zajedni- 
ca, koja nije vezana vezom ljubavi, ne izvršuje riječi da- 
našnje poslanice. Gdje su srca ljubavlju sjedinjena, ondje: 

je Krist. »Tu gradi Sion, svoje kraljevstvo, i javlja se u svo- 
joj slavi« (na stepenicama), kao i u lađici na bijesnim valo- 
vima Genezaretskog jezera. Ljubav je ona, koja privlači 
Spasitelja među svoje vjerne i koja ga ondje zadržava. On- 
dje je njegovo kraljevstvo, ondje on kraljuje i vlada, ne da 
koga. podjarmi, nego da spasi, da služi i dade život. »Go- 
spodin kraljuje, neka klikće zemlja« (Crkva, duša) (aleluja). 
»Gospodin kraljuje«, potvrđuje evanđelje. Sjetimo se samo 
onoga dana, kad se Gospodin uspravio u lađici svoje Crkve 
i zapovijedio neprijateljskim silama, da umuknu. »Vrata 
paklena ne će je nadvladati.« Sjetimo se zahvalno onih bla- 
goslovljenih časova, kad se Gospodin često podigao u krhkoj 
lađici naše duše i zapovjedio valovima i vjetru i »postala 
je velika tišina«. Onda smo na sebi iskusili Kristovu slavu: 
»Desnica me Gospodnja uzvisi« (prikazanje). 

3. S čvrstom vjerom u jaku Gospodinovu desnicu, koja 
nas izbavlja iz pogibli zemaljskoga života, pođimo na pri- 
kazanje. Na oltaru će se zasjati njegova slava, kad bude, 
iako sakriven pod prilikama kruha i vina i naoko kao bez 
Života i oćuta, počivao u lađici svoje Crkve, da joj bude 
vjerni drug i pratilac na njezinom putu. Tu na oltaru po- 
sjeduje Crkva njega, njegove zasluge, molitvu, zadovoljšti- 
nu, njegovo presveto Srce, njegov neizmjerno dragocjeni ži- 
vot, njegovu silu i moć. U svetoj pričesti silazi u lađicu na- 
šega života kao vjeran prijatelj, čuvar i kormilar. U čijem 
se srcu on nalazi, ondje ne može neprijatelj pobijediti. Ako 
on u srcu stanuje, može mu duša s pouzdanjem pristupiti. 
»Gospodine, izbavi nas!« I ne će se prevariti u nadi. Ali ne 
smijemo zaboraviti, da će ga duša samo toliko imati, koliko 
bude obdržavala veliku zapovijed: »Ljubite jedan drugoga!« 
»Koji ljubi bližnjega, ispunio je zakon!« 


Četvrta nedjelja po Bogojavljenju. 


»Ne ću umrijeti.« 
I danas slavimo opet Bogojavljenje, ukazanje Kristovo: 
Krist se ukazao u lađici, u svojoj Crkvi. On živi u njoj, on 

je upravlja i štiti i sigurnom rukom vodi kroz buru i valo- 
ve ovoga vremena k vječnim žalima. »Neka se klanjaju Bo- 
gu svi anđeli.« Raduj se, sveta Crkvo, jer je silni božanski 
Kralj uz tebe. »Bog je usred nje, ne će se pomaknuti« (Ps. 
45,6). 

1. Kad je Isus ušao u lađu, pošli su za njim: 
njegovi učenici (evanđelje). Lađica, u koju je Gospodin ušao, 
u bogoslužju označuje svetu Crkvu. »Gospodin će opet sa- 
zidati Sion, i ondje će se javiti u svojoj slavi« (na stepeni- 
cama), u Sionu, u svojoj Crkvi. Ona je »Kristovo tijelo«, 
prožeto Spasiteljevom moći. Gospodin je njezina glava: on 
je oživljava i napunja svojom istinom, svetošću, snagom. On 
je sam zapravo subjekt Crkve, koji je s njom u najužoj 
bitnoj povezanosti. Kršćanin, koji želi naći Krista, njegovu 
istinu, milost, oproštenje grijeha, mir srca, obilje sviju do- 
bara i svake prave sreće, naći će ga samo u lađici svete 
Crkve. »Pošli su za njim njegovi učenici«, naime u lađicu. 
Mi smo ti učenici, mi ćemo poći za njim i stupiti u lađicu. 
Jedino :s. njime možemo se odvažiti na put preko nemirnog 
i bijesnog mora. On je naš vođa. On je svagda među nama. 
I to vidljivo u svojim zamjenicima: u papi, u našim bisku- 
pima i svećenicima. On je s nama u svojem nauku, u svo- 
jim sakramentima, u svojoj svetoj žrtvi, u svojem otajstve- 
nom djelovanju u nama, lozama na njemu, čokotu. Radi toga 
ćemo sretno prebroditi. 

2. Usprkos bure i valova! »I nasta na moru 
velika oluja, tako da su valovi prekrivali lađu, a on je spa- 
vao.« Tako mora biti, a tako je i bilo već od početka, da je 
Božje kraljevstvo, prava Crkva Kristova, neprestano na ovoj 
zemlji izvrgnuta burama i silnim valovima. Pravu će Kri- 
stovu Crkvu uvijek potvarati, klevetati, mrziti i proganjati. 
Zemaljske vlasti, prirodne nadri-znanosti, povijest, poredbe- 
na znanost religija, bezvjerska štampa, umjetnost i knji- 
ževnost, sve se to bori protiv prave Crkve, protiv Krista. 
Koja Crkva nije izložena burama i valovima, koju ne mrze, 
ne progone, ne tlače, ne preziru, ta nije Crkva Krista Ra- 

spetoga! »Ako su mene progonili, i vas će progoniti« (Iv. 
15,20). U Crkvi, koju svijet mrzi, proganja, nanosi joj ne- 
pravdu i poruge, u lađici, koja je izložena buri i valovima, 
nalazi se Gospodin sa svojim apostolima i učenicima. 


3. U žrtvi svete Mise silazi Gospodin svaki dan u lađicu 
svoje svete Crkve novom ljubavlju i očituje se u njoj svo- 
jom kraljevskom vlasti. On je nikada ne ostavlja: Evo, ja 
sam s vama u sve dane do svršetka svijeta« (Mat. 28,20). U 
svetoj se crkvi dnevno slavi novo bogojavljenje, novo uka- 
zanje. božanskoga Kralja Krista. 


»Pošli su za njim njegovi učenici« I mi smo njegovi 
učenici. Poučeni u lađici svete Crkve i okrijepljeni njezi- 
nim sakramentima, polazimo dnevno ususret novim supro- 
tivštinama, poteškoćama i napastima. Ta on je uz nas, pa 
možemo svaki čas k njemu pristupiti i reći: »Gospodine, iz- 
bavi nas, pogibosmoi« I on će ustati i zapovijediti vjetro- 
vima i moru. »Desnica Gospodnja pokaza moć, desnica me. 
Gospodnja uzvisi: ne ću umrijeti, nego živjeti i kazivat ću 
djela Gospodnja« (prikazanje). 

Danas opet oživimo svoju vjeru u svetu Crkvu. Produ- 
bimo svoje pouzdanje u božanskoga Kralja Krista, koji u 
njoj živi i djeluje, koji je vodi i štiti. Ne trebamo se ničesa 
bojati, jer je on u svojoj Crkvi i »vrata paklena ne će je 
nadvladati« (Mat. 16,16). »Gospodin će sazidati Sion, svoju 
Crkvu, i ondje će se javiti u svojoj slavi.« On ustaje u pravi 
čas i zapovijeda vjetru i valovima. 


Molitva. 


Bože, ti znaš, da radi ljudske slaboće ne možemo odoli- 
jevati tolikim pogiblima, podaj nam, dakle, molimo, zdrav- 
lje duše i tijela, da pomoću tvojom nadvladamo ono, što 
zaradi grijeha naših trpimo. Po Kristu Gospodinu našem. 
Amen. 


m 

Ponedjeljak iza četvrte nedjelje po Bogojavljenju. 


»Desnica Gospodnja pokaza moć« 


Isus u lađici! Ta lađica označuje u bogoslužju svetu Cr- 
kvu, a jednako i našu dušu. Krist živi i djeluje u nama, 
Krist nas upravlja, vodi, pomaže i štiti. »Desnica Gospodnja 
pokaza moć, desnica me Gospodnja uzvisi, ne ću umrijeti, 
nego živjeti i kazivat ću djela Gospodnja« (prikazanje). 

1. Krist živi u lađici naše duše. Kao što čo- 
kot oživljava i prožima loze, tako i Krist prožima cijelo na- 
še biće. On sačinjava s nama jednu organsku cjelinu, 
baš kao čokot s lozama. On je u nama, u dubini našega bića 
i neprestano ulijeva u nas, svoje udove, svoju snagu, svoj 
život (Sabor tridentinski). On je povezan s nama božanskom 
brižljivošću, neizmjernom ljubavlju i neiscrpivim milosrđem. 
Nikada nismo sami, nikada osamljeni. On je naš putni pra- 
tilac i životni drug, koji nas shvaća i razumije, vazda spre- 
man da nam pomogne. On bez prekida nastavlja u nama 
djelo otkupljenja i posvećenja. Njegovo je djelovanje posve 
mirno i tiho, bez ikakve buke te se čini; kao da spava ili 


kao da se za nas više ne brine, ali to se samo tako čini. 


On vješto upravlja lađicom naše duše. On nam daje snage, 
da se hrabro odupremo svima napastima i da izdržimo sve 
poteškoće, neprilike i trpljenje. To je očitovanje Gospodino- 
vo u svojim udovima. To je bogojavljenje u nama. Čvrsto 
vjerujmo da on djeluje u nama. Imajmo veliko pouzdanje 
u njega. Pristupimo k njemu, kadgod nas nešto muči i plaši 
pa ćemo vidjeti, da će »Desnica Gospodnja (koji u nama 
djeluje) pokazati moć. Ne ću umrijeti, nego živjeti i kazivat 
ću čudesna djela Gospodnja.« . 

2. Na svetom krstu stupio je u lađicu 
naše duše. Tom ju je zgodom zakapario i stavio na nju 
svoj znak, t. j. biljeg svetoga krsta. »Ti si moj«, rekao je. 
On će se pobrinuti za lađicu, da sretno prevali put. On će 
sam upravljati lađom. Svako jutro silazi ponovno u svoju 
lađicu, da je svojom vještom i snažnom rukom tijekom da- 

na mudro vodi. Što je više njemu prepustimo_.i povjerimo 
i što se više u nj pouzdamo, to će nas sigurnije dovesti u 
luku spasa. »Desnica Gospodnja pokaza moć.« 

3. Preobraženi je Gospodin u lađici naše duše! Ali često 
se podiže bura pa gubimo svoj pokoj. Mi se uzbudimo i 
preplašimo. Mi pitamo: pa gdje je on? On je tu, samo što 
spava! Zavijanje bure i buka valova ne uznemiruje i ne 
rFlaši. On nije kao mi! U tome se upravo sastoji njegova 
tajna, da u buri prepoznaje onoga, koji kao. u igri sa svoja 
tri prsta podržava tisuće svjetova. »Ni vlas s vaše glave ne 
pada bez Oca vašega« (Luka 21,18). I »ni vrabac ne pada s 
krova bez volje Oca vašega« (Mat. 10,29). »Što se bojažljivi, 
malovjerni?« 

Da bude svijetlo, potrebno je, da prije toga bude tama. 
Tako je potrebna i bura, da se iskuša i osigura spokoj i po- 
stojanost duše. Nije teško sačuvati duševnu ravnotežu, dok 
nam se život mirno i u redu odvija i dok imamo, što želimo. 
Ali kad se digne bura! Kad se pojavi nešto, što se protivi 
našim željama! Kako onda brzo nestaje našeg mira! A s mi- 
rom često i ljubavi! To je očit znak da naš mir ne počiva 
duboko. Često puta nalazimo taj mir samo u vremenitim 
stvarima, u ljudskoj naklonosti i laskanju, u udovoljenju 
svojih želja i svoje sebičnosti. U dubinu svoje duše, onamo, 
gdje on spava, koji uvijek bdije, onamo, gdje više ne bije- 
sni zemaljska bura, ne možemo da prodremo! »Gospodine, 
daj da progledam!« : t 

U burama se razbijaju mnoge sitničavosti u našem biću 
i našoj pobožnosti, a tako i treba. U buri treba da ojačamo 
i uzrastemo u Gospodina i to po vjeri, molitvi i pouzdanju 
u njega. Zar ne želimo postati veliki? Zašto se onda plašimo? 
»Naša vjera je ta pobjeda, koja pobjeđuje svijet« (1. 
Iv. 5,4): ona je naše svijetlo, naša zvijezda! 

Molitva. 

Molimo te, Gospodine Bože, da nas tvoji darovi odale- 
čuju od zemaljskih raskoši i nebeskom nas krepošću uvijek 
obnavljaju. Po Kristu Gospodinu našem. Amen. 








Utorak: Velika tišina. 253 


Utorak iza četvrte nedjelje po Bogojavljenju. 
Velika tišina 

»Nato ustane, zapovijedi vjetrovima i moru, i nasta ve- 
lika tišina.« Krist Gospodin drži sve u svojoj moćnoj ruci. 
Njega slušaju i vjetrovi i more. 

i. Gospodin je u lađici Sve je u njegovoj ru- 
ci. I to je naša utjeha. Nema dakle ni u naravnom životu 
čovječanstva ni u svrhunaravnom životu Crkve i duše tako 
zvanog slučaja. Sve, što nam dan donosi, sve je to njegova 
božanska mudrost prosudila, izvagala i odmjerila, kako naj- 
bolje odgovara ćjelini i pojedincima. On je gospodar pojava 
i događaja kako u prirodi tako i u životu naroda i država, 
a jednako je gospodar i sitnog zbivanja našeg svagdanjeg 
života. U svakom događaju i u svakom t. zv. »slučaju« on 
je nazočan, iako za ljudsko oko i za ljudsko prosuđivanje ne- 
Vidljiv. Čini se, kao da spava, kao da je nemoćan, bespo- 
slen. On mnogo dopušta, što je nama kratkovidnim zago- 
netno, što nas zbunjuje i u našu dušu usađuje sumnje o. 
providnosti, mudrosti i pravednosti Božjoj. Mi bismo htjeli, 
da on ustane i progovori svojom silnom riječi, da kazni i 
uništi zlotvore. »Gospodine, hoćeš li da kažemo, da oganj 
siđe s neba i da ih uništi? A on okrenuvši se zaprijeti im 
(učenicima) govoreći: »Ne znate, čijega ste duha. Sin čovje- 
čji nije došao, da pogubi duše nego da ih spasi« (Luka 9,54). 
On misli na svakoga, on svakoga ljubi i upravo zato dobro 
zna, kako će na pojedincima najbolje ostvariti svoje Spasi- 
teljske namjere. Da, mi vjerujemo, da je on ovdje, u život- 
noj lađici cijelog ljudskog roda i svakoga pojedinoga čovje- 
ka. On sa svima upravlja i sve vodi. 

2. »Malovjerni, što ste bojažljivi?« Isusovu 
dušu ništa tako bolno ne vrijeđa kao nevjera i nepouzdanje 
njegovih milih vjernih. Iza sviju stvari i događaja ne krije 
se samo neka mrtva mehanika i neki, ukočenom nužnošću i 
apsolutnom zakonitosti naravni, zakoni ili zvijezde, nego se 
u svim stvarima i događajima očituje život i duh. U svemu 

se tome očituje slobodna i ljubavlju prožeta volja Očeva i 
volja našega božanskoga Otkupitelja, pred kojom svaka: dru- 
ga volja i nastojanje, pa i t. zv. naravni zakoni, ne znači ni- 
šta. »Što ste tako bojažljivi, malovjerni?« Ta zašto se tjes- 
kobno bojimo i brinemo, kad je on u našoj lađici? A samo 
se jedno zahtijeva: da vjerujemo i da se slijepo u njega 
pouzdamo. Neka radi s nama što mu je drago. On radi uvi- 
jek ispravno i misli nam upravo božanski dobro. Učinimo 
što nam razum i vjera nalaže, a u ostalom se povjerimo 
njemu: u poteškoćama, u bolestima, u trpljenju, u neuspje- 
hu i nesreći. Posve se prepustimo njemu, koji nevidljivo 
upravlja našom lađicom! ' 

3. Zašto promišljamo? Zašto tjeskobno i nemirno uvijek 
nešto predviđamo? Zašto smo tako nemirni u stvari duhov- 
nog života i napretka? Mi bismo se htjeli na taj način po- 
svetiti slijepim predanjem i potpunim pouzdanjem u njega. 
Bog želi, da nas upravo onim posveti, usavrši, po čemu sami 
ne bismo htjeli. To je sveti zakon duhovnog života: »Kad si 
bio mlađi, pasao si se i hodio kad si htio, a kad ostariš, ra- 
širit ćeš svoje ruke i drugi će te pasati i odvesti kuda ti ne 
ćeš« (Iv. 21,18). To je tajna kršćanskoga života. 

Povjerimo se Bogu i njegovom djelovanju u nama i na 
nama! On je u lađici. On je upravlja i vodi kroz valove. Ne- 
mojmo sami htjeti koracati, nego se prepustimo, da nas on 
vodi i napredovat ćemo uvelike. Na taj ćemo način postati 
sveti. »On treba da raste (u meni), a ja da se umanjujem« 
(Iv. 3,30). 

Molitva. 

Čuj nas, Bože, Spasitelju naš, i čuvaj nas moću ove taj- 
ne od svih neprijatelja duše i tijela te nam u ovom životu 
daruj svoju milost, a u budućem svoju slavu. Po Kristu Go- 
spedinu našem. Amen. 

Srijeda iza četvrte nedjelje po Bogojavljenju. 


Ljubav je izvršenje zakona. 


»Neka se klanjaju Bogu, anđeli njegovi« (ulaz). »Gospo- 
din kraljuje, neka klikće zemlja« od radosti. On je uzvišeni 
Bog i Kralj, koji čini čudesa. Čudesa u prirodi (evanđelje), 
i čudesa neisporedivo veća, u ljudskim srcima. On ih sjedi- 
njuje u međusobnoj ljubavi (poslanica). »Da svi budu jedno« 
(Iv. 17,21). 


l. »Ljubav je izvršenje zakona« Braćo, ni- 
kome ništa ne dugujte, osim da se međusobno ljubite, jer 
koji ljubi bližnjega, ispunio je zakon.« Jer »ne čini prelju- 
ba, ne ubij, ne ukradi, ne svjedoči lažno, ne poželi, i ako 
ima još kakva zapovijed, uglavljuje se u ovoj: Ljubi bližnje- 
ga kao samoga sebe. Tko ljubi bližnjega, ne čini zlo. Izvrše- 
nje, dakle, zakona je ljubav« (poslanica). Prava ljubav pre- 
ma bližnjemu počiva na ljubavi prema Bogu i uključuje ju 
u sebi. Da, ljubav se prema bližnjemu ne razlikuje po svo- 
joj.biti od ljubavi prema Bogu: Bližnjega možemo istinito 
samo toliko ljubiti, koliko ljubimo Boga, a bližnjega poradi 
Boga. Bez prijateljstva s Bogom i bez naravne i svrhuna- 
ravne ljubavi, koja iz tog prijateljstva s Bogom izvire, ne . 
može se ljubav prema bližnjemu ni zamisliti. Ta u cijeloj 
naravi vlada samo mržnja i borba, jer svaki gleda u drugo- 
me neprijatelja svoga napretka i uspjeha te nastoji da ga 
ukloni s puta. Zato će se i ljudi međusobno nužno mrziti, 
doklegod se ne budu osjećali sjedinjeni u Bogu i u ljubavi 
prema Bogu i prema Kristu. Tako je međusobna ljubav ispu- 
njenje cijeloga zakona, pa i prvih triju zapovijedi Božjih, 
koje se neposredno odnose na Boga i na čast Božju. Ona je 
dakle odlučna već i u kršćanskom, a pogotovo u duhovnom 
životu, ona je stožer, oko koje se sve okreće i mjerilo, kojim 
možemo i moramo sve drugo prosuđivati! Ljubav prema 
bližnjemu nikad ne ćemo dosta procijeniti i vježbati se u 
njoj. 

2. »Desnica Gospodnja pokaza moć (pri- 
kazanje). Krist Gospcdin osnovao je u svojoj Crkvi zajedni- 
cu ljubavi. Na prvi je dan Duhova poslao Duha Svetoga na 
cijelu Crkvu. Sad »bijaše u mnoštvu onih, koji vjerovaše, 
jedno srce i jedna duša, i sve im bijaše zajedničko« 
(Dj. ap. 4,32). »Ovi bijahu postojani u apostolskoj nauci, 
bratskoj zajednici, lomljenju hljeba i u molitvama. A uđe 
strah (poštivanje) u svaku dušu. I svi, koji vjerovaše, bijahu 
zajedno, i imali su sve zajedno. Hvalili su Boga imajući lju- 
bav u svega naroda« (Dj. ap. 2,42 sl.). Pogani su prstima po- 
kazivali na kršćane govoreći: Evo, kako se međusobno lju- 
be. To je bilo bogojavljenje božanskoga Kralja u njegovoj 
Crkvi! Prije nego li je Spasitelj pošao na svoju muku, mo- 
lio je Oca za svoje vjerne. »Da svi budu jedno, kao što ti, 
Oče, u meni i ja u tebi, da i oni u nama budu jedno, da 
vjeruje svijet, da si me ti poslao« (Iv. 17,21). Jer »svako će 
kraljevstvo, koje se razdijeli, samo po sebi opustjeti i kuća 
će na kuću pasti« (Luka 11,17). Zato Kristova Crkva mora 
biti kraljevstvo ljubavi. Zato »sam slavu, koju si mi ti, Oče, 
dao; dao njima, da Budu jedno, kao i mi što smo jedno« (Iv. 
17,22). Slavu posinjenja Božjega, slavu božanskoga života, 
koju on od vijeka prima od Oca, dao je nama u posvetnoj 

. milosti, »da budu jedno, kao što smo i mi jedno.« Posvetna 
milost, posinaštvo Božje, nužno stvara zajednicu, koja sje- 


dinjuje srce i duhove. Milost je ona, koja čini, da ljudi po-: 


staju jedno srce i jedna duša radi Boga, a ne iz nekakve 
čovječnosti i ljudskog prosuđivanja. »Jedno, kao ti, Oče, u 
meni, i ja u tebi! Tko može da u srcu proizvede ovu čudesnu 
milost? Samo Krist, božanski Kralj! I samo ondje, gdje sveta 
ljubav sjedinjuje srca, nalazi se on. »Gdje su dvojica ili tro- 
jica sabrani u moje ime, ondje sam ja među njima« (Mat. 
18,20), u svetoj Crkvi! »Desnica Gospodnja pokaza moć!« 

3. Ako je ljubav prema bližnjemu izvršenje zakona, on- 
da ćemo veliku zapovijed ljubavi prema Bogu samo toliko 
ispuniti, koliko ljubimo bližnjega. Naša je ljubav prema bli- 
žnjemu tako usko povezana s ljubavlju prema Bogu, da za- 

pravo čine jednu te istu krepost. Motiv ljubavi prema bli- 
žnjemu je Bog, a Bog je i motiv ljubavi prema Bogu. 

Ljubav prema bližnjemu je izvršenje zakona, i zato je 
ona ne samo nenadoknadivi dio kršćanske pobožnosti, ži- 
vota molitve, dobrog primanja svetih sakramenata, nego uje- 
dno i njihov kamen kušnje. U našem vladanju prema bli- 
žnjemu očituje se naše nutarnje osjećanje i to mnogo očiti- 
je, nego liskad molimo ili kad primamo svete sakramente. 
Tu može da nas lako zavede puka vanjština, dok je to u 
ljubavi prema bližnjemu isključeno. 

Crkva kod svake svete Mise opominje svoju djecu, da 
moraju ljubiti bližnjega. Crkva, sakupljena oko oltara, za- 
jednica je ljubavi. Tko u svome srcu goji mržnju ili nepri- 


ojateljstvo prema svome bližnjemu, sam se isključuje od za- 


jedničke žrtve i žrtvene gozbe, svete pričesti. 


Nikomu ništa ne dugujte, osim da se među sobom lju- 
bite. Kako je ljubav prema bližnjemu još nesavršena i među 
nama kršćanima-katolicima! Osuđivanje bližnjega i unutra- 
šnja odvratnost uopće se ne smatra kao nešto ozbiljno. Pa i 
Bogu posvećene osobe, svećenici i redovnici griješe najviše 
neljubeznim osuđivanjem. Vladanje pobožnih ljudi veoma 
je često neljubezno, hladno, nepravedno, upravo odbija. Zar 
se onda čudimo, što ostaje milost bez ploda? Zar se onda ču- 
dimo, što nam molitva nije uslišana? Mi nemamo ljubavi! 
Zato zamolimo u ime svoje i svoje braće Krista: Umnoži u 
nama ljubav! Samo njegova ljubav može učiniti, da hoda- 
mo u ljubavi! 


Molitva. 

Bože, ti znaš, da radi ljudske slaboće ne možemo odo- 
lijevati tolikim pogiblima, podaj nam, dakle, molimo zdrav- 
lje duše i tijela, da pomoću tvojom nadvladamo ono, što za- 
radi grijeha naših trpimo. Po Kristu Gospodinu našem. 
Amen. 


Baur, Rasvijetli se! I. 17 

Četvriak iza četvrte nedjelje po Bogojavljenju. 


Jakost u slabosti. 


U evanđelju o buri na moru gledamo u bogoslužju sa- 
mu sliku bijede i nevolje, kojima smo na ovoj zemlji iz- 
vrgnuti. Gledajući tolike pogibli i poteškoće, koje snalaze 
ljude, moli sveta Crkva: »Bože, ti znaš, da radi ljudske sla- 
boće ne možemo odolijevati tolikim pogiblima; podaj nam, 
dakle, molimo, zdravlje duše i tijela, da pomoću tvojom 
nadvladamo ono, što zaradi grijeha naših trpimo.« 

1. »Radi ljudske slaboće ne možemo odolijeva- 
ti tolikim pogiblima« Ne smijemo se dati zavesti 
lažnom sigurnošću. Apostoli su se ukrcali na lađicu, da se 


prevezu preko Genezaretskoga jezera. Znali su dobro vesla- . 


ti i bili spremni i na buru i na vjetar, a ipak nisu mogli 
spriječiti, da im burni valovi prekriju lađicu izvrgavši ih 
smrtnoj opasnosti. I našemu vjersko-ćudorednom životu pri- 
jete odasvud pogibli. 

Prijeti nam u prvom redu naš vlastiti ja, naša sebičnost, 
naravna oholost, zla požuda, sjetila, sposobnosti duha, umi- 
jeće pa i ono dobro, koje činimo. Osim toga prijeti nam zlo 
izvana: tuđi duh, tuđi upliv, riječi, djelovanje i nastojanje. 
Prijeti nam njihova ljubav i naklonost upravo kao i njihovo 
neprijateljstvo, njihova hladnoća i bešćutnost. Prijeti nam 
nadalje svijet, njegov duh i njegova načela, njegovi ideali i 
ciljevi, njegovo poštivanje i progonstvo! Napose nam prijeti 
đavao, veliki neprijatelj Božji i Kristov, jer je »ubojica lju- 
di od početka, i lažac i otac laži« (Iv. 8,44), jer, »obilazi kao 
ričući lav, tražeći, koga da proždre« (1. Pet. 5,8). On se obi- 
čno javlja kao anđeo svijetla, da prevari ne samo one, koji 
se već nalaze u grešnom ropstvu, nego i one, koji uviđaju 
svoju nesreću te bi se htjeli spasiti, a napose one, koji na- 
stoje oko duhovnog savršenstva. 

2. »Radi svojih ljudskih slaboća izvrgnuti 
smo tim pogiblima.« »Život je moj kao ništa pred tobom, 
Bože, kao dah je svaki čovjek, koji živi, uistinu čovjek pro- 

lazi kao sjena« (Ps. 38,6). Koliko slaboće i mekoputnosti osje- 
ćamo, čim smo malo neraspoloženi i bolesni! Mala groznica 
i već posrćemo. A kako je onda istom duh slab i volja ne- 
moćna! Kako smo slabi, kad treba uskratiti tijelu malo hra- 
ne, sna ili kakve udobnosti! Kako smo slabi, kad se treba 
držati reda kod ustajanja, molitve i posla. Kako nam je te- 
ško suspregnuti radoznalost, oči ili jezik pa i onda, kad smo . 
to čvrsto preduzeli. Jedna mala prilika i već smo se izne- 
vjerili. Mi smo slabi i nemoćni prema putenim podražajima, 
prema silnoj taštini, prema želji za isticanjem, prema často- 
hleplju, ljudskom obziru i prema ljubomoru, prema sklono- 
sti i odvratnosti, prema osjetljivosti, nepostojanosti i nera- 
spoloženju, nestrpljivosti i nesavladanju samoga sebe, prema 
rastresenosti i udobnosti! I uz to se neprestano kolebamo iz- 
među revnosti i mlakosti. Svoju slabost očitujemo osobito 
u ove dvije činjenice: činjenica, da se ni jedan jedini dan 
ne možemo očuvati od pogreške i nesavršenosti, iako se veo- 
ma ozbiljno trudimo, i činjenica da se veoma često iznevje- 
rimo svojim najboljim odlukama! 

3. Što nam dakle preostaje? Treba da se vinemo u vi- 
sine k onome, koji je jedini silan, da nas oslobodi naše sla- 
bosti i nepostojanosti! »Desnica Gospodnja pokaza moć, de- 
snica me Gospodnja uzvisi: ne ću umrijeti, nego živjeti i 
kazivat ću djela Gospodnja« (prikazanje). S ovim uvjere- 
njem obavit ćemo prikazanje i očekivati Gospodina u sve- 
toj pretvorbi i u svetoj pričesti. Po sebi smo samo bijeda, 
zato pristupimo s pouzdanjem k njemu. On će nas u svetoj 
pričesti prigrliti u svoj život. »Ne ću umrijeti nego živjeti!« 
usprkos svih pogibli i neprijatelja. »Sve mogu u onome, ko- 
ji me jača« (Filip. 4,13). 

To je bogojavljenje Gospodnje i njegove sile u nama. 
»Sila se (milosti) u slabosti (ljudskoj) usavršuje« (2. Kor. 
12,9). »Što se plašite, malovjerni?« Nato ustane, zapovjedi 
vjetrovima i moru, i nasta velika tišina. A ljudi su se čudili 
i pitali: Tko je ovaj, da ga slušaju vjetrovi i more?« (evanđe- 

TI 

lje). »Gospodin kraljuje, neka klikće zemlja. Gospodin će 
opet sazidati Sion«, čovjeka, koji se u svojoj slabosti nepo- 
kolebivim pouzdanjem povjerava Kristu. On je onaj, koji 
našu slabu narav u žrtvi svete Mise čisti od svakoga zla, ne- 
prestano štiti i ispunja svojom snagom (tajna). 


Molitva. 

Bože, ti znaš, da radi ljudske slaboće ne možemo odo- 
lijevati tolikim pogiblima, podaj nam, dakle, molimo, zdrav- 
lje duše i tijela, da pomoću tvojom nadvladamo ono, što 
zaradi grijeha naših trpimo. Po Kristu Gospodinu našem. 
Amen. 


Petak iza četvrte nedjelje po Bogojavljenju. 


Potpuno pouzdanje u njega. 

Sv. evanđelje nam govori, kako je Gospodin na čude- 
san način utišao vjetrove i valove, koji su gotovo potopili la- 
đicu u dubine Genezaretskog jezera. »Nato ustane, zapovje- 
di vjetrovima i moru, i nasta velika tišina.« S udivljenjem 
očekujemo u bogoslužju istoga Gospodina, koji će se sada u 
svetoj žrtvi pojaviti među nama. »Desnica Gospodnja poka- 
za moć. Ne ću umrijeti nego živjeti« (prikazanje), po sve- 
moćnoj sili Gospodnjoj. SAT 

l. »Bez mene ne. možete ništa učiniti.« 
»Kao što loza ne može roditi sama od sebe, ako ne ostane 
na trsu, tako i vi, ako ne ostanete u meni. Ja sam trs, vi 
ste loze, koji ostaje u meni i ja u njemu, on rodi mnogi rod, 
jer bez mene ne možete ništa učiniti« (Iv. 15,4 sl). Sami po 
sebi ne možemo ništa! A ipak nas Bog poziva, da živimo 
njegovim uzvišenim životom. Poziva nas, da njegovom bo- 
žanskom spoznajom spoznajemo i da njome gledamo i mje- 
rimo. On nas poziva, da budemo jednog htijenja s njegovim 
svetim, mudrim i pravednim htijenjem, da se posve povje- 
rimo njegovoj volji, i da tako u čistoj i nesebičnoj ljubavi 
budemo njemu posve odani. Kako ćemo moći odgovoriti na 

taj uzvišeni poziv? Sigurno ne svojom vlastitom snagom. 
Doklegod se budemo previše pouzdavali u sebe, ne ćemo 
izaći iz sebe i vinuti se k Bogu. Ako nas je Bog u svojoj 
milosti već privinuo k sebi i sjedinio nas sa sobom, a mi se 
opet počnemo pouzdavati u sebe, a ne u njega, opet ćemo 
se sniziti do našeg običnog života. A što smo mi bez njega, 
bez njegova svijetla, bez njegove milosti? Suha loza na čo- 
kotu, koja nema snage da živi, niti da rod donosi. Zašto da 
si dakle nešto utvaramo? Da se nadimamo? Kadgod si što- 
god utvaramo, odijelimo se od trsa i sušimo se. Mi u onom 
istom času postajemo slabi, kad hoćemo da vlastitom snagom 
hodamo, molimo ili djelujemo, kad se pouzdajemo u samoga 
sebe. Sav se duhovni život temelji na dobro shvaćenom ne- 
povjerenju prema samome sebi. Bez toga nepovjerenja nije 
moguće ići ni putem očišćenja ni putem prosvjetljenja, a po- 
gotovo se nije moguće vinuti do savršene ljubavi prema Bo- 
gu. Bog u nama uvijek djeluje po načelu: »Bog se protivi 
oholima, a poniznima daje svoju milost« (1. Pet. 5,5). »Koji 
se upire u krhku trsku (koji se uzda u sebe), slomit će je, 
a trska će ga raniti i probosti mu ruku.« To je prokletstvo 
krivog samopouzdanja! ; 

2. »Desnica Gospodnja pokaza moć, desni- 
ca me Gospodnja uzvisi: ne ću umrijeti, nego živjeti.« »Koji 
ostaje u meni i ja u njemu, on donosi mnogi rod« (Iv. 15,5). 
Nepovjerenje u sebe nužno nas potiče, da se pouzdajemo u 
Boga, koji u nama živi i djeluje, u Krista, čokot, čija život- 
na sila u nama kola. »Sve mogu u onome, koji me jača« 
(Filip. 4,13). »Što se plašite, malovjerni?« (evanđelje). Naša 
je snaga u pouzdanju u njegovo milosrđe, u njegovu lju- 
bav, u njegovu prisutnost, u njegovu neizmjerno mudru pro- 
vidnost i njegovo svemoćno djelovanje. Njemu je sve mo- 
guće, ništa mu nije teško, njegova je dobrota beskrajna, 
zato ima čvrstu volju, da nam uvijek dade sve, što nam je 
za spasenje i posvećenje naše duše potrebno. Po posvetnoj 
milosti postali smo dionicima božanske naravi (2. Pet. 1,4). 
Ne će li dakle Bog, koji nam se toliko približio, dati još i 

to, da budemo potpuno dionici njegove dobrote i ljepote? | 


Treba naime da i dovrši, što je u nama započeo davši nam 
posvetnu milost. Tim što nas je stvorio, a još više tim, što 
nas je svojim utjelovljenjem otkupio, pokazao je, da nas 
veoma mnogo ljubi. Upravo je ta ljubav razlog naše nade, 
da će u nama dovršiti svoje djelo otkupljenja. Iako smo 
grešni, ipak se smijemo u nj pouzdati. Njegova je silna lju- 
bav i milost neograničena. »Desnica Gospodnja pokaza moć« 
u milosrđu i ljubavi prema dušama! Gospodin se Bog nalazi 
u skrovitom svetištu naše duše. Posve pouzdano i s povje- 
renjem možemo mu izručiti lađicu svoga života. Što mu se 
više povjerimo i u nj se u svemu pouzdamo, tim ćemo više 
osjetiti: »Desnica Gospodnja pokaza moć, desnica me Go- 
spodnja uzvisila. Ne ću umrijeti (ne ću propasti), nego ži- 
vjeti.« 

3. Neprijatelj našeg pouzdanja u Boga je naša oholost i 
neka luda umišljenost, da možemo sami od sebe nešto do- 
bro očekivati. Istom onda, kad budemo prožeti uvjerenjem, 
da smo u stvarima spasenja posve nemoćni, moći ćemo se 
bez bojazni povjeriti vodstvu Božjem. U samopouzdanju je 
naša slabost, a u slijepom pouzdanju u snažnu milost nalazi 
se naša jakost. »Kad sam slab, tada sam silan« (2. Kor. 12,10). 

»Desnica Gospodnja pokaza moć.« S ovim osvjedočenjem 
približimo se k oltaru, na kojem se slavi sveta žrtva. Gospo- 
din se snizuje do našeg ništavila i ulijeva nam u dušu našu 
bujicu svoga života i djelotvorne milosti. Mi smo loze na 
čokotu. »Desnica me Gospodnja uzvisi«, učinio me dionikom 
života i snage Kristove. »Ne ću umrijeti nego živjeti«: živjet 
ću životom Gospodinovim već ovdje na zemlji, a jednoć za 
uvijek na nebesima. Ondje ću jasno spoznati, kako je sve 
učinila desnica Gospodnja i vječno ću »kazivati djela Go- 
spodnja.« 


Molitva. 


Bože, ti znaš, da radi ljudske slaboće ne možemo odoli- 
jevati tolikim pogiblima, podaj nam, dakle, molimo, zdrav- 

lje duše i tijela, da pomoću tvojom svladamo ono, što zaradi 
grijeha naših trpimo. Po Kristu Gospodinu našem. Amen. 


Subota iza četvrte nedjelje po Bogojavljenju. 


Zemaljske radosti. 


»Desnica Gospodnja pokaza moć«, čudesnu moć u na- 
Tavi i u milosti. Zato molimo u popričesnoj molitvi: »Moli- 
mo te, Gospodine Bože, da nas tvoji darovi odalečuju od 
zemaljskih radosti i nebeskom nas krepošću uvijek obnav- 
ljaju.« U toj je molitvi lijepo izražen plod sudjelovanja kod 
svete Mise i primanja svete pričesti: odreknuće zemaljskih 
radosti i nutarnja obnova duše. 


1. »Neka nas tvoji darovi odalečuju od 
zemaljskih radosti« Zemlja nam pruža mnogo ra- 
dosti. Jedne su grešne, o njima ne ćemo govoriti, druge su 
dopuštene i čovjeku potrebne radosti. Na ove posljednje mi- 
slimo, kad govorimo o zemaljskim radostima. Mislimo na 
radosti, koje nam prouzrokuju naša osjetila, na radosti, 
koje nam pružaju prirodne ljepote, umjetnička djela, pje- 
sma i glazba, ljupki miomiris cvijeća, prijatna hrana i ugo- 
dno piće. Veliku i plemenitu radost nalazimo u obitelji i 
iskrenom prijateljstvu. Radost nalazimo u poštivanju i po- 
vjerenju. Osjećamo radost, kad možemo svojemu bližnjem 
koristiti ili pomoći. Osjećamo radost u poslu, učenju, znano- 
sti, otkrićima i promatranju istine. Sve su to samo zemalj- 
ske radosti. Čovjek se mora radovati: radost ga potiče i oživ- 
ljuje, povećava odvažnost i snagu. Ona je za čovjeka ono, 
što je kapljica ulja za stroj. A ipak molimo, da nas Božji da- 
rovi, koje primamo u svetoj žrtvi i svetoj pričesti, odaleče 
od zemaljskih radosti! Zar da se više uopće ne radujemo? 
Zar je to plod svete Mise i pričesti? Nipošto! Mi treba da 
zapazimo i radosno prihvatimo sve one malene radosti, ko- 
jima je Bog obilno posuo naš životni put ali ne tako, da u 
njima otpočinemo, da se uz njih privežemo. Mi ih moramo 

upotrijebiti kao sredstvo, koje će nas dovesti k Bogu, kao 
sredstvo, po kojem ćemo Boga savršenije upoznati, uzlju- 
biti, častiti i poštivati. To treba da bude plod svete žrtve i 
svete pričesti, da se naime kod mnogovrsnih radosti, koje 
nam život pruža, ne zaustavimo s tom nakanom, da u njima 
uživamo, otpočinemo ili tražimo svoje konačno zadovoljstvo 
ili svoju korist, nego da se, nasuprot, po njima vinemo k Bo- 
gu, da se po njima zadubemo u Boga, da ga još savršenije 
uzljubimo i njemu se veselimo. On treba da bude »sve u sve- 
mu« (1. Kor. 15,28). A kako se često i lako podajemo rado- 
sti i zadovoljstvu, koje nam pruža posao, učenje, djela lju- 
bavi prema bližnjemu, duhovno djelovanje, ljepota prirode, 
umjetnost, kultura, a da i ne spomenemo niske radosti i užit- 
ke! Zato s punim pravom molimo Boga, da nas po svetoj pri- 
*česti odaleči od zemaljskih radosti. 

2. »Neka nas tvoji darovi nebeskom krepošću 
uvijek obnavljaju« Ma koliko bili naravni i svrhuna- 
ravni darovi Božji, ipak svi imaju svoje središte u nebe- 
skoj hrani, u svetoj euharistiji. Sveta pričest ima svrhu, da 
nas neprestano obnavlja i napunja novom snagom, novom 
odvažnošću, novom žarkom ljubavlju prema Bogu, prema 
Kristu, prema bližnjemu. Drukčije ne može ni biti, jer je 
život vječne Riječi, koji u svetoj pričesti primamo, bitno ži- 
vot ljubavi. Taj se život sastoji u tom, da Sin ili vječna Ri- 
ječ ljubi Oca i sve, što od Oca prima, s ljubavlju mu opet 
vraća kao svome izvoru. »Riječ je tijelom postala«: iz lju- 
bavi prema Ocu i iz ljubavi prema nama, da naime Oca 
objavi ljudima, a nas ljude privede Ocu. Iz ljubavi je postao 
čovjekom. Ljubav ga je pribila na križ. Radi iste ljubavi sa- 
kriva se pod prilikama kruha i vina i silazi na naše oltare. 
Njegov život u hostiji život je ljubavi prema Ocu. U svetoj 
pričesti ulazi u nas i napunja nas svojim bićem. Zato je po- 
sve naravno, da sada Boga uzljubimo svim srcem, svom du- 
šom, i svom svojom snagom. Zato je posve naravno, da lju- 
bav određuje naše mišljenje, htijenje i djelovanje. U tome 
se i sastoji obnova, koju sveta pričest ima u nama da izve- 

de, naime, da nas obuzme »revna ljubav«. Treba da nas ob- 
uzme revnost protiv svake i najmanje nevjere i nepažnje 
prema Bogu i njegovoj svetoj volji. Velika revnost za slavu 
Božju i savjesno vršenje svojih dužnosti, za molitvu, sabra- 
nost, mrtvenje, ljubav prema bližnjemu i spasavanje duša. 
Velika revnost za Boga, koja u svemu samo ono gleda i bi- 
ra, što je Bogu milije i što Boga više časti. Žarka revnost, 
koja će dušu toliko uzvisiti, da posve zaboravi na ono, što 
joj je ugodno ili neugodno i brine se samo za ono što je Bo- 
žje. Svrha svete pričesti je ta, da ostvari u nama ovu obno- 
vu. Koliko ju je već ostvarila u meni? 


3. Nama su radosti potrebne, zato nam ih Bog izobilno 
1 daje, ali mi se nažalost veoma često zaustavimo kod užitka 
i zadovoljstva, koje nam radost pruža. Mi ne dovodimo ra- 
dost u vezu s Bogom, mi je sebično uživamo. Tko će nas 
osloboditi od ove neurednosti? »Desnica Gospodnja!« Ispitaj- 
mo se, kako upotrebljavamo radosti, koje su vezane uz naše 
poslove, uz naš apostolat, uz naš svagdanji život. Da li nas 
one vode k Bogu? Ne tražimo li nešto i za sebe? 


Da li dovoljno nastojimo, da ljubimo Boga i Gospodina 
i preko dana nakon jutarnje svete pričesti? Ništa na svi- 
jetu ne može se usporediti s ljubavlju prema Bogu. Učinci 
djela ljubavi mnogo su veći, nego li učinci ma kojeg drugog 
djela. I zato bismo mnogo više morali nastojati, da što češće 
probudimo čin savršene ljubavi! To je vrlo lako onome, čije 
je srce trajno upravljeno k Bogu. Tome je dosta da svoje 
srce uzdigne k Bogu, dovoljno je i najobičnije djelo, najma- 
nja žrtvica, najobičnije zatajenje. Jer sve, što radimo iz lju- 
bavi, jest ljubav: pa i sam posao, umor, bol i smrt, ako ih 
primamo iz ljubavi! 


Molitva. 


Molimo te, Gospodine Bože, da nas tvoji darovi odale- 
čuju od zemaljskih radosti i nebeskom nas krepošću uvijek 
obnavljaju. Po Kristu Gospodinu našem. Amen. 


Sveta Misa pete nedjelje 
po Bogojavljenju. 


1. Kao što se prošle nedjelje slava Gospodinova očito- 
vala u vlasti nad burom i olujom na moru, tako se i danas 
njegova slava očituje u vlasti nad kukoljem, koji je nepri- 
jatelj posijao po pšenici u kraljevstvu Božjem, u svetoj Cr- 
kvi. Kukolj i pšenica označuju dvije oprečne sile na zemlji, 
a te su dobro i zlo. Označuju dva neprijateljska tabora. Ozna- 
čuju Krista i antikrista. Na istoj njivi života. Kraljevstvo 


Božje na ovoj zemlji ima mnogo protivnika i mora se s mno- ' 


go poteškoća boriti. Ali je ipak utješno, da i kukolj, t. j. ne- 
prijatelji kraljevstva Božjega stoje u službi i pod vlašću bo- 
žanskoga Kralja Krista. »Gospodin kraljuje!« 


2. S tom vjerom podiže Crkva svoj pogled ka Gospodinu. 
»Neka se Bogu klanjaju svi anđeli njegovi. Neka čuje i neka 
se veseli Sion, i neka klikću kćeri Judine. Gospodin kralju- 
je, neka klikće zemlja« (ulaz). U oraciji Crkva moli, da je 
Bog očuva od zla i od neprijatelja: Čuvaj obitelj svoju ne- 
prestanim pomilovanjem, jer se oslanja samo na nadu nebe- 
skih milosti (molitva). Ona se potpunim pravom uzda u »očin- 
sku dobrotu« i Božje pomilovanje, jer je Božja obitelj. Nje- 
zina su djeca Božja djeca, dionici Božjega života. Na čelu te 
velike Božje obitelji stoji veliki molitelj Krist. Budući da svi 
kršćani sačinjavaju s Kristom jedno tijelo, treba da među- 
sobno budu jedno srce i jedna duša. Svijest te među- 
sobne povezanosti i jedinstva treba da se očituje u vladanju 
prema bližnjemu i u vladanju prema Bogu: prema ljudima 
se očituje u nježnom saučešću, u dobroti, strpljivosti, u me- 
dusobnom podnašanju i opraštanju; prema Bogu se očituje 
u radosnoj hvali i u posvemašnjem životu za Boga. Gradual 
govori da će »svi poganski narodi štovati ime Gospodnje« i 
da će mu se svi klanjati. Zato treba da mu se i mi klanjamo. 
Treba ujedno da strpljivo i s ljubavlju podnosimo kukolj, 

koji oko nas raste. Pšenica su kršćani, koji slijede Krista; a 
kukolj su protivnici Božji i Kristovi, neprijatelji Gospodnji 
i njegove Crkve, a osobito oni, koji — iako kršćani, iako 
katolici — ne hodaju putevima Božjim, Kristovim i svoje 
svete vjere. »Ostavite, neka raste oboje.« Gospodin strpljivo 
čeka na kukolj sve do žetve. Tako moramo i mi! Imajmo sa- 
učešća i opraštajmo. Mi znamo, da »Gospodin kraljuje«, i 
da on jedini imade vlast i nad kukoljem. On može učiniti, 
da i kukolj služi na korist kraljevstva Božjega i spasenje du- 
ša (evanđelje). Na evanđelje kažimo radosno: »Vjerujem!« 
»Gospodin kraljuje!« »Desnica Gospodnja pokaza moć (na 
Crkvi, na nama), desnica me Gospodnja uzvisi« (prikazanje). 
3. S čvrstim pouzdanjem u svesilnu moć božanskoga 
Kralja pođimo na prikazanje. Prikažimo Bogu »žrtvu pomir- 
nicu«. On će »oprostiti naša zlodjela i upravljati naša srca, 
koja se kolebaju« (tajna) radi našeg svetog žrtvenog dara, 
koji mu prinosimo u svetoj pretvorbi. U svetoj pričesti po- 
sijat će Otac dobro sjeme svete euharistije na njivu svoje 
Crkve, t. j. u duše. I sjeme će niknuti. Ali i neprijatelj će 
posijati svoje sjeme. Međutim, pšenično zrno, euharistijski 
Kralj dat će Crkvi i duši snage, da dobro sjeme ipak sazrije 
usprkos kukolja, usprkos svih nutarnjih i izvanjih protivno- 
sti. U Crkvi, u kršćaninu odrazivat će se Kristova mudrost, 
moć i snaga. »Svi su se divili riječima iz Božjih ustiju« (pri- 
česna): t. j. riječima, koje po svećeniku Gospodin govori u 
žrtvi svete Mise: »Ovo je tijelo moje, ovo je krv moja.« 


Peta nedjelja po Bogojavljenju. 


Slava Gospodnja. 

»Neka se klanjaju Bogu, svi anđeli njegovi, neka čuje i 
neka se veseli Sion (Crkva), i neka klikću kćeri Judine. Go- 
spodin (Krist) kraljuje, neka klikće zemlja, neka se vesele 
brojni otoci« (ulaz). Krist je Bog, Krist je Kralj. »I vidjesmo 
slavu njegovu« (Iv. 1,14). Ta se slava očituje kako u pojedin- 
cima, tako u svetoj Crkvi, ukoliko je cjelina ili zajednica. 

il. »Gospodin očituje svoju slavu u pojedi- 
nim kršćanima (poslanica). Prije su živjeli kao tjelesni ljudi 
i bili su odani »bludnosti, nečistoći, požudi, zlim željama i 
lakomstvu, srdžbi, ljutini, zloći, psovanju, sramotnom go- 
voru« (Kološ. 3,5 sl.). A sada po sili, koju je Gospodin poka- 
zao na njima, postali »izabranici Božji«, sveti i ljubezni, puni 
srdačnog milosrđa, dobri, ponizni, krotki i strpljivi podno- 
seći jedan drugoga.« U njihovom srcu vlada i slavlje slavi 
mir Kristov, koji svijet ne može dati, mir s Bogom, mir sa 
samim sobom, mir s bližnjim. Oni žive samo za Boga i slave 
ga psalmima, himnima i duhovnim pjesmama. Sve što go- 
vore i čine, sve čine u ime Gospodina Isusa Krista, u nje- 
govom duhu i po njegovoj volji (poslanica). Uistinu, to je no- 
vi stvor, novi čovjek, koji je stvoren po Bogu u pravdi i u 
pravoj svetosti. On je živo sjedinjen s Bogom, koji u njemu 
stanuje i djeluje. Pun je Duha Svetoga, Duha ljubavi, koji 
ga prožima i sve savršenije preobrazuje u slavu Kristovu 
(2. Kor. 3, 17—18). Sve je to djelo Gospodinovo! On nas je 
ctkupio! On je izlio u naša srca svoga Duha Svetoga i učinio 
nas djecom Božjom; on nam je dao novu snagu krepošću 
vjere, ufanja, ljubavi, pravednosti, jakosti, hrabrosti i po- 
stojanosti. Sve je to samo odraz Duha i silne slave Gospod- 
nje, koji kao svojim životom prožima nas loze. »Vidjesmo 
slavu njegovu« i osjetili smo je na sebi. Opet će »Gospodin 
sagraditi Sion (duševni Jeruzalem) i objaviti se u svojoj sla- 
vi« (na stepenicama). 

2. Gospodin očituje svoju slavu u sve- 
toj Crkvi (evanđelje). »Nebesko je kraljevstvo kao čovjek, 
koji sije dobro sjeme na svojoj njivi. Kad su ljudi zaspali, 
dođe njegov neprijatelj, posija kukolj po pšenici i otiđe. A kad 
usjev uzraste i donese plod, tada se pokaza i kukolj.« Tako 
nam je eto sam Gospodin prorekao, da će u Božjem kraljev- 
stvu, u svetoj Crkvi i uz pšenicu rasti i kukolj. »Krist je lju- 
bio Crkvu i samoga sebe predao za nju, da je posveti, pošto 
ju je očistio vodenom kupelji (krstom) po riječi života, da 
sam sebi prikaže Crkvu slavnu, koja nema ljage ni mrlje niti 








Nedjelja: Slava Gospodnja. 269 


što slično, nego da bude sveta i neokaljana« (Efež. 5,26). Ona 
je sveta u svojoj vjeri, u svojim dogmama, u ćudorednom 
nauku, u svojoj molitvi, u svojim obredima, u svojim sakra- 
mentima, u svojem bogoslužju. Ona je sveta u milionima 
svoje djece, svojih udova. On je posijao dobro sjeme na svo- 
ioj njivi, ali ni neprijatelj nije ostao besposlen. On je otišao 
i posred pšenice posijao kukolj. Brzo su prošla vremena, kad 
su vjernici raspaljeni žarom Duha Svetoga uistinu živjeli i 
mislili svrhunaravno, duhovno (Galać. 5,16), na nebeske stva- 
ri (Filip. 3,20), na ono, što je Božje (Kološ. 1,10). Prošla su 
vremena, kad su s radošću i iz ljubavi prema Kristu trpjeli 
poruge i progonstvo, kad su rado podnosili otimanje svojeg 
imutka, jer su znali, da će dobiti za nj trajnije i savršenije 
blago (Hebr. 10,33 sl.). Brzo je prošlo vrijeme savršenog kr- 
šćanstva, vrijeme mučenika. Mnogo ih se uguralo u općin- 
stvo svetih, koji već nisu umjeli, da se obuku u Krista niti 
su znali da u Kristu žive. Oni su se doduše na krštenju 
odrekli đavla i njegovih djela, svečano su izjavili, da će sli- 
jediti Krista, ali doskora više nijesu shvaćali riječi: »Tko 
želi da ide za mnom, neka zataji samoga sebe« (Mat. 16,24). 
Nisu razumjeli riječi, da treba nositi križ, ljubiti siromaštvo 
i biti neznatan pred ljudima. S njima se uvukao kukolj u 
Crkvu! I raširio se i još se širi, skrovito i gotovo nezapaženo. 
Širi se kako među pojedincima, tako u cijelim općinama, ka- 
ko u vjerskim zajednicama, tako u biskupijama, kako u vjer- 
skim ustanovama, tako u katoličkim organizacijama! O ka- 
kvom sve korovu ne govori povijest Kristove Crkve! 


»Hoćeš li, da idemo i da ga saberemo?« pi- 
tali su sluge. A gospodar im je odgovorio: »Ne! Pustite da 
oboje raste do žetve, a u vrijeme žetve reći ću žeteocima: Sa- 
berite najprije kukolj i svežite ga u snopove, da se spali, a 
pšenicu skupite u moju žitnicu!« Gospodin je gospodar i nad 
kukoljem. On je ostavio da oboje raste, jer može učiniti, da 
i kukolj bude od koristi za pšenicu. »Nemojte misliti, da su 
zlotvori na ovome svijetu beskorisni ili da Bog ne bi mogao 

da i po njima učini nešto dobro. Zao čovjek živi zato, ili da 
se popravi, ili da se drugi po njemu posvete« (sv. Augustin). 
Crkvena povijest uči nas utješljivu istinu: Kadgod je Crkva 
bila ponižena uvijek se iza toga poniženja kao pomladila! Da 
ne znam koliko slaboća otkrijemo u Crkvi, to ipak u njoj 
živi i djeluje Gospodin. »Isus Krist danas, i jučer isti i do- 
vijeka« (Hebr. 13,8). On je na različite načine dokazao, da u 
njoj živi i djeluje. »Gospodin kraljuje.« »Desnica Gospodnja 
pokaza moć, desnica Gospodnja me uzvisi: ne ću umrijeti, ne- 
go Živjeti i kazivat ću djela Gospodnja« (prikazanje). 


3. »Sila se (Kristova) usavršuje u (ljudskoj) slabosti« (2. 
Kor. 12,9). Crkva mnogo trpi radi kukolja, koji u njoj raste. 
Ona svim mogućim sredstvima nastoji, da ga otstrani i išču- 
pa, ali joj to na ovoj zemlji ne polazi za rukom, da bude Bo- 
žja njiva bez kukolja. No, zato ipak ne sustaje. Ona ponizno 
podnosi, što njezina mnogobrojna djeca nisu ono, što bi mo- 
rala biti. Ona se tim čvršće pouzdaje u onoga, koji je rekao: 
»Ostavite, neka raste oboje.« Ona zna: da je on Gospodin. 
On će se brinuti za to, da u svetoj Crkvi uvijek uspijeva 
pšenica, iako će ju kukolj smetati. 


I mi treba da sa svetom Crkvom tako vjerujemo i tako 
se pouzdajemo. Treba da žalimo, što je kukolj njivom tako 
zarastao, ali iza svega toga kukolja i zla gledajmo u Crkvi 
Krista Gospodina. »Ja sam s vama u sve dane do svršetka 
svijeta!« (Mat. 28,20). »Gospodin će opet (u svetoj Crkvi) sa- 
zidati Sion, i objavit će se u svojoj slavi.« 


Molitva. 


Čuvaj, molimo, Gospodine, obitelj svoju neprestanim po- 
milovanjem, pa jer se oslanja samo na nadu nebeskih mi- 
losti, zaštićuj je vazda svojim okriljem. Po Kristu Gospodinu 
našem. Amen. 

Ponedjeljak iza pete nedjelje po Bogojavljenju. 


Kukolj u pšenici. 

Gospodin sije dobro sjeme, a neprijatelj dolazi i sije ku- 
kolj u pšenici. I Gospodin .nalaže: »Pustite da oboje raste do 
žetve.« 

l. Njiva je moja duša. Sam Spasitelj izabrao je 
ovu njivu za sebe, blagoslovio je, pripravio i posijao na nju 
dobro sjeme: posvetnu milost, krepost vjere, ufanja i ljubavi 
i druge svrhunaravne milosti, darove Duha Svetoga. Gospo- 
dar njive neprestano je na njoj s blagom rosom svoje milo- 
sne pomoći, sunčanim svijetlom svoje ljubavi i tamnom noći 
svoga iskušenja. »Gospodaru, zar ti nijesi posijao dobro sje- 
me na svojoj njivi? Otkuda dakle kukolj?« Da, kukolj! Ot- 
kuda tolika pokvarenost u našim mislima, sklonostima, že- 
ljama, porivima, nagonima i djelima? Otkuda tolika razorna 
djelovanja u nama: požuda, oholost, sebeljublje, neiskrenost, 
umišljenost, lijenost, ljudski strah. »Gospodaru, zar ti nijesi 
posijao dobro sjeme na svojoj njivi?« 

2. »Hoćeš li, da idemo i da ga poberemo? 
Ne, pustite da oboje raste do žetve.« Ovako postupa Bog u 
svijetu, u Crkvi i u mojoj duši. Čovjek bi htio, da otstrani 
sve što nas ponizuje, umanjuje i što nam zadaje borbu. 
Htio. bi, da bude bez ikakve pogreške, da nikad ne osjeti 
težinu svoje pokvarene naravi, njezinu sklonost na zlo. 
Htio bi, da bude njiva posijana dobrim sjemenom, bez ije- 
dnog kukolja. To je želja mnogih! Ali Bog drugčije misli 
nego ljudi. »Pustite da oboje raste do žetve.« To ne znači, 
da se ne moramo boriti protiv zla, koje je u nama. Bog je 
mudro odredio i htio, da i uz najsvetije svoje nastojanje 
dnevno molimo: »Oprosti nam dugove naše.« Htio je da 
priznamo: »U mnogim stvarima griješimo svi« (Jakov. 3,2). 
Tako smo eto pokvareni i zli, puni slaboća, pogrešaka i ne- 
savršenosti: njiva puna kukolja. 

3. »Dobro je, što si me ponizio« (Ps. 118,71). Čemu ku- 
kolj? Da se izliječimo od svoje oholosti i umišljenosti? Da 

na svakom koraku nailazimo na svoju nemoć i grešnost, te 
da u sebi gledamo samo ono, što uistinu jesmo. Da se po- 
nizimo i uvijek iskreno priznamo: »Gospodine, nisam do- 
stojan!« »Smiluj mi se, Bože, po velikom milosrđu svojem!« 


»Pustite da oboje raste.« Dobro sjeme u borbi s kuko- 
ljem ojačat će i silno uzrasti: kad se naime usprotivimo 
lošim mislima i porivima, čim ih opazimo, raste u nama do- 
bro sjeme, t. j. krepost. U borbi protiv zla u sebi nalazimo 
put k molitvi: molit ćemo se onome, koji nas jedini može 
poduprijeti i pomoći nam. Borba protiv kukolja u našoj du- 
ši služi nam samo na dobro i napredak! 


Dolazi »dan žetve«. Tada će se u žitnicama Božjim na- 
laziti samo dobra pšenica. Kako ćemo tada biti zahvalni, 
što smo morali dozrijeti u borbi s kukoljem! Istom ćemo ta- 
da uvidjeti, kako nas je divno vodio i morat ćemo sa svetim 
Pavlom priznati: »O dubino Božjega bogatstva i mudrosti i 
znanja! Kako su neistraživi njegovi putevi!« (Rim. 11,33). 
Divnog li bogojavljenja božanskoga Kralja u kraljevstvu ot- 
kupljenih duša! »Neka se klanjaju njemu, svi anđeli nje- 
govi!« 


Molitva. 

Čuvaj, molimo, Gospodine, obitelj svoju neprestanim 
pomilovanjem, pa jer se oslanja samo na nadu nebeskih mi- 
losti, zaštićuj je vazda svojim okriljem. Po Kristu Gospo- 
dinu našem. Amen. 


Utorak iza pete nedjelje po Bogojavljenju. 


Kukolj u Crkvi. 

»Pustite da oboje raste«, kukolj i dobro sjeme! Izgleda 
dakle, da i kukolj mora biti uz pšenicu. To je tajanstveni 
životni zakon kako cjelokupne svete Crkve, tako pojedinih 
njezinih dijelova, pa zvali se oni biskupije ili župe, samo- 
stani ili obitelji. »Pustite da raste oboje.« 

1. Gospodin je posijao dobro sjeme u 
svojoj Crkvi. Kako je sveta Crkva velika i uzvišena: ona 
posjeduje božansku istinu, svete sakramente, sredstva za 
spasavanje duša, pravu vjeru, svetu euharistiju, pravo sve- 
ćenstvo i tolike svete na nebu i ovdje na zemlji. Ali je je- 
dnako istina, da na njivi svete Crkve ovdje na zemlji raste 
i mnogo kukolja. Crkvena povijest često nam govori o mno- 
gim otpadima, o izdajama, o nevjerama, o ćudorednoj ne- 
vrijednosti mnogih službenika i članova svete Crkve, go- 
vori o silnim sablaznima. K tome ima mnogo pobožnih ljudi 
u svijetu i u samostanu, koji su tako često bez ikakvog do- 
stojanstva, snage i duhovne izgrađenosti. Oni su tjesnogru- 
dni, sitničavi, neslobodni i neveseli. Njihova subjektivna (li- 
čna) pobožnost tako je neljubezna, tako odbojna, tako ne- 
zdrava, osjetilna i sebična! Toliko tih pobožnih vježba, a 
ipak tako malo prave, zdrave i iskrene kreposti, tako malo 
ljubavi, duhovne plemenštine, tako malo plemenitih lično- 
sti! Gospodine, zar je to tvoja sveta Crkva? Eto to je kukolj, 
koji je neprijatelj posijao po pšenici! 

2. »Pustite da oboje raste« Čini se, da tako 
mora biti i nikako drugačije. I upravo u kukolju dolazi Bo- 
žansko djelovanje u Crkvi do svoga potpunog izražaja. Bog 
se, tako reći, odvažio da uđe u čovječanstvo, u mase, u ne- 
svete, u grešnike. Božanske li odvažnosti! O trajnog li bo- 
gojavljenja! Da je koji čovjek osnovao Crkvu, nikad je ne 
bi opteretio kukoljem. On bi podlegao napasti, kojoj su pod- 
legli i »sinovi groma«, Ivan i Jakov: »Gospodine, hoćeš li, 
da kažemo, da oganj siđe s neba i da ih uništi?« (Luka 9,54); 
napasti, kojoj su osim Montana i Tertulijana i toliki drugi 
podlegli, koji su tražili »Crkvu za duhovnu elitu« (samo za 
izabrane), crkvu »čistih«, crkvu »svetih«, »upućenih« i »na- 
dahnutih«. Te je ljude vodio ljudski duh! Mudrac ovoga svi- 
jeta izbjegava grubu stvarnost, izbjegava čovjeka, kakav on 
doista jest, i pribjegava Bogu; stoik se sili, da mu sve po- 
stane odvratno, kako se ne bi odalečio od duhovnoga; Buda, 
govoreći o lotosovim cjetovima, uči mudrosti, kako treba 

izbjegavati svijet. Posve drugačije postupa Krist Gospodin. 
On pristupa čovjeku kakav jest, da ga obnovi, da ga spasi 

i posveti. On je osnovao Crkvu za sve, Crkvu koja svakome 
dopušta da ide putem savršenstva, pa imao on ma koliko. 
nedostataka: nenadarenosti, loš ukus, nutarnju neuglađenost, 
ograničenost pa makar imao vjerolomnu i na svaki nespo- 
razum sklonu narav. Tako postupa Bog. »Pustite da PoE 
raste!« 

3. Božanski Kralju Kriste, kako si silan u svojoj Crkvi, 
u kojoj raste i kukolj! »Neka se Bogu klanjaju svi anđeli 
njegovi« (ulaz). 

Božanski Kralju Kriste! Kako je često tvoja Crkva po- 
sve obraštena kukoljem! A ipak je ona tvoja Crkva! Pro- 
svijetli moje oči, da i u kukolju gledam odraz tvoje mudro- 
sti i da priznam: »Desnica Gospodnja pokaza moć« u svojoj 
Crkvi... (prikazanje). 

Sveta Crkvo! Kako si mi velika, draga i svake hvale 
dostojna, usprkos mnogog kukolja! Ti si se usudila u slije- 
poj poslušnosti prema onome, koji te osnovao, primiti na 
sebe teret ljudi i njihove ljudske slaboće i posve se staviti 
njima na službu! Ti se odvažno izvrgavaš neprekidnom mu- 
očeništvu tvojih protivnika i tvoje nevrijedne djece — samo 
da budeš općenita Crkva i da sve sama spasiš. »Nisam do- 
šao da zovem pravednike, nego grešnike na pokoru« (Luka 
5,32). Vjerujem! 


Molitva. 


Oprosti nam, Gospodine u svom smilovanju zlodjela na- 
ša i srca, koja se kolebaju, upravljaj. Po Kristu Gospodinu 
našem. Amen. 


Srijeda iza pete nedjelje po Bogojavljenju. 


Dar i obveza (zadaća). 


Krist Gospodin kraljuje u svojem kraljevstvu, u svetoj 
Crkvi. Mi smo tako sretni, što smo poslanici njegova kra- 

ljevstva! Poslanica prošle nedjelje govori nam o ovoj milo- 
sti, o ovom daru i obvezi! 

1. Dar. Poslanica nas naziva: »Izabranicima Božjim, 
svetima i ljubljenima.« Uistinu mi smo »izabrani« između 
tisuća i miliona! Izabrani, da po svetom krstu postanemo 
Kristovi udovi, da budemo dionici posinjenja Božjega i vje- 
čne baštine na nebu. Mi smo »sveti«. U svetom krstu i sa- 
kramentu pokore očišćeni smo od grijeha i krivnje za grijeh. 
Milošću smo Božjom posvećeni i obnovljeni. Obdareni smo 
nadnaravnim krepostima. Prosvijetljeni smo svijetlom svete 
vjere. Napunjeni smo darovima i silom Duha Svetoga. Po- 
zvani smo, da činimo dobra djela i da sve više rastemo u 
milosti, u kreposti i blaženom sjedinjenju s Bogom. Mi smo 
»ljubljeni«. Samo smo zato izabrani, sveti, jer smo ljubljeni, 
jer nas je on, vječni Bog, ljubio vječnom, nezasluženom lju- 
bavlju. »Bog je ljubav!« O, da »rasvijetli vaše duhovne oči, 
da biste uvidjeli, kojoj vas je nadi pozvao i kako je bogata 
slavna baština njegova u svetima (u kršćanima) i kako je iz- 
vanredna velika sila njegova (milost) prema nama, koji vjeru- 
jemo. Nekoć se kretasmo u požudama tijela svojega, čineći 
tjelesne želje i pomisli i bijasmo po naravi djeca srdžbe. Ali 
Bog, koji je bogat milosrdem, radi velike ljubavi svoje, ko- 
jom nas ljubi, i nas oživi s Kristom. Jer ste milošću spaseni 
po vjeri, i to nije od vas, dar je Božji« (Efež. 1,18 sl.). 

2. Obveza. »Kao Božji izabranici, sveti i ljubljeni 
budite od srca milosrdni, blagi, ponizni, čedni i strpljivi. 
Podnosite jedan drugoga, kao što je i Gospodin vama opro- 
stio, tako i vi praštajte, ako ima tko kakvu tužbu protiv 
drugoga. Nada sve pak imajte ljubav, koja je veza savr- 
šenstva! Ozbiljno se ispitajmo, da li imamo ljubav. Gospo- 
din je naložio: »Ovo je moja zapovijed, da se ljubite među 
sobom, kao što sam ljubio vas« (Iv. 15,12). On je ljubav pre- 
ma bližnjemu tako reći oplemenio, učinio je božanskom! 
»Što ste učinili jednome od ovih najmanjih, meni ste uči- 
nili« (Mat. 35,40). Dakle i najmanjom ljubavlju, koju radi 
Krista iskazujemo nekom siromahu, stičemo kod Gospodina 

vječnu nagradu. Ako svome bližnjemu uskratimo djelo mi- 
losrđa, koje mu možemo učiniti, griješimo protiv samoga 
Isusa. Ako grubo i nemilosrdno postupamo s bližnjim, gru- 
bo i nemilosrdno postupamo s Gospodinom. Dobro se ispi- 
tajmo, da li se Gospodin može zadovoljiti s načinom, kojim 
postupamo sa svojim bližnjim. Ljubav je veza savršenstva. 
Toliko ljubimo Boga i toliko ljubimo Gospodina Isusa Kri- 
sta, koliko ljubimo svoga bližnjega. Po tome ćemo biti su- 
đeni, da li i kako smo ljubili bližnjega. 

3. Bogojavljenje! Božanski Kralj ukazao se ili objavio 
čovječanstvu, da u njemu osnuje svoje kraljevstvo, da »opet 
sazida Sion«. To kraljevstvo jest ljubav. »Da svi budu je- 
dno, kao ti, Oče, u meni i ja u tebi« (Iv. 17,21). Mi smo je- 
dno po milosti, a Otac, Sin i Duh Sveti jedno su po naravi. 

»Ja u njima i ti u meni, da ih veže savršeno jedinstvo« 
(Iv. 17,23). Po svetom krstu učinio nas je svojim udovima 
i živim lozama na sebi, čokotu. On živi u nama, glava u svo- 
jim udovima, da »i mi budemo jedno, kao što je Otac i Sin 
i Duh Sveti jedno!« Da li smo već na to ozbiljno mislili? Da 
li nam je već jasno, kako Spasitelj mnogo nastoji, da se lju- 
bimo među sobom, i da »budemo jedno srce i jedna 
duša?« 

Gospodin je osnovao svoje kraljevstvo u čovječanstvu. 
Ovom kraljevstvu se protivi kraljevstvo antikristovo. Ta dva 
kraljevstva nevidljivo dijeli jedno od drugoga samo posve 
različita ljubav. U Kristovu kraljevstvu vlada takva ljubav, 
koja radi Boga ljubi bližnjega. U kraljevstvu antikrista vla- 
da sebeljublje, koje prelazi u prezir i mržnju na Boga i na 
sve, što je Bog naredio i obećao. Danas treba da se konačno 
opredijelimo za Kristovo kraljevstvo, za kraljevstvo svete 
ljubavi. »Ovo je moja zapovijed, da se ljubite među sobom, 
kao što sam ja ljubio vas.« 

Plod svete pričesti treba da je međusobna ljubav. Mi 
varamo sami sebe, kad dnevno pristupamo k stolu Gospod- 
njem, a u svojem srcu podržavamo neljubezne i mrske osje- 

ćaje protiv bližnjega, nelijepo o njem mislimo, sudimo i go- 
vorimo, prema njemu smo nemilosrdni i hladni! Po rodo- 
vima njihovim poznat ćete ih: po molitvi, po svetoj pričesti. 
Naš rad mora biti ljubav prema bližnjemu! Da li je tome 
tako? 


Molitva. 
Ulij, Gospodine, duh svoj u srce naše, da svi po tvojoj 
očinskoj milosti budemo jedne misli. Po Kristu Gospo- 
dinu našem. Amen. 


Četvrtak iza pete nedjelje po Bogojavljenju. 


»Mir Kristov.« 


Sveto nas misno bogoslužje poziva, da u svojem životu 
odrazujemo i objavljujemo Gospodina. Kršćanin mora biti 
drugi Krist, »sličan slici njegova Sina« (Rim. 8,29). »Kao što 
je i Gospodin vama oprostio, tako i vi. I Kristov mir, na koji 
ste pozvani, neka zavlada u vašim srcima kao u jednome 
tijelu« (poslanica). 

1. »Kristov mir neka zavlada u vašim 
srcima.« U svakom »Mir s vama!« što ga izgovori biskup, 
kad služi svetu Misu, u svakom »Gospodin s vama« što ga 
izgovara svećenik, želi nam sveta liturgija Kristov mir. »Mir 
Gospodnji bio vazda s vama« moli svećenik neposredno pri- 
je »Jaganjče Božji«. A i sam »Jaganjče Božji« prelazi u mo- 
litvu za mir: »Daruj nam svoj mir.« Ta prošnja za mir do- 
lazi do vrhunca u molitvi za mir: »Gospodine Isuse Kriste, 
koji si rekao svojim apostolima: Ostavljam vam svoj mir, 
dajem vam svoj mir, dostoj se svojoj Crkvi darovati mir i 
jedinstvo.« Poslije ove molitve daje se poljubac mira. On 
znači, da euharistijska žrtva označuje i stvara mir, t. j. je- 
dinstvo i slogu otajstvenoga tijela Kristova, Kristovih udo- 
va, Crkve. Očito je, da je Kristov mir veoma važan i zna- 
čajan! Inače ga ne bi u bogoslužju toliko naglašivali. Mir 
Kristov je izmirenje s Bogom, sloboda od grijeha i od rop- 

stva grijeha, strasti, požude, putenosti, sebeljublja. Mir Kri- 
stov je prijateljstvo s Bogom, sjedinjuje s Bogom, život s 
Bogom, pristupi k Bogu. Mir Kristov je prije svega jedin- 
stvo i sloga među udovima Kristova tijela, »da budu jedno 
srce i jedna duša«, kako čitamo u Djelima Apostolskim 
o kršćanskoj općini u Jeruzalemu (Dj. ap. 4,32). »Kristov 
Mir, na koji ste pozvani, neka zavlada u vašim srcima.« Ne- 
ka otjera svaku odvratnost, svaku neslogu i razdor. »Ta na 
to ste pozvani u jednome tijelu«, da svi jedno budete u Kri- 
stu. Nada sve cijenite jedinstvo, slogu, međusobni mir, koji 
je Krist donio na zemlju! To je kršćanstvo! 

2. Što nas priječi u ozbiljnom nastoja- 
lju, da ostvarimo Kristov mir, jedinstvo i slogu, da bu- 
demo »jedno srce i jedna duša?« Prva je zapreka naša 
neuredna privezanost uz ove zemaljske stvari: uz novac i 
blago, uz sticanje imetka, uz znanje, uz uspjeh i ugled pred 
ljudima, ukratko, prva je zapreka naše sebeljublje! Radi nje- 
ga smo zavidni, ljubomorni, neljubezni, oholi, rado se prav- 
damo i rado korimo, neljubezni smo u mišljenju, govoru i 
vladanju, tjesnogrudni smo i samovoljni, nestrpljivi i grubi. 
To nas priječi, da sučustvujemo s drugima, da živimo sa za- 
jednicom. Uspješno nastojanje za kršćanskom slogom i je- 
dinstvom priječi i naše krivo procjenjivanje i prosuđivanje 
zemaljskih dobara. Da smo savršeni kršćani, prezirali bismo 
sve vremenite stvari. S Pavlom bismo smatrali za štetu, što 
nam je prije bio dobitak (vremenito blago i časti). »Pače sve 
držim gubitkom po uzvišenoj spoznaji Isusa Krista, moga 
Gospodina, radi kojega sam se odrekao svega i sve držim 
kao izmet zato, da stečem Krista, da poznam njega i moć 
njegova uskrsnuća i zajednicu njegovih muka, da mu po- 
stanem sličan u smrti, da na koji način dođem do uskrsnu- 
ća od mrtvih« (Filip. 3,7 sl.). Ovako govori kršćanin. Može- 
mo li i mi ovako govoriti? Da, u tom je naša pogreška, što 
previše cijenimo i ljubimo vremenite stvari, zato premalo 
ljubimo Krista i ono, što nam on daje. U našem uspješnom 
nastojanju za Kristovim mirom priječi nas napokon i na- 

še naravno shvaćanje o bližnjemu. On je samo neki drugi, 
tuđinac, mrski takmac i suparnik, a nipošto brat u Kristu, 
Kristov ud, sam Krist. Nemamo žive vjere, koja čini, da u 
bližnjemu gledamo, štujemo i ljubimo Gospodina. Među na- 
ma kršćanima »nema ni Grka, ni Židova, obrezana ni ne- 
cbrezana, divljaka ni Skita, roba ni slobodnjaka, nego sve 
i u svemu Krist« (Kološ. 3,11). »Ako si vidio brata, vidio si 
Gospodina«, govorili bi kršćani u prvim stoljećima. A mi? 
Kako je malo u nama kršćanskoga, pa i kod onih pobožnih! 


3. »Kristov mir neka zavlada i kraljuje u vašim srcima.« 
Nastojanje za slogom i jedinstvom neka svlada sebeljublje,. 
precjenjivanje zemaljskih dobara i čisto naravno mišljenje. 
Krist želi da u nama i dalje živi svojim životom. On je utje- 
lovljena ljubav prema dušama, prema nama ljudima. On je 
neprijatelj svake nesloge i svakog razdora. On je bez ika- 
kvog sebeljublja. On prosuđuje i procjenjuje sve u svijetlu 
vječnih vrednota. Njegova je jedina želja, da sve predobije: 
za nebo! On želi da svi budemo jedno, kao što su Otac i Sin 
i Duh Sveti jedno u presvetom Trojstvu. Kamo sreće, kad 
bi on potpuno živio u nama! 


Četiri stvari, veli »Nasljeduj Krista«, vode nas k miru 
i slozi s bližnjim. »Nastoj, da više slušaš volju bližnjega ne- 
go sebe (ako se ne protivi koja druga dužnost). Uvijek ra- 
dije imaj manje nego više! Želi svagda i moli da budeš pot- 
puno pokoran volji Božjoj« (3. knj. 23 pogl.). 


Molitva. 

Bože, od koga su svete želje, dobri savjeti pravedna. 
djela, daj slugama svojim onaj mir, koji svijet ne može dati: 
Ga i srca naša budu tvojim zapovijedima podložna i vreme- 
na, pošto ukloniš strah od neprijatelja, tvojom zaštitom da. 
budu mirna. Po Kristu Gospodinu našem. Amen. 

Petak iza pete nedjelje po Bogojavljenju. 


Naše pogreške. 

»Nebesko je Kraljevstvo kao čovjek, koji sije dobro sje- 
me na svojoj njivi. Kad su ljudi zaspali, dođe njegov nepri- 
jatelj i posija kukolj po pšenici« (evanđelje). Uistinu, Go- 
spodin je na svetom krštenju posijao dobro sjeme na njivu 
duše: posvetnu milost i dragocjenu krepost vjere, ufanja i 
ljubavi, mnogo svrhunaravnih sposobnosti i snage. Te svrhu- 
naravne klice umnožava i jača u nama, kadgod ga u svetoj 
pričesti pobožno primamo, kadgod nam dadne milost, da mo- 
limo da trpimo i pregaramo. On neprestano sije dobro sjeme 
u našu dušu. A uza sve to ipak niče posvuda kukolj dnevnih 
pogrešaka! I kad bismo ga zapitali: »Hoćeš li, da idemo i da 
ga poberemo«, odgovorio bi: »Pustite, da oboje raste!« 

1. »Kad su ljudi zaspali, dođe njegov ne- 
Prijatelj i posije kukolj po pšenici.« Dnevno razmatra- 
mo, svaki mjesec obavljamo duhovnu obnovu, svaki se tje- 
dan savjesno ispitujemo, kad idemo na svetu ispovijed. I 
svakiput odlučujemo, da ćemo biti još vjerniji, da ćemo se 
čuvati svake pogreške, da ćemo se uistinu popraviti. Pro- 
matramo primjer našega Gospodina, čitamo životopise sve- 
tih, molimo se i ozbiljno nastojimo, da se svladamo i mrtvi- 
mo: a ipak svuda pogreške, svuda kukolj! Nije da promi- 
šljeno i nakon zrelog razmišljanja i kod otvorenih očiju gri- 
ješimo, a opet s druge strane ne možemo reći, da smo po- 
griješili samo i jedino radi naglosti. Ipak osjećamo, da smo 
krivi, kad se sjetimo svojih pogrešaka. Ne opažamo pravi 
napredak. Svoje vanjske dužnosti vršimo vjerno i savjesno, 
a ipak opažamo u svojoj nutrinji neuredne motive. Sebe- 
ljublje je gotovo nerazdruživo povezano s našim mislima i 
nastojanjem oko kreposti. I to je svaki dan tako. Pa dokle 
nas to dovodi? Da li do kakvog savršenog i svetog djela? 
Jedva do nekog nepotpunog i nesavršenog dobrog djela! I 
sve to usprkos naših revnih odluka i smionih riječi i obe- 
ćanja u času molitve! A u vladanju odmah nestaje svaka 

velikodušnost; kad treba podnijeti križ ili trpljenje, već ne- 
staje velikodušja u mrtvenju. Kako malo činimo za Boga! 
Pa i radi te malenkosti moramo se toliko naprezati. A često: 
se dispenziramo i od ove malenkosti, izmičući poteškoćama 
i žrtvama, te tako varamo sami sebe i svoju okolinu. To je 
kukolj među pšenicom! I kroz mnogo godina jedva se opaža 
kakav popravak, kakav zbiljski napredak! 


2. »Pustite da oboje raste!« Sluge su se uzru- 
jali radi kukolja, razljutili se na onoga, koji ga je posijao. 
Odmah su htjeli, da ga iščupaju, ali im je Gospodin zabra- 
nio: »Pustite, da oboje raste do žetve!« I svojevoljne pogre- 
ške, pogreške iz naglosti, iznenađenja, značaja i karaktera 
imaju svoju važnost u duhovnom životu. One su veoma važne 
u nastojanju oko savršenosti. Ako ih dobro promotrimo i 
prosudimo, one nas ne priječe, nego nas nasuprot potpoma- 
žu u nastojanju oko duhovnog napretka. One nam pomažu 
da upoznamo, kako smo slabi, kako smo neuredni i slavični 
I najmanji povod dostatan je, da se naljutimo, da smo za- 
vidni, neljubezni. Na svakom koraku opažamo, kako smo 
još silno daleko od Božje čistoće i svetosti, kako nimalo ni- 
smo slični svome Gospodinu i Spasitelju. Pogreške čine, da 
pravo gledamo, da se upoznamo, da se prema tome ponizi- 
mo. Prihvatimo svoju nevrijednost i grešnost kao križ. Kad 
bismo se radi pogrešaka uzrujavali, ljutili, klonuli ili ma- 
lodušni postali, bili bismo još više žrtvom svoje oholosti i 
sebičnosti. »Pustite, neka oboje raste.« Bog dopušta, da po- 
griješimo. Ponizno se podložimo ovom Božjem dopuštenju. 
Budimo mirni radi svojih pogrešaka. To ipak ne znači, da 
smijemo biti ravnodušni prema njima! Mi ih moramo ža- 
liti, a ne ljubiti. Ali ako već pogriješimo, ponizimo se i na- 
stojmo, da nas Bog i ljudi upoznaju i s nama postupaju 
onako, kakvi uistinu jesmo. Nemojmo se zaustaviti kod po- 
greške ni kod sebe, nego se obratimo Gospodinu. Molimo 
ga za oproštenje i budimo uvjereni, da će nam oprostiti. 
Molimo za njegovu pomoć, da mu u buduće vjernije i pot- 

punije služimo novom i potpunom vjernošću. Pogreška nas 
je ponizila, očistila i potakla nas, da se pomolimo Gospodinu, 
da k njemu svratimo svoj pogled, da općimo s Bogom — 
dakle, nije bila na štetu, nego nam je koristila. Jedino se 
zahtijeva, da živo želimo i čeznemo za savršenstvom, da se 
ozbiljno i iskreno trudimo, kako bi se vinuli do čiste lju- 
bavi, do savršenstva. U tom su nam slučaju i pogreške ko- 
risne. 

3. »Pustite da oboje raste do žetvel« Ne budimo ravno- 
dušni prema kukolju, nego mirni i postepeno čupajmo. Već 
je mnogo, ako tijekom vremena još ne povećamo vrste po- 
grešaka i nesavršenosti, na kojima danas bolujemo. Mnogo 
je, ako broj donekle poznatih i promišljenih pogrešaka ne 
povećamo. Mnogo je, ako u njih ne padamo svjesnije nego 
prije. Mnogo je, ako se jednako savjesno i odvažno suprot- 
stavimo napastima. Mnogo je, ako u svojim najslabijim ča- 
sovima ustrajemo u svojoj odluci, da ćemo Boga nada sve 
cijeniti i ljubiti. 

»Pustite, da oboje raste«. Nutarnji život uspijeva samo 
u mirnim prilikama. Moramo biti mirni, da se sabrano po- 
molimo. Nemir, žestina, naglost samo to pokazuju, da nas 
ljudski duh i oholost potiče, da se mrtvimo. Mirna mora biti 
i naša ljubav prema bližnjemu, jer će se izvrgnuti u putenu 
ljubav. Mirni moramo biti napose prema kukolju, koji raste 
u našemu srcu. Mirno i ponizno treba da podnosimo svoje 
slaboće i pokvarenosti. Nepokolebivo treba da se pouzdamo 
u Gospodina i u njegovu milost. Tako malo razumijemo put 
poniznosti, neznatnosti i strpljivosti sa samim sobom! 


Molitva. 

Čuvaj, molimo, Gospodine, obitelj svoju neprestanim po- 
milovanjem, pa jer se oslanja samo na nadu nebeskih milo- 
sti, zaštićuj je vazda svojim okriljem. Po Kristu Gospodinu 
našem. Amen. 

Subota iza pete nedjelje po Bogojavljenju. 


Napasti. 


»Nebesko je kraljevstvo kao čovjek, koji sije dobro sje- 
me na svojoj njivi. I dođe njegov neprijatelj te posija kukolj 
po pšenici.« Kad Gospodin posije svoje dobro sjeme na njivu 
naše duše, dolazi za njim i neprijatelj, da i on svoje sjeme 
posije. To sjeme jesu razne napasti, kojima nastoji da zavede 
i od Boga otrgfe kršćansku dušu. 


l.»Smatrajte za čistu radost,kad vas sna- 
đe kakvo iskušenje« Svi smo podloženi nevoljama 
i napastima. Mi smo uzrok napasti, naša sjetila, naša mašta, 
naše sjećanje, naše strasti i zle požude. Međutim uzrok napa- 
sti mogu biti i stvari, koje nas okružuju i ljudi s kojima opći- 
mo. Ipak je glavni uzrok napasti naš neprijatelj, đavao, koji 
obilazi tražeći koga da proždre: sad obilazi kao ričući lav 
(1. Pet. 5,8), koji nastoji da nas zaplaši i smuti, zatim opet. 
kao nečujna zmija, da nas iz potaje ujede. Neprijatelj dobro: 
poznaje puteve, mogućnosti i vjerojatnosti kojima se može 
poslužiti, da nas upropasti. On radi neumorno, oštroumno i 
lukavo. Ali, gdje je napast, ondje je i Gospodin. Nema te na- 
pasti, koju on ne bi pripustio. Nema ni jedne jedine, pa do- 
lazile one od đavla ili od svijeta ili od strasti, koja ne bi bila 
djelo ljubavi Božje. Svaka napast nosi oznaku njegove mu- 
drosti. On je dobro proračunao njezino djelovanje. Svaku je: 
napast odvagnuo i tako primijenio, kako je to za naše spa- 
senje i duhovni napredak najbolje. Predvidio je posljedice: 
napasti i nije mu izmakla ni jedna okolnost, koja prati na- 
past. Neprijatelj se ne može približiti čovjeku, prije nego li 
mu Bog odredi uvjete i granice, kojih se mora držati i prije 
nego li je dao čovjeku milost, da može napasnika svladati ili 
cdbiti. Zašto se dakle plašimo, ako navaljuju na nas napa- 
sti? »Bog je vjeran, i ne dopušta, da budete kušani više nego 
možete, a da biste mogli podnesti, učinit će kraj kušnji!« (1. 
Kor. 10,13). 

2. »Pustite da raste oboje!« I napast služi ra- 
stu dobrog sjemena, milosti i kreposti. Napast nas kuša, pro- 
suđuje i učvršćuje u vjernosti prema Božjim zapovjedima. 
Kakva je to uopće krepost, koja nije prokušana i trajna? Na- 
past je odlično sredstvo, da nam svijet postane odvratan. Mi 
naime još uvijek ljubimo svijet mnogo više, nego li sami vje- 
rujemo. Zato je napast prava milost, jer nas oslobađa od pri- 
vezanosti na svijet. Napast je nadalje za nas i kazna za po- 
činjene grijehe: boreći se protiv napasti zaslužujemo u krat- 
ko vrijeme više oproštenja vremenitih kazna za grijeh, nego 
li dugogodišnjim mukama u čistilištu poslije smrti. Napast 
nam otvara oči, pokazujući nam našu slaboću i nutarnju po- 
kvarenost. Ona nas dovodi k samospoznaji i k poniznosti. 
Pa možemo li uopće napredovati u pravoj kreposti i duhov- 
nom životu, ako se svakim danom sve bolje ne upoznajemo 
i ne postajemo sve ponizniji? Napast nam daje priliku, da 
upravo onu krepost svjesnije i odlučnije branimo i u njoj se 
vježbamo, koju nam napasnik želi oteti. Napast nas čini bud- 
nim i tako nas čuva od mnogih grijeha. Ona nas sili, da se 
revnije molimo i trga nas iz stanovite površnosti u koju pa- 
damo, kad sve ide mirnim tokom i kad nema nikakvog na- 
pasnika, koji neprestano drži dušu na oprezu. Povećat će se 
naša ćudoredna ozbiljnost i iskreno nastojanje. Uistinu sv. 
Jabov pravo govori, kad nam veli: »Držite da je prava ra- 
dost, kad padnete u različite kušnje!« 

3. »Nebesko je kraljevstvo kao čovjek, koji sije dobro 
sjeme na svojoj njivi. Kad su ljudi zaspali, dođe njegov ne- 
prijatelj i posija kukolj po pšenici i otiđe. A kad usjev uzra- 
ste i donese plod, pokaza se tada i kukolj. I dođoše gospoda- 
revi sluge i rekoše mu: Gospodaru, zar ti nijesi posijao dobro 
sjeme na svojoj njivi? Otkuda dakle kukolj? Hoćeš li, da 
idemo i da ga poberemo?« Ovako postupamo i mi prema ne- 
prijateljskom sjemenu, prema napastima. Mi se čudimo, što 
smo podloženi napastima. Svi se uzrujavaju: početnici, i na- 
predniji, a osobito oni savršeniji. »Hoćeš li, da idemo i da ga 
poberemo?« Mi tražimo radikalna sredstva da ne budemo na- 

pastovani, a ne opažamo, da na taj način živimo samo po 
svome duhu i popuštamo svome sebeljublju. 

Što nas Bog bude htio više sebi privući, očistiti i posve- 
titi, tim će nas.više voditi kroz vatru napasti. »Svi su sveci 
prošli kroz mnoge nevolje i napasti pa su i napredovali. A 
oni koji nijesu odoljeli napastima, bili su odbačeni i propa- 
doše« (Naslj. Krista 1. knj. 13. pogl.). 

»Pustite da oboje raste do žetve« (do smrti). Ako hoće- 
mo da rastemo u milosti i kreposti i da si stečemo zasluge 
za nebo, onda moraju ovdje na zemlji rasti i napasti i kušnje. 
Gdje ima više napasti, ondje ima i više kreposti. Bogu posve- 
ćene duše, koje su odane zemaljskom životu, više nastoji ne- 
prijatelj odvratiti od kreposti, nego li ih nagovoriti na veći 
grijeh. Pobožni naime ljudi manje mare za grijehe, koji se 
čine propuštanjem, nego li za druge grijehe, koji se čine 
prestupkom kakve zapovijedi. Zato ih neprijatelj lakše za- 
vede na tu vrst grijeha, za koju se nikad tako duboko ne 
kaju kao za druge. Ali ako su budni i ako pozorno prate po- 
ticaje milosti, onda im napast služi samo zato, da si još više: 
steknu kreposti. 

»Desnica Gospodnja pokaza moć. Ne ću umrijeti (napa- 
sti mi ne će nauditi), nego živjeti i kazivat ću djela Gospod- 
nja« (prikazanje). Po napastima, koje je poslao na dušu, uči- 
nio je silne stvari! 


Molitva. 

Čuvaj, molimo, Gospodine, obitelj svoju neprestanim po- 
milovanjem, pa jer se oslanja samo na nadu nebeskih milo- 
sti, zaštićuj je vazda svojim okriljem. Po Kristu Gospodinu 
našem. Amen. 


Sveta Misa šeste nedjelje 
po Bogojavljenju. 


1. Danas se opet na jedan novi način pokazuje svemoćno 
gospodstvo i vlast božanskoga Kralja Krista! Govor je o 
kraljevstvu Božjem, koje će se, iako u početku posve nezna- 
tno i neugledno, raširiti po cijelome svijetu, sebi podložiti sve 
duhove i sva srca i odolijevati svim burama. Toliko je unu- 
tarnje snage dao Gospodin svojoj ustanovi, svetoj Crkvi, na 
njezinom putu kroz stoljeća i tisućljeća. U svetoj Crkvi, u 
njezinoj unutarnjoj čvrstoći i nesavladivosti, u njezinoj spo- 
sobnosti da u sebe primi i posveti sve narode sviju vremena, 
odrazuje se slava Gospodnja. Gospodin doista kraljuje! Svo- 
jom unutarnjom životnom snagom postaje Crkva živo i traj- 
no bogojavljenje, ukazanje Gospodnje! 

2. S ponosnim osjećajem svoje unutarnje životne snage 
i punine života, okuplja se Crkva oko oltara. »Bogu se kla- 
njajte. Gospodin kraljuje! Neka klikće zemlja« (ulaz). S nje- 
zinih se usana odvija prošnja Gospodinu: Daj da uvijek za 
onim, što je duhovno težimo i da riječima i djelima vršimo 
ono, što je tebi ugodno (molitva). Zato Crkva i živo nastoji, 
da u njezinoj djeci božanski život milosti bude djelotvoran 
i da se u svojem unutarnjem i vanjskom vladanju dadu uvi- 
jek voditi onim, što Bog želi i što je Bogu milo. Zato su pra- 
vi kršćani duhovni ljudi i poput solunskih kršćana za duhov- 
nim teže. Njihova je vjera bila djelotvorna, a ljubav požr- 
tvovna. Oni su neprestano iščekivali dolazak Gospodnji i ži- 
vjeli samo za ono, što je vječno, neprolazno, nebesko. Od 
idola obratili su se živome Bogu (poslanica). Tako je silno 
djelovala milost Božja u njima. Zato se raduje Crkva. »Na- 
rodi će štovati ime tvoje, Gospodine, i svi kraljevi zemaljski 
slavu tvoju.« »Gospodin kraljuje« (stih aleluja). Sposobnost, 
kojom je Gospodin svoju Crkvu snabdio, čini je sličnom zrnu 
gorušice, koju neki čovjek posije po njivi. Ono je doduše ne- 


ugledno i maleno, ali se razvije u veliko drvo. Nebesko kra- 

ljevstvo, nadalje, sliči kvascu, koji žena uzme i pomiješa u 
tri mjere brašna i ubrzo sve uskisne. Tako i Crkva nepre- 


stano prožima čovječanstvo svojim naukom, svojim načelima, 


svojom vjerskom i duhovnom snagom (evanđelje). Sve je to 
djelo Gospodinovo, koji u njoj živi i djeluje. »Desnica Go- 
spodnja pokaza moć, desnica me Gospodnja uzvisi« (prika- 
zanje). 

3. Na prikazanje radosno prinosi Crkva svoju zahvalu 
nad Gospodinovim djelovanjem u njoj. Kao svoj veliki žrtve- 
ni dar, daje svoje srce, koje će u svetoj pretvorbi Bogu pri- 
kazati. Htjela bi naime, da se njezin žrtveni dar sjedini s 
Kristovim žrtvenim darom. Zato i moli u tajni, da je Bog 
očisti i obnovi iznutra i izvana, jer se približuje čas, kad će 
se pojaviti Gospodin, koga će ona žrtvovati. U žrtvenoj gozbi, 
u svetoj pričesti ljubezno će se približiti našim dušama da 
ih ispuni božanskim životom. Sveta je euharistija sada kao 
zrno gorušice, posijano na njivu naše duše: Ono se mora 
razviti u veliko i rodno drvo. Sveta je euharistija kao kva- 
sac, koji je uzela žena, Crkva, i stavila ga u duše: On treba 


.da prožme naše srce i mišljenje, naše htijenje i nastojanje, 


naše cjelokupno djelovanje. Tada ćemo sve više misliti na 
ono, što je duhovno. Sve ćemo više postati bogojavljenjem, 
sve ćemo više odrazivati u sebi Krista. I svi, koji nas budu 
vidjeli, upoznati će, da je prst Božji na nama. Svi će se di- 
viti silnoj riječi, koja je izašla iz ustiju Božjih: »Nebesko je 
kraljevstvo kao zrno gorušice, kao kvasac« (pričesna). 


Šesta nedjelja po Bogojavljenju. 


Prispodoba o zrnu gorušičnom. 


Krist nam se u ovom bogojavljenskom vremenu objavio 
kao Gospodin i Kralj! U svetoj božićnoj noći došao je kao 
slabo dijete na ovaj svijet. Trebao je dakle, da naraste, da se 
razvije u »potpunoga Krista«, koji će sve ljude u sebi i sa 
sobom sjediniti. On je zrno gorušice, koje će narasti u silno 
stablo svete Crkve. On je »kvasac«, koji svojom snagom i ži- 

votom prožima cijelo čovječanstvo. »Bogu (Kristu) neka se 
klanjaju svi anđeli njegovi; čuje i veseli se Sion, i klikću 
kćeri Judine (djeca svete Crkve): Gospodin kraljuje« (ulaz). 

l1. >»Kraljevstvo je nebesko kao zrno go- 
rušice, koje čovjek uzme i posije na svojoj njivi. Ono je 
doduše najmanje od svega sjemena, ali kad uzraste, veće je 
od svega povrća i postane stablom tako, da dolaze ptice ne- 
beske i gnijezde se na njegovim granama.« U smislu bogo- 
služja, gorušično je zrno sam Isus. On je živio posve skro- 
vito i povučeno. Tek poslije desete godine javno je nastupio. 
I zabacili su ga, raspeli i pokopali. Iz najdubljeg poniženja 
uzrastao je u silno stablo svete Crkve, u čokot, koji u svojim 
vjernim neprestano tjera nove loze i grane i razvija se u 
stablo, koje obuhvata nebo i zemlju, vrijeme i vječnost. On 
postaje »cijeli Krist«, glava na tijelu svete Crkve. On je 
»kvasac«, koji neka žena, sveta Crkva, uzima i pomoću pre- 
svete euharistije pomiješa s tri mjere brašna, t. j. sa čovje- 
čanstvom, dok sve ne uskisa.« Krist hoće i mora da ra- 
ste, t. j. da vlada srcem i dušom sviju, da sve ljude sa sobom 
sjedini, da ih svojim blagom i svojom snagom obogati, osna- 
ži i usreći. Nitko nije isključen, nitko nije premalen. I ja 
mogu biti grana na velikom drvetu Krista! Otkuda meni to- 
lika milost i čast? Kako da se zahvalim? Kako da se dosta 
nadivim njegovom čovjekoljublju i milosrđu? 

2. Poslanica nam pokazuje, kako se u pra- 
ksi može ova poredba ostvariti Pavao javlja 
svojim ljubljenim solunskim kršćanima, kako je Krist, zrno 
gorušice, u njima uzrastao u drvo. Javlja im, kako je Krist, 
kvasac, uskiselio sve tijesto (njih). »Braćo, bez prestanka se 
sjećamo vaše djelotvorne vjere, požrtvovne ljubavi i postoja- 
ne nade u Gospodina našega Isusa Krista pred Bogom i Ocem 
našim, jer znamo, od Boga ljubljena braćo, da ste izabrani. 
Vi ste se ugledali u nas i u Gospodina, kad ste u velikoj ne- 
volji primili nauku (evanđelje) s radošću Duha Svetoga, tako 
da ste postali uzorom svim vjernima. Svuda se pripovijeda, 
kako ste se obratili k Bogu od idola, da služite živomu i pra- 

vomu Bogu i očekujete s neba Isusa, njegova Sina, kojega 
je uskrisio od mrtvih, koji nas je izbavio od buduće srdžbe.« 
Neka se i na nama obistini, neka se dnevno sve više obistini, 
što je sv. Pavao ovim riječima rekao za svoje solunske kršća- 
ne. Krist, zrno gorušice, želi da nas u sebe primi i da nas 
prožme. Krist, kvasac, želi i mora da u nama uskisne sve ti- 
jesto: razum, volju i čuvstva. On želi i mora u nama vladati, 
kraljevati! 

3. Krist, zrno gorušice, pravi je kvasac u svetoj euhari- 
Stiji, u malenoj i neuglednoj hostiji. »Žena«, sveta Crkva, 
stavlja u dubinu naše duše zrno gorušice, kvasac, da u nama 
uzraste i postane veliko. Kvasac, t. j. sveta euharistija, sveta 
pričest, mora nas posve prožeti (uskisnuti), da postanemo 
Sveti i čisti »kruh Kristov«, slični svetoj hostiji. »Ne živim 
više ja, nego živi u meni Krist« (Galač. 2,20). 

Svrha je svete Mise i svete pričesti, da se svakoga jutra 
sve dublje ukorijenimo u gorušično stablo, t. j. u Krista i 
svetu Crkvu; da svakim danom sve više prožeti kvascem, 
Kristom, poput Solunjana odrazujemo u sebi Krista. Kako 
smo još daleko od toga! Koliko toga moramo da žalimo, ko- 
liko se moramo moliti i boriti! 


Molitva. 
Podaj, molimo, svemogući Bože, da uvijek za onim, što 
je duhovno, težimo, da riječima i djelima vršimo ono, što je 
tebi ugodno. Po Kristu Gospodinu našem. Amen. 


Ponedjeljak iza šeste nedjelje po Bogojavljenju. 


Zrno gorušice: Crkva. 

»Nebesko je kraljevstvo kao zrno gorušice, koje čovjek 
uzme i posije na svojoj njivi. Ono je doduše najmanje od 
svega sjemenja, ali kad uzraste, veće je od svega povrća i 
postane stablom, tako da dolaze ptice nebeske i stanuju na 
njegovim granama.« Crkva je nebesko kraljevstvo, o kojem 

govori današnje evanđelje. »Nemojte se bojati, malo stado, 
jer je vaš Otac odlučio dati vam kraljevstvo« (Luka 12,32). 

1. »Ono je doduše najmanje od svega 
sjemenja« Maleno i neznatno bijaše nebesko kraljev- 
stvo, kad ga Gospodin osnovao. Židovski narod posve ga je 
drugačijim zamišljao. Oni su sanjali o Mesiji, kao o silnom 
zemaljskom vladaru, koji će osloboditi Židove od rimske 
vlasti i osnovati veliko zemaljsko kraljevstvo. Ti su ljudi mi- 
slili čisto zemaljski. A kraljevstvo, koje je on osnovao, u 
svojim je počecima posve maleno, slično onome, koji se — 
iako Sin Božji — odrekao izvanjega sjaja Božanstva, poni- 
zio se i postao poslušan do smrti na križu. Maleni i neznatni 
bijahu počeci svete Crkve. To su putevi milosti. »Dok Židovi 
idu za čudesima, a Grci traže mudrost, mi -propovijedamo 
raspetoga Krista, Božju moć i Božju mudrost. Jer što izgle- 
da ludo od Boga, mudrije je od ljudi, i ono slabo od Boga, 
jače je od ljudi. Jer motrite svoje zvanje, one, koji su po- 
zvani u svetu Crkvu, kako nema mnogo mudrih po tijelu, 
ni mnogo jakih, ni mnogo plemenitih« (1. Kor. 1,22 sl.), ne- 
go nasuprot, da su to siromasi, priprosti, ponizni i prezreni 
pred svijetom. Tako mora biti. »Pustite malene, neka dođu 
k meni, jer je njihovo kraljevstvo nebesko« (Mat. 19,4). 

2. »Kad uzraste, veće je od svega povrća 
i postane stablom tako, da dolaze ptice nebeske i 
stanuju na njegovim granama.« Maleno je bilo stado, koje 
je Gospodin za vrijeme svoga trogodišnjega naučavanja, 
propovijedanja i djelovanja bio sakupio. Ali zato je tome 
malenomu stadu. mogao reći: »Nemojte se bojati, jer je Otac 
odlučio dati vam kraljevstvo« (Luka 12,32). Već na prvi du- 
hovski dan »pridružilo im se oko tri tisuće ljudi« (Dj. ap. 
2,41). »Apostoli su činili mnoge znake i čudesa među naro- 
dom i sve se više umnožavalo društvo muževa i žena, koji 
su vjerovali u Gospodina« (Dj. ap. 5,12 i 14). Brzo se raši- 
rila Crkva po Judeji i u Samariji, doskora se vjera u Isusa 
ukorijenila i u Damasku i u Antiohiji, u Maloj Aziji i u Ra- 
mu. Usprkos svih progonstva rimske vlasti raširilo se Kri- 

stovo kraljevstvo nevjerojatnom brzinom i za kratko po- 
stalo velikom svjetskom Crkvom. »Koji se ponizi, uzvisit 
će se« (Luka 14,11). Sveti Pavao ovim riječima tumači tajnu 
nebeskoga kraljevstva: »Što svijet drži ludim, odabrao je 
Bog, da postidi mudre, i što je pred svijetom slabo, Bog je 
odabrao, da postidi jake; i što je pred svijetom neplemenito 
i prezreno i što ništa nije, odabrao je Bog, da uništi ono, 
što jest, da se pred njim ne hvali nijedan čovjek« (1. Kor. 
1,27 sl). Tako stoji ona Kristova Crkva, silnija od svake ze- 
maljske vlasti, jača od svih kraljevstva i najslavnijih dina- 
stija; trajnija od svih laži i kleveta, koje se o njoj šire i 
razglasuju. Ona je stup nepokolebive i neprevarljive istine, 
mirni pol usred neprestanog kolebanja i mijenjanja nazora 
i načela, filozofije i nauke. Jedino ona posjeduje pravu zna- 
nost i nesavladivo junaštvo ćudoredne čistoće, veličine, kre- 
posti i svetosti. Zrno gorušice razvilo se u veliko stablo. 
»Desnica Gospodnja pokaza moć. Desnica me Gospodnja uz- 
visila (Crkvu). Ne ću umrijeti, nego živjeti i kazivati djela 
Gospodnja« (prikazanje). 

3. To je božanski zakon, koji vlada u redu spasenja ka- 
ko u svetoj Crkvi tako u pojedinim dušama. Zakon, koji je 
Gospodin naučavao već od prvoga časa svoga boravka na 
zemlji: kad se kao neugledno, bespomoćno i siromašno di- 
jete pojavio u jaslicama, povijen u pelene. »Koji se poni- 
zuje, uzvisit će se« To je bila prva točka njegove propovi- 
jedi na gori: »Blago siromašnima u duhu, jer je njihovo 
kraljevstvo nebesko« (Mat. 5,3). Pred izraelskim učiteljima, 
književnicima i farizejima poziva svoje učenike i uči ih: 
»Učite se od mene, jer sam krotak i ponizan srcem« (Mat. 
11,29). Radujući se u duhu govori: »Hvalim ti, Oče, Gospo- 
daru neba i zemlje, jer si ovo (tajne kraljevstva nebeskoga) 
sakrio mudrima i razumnima, a objavio to malenima. Da, 
Oče, jer tise svidjelo tako« (Mat. 11,25 sl). »Što je pred 
svijetom neplemenito i prezreno i što ništa nije, odabrao je 
Bog, da uništi ono, što jest!« 

19% 

»Gospodin kraljuje.« »Kamen, koji odbaciše oholi gra- 
ditelji, posta kamen ugaoni (Krist, Crkva). Gospodin je to 
učinio i divno je u očima našim« (Ps. 117,23). »Da se pred 
njim (Bogom) ne hvali nijedan čovjek, a tko se hvali, neka 
se u Gospodinu hvali« (1. Kor. 1,29 i 31), a ne svojom moći 
i svojim djelovanjem! m 

»Tko je kao Gospodin Bog naš, koji prebiva na visini i 
gleda stvari neznatne na nebu i na zemlji? On diže ubogoga 
sa zemlje i iz blata uzvisuje siromaha, da ga posadi s po- 
glavicama, s poglavicama puka svojega. On daje, da ne- 
rotkinja prebiva u kući i čini je majkom, koja se veseli dje- 
ci« (Ps. 112,5 sl.). 

Radujmo se, što smo djeca, članovi svete Crkve, što 
»stanujemo na granama stabla«, koje je izniklo iz gorušična 
zrna. Mi znamo, što je za nas sveta Crkva! Dobro je živjeti 
kao katolik, dobro je i umrijeti kao katolik! 


Molitva. 
Podaj, molimo, svemogući Bože, da uvijek za onim, što 
je duhovno, težimo i da riječima i djelima vršimo ono, što 
je tebi ugodno. Po Kristu Gospodinu našem. Amen. 


Utorak iza šeste nedjelje po Bogojavljenju. 


Crkvena nauka. 


»Nebesko je kraljevstvo kao zrno gorušice.« Maleno, ne- 
ugledno. A kad se posije, brzo uzraste do velike i snažne 
vrtne uzrasline. To je slika! Sve, što Božjom pomoći treba 
da bude trajno i plodno, u početku je maleno i neugledno. 
Bog stvara sve iz ničega! ia 

1. Kristovo kraljevstvo, sveta Crkva, sliči Zr- 
nu gorušice jednostavnošću svoje nauke. Crkva propovijeda 
poniznost, podlaganje, ljubav do siromaštva, preziranje svi- 
jeta, ljubav do mrtvenja, trpljenja i do svega onoga, što se 
protivi svjetovnome duhu i osjećanju. Ona propovijeda, da je 
Bog stvorio sve, pa i čovjeka. Crkva naučava da postoji gri- 

jeh, da nas je Krist otkupio, a Duh Sveti posvetio. Ona na- 
učava, da je Bog posinio čovjeka i pozvao ga da sudjeluje 
na božanskom životu, da mu je dao pravo na vječnu, nebe- 
sku baštinu. Ona nam pokazuje, da smo po sebi grešni, ne- 
uredni, bijedni i da nas Bog ipak želi dovesti do sretnog 
Života već na ovoj zemlji, a jednom i na nebesima. Sve je 
tako jednostavno i priprosto, da i dijete može lako shvatiti 
tu nauku. To nije ni tajna nauka, ni visoka filozofija, za 
koju se zahtijeva dugogodišnje školovanje. Prvi propovjed- 
nici ove nauke bili su neuki i priprosti ribari Galilejci. Kao 
što su jednostavno i priprosto Kristovu nauku svojim opći- 
nama navješćivali, tako su je jednostavno i priprosto na- 
pisali u svetim evanđeljima: Zrno gorušično, maleno i ne- 
ugledno, od ljudi prezreno i omalovažavano. 

2. >A kad uzraste, veće je od svega po- 
vrća« Iako je nauka svete Crkve priprosta i jednostavna, 
to ipak uz pomcć Božje milosti proizvodi u dušama velika i 
divna djela. Ona uči ljude da sve stvari i događaje u životu 
promatraju u svijetlu mudre i ljubezne Božje providnosti. 
Na taj način izoštravaju, produbljuju i proširuju svoj sud. 
Dobivaju jasnu spoznaju, koja daleko nadilazi svaku na- 
ravnu spoznaju i znanje. Nauka svete Crkve daje snagu i 
odvažnost za žrtve, oplemenjuje čovjeka i čini ga veliko- 
dušnim kao nijedna druga stvar ili naravna sposobnost. Sna- 
gom ove nauke nalaze sluge Božji dosta jakosti i snage u 
trpljenju, u progonstvima, u preziru. Nalaze snage da pod- 
nose zapostavljanje i uvrede i to bez opravdanja i samo- 
obrane, bez želje za osvetom, bez hvastanja, bez isticanja. I 
to ne iz oholog preziranja svoga neprijatelja, nego na teme- 
lju znanja o Božjoj providnosti i dopuštenju, ugledavajući 
se u poniženoga, prezrenoga i raspetog Gospodina. Snagom 
ove nauke šalio se sv. Lovro na užarenom željezu, kao da 
počiva na samim ružama. Sv. Katarina Sijenska izabrala je 
trnovu krunu, premda je mogla birati i zlatnu krunu. Pa- 
vao i njegovi sljedbenici hvale se nevoljama i mukama (Rim. 
5,2). Snagom ove nauke treba da svaki pravi kršćanin bude 

spreman na žrtvu, koja se od njega traži. Treba da izbje- 
gava i da se čuva svake nevjere te svakog i najmanjeg gri- 
jeha. Dnevno treba da nastoji svim silama, da napreduje u 
ži, ljubezniji i svetiji. Tisuće i tisuće ostavljaju u svojim 
mladim godinama oca i majku, dom i obitelj, odriču se sva- 
ke životne ugodnosti i raskoši, biraju dragovoljno siroma- 
štvo, čistoću i poslušnost i slijede Spasitelja. Ta nauka od- 
gojila je i posvetila naše svece. Ima li savršenijeg, čišćeg i 
dostojnijeg junaštva od onoga, koje nalazimo kod naših sve- 
taca? Doista, malena i neugledna je crkvena nauka i posve 
jednostavna i priprosta: »ali kad uzraste, veća je od svega 
povrća.« Božja moć djeluje u njoj. 

3. Bog stvara sve iz ničega. Tu »pokazuje desnica Go- 
spodnja svoju moć«. Onima, koji Kristovu i crkvenu nauku 
primaju jednostavnom i djetinjom vjerom i po njoj živu, »u 
njima će Gospodin sagraditi Sion, i javit će se u svojoj slavi« 
(na stepenicama). : 

Nauka naše svete vjere je kao zrno gorušice. Ljudi je 
zaboravljaju, potcejenjuju, preziru i zapuštaju! Opća pozor- 
nost i samih kršćana upravljena je danas na najnovije vi- 
jesti, na novine i na radio, na svjetovne knjige i čitanje. Mi 
ne poznajemo više evanđelje, katekizam i ne znamo, što bi- 
smo s njima započeli. Mi ne cijenimo, ne ljubimo i ne mi- 
slimo na te stvari i njima ne posvećujemo onoliko vremena, 
koliko bismo morali. Kako će dakle zrno gorušično u nama 
. uzrasti u veliko drvo? 

»Svi su se divili milosnim riječima, koje su izlazile iz 
njegovih ustiju« (pričesna). Radi svoga prevelikog znanja i 
premnogog čitanja ne možemo se više ni diviti Božjoj rije- 
či, evanđeoskim riječima, tajnama svoje svete vjere. Zato 
se tako malo brinemo za njih i malo ih cijenimo. Zato je i 
plitka naša molitva, naše razmatranje i naš život. Zato mo- 
ramo s pravom moliti u popričesnoj molitvi: »Daj, Gospo- 
dine, da vazda težimo za svetim tajnama, koje nam daju 
pravi život.« 

Molitva. 
Podaj, molimo, svemogući Bože, da uvijek za onim, što 
ie duhovno, težimo i da riječima i djelima vršimo ono, što 
je tebi ugodno. Po Kristu Gospodinu našem. Amen. 


Srijeda iza šeste nedjelje po Bogojavljenju. 


Nutarnja snaga kršćanstva. 

»Nebesko je kraljevstvo kao kvasac, koji žena uzme i 
pomiješa s tri mjere brašna, dok sve ne uskisne« (evanđelje). 
Prispodoba o zrnu gorušice pokazuje, kako se kraljevstvo 
nebesko, kršćanstvo, Crkva Kristova brzo raširila, a prispo- 
doba o kvascu pokazuje nutarnju snagu kršćanstva i Crkve, 
da prožme, preobrazi i obnovi cijelo čovječanstvo i svakoga 
pojedinca. Upravo je u tom očit dokaz, da je kršćanstvo i 
Crkva božanska ustanova, Kristova ustanova. »Gospodin kra- 
ljuje«. »Opet će Gospodin sagraditi Sion (čovječanstvo): on- 
dje će se objaviti u svojoj slavi.« 


1. >»Nebesko je kraljevstvo kao kvasac.« 
Potrebno je samo nekoliko grama kvasca, da uskisne mnogo 
tijesta. Jedva je kvasac s brašnom pomiješan, već počinje 
tijesto uskisavati. Nevidljivo rastvara kvasac brašno, pove- 
ća ga za trostruko i čini ga tijestom. To je zorna slika ono- 
ga, što nebesko kraljevstvo, koje je Gospodin osnovao na 
zemlji, čini. Nevidljivo i skromno ušlo je u betlehemskom 
Djetetu u ovaj svijet. U skrovitosti je započelo svoje djelo- 
vanje: u tihoj molitvi i žrtvi. Posve tiho i neupadno zapo- 
čeo je Gospodin svoje javno djelovanje. Po ljudski sudeći, 
uspjeh je bio neznatan. Ni same apostole nije uspio da du- 
ševno obnovi i preobrazi. I nadošao je duhovski dan, dan 
osnuika nebeskoga kraljevstva na zemlji. U obliku ognjenih 
jezika sišao je Duh Sveti na Crkvu, koja je upravo nasta- 
jala. Od toga časa postala je Crkva kvasac, koji prožima i 
obnavlja čovječanstvo. S tim primanjem opisuje sveti Luka 
u djelima apostolskim unutarnju snagu i obnoviteljsku dje- 

lainost Božjega kraljevstva, mlade Crkve. Dva puta govori 
o prvoj, o Jeruzalemskoj crkvenoj općini: »Oni bijahu po- 
stojani u apostolskoj nauci, bratskoj zajednici, lomljenju 
hljeba i u molitvama. A uđe strah (strahopočitanje) u svaku 
dušu, jer su apostoli u Jeruzalemu činili mnoga čudesa i zna- 
ke, i veliki strah (poštivanje kršćana) bijaše u svima. I svi, 
koji vjerovahu, bijahu zajedno i imali su sve zajedno. Te- 
čevinu su i imanje prodavali i dijelili svima, kako je koji 
trebao. I svaki dan bijahu jednako jednodušni u hramu i 1o- 
meći kruh po kućama, primali su hranu s radošću i pripro- 
sta srca, hvaleći Boga i imajući ljubav u svega naroda« (Dj. 
ap. 2,42 sl. isp. 4,32 sl.). U svakoj svojoj poslanici svjedoči 
sveti Pavao, kako je kršćanstvo obnavljalo ljudska srca i 
duše, njihovu nutrinu i vanjštinu. »Nekad ste bili tama, a 
sad ste svjetlost u Gospodinu. Jer plod svetosti je svaka 
dobrota i pravda i istina« (Efež. 5,8 sl). »Plod je Duha: 
ljubav, radost, mir, strpljivost, blagost, dobrota, vjera, krot- 
kost, uzdržljivost. A koji su Kristovi, svoje su tijelo raspeli 
s manama i požudama« (Galać. 5,22). U tome se sastoji po- 
ziv i unutarnja snaga kršćanstva, da sve što susretne pro- 
žme i obnovi svojim duhom i svojim životom. »Nebesko je 
kraljevstvo kao kvasac.« ' 

2. >»Dok se sve ne uskisne« Kršćanstvo, Crkva, 
nema drugoga cilja, osim vjersku i ćudorednu obnovu čo- 
vječanstva i pojedinaca i to u vjerskom, ćudorednom, soci- 
jalnom, privrednom i opće kulturnom životu. I pogani štuju 
Boga, no oni ga štuju samo iz straha i jer očekuju od njega 
kakva vremenita dobra. Ali to je čisto izvanjski kult, bez 
ikakvog utjecaja na unutarnju čovjekovu religioznost i ću- 
dorednu obnovu. Stari je Zavjet pošao korak dalje. Židovi 
su istinski štovali pravoga Boga, jer im se sam Bog objavio. 
Ali taj kult (štovanje) ostao je nacionalan, ograničen samo 
na izraelski narod i bitno prožet strahom. Uz to je bio samo 
priprava na Novi Zavjet, dakle, privremen. Istom su Krist 
i njegova Crkva poučili ljude o pravom vjerskom životu; 
životu, koji obuzima cijelog čovjeka i obnavlja njegovu nu- 

trinju. Taj vjerski život stavlja čovjeka pod zakon ljubavi 
prema Bogu: »Ljubi Gospodina Boga svojega svim srcem 
svojim« (Mat. 22,37). On ga podlaže i zakonu ljubavi prema 
bližnjemu i to nadnaravnoj ljubavi prema bližnjemu, koja 
se temelji u Bogu i u Kristu, koja obuhvaća sve ljude, sva- 
ku ljudsku nevolju i potrebu. Kršćanstvo daje cijelom ljud- 
skom životu svrhunaravni smjer i upravo sili čovjeka, da 
svim svojim silama živo teži za onim, što je vječno i nepro- 
lazno, da zadobije samoga Boga. Kako je neizmjeran broj 
dobrih djela, izvanje i unutarnje samozataje, strpljivosti, 
trpljenja i podnašanja teških životnih prilika, kako je silan 
taj broj u životu miliona i miliona vjernika, koji već gotovo 
dvije tisuće godina žive po načelima Kristovim i njegove 
Crkve! A kako je tek neizmjeran taj broj u životu onih mno- 
gih Bogu posvećenih duša, savršenih i svetih muževa i že- 
na! Uistinu, kraljevstvo je nebesko kao kvasac, koji je uzela 
“žena, Crkva i pomiješala s tri mjere brašna, t. j. s ljudskim 
naraštajem i narodima. Neumorno je njezino djelovanje 
usprkos mnogih neuspjeha, zapreka i protivničkog djelovanja! 

3. Crkva je preduzela da i na nama izvrši ćudorednu 
obnovu. Prvi korak je učinila na svetom krstu, kad smo po- 
stali »novi stvor« (Galać, 6,15) (2. Kor. 5,17) i obukli se u 
»novoga čovjeka«, koji je »stvoren u pravdi i u pravoj sve- 
tosti« (Efež. 4,23). U svetom smo krstu bili oprani, posve- 
ćeni, opravdani (postali smo pravedni) u imenu Gospodina 
našega Isusa Krista i u Duhu našega Boga (1. Kor. 6,11). Tu 
»se ljubav Božja izlila u srcima našim po Duhu Svetom, koji 
nam je dan« (Rim. 8,15). Dnevno nas poziva Crkva, da su- 
djelujemo kod svete žrtve i da pristupamo k žrtvenoj gozbi 
svete pričesti, kako bi nas Gospodin oživio i svojim Duhom 
posve prožeo. Sveta je euharistija božanski kvasac, koji nas 
svrhunaravnom snagom ispunja. Istu svrhu trajne duhovne 
obnove imaju i drugi sakramenti, mnoge pobožne vježbe, 
koje nam sveta Crkva preporuča i savjetuje. Ako posluša- 
mo želju svete Crkve i ako se spremno odazovemo, posve 
će nas prožeti kvasac božanske snage i milosti. Tada će se 

e 
na nama obistiniti apostolove riječi: »Ne živim više ja, ne- 
go živi u meni Krist« (Galać. 2,20). Toliko nas mora uski- 
snuti božanski kvasac. 

Koliko je kršćanstvo i Crkva dovršila svoje djelo u mo- 
joj duši? Koliko smo odložili staroga čovjeka, čisto naravno 
ljudsko mišljenje i nastojanje, naviku da radimo samo iz se- 
bičnosti i sebeljublja? Koliko smo »se obratili k Bogu od 
idola, da služimo živomu i pravomu Bogu i da očekujemo 
s neba Isusa, njegova Sina, kojeg je uskrisio od mrtvih, koji 
nas je izbavio od buduće srdžbe?« (poslanica). 


Molitva. : 
Podaj, molimo, svemogući Bože, da uvijek za onim, što 
je duhovno, težimo i da riječima i djelima vršimo ono, što 
je tebi ugodno. Po Kristu, Gospodinu našem. Amen. 


Četvrtak iza šeste nedjelje po Bogojavljenju. 


Snaga i plodnost Kristove nauke. 


»Nebesko je kraljevstvo kao kvasac«, koji, iako ga samo 
malo ima, zakratko uskisne mnogo brašna. To je slika snage 
i plodnosti Kristove nauke. Ona je kvasac, koji mora prožeti 
i oploditi cijelo naše djelovanje i nastojanje. Ako smo svoj 
duh i mišljenje posve njoj podložili, onda nosimo doista u 
sebi Božje kraljevstvo, nebesko kraljevstvo na zemlji. 

1. Čovjek, koji nije prožet kvascem sve- 
te vjere, krivo i neistinito promatra i su- 
di. On se zaustavlja kod vremenitih stvari i sav se u svome 
životu izrani i iskrvari. On ne osjeća Božju ljubeznu blizinu, 
prisutnost, providnost i ljubav. On ne poznaje Božje djelo- 
vanje i mudro upravljanje, Božje dopuštanje i naređenja. On 
računa samo s ljudskom milošću i nemilošću. Njemu je više 
stalo do ljudske sklonosti, nego da je Bog s njime. Ljudske 
nemilosti više se plaši nego li Božje. Njegov je život jedan 
lanac trajnog uzbuđenja, neurednih misli, planova, nada i 
strahovanja. Nigdje ne nalazi čvrsto uporište ili sigurno uto- 

čište, gdje bi se osjećao sretnim i spokojnim. Kao kakav be- 
skućnik nemirno luta unaokolo. Više ne shvaća smisao života 
niti može da podnese kakvu nesreću ili križ. Naporima i za- 
htjevima teškog života nije uopće dorasao. Težina života sa- 
mo da ga ne smlavi. A istom smrt! Bez vjere i bez ozbiljnog 
i savjesnog života po vjeri, nije stekao nikakva dobra djela, 
ništa, što bi imalo za vječnost kakvu vrijednost. Sve samo 
kao nedonoščad, gubitak i šteta! »Vi mnogo sijete, a malo 
žanjete. Mnogo jedete, a ipak se ne nasitite, mnogo pijete, 
a niste radosni, vi skupljate, ali u probušenu, poderanu vre- 
ću« (Agej 1,6). 

2. »Nebesko je kraljevstvo kao kvasac, 
koji žena uzme i pomiješa s tri mjere brašna, dok sve ne 
uskisne.« Ako naše mišljenje, prosuđivanje, precjenjivanje, 
nastojanje i djelovanje bude posve obuzeto i prožeto kvas- 
cem Kristove nauke i vjere, svaki dan neprestano ćemo pro- 
življavati nebesko kraljevstvo. Sve ovisi o životu po vjeri, 
o intenzivnom vjerskom životu, o tome, da nadnaravni svijet 
bolje i življe u sebi proživljavamo, nego ovaj vidljivi svijet, 
u kojem se krećemo. Naš zemaljski život pretvorit ćemo u 
sretno nebesko kraljevstvo, ako u svemu, što se oko nas do- 
gađa i zbiva budemo gledali Boga i njegovu ljubav i naka- 
nu da nas obogati i vječno usreći. U svemu, što nam se do- 
godi, upoznajmo pravu stvarnost, koja se iza svega toga 
krije, naime Boga, Božju mudrost i njegovu neizmjernu lju- 
beznu providnost. U svakoj svojoj dužnosti gledajmo klanja- 
nja vrijednu volju Božju. Svaki križ i nesreću, koja nas za- 
desi, šalje nam ljubav Božja, makar ona i neposredno dola- 
zila od ljudi ili kakvog pukog slučaja. Manje marimo za vre- 
meniti gubitak ili dobitak, nego li za gubitak ili dobitak Bo- 
žje ljubavi, milosti i ljubeznog općenja s Bogom. Sudimo po 
vjerskim načelima i pazimo na to, kako Bog i Krist prosu- 
duje naše djelovanje i nastojanje. Vječno ćemo živjeti, zato 
sve u svome životu mjerimo mjerilom Kristovim i mjerilom 
svetog evanđelja. Ne sabirajmo blago na zemlji, koje će iz- 


jesti moljci i rđa i tatovi iskopati i ukrasti. Sabirajmo blago 

na nebesima (Mat. 6,19). Znajmo, da smo djeca Božja, iza- 
branici Božji i živi udovi Krista, Sina Božjega. Radi njega 
nas Bog toliko ljubi. Tako treba da Kristova nauka i vjera 
obnovi naš duh, naše osjećanje, naše cijelo biće, naše djelo- 
vanje i nastojanje. To je kvasac, koji uzme žena, sveta Cr- 
kva i pomiješa s tri mjere brašna, t. j. s našom dušom, dok 
sve ne uskisne. 

3. Ako je Gospodin kralj, onda treba i da potpuno vla- 
da. Treba da nas posve prožme kvascem vjere. Još uvijek 
mislimo previše po ljudsku i zemaljski. Još uvijek ne pro- 
življujemo dostatno u sebi i izvan sebe prisutnost i djelo- 
vanje Božje. Još uvijek cijenimo vremenito, prolazno i ze- 
maljsko više od vječnoga i neprolaznoga. Evanđelje i kršćan- 
stvo još je uvijek za nas više mrtvo slovo nego duh i život. 
»Gospodin kraljuje.« On želi i on mora da potpuno zavlada 


nama, našim duhom i osjećajem. Kršćanin je drugi Krist! To 


je zapravo njegova nakana, kad ga primamo u svetim sakra- 
mentima, napose u pričesti. Po njoj postajemo jedno s Kri- 
stom. Što se bolje pripravljamo za svetu pričest, što ga iskre- 
nije i pobožnije primamo, to će savršenije biti njegovo dje- 
lovanje na nama, to će nas više pretvoriti u sebe! 


Molitva. 
Podaj, molimo, svemogući Bože, da uvijek za onim, što 
je duhovno težimo i da riječima i djelima vršimo ono, što 
je tebi ugodno. Po Kristu Gospodinu našem. Amen. 


Petak iza šeste nedjelje po Bogojavljenju. 


Kvasac milosti 


»Nebesko je kraljevstvo kao kvasac, koji žena uzme i 
pomiješa s tri mjere brašna, dok sve ne uskisne.« Ovaj kva- 
sac, koji cijeloga čovjeka obuzima, slika je milosti svrhu- 
naravi. 

1. »S tri mjere brašna« To je slika trome i ne- 
plodne ljudske naravi, prepuštene samoj sebi, s kojom se mi- 

ješa milost Božja. Sami po sebi nismo sposobni da učinimo 
nešto uistinu dobro. Duboko u našoj duši uvriježena je se- 
bičnost, koja zarazuje sve naše mišljenje i nastojanje i tako 
nas udaljuje od Boga i ljubavi prema Bogu. Uz sebičnost 
nalazi se u nama i prirođena sklonost k putenosti, k niskim 
nagonima, koji oteščavaju duh, odvraćajući ga gotovo nesa- 
vladivom silom od Boga i od svega što je duhovno, kako bi 
ga zakopali u zlo. To smo eto po naravi, da smo, naime, sami 
po sebi nesposobni za svrhunaravno dobro, a uz to živi u 
nama gotovo nesavladiva sklonost na zlo. Svako nastojanje 
naše naravi, koje nije potaknuto i nošeno milošću Božjom, 
puteno je i sebično i tašto. »Sve, što je na svijetu požuda je 
tijela i požuda očiju, (koja se ne može nagledati zemaljskih 
stvari), i oholost života« (1. Iv. 2,16): putenost, sjetilnost, po- 
hlepa i oholost. To su tri mjere brašna. Što nas najviše po- 
tiče na grijeh, jesu zapravo dvije stvari: putenost i oholost. 
Što se više uzdiže oholi ljudski duh, tim više gubi svoju si- 
gurnost i uporište. Što dublje putenost zalazi u blato, tim 
biva teža. U oholosti i u putenosti razilaze se duh i tijelo. 
Što se više razilaze, tim veća napetost i praznina nastaje 
među njima. Ta se praznina mora ispuniti, a ljudi je ispu- 
njaju pohlepom za zemaljskim stvarima i gadnom požudom 
za blagom. Ta je pohlepa kao ulje, koje neprestano hrani 
stijenj dviju glavnih opačina: oholosti i putenosti. Ona je 
protuteža razočaranju, koje je nužno spojeno s ohološću i pu- 
tenošću. Uz nemir i uzbuđenja, koja je prate, ona je glavna 
zapreka, da se duša ozbiljno u sebe ne zamisli i ne obrati 
Bogu. I sada dolazi Crkva, kršćanstvo, ona žena iz evanđe- 
lja, i stavlja neznatni kvasac u tri mjere brašna. Ona je od- 
lučila, da tako dugo radi, dok sve ne uskisne, svaki čovjek 
i cijelo ljudsko društvo, dok milost potpuno ne obuzme i ne 
prožme našu pokvarenu narav, njezinu putenost i požudu, 
njezinu oholost i taštinu. To je nebesko kraljevstvo, to je 
Crkva, to je kršćanstvo ovdje na zemlji! 

2. »Dok sve ne uskisne« Prvi korak duhovnoj 
obnovi naše — tako na zlo sklone — naravi čini sam Bog. 

On je stavio u našu narav mnogo lijepih i plemenitih spo- 
sobnosti uma i srca. Te plemenite sposobnosti u nama odlu- 
čno se protive nižim nagonima naše naravi i tako umanjuju 
cnu napetost, koja vlada između duha i tijela. Ali ipak gla- 
vni i odlučni korak u toj duhovnoj obnovi jest i ostaje djelo 
milosti, svrhunaravi. Tu je ponajprije milost koja »iscijelju- 
je«. Njezino je svojstvo, da požudu i prirođenu nam sklonost 
na zlo slabi, a naravnu sklonost na dobro, da jača tako, da 
se uspješno možemo suprotstaviti svima zaprekama u našem 
ćudorednom djelovanju. Tu milost, koja iscijeljuje, potpo- 
maže i upotpunjuje druga milost, koja nas uzdiže. Ona nam 
uzdiže dušu i oplemenjuje sposobnosti, razum, volju i pam- 
ćenje. Ta nas milost uzdiže na dvostruki način: kao posvetna 
milost i kao prigodna milost. Kao posvetna milost prožima 
nam dušu, kao što oganj prožima hladno željezo. Ona nam 
pretvara dušu u sliku Božju. Po njoj postajemo djeca Božja, 
jer nas uzvisuje na božanski život. Po njoj stupamo u po- 
sve novi odnošaj s Bogom, sa svojim bližnjim i sa samim 
sobom. Po njoj živimo Kristovim životom, životom glave i čo- 
kota. Kao što milost preobrazuje i uzvisuje dušu, tako pre- 
obrazuje i njezine sposobnosti, tako da možemo djelovati na 
jedan mnogo uzvišeniji način od svakog naravnog djelova- 
nja. S posvetnom milosti primamo i ulivenu krepost vjere, 
novo oko i zato promatramo Boga i svijet Božjim okom. S 
posvetnom milosti primamo i ulivenu krepost božanske lju- 
bavi: sveti oganj, koji neposredno izlazi iz samoga Boga, pla- 
men one ljubavi, kojom je sam Bog raspaljen. S posvetnom 
milosti primamo i ulivenu krepost ufanja: našoj se volji daje 
božanska snaga, koja nas potiče, hrabri i jača, da odlučno, 
usprkos svih zapreka, težimo za najvećim i neizmjernim do- 
brom. Ona nam ujedno daje potpuno pouzdanje, da ćemo si- 
gurno postići ono: dobro, za kojim težimo. Ta krepost ufanja 
uznosi nas iznad svih stvorova k Bogu tako, da pouzdano na 
njegovom srcu otpočinemo i da se na njegovu svemoćnu ruku 
oslonimo. S te tri božanske kreposti daju nam se i ostale 
svrhunaravne kreposti i sposobnosti, da se uznesemo k Bogu 


. 

i otkinemo od svoje slabe, naravi. Drugi oblik milosti, koja 
nas uzvisuje, nazvali smo prigodnom milosti. Ona pretječe 
našu spoznaju i htijenje potiče, prati i pomaže. Ona razum 
prosvjetljuje, a volju potiče. Ona se služi svim mogućim 
sredstvima i dnevnim događajima, da naše mišljenje i težnje 
usmjeri prema Bogu i vječnosti. Tako eto radi milost, da na- 
šu narav uskisne, oplemeni i posveti. Naše srce treba da bu- 
de već na ovoj zemlji kraljevstvo nebesko, kraljevstvo u ko- 
jem će Bog vladati, a Krist kraljevati. 

3. »Nebesko je kraljevstvo kao kvasac, koji uzme žena 
(Crkva) i pomiješa s tri mjere brašna, dok sve ne uskisne.« 
Taj proces (rad) duhovne obnove po milosti događa se samo 
u Božjem kraljevstvu svete Crkve. Samo je ona pozvana i 
ona jedina ima vlast da posreduje za milost. I samo je u mi- 
losti naš spas. Kako moramo biti Bogu zahvalni, što smo dje- 
ca te Crkve! Budimo joj vjerni! 

Milost je kvasac. Ali ni ona ne čini sve sama, ne djeluje 
nikad sama, ništa bez našega sudjelovanja. Mi moramo do- 
pustiti, da nas milost obuzme, prožme, obnovi, posveti i k 
Bogu uzdigne. Veoma često protivimo se pozivu i poticaju 
milosti! 


Molitva. 
Podaj, molimo, svemogući Bože, da uvijek za onim, što 
je duhovno, težimo i da riječima i djelima vršimo ono, što 
je tebi ugodno. Po Kristu Gospodinu našem. Amen. 


Subota iza šeste nedjelje po Bogojavljenju. 


Duhovni! 


Crkva moli na svršetku bogojavljenskog vremena, da 
nam Bog dade, da težimo za onim, što je duhovno i da vrši- 
mo ono, što je Bogu ugodno. 

1. »Podaj, da uvijek težimo za onim, što 
je duhovno!« »Duh je ono, što oživljava, tijelo ne kori- 
sti ništa. Riječi, koje sam vam ja rekao, duh su i život« (Iv. 

6,63). Sveta liturgija nastoji, da naša srca i misli i duh pro- 
svijetli i uzdigne k Bogu. Liturgijska molitva nije drugo ne- 
go gledanje u sunce, u Krista, da nas on rasvijetli i učini 
duhovnima. »Nekada bijaste tama, a sad ste svijetlo u Go- 
spodinu. Kao djeca svijetla živite« (Efež. 5,8). Kod svetoga 
krštenja molio je svećenik nad nama: »Svemogući Bože, is- 
tjeraj iz njegova srca svu sljepoću, da bude obilježen zna- 
menjem tvoje mudrosti i da napreduje od dana do dana. Do- 
stoj se njega prosvijetliti svjetlošću svoga razuma i daj mu 
pravo znanje.« U dnevnoj službi svete Mise imaju poslanice 
i evanđelja tu svrhu, da nas prosvijetle, da sve stvari i do- 
gađaje duhovno prosuđujemo i gledamo u vrhunaravnom 
svijetlu. »Ako smo uskrsnuli s Kristom« — a to se dogodilo 
na svetom krštenju — »tražite ono, što je gore, gdje Krist 
sjedi s desne strane Božje. Težite za onim, što je gore, a ne 
što je na zemlji« (Kol. 3-1 sl.). Za duhovnim moramo težiti, 
kako nas to Spasitelj obvezuje u propovijedi na gori: »Bla- 
go siromašnima u duhu, blago žalosnima, blago krotkima, 
blago onima, koji gladuju i žeđaju pravde, blago čistima u 
srcu, blago milosrdnima, blago mirotvorcima, blago progo- 
njenima radi pravde, blago onima, koji su progonjeni radi 
Krista.« Onaj je duhovan, koji je spreman da iskopa oko, 
odsiječe ruku, ako ga oko ili ruka želi zavesti na grijeh. Du- 
hovan je, koji pruža i lijevi obraz, kad ga tko udari po de- 
snom, koji daje i kabanicu, kad mu tko uzme kaput. Duho- 
van je, koji iskreno ljubi svoga bližnjega, koji radi Boga i 
radi Krista ljubi svoje neprijatelje, i onima dobro čini, koji 
ga mrze, kleveću i progone (Mat. 5,3 sl.). Duhovni smo i mi, 
ako se »ugledamo u Gospodina«, ako smo se obratili k Bogu 
od idola, da služimo živom i pravom Bogu i da očekujemo 
s neba Isusa, njegova Sina, kojega je uskrisio od mrtvih, koji 
nas izbavlja od buduće srdžbe, od suda (poslanica). 

2. »Daj da vršimo ono, što je Bogu ugo- 
dno.« Bit ćemo duhovni i težiti za onim, što je duhovno, ako 
vršimo ono, što je Bogu ugodno. Nemojmo zato nikad svije- 
sno činiti, što se ne može Bogu ni Spasitelju svidjeti, pa ni 

onu najmanju nevjeru i svijesnu nepažnju. Činimo samo, što 
mu se dopada, podnosimo sve, primimo sve i trpimo sve, što 
nam nanesu prilike, ljudi i događaji života. I to sve iz čiste 
i savršene ljubavi prema Bogu, jer je njemu tako milo. Ta- 
ko nastoji pravi kršćanin. On živi samo za Boga. Sebe, svoje 
želje i svoje htijenje posve zapostavlja onome, što je Božje. 
On ne živi više sebi, nego Bogu i Gospodinu. Na to smjera 
cijelo bogoslužje, da i mi možemo reći sa Spasiteljem: »Moje 
je jelo, da vršim volju Oca mojega« (Iv. 4,34). Da nas što vi- 
še sjedini s Duhom i voljom Božjom, dnevno nas poučaje li- 
turgija u svetoj Misi i časoslovu (poslanica, evanđelje, lekci- 
je), a uz to nas i hrani u svetoj pričesti. Ta sveta hrana treba 
da poveća u nama Duh Kristov, da svagda vršimo ono, što 
je Bogu ugodno (Iv. 8,29). U tom slučaju bit ćemo doista du- 
hovni, bit ćemo bogojavljenje, odrazivat ćemo u sebi Duh 
Kristov, koji nevidljivo u nama djeluje. Tada će on kralje- 
vati u nama. I opet će sagraditi Sion, »svoje svetište, svoj 
hram u nama, i ondje će se javiti u svojoj slavi« (na stepe- 
nicama) i u svojoj sili! a 


3. Ovako se u bogoslužju misli i govori o nama kršćani- 
ma. Ovo nas želi obnoviti, da budemo duhovni ljudi, puni 
milosti, svijetla i vjere, da budemo u neprekidnom tijesnom 
i ljubaznom jedinstvu s Bogom i njegovom svetom voljom. 
Ispitajmo se, koliko smo crpli koristi iz bogoslužja. 


Kako malo težimo mi kršćani, katolici za onim, što je 
uistinu duhovno! U nama previše vlada svjetovni duh i ni- 
ska sebičnost, previše smo vezani uz ono, što je zemaljsko 
(Kološ. 3,1). Kako je slaba naša čežnja »da umremo i bude- 
mo s Kristom« (Filip. 1,23). Kako naš duh malo sliči duhu 
propovijedi na gori, duhu osam blaženstva, duhu odreknuća 
vremenitih stvari, duhu duboke vjere i savršenog pouzdanja 
u Boga! Kako smo još daleko od toga, da s Pavlom možemo 
uvjerljivo govoriti i priznati: »Mi znamo, da onima, koji lju- 
be Boga, sve zajedno pomaže na dobro, koji su pozvani po 

odredbi.« On nas je preodredio, da budemo slični slici nje- 
gova Sina. Zato nas je opravdao i zato će nas proslaviti sa 
svojim Sinom. »Ako je Bog za nas, tko će protiv nas? Kad 
nije vlastitoga Sina poštedio, nego ga je predao za sve nas, 
kako dakle ne će nama s njime sve darovati?« Ako nas Bog 
opravdava, ako nas Krist Gospodin zagovara kod Boga, tko 
će nas drugi osuditi? »Tko će nas rastaviti od ljubavi Kri- 
stove? (t. j. tko će nam oteti ljubav, kojom nas Bog ljubi 
radi Krista). Nevolja ili stiska ili progonstvo ili glad ili mač? 
Nipošto! Nego u svemu pobjeđujemo po onomu, koji nas 
ljubi« (Rim. 8,28 sl.). 


Molitva. 

Podaj molimo, svemogući Bože, da uvijek za onim, što 
je duhovno, težimo i da riječima i djelima vršimo ono, što 
je tebi ugodno. 

Štiti, Gospodine, nas, koji služimo tvojim tajnama, da 
nastojeći oko božanskih stvari i tijelom i dušom tebi služimo. 
Po Kristu Gospodinu našem. Amen. 


Svetački dani poslije Bogojavljenja. 


17. siječnja: Sv. Antun. 

Ono što nam današnja liturgija pred oči stavlja u sve- 
tom Antunu pustinjaku, pravo je bogojavljenje, ukazanje 
Kristovo. 

l. Antun je dao sve. Jednom je u crkvi čuo riječ 
Božju: »Ako hoćeš biti savršen, idi prodaj svoju imovinu i 
podaj siromasima i dođi i idi za mnom« (Mat. 19,21). Po- 
taknut milošću. Božjom upoznao je sv. Antun, da su ove ri- 
ječi njemu namijenjene. Bez krzmanja ode i proda svoju 
imovinu, a novac razdijeli siromasima, te se na to povuče u 
egipatsku pustinju. »Blago čovjeku, koji ne ide za zlatom 
niti se uzda u novac i blago« (Sir. 31,8). Tako je našao nov 
uzvišeniji ideal! »Neka budu vaši bokovi opasani i upaljene 


“svjetiljke u vašim rukama. A vi sami budite kao oni ljudi, 


koji čekaju svoga gospodara, kad se vraća sa svadbe, da čim 
dođe i pokuca, smjesta mu otvore vrata. Blago onim sluga- 
ma, koje gospodar došav nađe budne« (evanđelje). To je sveti 
Antun, pustinjak. On je dao sve zemaljsko, sve vremenito i 
čeka dolazak Gospodnji, objavu njegove slave, vječno bla- 
ženstvo: bokovi su mu opasani pasom čistoće, mrtvenja i 
stroge pokore, a u rukama drži svjetiljku svete ljubavi pre- 
ma Bogu i prema Kristu, pogled mu je upravljen na dolazak 
Gospodnji i blaženi vječni život. »Što koristi čovjeku, ako 
sav svijet zadobije, ali duši svojoj naudi?« 

2. Antun je sve dobio. »Gospodine, ti si mu ispu- 
nio želju srca njegova« (prikazanje). U samoći pustinje po- 
stao je mudar: sve je promatrao u svijetlu Božjem, u svi- 
jetlu vječnosti. Vremenite stvari smatrao je za blato i štetu. 
»Samo je jedno potrebno« (Luka 10,42). »Pravednikova usta 
govore mudrost i njegov jezik kazuje pravdu«, (što je pravo, 
sveto). »Zakon je Božji u njegovom srcu« (ulaz). »Mio bijaše 
Bogu i ljudima, blagoslovljena je njegova uspomena. Gospo- 

din mu je dao slavu kao svecima. Posvetio ga i izabrao ga 
od svih ljudi. Jer čuo je Bog njega i njegov glas i dovede ga 
u oblak« (kao nekoć Mojsija na Sinaju) u blaženom gledanju 
i općenju s Bogom. Noć je posvetio molitvi, prerano je za nj, 
koji se molio, izlazilo sunce, kad je morao ostaviti molitvu. 
»Molio je život od tebe« (na stepenicama). Antun je žeđao 
za životom iz Boga. I »ti si mu ga dao, dao si mu puninu da- 
na u vjekovječne vjekove.« S udivljenjem i ganućem pro- 
matrali su savremenici na Antunu čudesa milosti, kreposti i 
uzvišenu kršćansku ličnost. Tisuće mladih ljudi ostavilo je 
svijet, prodalo svoju imovinu, pošlo u egipatsku pustinju i 
okupilo se oko Antuna, da se od njega nauče mudrosti živo- 
ta. Antun je postao učiteljem, vođom i ocem velikog nara- 
štaja asketa, pustinjaka i redovnika. Čudo milosti! Bez nau- 
ka, bez knjiga, u tihom općenju s Bogom, u dubokoj šutnji 
pustinje! »Dao si mu puninu dana u vjekovječne vjekove.« 
Naporni život, mrtvenje, borbu i žrtve zamijenio je sada bla- 
ženim gledanjem i vječnim uživanjem Boga. Antun je sve 
dao, i sve je dobio. Što je izgubio, postalo je za nj dobitak. 
To je kršćanska mudrost! 

3. »Tko hoće da spasi svoj život, izgubit će ga (za uvijek), 
a tko izgubi svoj život radi mene, naći će (vječni život). Jer 
što koristi čovjeku, ako dobije sav svijet, a izgubi svoju du- 
šu? Ili kakvu će zamjenu dati čovjek za svoju dušu«? (Mat. 
16,25). 

»Ako tko hoće, da ide za mnom, neka se odreče samoga 
sebe, uzme svoj križ i slijedi mene« (Mat. 16,24). 

Sa svetim Antunom dat ćemo sve u današnjoj svetoj Mi- 
si. Bit ćemo potpuna žrtva Gospodinu. Što više u žrtvi da- 
demo, tim više ćemo u svetoj pričesti primiti. 


Molitva. 


. Molimo, Gospodine, da nas zagovor blaženoga Antuna, 
opata, tebi preporuči te njegovim odvjetovanjem zadobije- 
mo ono, što nijesmo zavrijedili našim zaslugama. Po Kristu. 
Gospodinu našem. Amen. 

Danas se u bogoslužju sjećamo velikog događaja, kad je 
sveti apostol Petar, po predaji oko godine 42. prviput došao 
u Rim i stupio na biskupsku katedru u Rimu. Po Petru, pr- 
vom biskupu, dobila je rimska crkva prvenstvo (primat) nad 
svim istočnim i zapadnim crkvama. Rim je postao središte 
Crkve i njezinog jedinstva. »Ti si Petar i na toj stijeni sa- 
gradit ću svoju Crkvu« (Mat. 16,16). Poslušajmo riječi prve 
poslanice sv. Petra, koje se čitaju u poslanici. One nam ja- 
vljaju bogatstvo naše svete vjere i sjećaju nas na posljedi- 
ce, koje izviru za naš praktični život. 

l. Naše. bogatstvo u kršćanskoj vjeri. 
»Petar... izabranim po predznanju Boga Oca u posvetu od 
Duha, da slušaju i budu poškropljeni krvlju Isusa Krista. 
Blagoslovljen Bog i Otac Gospodina našega Isusa Krista, koji 
nas je preporučio po svom velikom milosrđu, da se živo na- 
damo neraspadljivoj, neokaljanoj i neuveloj baštini, sačuva- 
noj na nebu za vas, koje po Božjoj moći čuva vjera za spas 
(kršćanska vjera u svim zemaljskim pogiblima), pripravan 
da se objavi na sudnji dan. Tada ćete se veseliti, što se sada 
malo žalostite radi različitih kušnja, da se prokušana vaša 
vjera, mnogo dragocjenija od zlata (koje se kuša u vatri), na- 
đe na hvalu i slavu i čast, kad se pojavi Isus Krist, naš Go- 
spodin... Njega (Krista) niste vidjeli, a ljubite ga, kojega 
ni sad ne gledate no vjerujući u njega, klikujete od radosti 
neiskazane i proslavljene, sigurni, da ćete steći, kao nagradu 
svoje vjere, spasenje duše.« 

2. Praktične posljedice. Svet život: »Zato opa- 
savši bokove uma svojega, budite trijezni i savršeno se na- 
dajte milosti... Kao pokorna djeca (Božja) i sami budite 
sveti u vašem vladanju.« Ljubav prama bližnjemu: »Očistite 
duše svoje pokoravajući se istini kršćanske vjere, za brat- 
sku ljubav bez pretvaranja, od čista srca ljubite jedan dru- 
goga... Odbacite dakle svaku zlobu i svaku lukavštinu i 
himbu i zavist i svako klevetanje.« Vjernost Kristu: »Pristu- 

Dite dakle k njemu, kamenu živome, koji je istina od ljudi 
i zabačen, ali je od Boga izabran i predragocjen. I sami kao 
živo kamenje uzidajte se kao kuća duhovna i svećenstvo sve- 
to, da prinosite Bogu žrtve duhovne, predrage Bogu po Isusu 
Kristu.« 


3. Sjajne darove i veselu nadu donijelo nam je utjelov- 
ljenje Sina Božjega, božićni blagdan. K tome i snagu, da se 
dnevno sve više vraćamo k svetom životu. Taj se životu oči- 
tuje napose u ljubavi prema bližnjemu, u vjernosti i odano- 
sti crkvenoj zajednici, koja je tijelo Kristovo. U crkvenoj za- 
jednici, koja je osnovana na svetom Petru, pridružit ćemo se 
živom kamenu, koji su graditelji odbacili, ali ga je Bog iza- 
brao. U Crkvi ćemo biti na njega nadozidani kao živo kame- 
nje u nadnaravan, duhovan hram Božji. Tu nas čeka »nera- 
spadljiva, neokaljana i neuvela baština«, sačuvana na nebesi- 
ma. U svetoj Crkvi dat će nam Bog svoju milost i jakost, pa 
ćemo postići svoj spas, koji nam je pripravljen. Zato »se ve- 
selite, što se sada malo žalostite radi različitih kušnja« (po- 
sslanica). 


»Ti si Petar i na toj ću stijeni sagraditi svoju crkvu. I 
paklena vrata ne će je nadvladati. I tebi ću dati ključeve ne- 
beskoga kraljevstva« (prikazanje). U Crkvi, osnovanoj na sv. 
Petru, i samo u njoj, imamo euharistiju, svete sakramente, 
a napose svetu pričest: Ne ponavljaju se u bogoslužju bez 
razloga kod primanja svete pričesti riječi: »Ti si Petar!« Mi 
stojimo u zajednici s Petrom, s Petrovom katedrom. Svakom 
svetom pričesti, koju primamo, dublje smo utemeljeni u Pe- 
trovoj pećini: »Ti si Petar i na toj ću stijeni sagraditi svoju 
Crkvu.« 


Molitva. 


Bože, koji si blaženom Petru, apostolu svomu, dao klju- 
čeve kraljevstva nebeskoga i vrhovnu vlast vezati i razrije- 
šiti, podaj, da se njegovim zagovorom izbavimo od naših gri- 
jeha. Po Kristu Gospodinu našem. Amen. 

21. siječnja: Sveta Agneza. 


Trinaestgodišnja Agneza bila je optužena od Simfronija, 


“kome je odbila ruku, radi svoje kršćanske vjere, pa kad im 


nije uspjelo da je odvrate od kršćanske vjere, odrubiše joj 
glavu. Svom zemaijskom ljubavniku dobacila je ove riječi: 
»Odlazi, hrano smrti (smrtniče), jer sam već našla drugoga 
ijubimca!« 

1. S udivljenjem promatramo oduševlje- 
nu vjernost i odanost djevice Agneze prema Kristu, Za- 
ručniku njezine duše. Svijet u kome ona živi jest Krist, ona 
misli na njega, njemu je odana, sretna je što ga ima, što ga 
može ljubiti i blaženo s njim općiti. »Svojim se prstenom za- 
ručio Gospodin Isus Krist sa mnom, med i mlijeko primila 
sam iz njegovih ustiju, (novopokršteni primali su odmah po- 
slije svete pričesti med i mlijeko) i svojom je krvlju zaru- 
menio moje obraze«, (u staro su vrijeme kršćani euharistij- 
skom krvlju škropili svoje čelo i obraze). »Kad ga ljubim, 
ostajem nevina, kad ga se dotaknem, ostajem čista. Kad ga 
primim, ostajem djevica: njemu ću biti vjerna, njemu ću se 
predati svom odanošću.« Tako je Agneza živjela samo za svo- 
ga nebeskog Zaručnika! Nije se brinula za vremenito, za se- 
be (za zdravlje i ljepotu), za poteškoće, za nutarnji napredak, 
za poslove, za prošlost, za budućnost. Agneza je poznavala 
samo Krista i njegovo divno djelovanje na njoj po svetoj 
pričesti. Ona je poznavala samo neizmjernu sreću, što po- 
sjeduje vjeru, Krista i svetu Crkvu. Zato je bila tako jaka, 
tako muževna. 

2. Sveta je Agneza u bogoslužju slika 
svete Crkve U djevičanskoj mučenici prepoznaje Cr- 
kva kršćanske duše, samu sebe, pozvanu na ljubavne i mi- 
losne zaruke s Kristom. S Agnezom ćemo kod današnje svete: 
žrtve za cijeli svoj život ostaviti svijet, koji nas hoće upro- 
pastiti: zemaljske ćemo stvari smatrati za prolazne i tašte, 
»hrana crvima«. S Agnezom ćemo svoj pogled upraviti ka 
Kristu, k Zaručniku, koji se po svetoj pričesti svojoj Crkvi, 

nama, dnevno iznova predaje i zaručuje, da nas jednom po- 
vede k vječnom ljubavnom sjedinjenju. Mi očekujemo bla- 


ženu vječnost, koja nam je pripravljena. »Evo, za čim sam 


žudila (u životu), zagrlila sam već (umirući, na samrti). S 
njime sam na nebesima sjedinjena, kojemu sam na zemlji 
služila svom odanošću.« 

3. Agneza se toliko veselila što je bila kršćanka, da je 
veselo sve žrtvovala, tjelesnu ljubav, roditelje, blago, krv pa 
i sam život. Radosnog li kršćanstva! Agneza je svijetao pri- 
mjer nama kršćanima, koji tako teško obavljamo svoje du- 
žnosti, koji smo puni straha i skrbi, bez odvažnosti, bez ra- 
dosti, bez heroizma. 

Otkuda ova razlika? Krist se zasjao, ukazao Agnezi! 
Ona je postala čisto bogojavijenje! I sada gleda u Kristu svo- 
je sve. Ona se u svetom krštenju i u svetoj pričesti osjećala 
bogatom, jakom i neizmjerno sretnom, jer. je znala, da je 
Krist njezin, a ona njegova. A mi? Mi gledamo samo na se- 
be i na svoju ličnu djelatnost. Nikad ne dižemo svoj pogled 
iznad sebe. Nama još nije zasjao Krist, naše sunce. Zato i 
nemamo pouzdanja u njega, niti ga oduševljeno ljubimo. Za- 
to se u našoj pobožnosti još uvijek ističe naš ja. O da već 
jednom i u nama zasja Krist, kao što je zasjao mlađahnoj 
mučenici Agnezi! 

Molitva. 

* Svemogući vječni Bože, koji izabireš ono, što je slabo 
pred svijetom, da postidiš one, koji su jaki, dopusti milo- 
stivo, da mi, koji poštujemo spomen blažene Agneze, dje- 
vice i mučenice tvoje, osjetimo njezin zagovor kod tebe. Po 
Kristu Gospodinu našem. Amen. 


25. siječnja: Obraćenje svetoga Pavla. 


' Od silnog mrzitelja i progonitelja Krista i njegove Cr- 
kve postao je Pavao pred Damaskom najveći revnitelj za 
Krista, posuda odabranja. U svetoj Misi veselo ćemo izgo- 

varati riječi: »Znam, komu sam vjerovao i uvjeren sam, da 
je kao pravedan sudac kadar poklad moj (nagradu za nje- 
govo naporno djelovanje) sačuvati za onaj dan«, t. j. za dan 
odlaska (2. Tim. 1,12). 


1. Savao je dušom i tijelom ljubio svoj 
narod, vjeru i otačku predaju. Zato je mrzio mlado kr- 
šćanstvo i nastojao svim silama da ga uništi. Najprije je su- 
djelovao kod kamenovanja svetoga Stjepana, zatim je pro- 
gonio kršćane sve do Damaska u Siriji, da ih stavi u okove 
i dovede pred veliko vijeće u Jeruzalemu. Takav je bio Sa- 
vao, čovjek strastven i netrpeljiv, u najboljoj nadi, da služi 
dobroj stvari, što više, da je bio dužan ovako raditi. Ali na- 
jednom mu se pred Damaskom objavio Krist. To je bilo nje- 
govo bogojavljenje. Pavao je na to samo ovo upitao: »Gospo- 
dine, što hoćeš da činim?« I već je bio obnovljen, postao je 
Pavao, apostol Kristov. To je bila moć bogojavljenja, ukaza- 
nja Kristova! To je bilo djelo silne Kristove milosti! 


2. Pavao je shvatio veliku milost, koju je 
na tako neočekivan i nezaslužan način primio pred Dama- 
skom. Zato je za uzvrat žrtvovao sve, žrtvovao je i ono naj- 
svetije, što je imao, svoju dosadašnju vjeru, svoje dosadašnje 
uvjerenje, svoje dosadašnje ideale, svu svoju prošlost i sav 
svoj ugled, koji je uživao kod svojih sunarodnjaka. On je 
znao, da će ga sada prezreti, izbaciti i smatrati ga izdaji- 
com, ali Pavao za sve to nije mnogo mario. Bilo mu je dosta 
da posjeduje Krista. »Znam, komu sam vjerovao« i komu 
sam se povjerio. S Kristom sam sve zadobio. S Kristom se 
nijesam prevario. Jedino s Kristom ima moj život i smrt ne- 
ki smisao i samo će s njime biti i moja muka vječno nagra- 
đena. Prevaren sam u svemu dosadašnjem svojem radu i na- 
stojanju. Samo je u Kristu spas i svako pravo dobro. Zato 
ću se njemu povjeriti, za njega živjeti, njemu služiti, njemu 
i umrijeti. Pavao je na sebi osjetio, kako je istinito Kristo- 
vo obećanje dano onima, koji radi njega »sve ostavljaju i 
njega slijede«. Sto puta će onoliko primiti i baštinit će život 

vječni« (evanđelje). Doista, Pavao je u Kristu, koga je vjer- 
no nasljedovao, primio stoput onoliko! 

3. Pred Damaskom upoznaje progonitelj Savao Krista. 
To je bio najveći i najodlučniji doživljaj u Pavlovu životu! 
Od toga časa on je postao drugi, novi čovjek, s novim ide- 
jama, idealima, ciljevima, motivima i sposobnostima. Odmah 
se povukao u samoću, molio i postio, dao se pokrstiti i živio 
novim životom, s kojim ga je Krist obogatio. Bio je to život 
za Krista, za Crkvu, za duše. Ne možemo se dosta nadiviti 
veličini milosti u sv. Pavlu. Zahvalimo se Gospodinu, što je 
svojoj Crkvi, nama, dao jednog Pavla. Poštujmo u svetom 
apostolu »izabranu posudu« milosti i s poštovanjem slušajmo 
njegove riječi, koje tako često na nas upravlja u svetoj Misi. 

U svetom Pavlu prepoznajemo danas sami sebe. Do- 
življaj pred Damaskom i sami smo doživjeli. Prvi puta već 
na svetom krštenju, kad se Bog smilovao nama grešnicima 
i dao nam nezasluženu milost. Tada smo i mi pitali: »Gospo- 
dine, što hoćeš da činim?« I Gospodin je tražio vjeru: »Vje- 
rujem u Boga, u Isusa Krista, u Duha Svetoga!« Ovaj se da- 
maščanski doživljaj kasnije još mnogo puta obnovio u časo- 
vima milosti: stupali smo krivim putem i najedamput smo 
čuli njegov glas: Zašto me progoniš? I u tren oka smo shva- 
tili: »Gospodine, što hoćeš da činim?« A on bi nam govorio: 
»Idi u grad«, pođi k svetoj Crkvi, k svećenicima moje Crkve, 
»pa će ti se kazati, šta ti treba činiti.« Svećenik je blago- 
sivljajući ispružio svoju ruku nad nama i izgovarao utješljive 
riječi: »Ja te odriješujem od tvojih grijeha!« Damaščanski 
doživljaj dnevno proživljujemo i kod svete Mise. Kadgod 
naime žrtvujemo, ostavljamo sve i stavljamo u kruhu i vinu 
svoj ja na oltar. »Gospodine, što hoćeš da činim?« Kao ne- 
koć kod svetoga krštenja, tako i sada izabiremo Krista, koji 
je bio žrtvovan i raspet. Postanimo s njime jedan žrtve- 
ni dar volji Očevoj. Kad dakle tako u svetoj Misi sve žrtvu- 
jemo, onda u svetoj pričesti primamo »sto puta onoliko«, 
naime Krista, njegov život, njegove zasluge, njegovo Srce i 
njegovu ljubav prema Ocu. Primamo Krista i njegovu moć 

nad Savlom, t. j. nad grešnim čovjekom u nama. Obuzeti po- 
put Pavla Kristom, vraćamo se u svagdanji život kao apo- 
stoli pravoga kršćanstva. Poput Pavla donosimo svima Kri- 
sta i postajemo svima sve, da sve predobijemo (1. Kor. 9,19 
sl.). Sigurni u pobjedu pouzdano ćemo reći s Pavlom: »Znam, 
komu sam vjerovao i uvjeren sam, da je kao pravedan sudac 
kadar poklad moj sačuvati za onaj dan« smrti, kad će me 
pozvati k vječnoj pričesti. Vječno ću se radovati, jer će se 
na meni ispuniti riječi: »Vi, koji ste sve ostavili i koji ste 
pošli za mnom, primit ćete stoput onoliko i baštinit ćete život 
vječni« (pričesna). Da i ja ću slijediti Pavla. »Znam, komu 
sam vjerovao!« 


Molitva. 

Bože, koji si cio svijet poučio propovijedanjem blaženoga 
Pavla, apostola, podaj molimo, da se i mi, koji danas svetku- 
jemo njegovo obraćenje, približimo tebi slijedeći njegov 
primjer. 

Posvećeni, Gospodine, milosnim tajnama (svete Mise), 
molimo, ne uskrati nam nikad zagovor onoga, koga si. nam 
dao, da nas vodi i čuva. Po Kristu Gospodinu našem. Amen. 


25. siječnja: Obraćenje svetoga Pavla. 


Današnji je blagdan kao neko bogojavljenje: ukazanje 
Kristovo u sili i jakosti. Mnogo divnije i čudnovatije od pre- 
tvorbe vode u vino bila je pretvorba Savla u Pavla, ljutog 
neprijatelja Kristova i njegove Crkve u revnog i požrtvovnog 
Kristova apostola, u izabranu posudu, koji će pred nezna- 
bošce iznijeti ime Gospodnje. 

1. U one dane Savao, dok je još prijetnjama i poko- 
ljem bijesnio na Gospodnje učenike, pristupi velikomu sve- 
ćeniku i od njega zatraži pisma za zbornice u Damasku, da 
dovede vezane u Jeruzalem muževe i žene, ako nađe da pri- 
staju uz ovu nauku. I na putu, kad se približavao Damasku, 
najednom ga obasja svjetlost s neba i pade na zemlju i ču 

glas, gdje mu govori: »Savle, Savle, zašto me progoniš?« On 
upita: »Tko si ti Gospodine? A on: Ja sam Isus, kojega ti 
progoniš; teško ti se praćati protiv bodila. A on drhćuć i za- 
panjen upita: Gospodine, što hoćeš, da činim? Gospodin mu 
odgovori: Ustani i uđi u grad i ondje će ti se kazati, što ti 
treba činiti. A Savao se digne sa zemlje i kraj otvorenih oči- 
ju nije ništa vidio. Zato su ga pratioci vodili za ruke i uveli 
u Damask. I bio je ondje tri dana ne videći, niti je jeo niti 
kio.« Krist se eto objavio Pavlu. Otsad se više nije brinuo 
ni za što, osim za Krista. Samo je postio i molio. Tri dana 
mu je Bog držao duhovne vježbe u samoći, a onda je došao 
Ananija, poslan od Gospodina. »I odmah spadoše kao ljuske 
s njegovih očiju i progleda. I ustane i pokrsti se. I kad je 
založio, okrijepio se.« Time je bilo Savlovo obraćenje dovr- 
šeno. Savao je postao Pavao. Još je ostao nekoliko dana u 
Damasku, ne da pohvata kršćane i da ih preda jeruzalem- 
skom sudištu, nego da propovijeda Židovima po zbornicama. 
A što im je propovijedao? Dokazivao je iz Svetoga Pisma, 
da je Isus Mesija, koga oni očekuju. On ga je našao na putu 
u Damask. O čudnovata li bogojavljenja i ukazanja Kristo- 
va Savlu! Zapanjeni promatramo u bogoslužju to milosno 
ukazanje Kristovo Savlu! Kako je silna njegova milost! Ta 
Savao je snovao sasvim druge stvari. Međutim: čovjek snuje, 
a Bog određuje! Gospodin je ukrotio i svoga najljućeg ne- 
prijatelja, žestokog progonitelja svoje Crkve: Doista! On je 
Gospodar nad duhovima i nad srcem. »Ecce advenit Domi- 


nator Dominus — Eto dođe vladalac Gospodin: kraljevska 
je ćast u ruci njegovoj i gospodstvo« (ulaz na Bogojavljenje). 
2. »Scio cui credidi — Znam, komu sam 


vjerovao (2. Tim. 1,12). »Gospodine, što hoćeš da činim?« 
Gospodin se objavio Pavlu i zasjao u njem svojim svijetlom. 
Sada je imao sve. Gospodin mu je bio dovoljan. Zato je Pa- 
vao, čim je našao Krista, ostavio sve, što je dosad cijenio i 
ljubio, što mu je dosad bilo sveto, domovinu i rodnu kuću, 
cca i majku (evanđelje), svoju cijelu prošlost, što mu je bilo 
najdraže: vjeru svojih otaca. »Ja sam obrezan osmi dan, od 

roda Izraelova, od plemena Benjaminova, Hebrejin od He- 
breja, po zakonu farizej, po revnosti i po pravdi zakonskoj 
(Mojsijeva zakona) bio sam bez mane. No što mi je bilo od 
koristi, to sam držao gubitkom radi Krista. Pače sve držim 
gubitkom po uzvišenoj spoznaji Isusa Krista mojega Gospo- 
dina, radi kojega sam se odrekao svega i sve držim kao izmet 
zato, da Krista stečem i da se nađem u njemu (opravdan)« 
(Filip. 3,5 sl). »Evo mi smo sve ostavili i pošli za tobom« 
(evanđelje). Kako je Pavao vjerno ustrajao uz Krista! Kako 
je vjerovao u njega! Kako je mnogo radio za nj i za njegovu 
Crkvu i kako ga nije plašio nikakav napor! »Od Hebreja pri- 
mio sam pet puta četrdeset manje jedan udarac. Triput su 
me šibali, jedamput kamenovali, triput sam doživio brodo- 
lom, noć i dan proveo sam u morskoj dubini, često na pu- 
tovanjima u pogibeljima od rijeka, u pogibeljima od razboj- 
nika, u pogibeljima od suplemenjaka, zemljaka, od pogana, 
u pogibeljima u gradu, u pogibeljima u pustinji, u pogibe- 
ljima na moru, u pogibeljima od lažne braće. U trudu i mu- 
ci, u mnogom bdijenju, u gladu i žeđi, u mnogom postu, u 
zimi i golotinji. U Damasku je namjesnik kralja Arete čuvao 
grad Damask, htijući me uhvatiti. I spustiše me kroz prozor 
u košari po zidu. Tako izbjegoh njegovim rukama« (2. Kor. 
11,23 sl.). Za Gospodina je Pavao rado sve podnosio i učinio. 
Zato je radosno mogao uskliknuti pod konac svoga života u 
pismu svome ljubljenome učeniku Timoteju: »Znam, komu 
sam vjerovao i uvjeren sam, da je kao pravedan sudac ka- 
dar poklad moj sačuvati za onaj (sudnji) dan« (ulaz). Ja se 
nisam prevario, što sam vjerovao u njega i sve dao, samo da 
njemu živim. On je primio moju vjeru, moju ljubav, moju 
vjernost, moje djelovanje, moje žrtve i kad bude (kod moje 
smrti) došao kao sudac, dat će mi nagradu zato, što sam mu 
vjerovao i za nj živio! 

3. »Zaista vam kažem, da ćete vi, koji ste sve ostavili i 
koji ste pošli za mnom, primiti stoput onoliko i baštinit ćete 
život vječni« (pričesna). 

Na prikazanje u svetoj Misi dat ćemo i mi sve, kao što 
je i sveti Pavao dao sve. »Gospodine, što hoćeš da činim?« Po- 
ložimo na oltar u ruke velikog svećenika Isusa cijelo svoje 
biće, svoju brigu, svoje grijehe cijelog svoga života, svoju 
pokoru i kajanje, svoju spremnost i vjernost. »Znam, komu 
sam vjerovao i komu sam se posvetio. Uvjeren sam, da je 
kadar sačuvati moj zalog, koji sam njemu povjerio«, za ve- 
liki sudnji dan. U svetoj žrtvi sve ću dati i sve ću opet pri- 
miti, kad bude po svetoj pričesti sa svojom milošću i lju- 
bavlju došao pod krov moje duše; a pogotovo kad me jednom 
pozove na vječnu i slavnu sv. pričest na nebesima, kad me 
primi u svoju slavu i blaženstvo! 

Savlu, koji je u srcu gojio osvetu, ukazao se Krist. On 
se kao farizej previše zanašao svojim znanjem i previše po- 
uzdavao u svoj »pravednički« život. Zato ga je obuzela tama 
i bilo je potrebno, da Gospodin rekne: »Rasvijetli se, Savle, 
jer je došlo tvoje svijetlo i obasjala te Gospodnja slava! Jer 
evo tama te dosad pokrivala i mrak, ali sad će nad tobom 
zasjati Gospodin i na tebi će se vidjeti njegova slava. I ho- 
dat će narodi u tvom svijetlu i kraljevi, kada sine tvoje svi- 
jetlo« (Iz. 60,1 sl) (poslanica na Bogojavljenje). »On mi je 
izabrana posuda, da moje ime ponese pred neznabošce, kra- 
ljeve i sinove izraelove« (Dj. ap. 9,15 sl). O, kad bi se 
Krist i nama »ukazao«, kako bi nas vjera i mnoge milosti, 


koje dnevno primamo, brzo obnovile, kako bismo brzo po- ' 


stali novi ljudi, potpuni kršćani. Sveti Pavle, moli za nas! 


Molitva. 

Bože, koji si cio svijet poučio propovijedanjem blaženo- 
ga Pavla apostola, podaj, molimo, da se mi, koji danas svet- 
kujemo njegovo obraćenje, približimo tebi slijedeći njegov 
primjer. Po Kristu Gospodinu našem. Amen. 


29. siječnja: Sveti Franjo Saleski. 


Nosimo danas s liturgijom u srcu i u pameti sliku veli- 
kog sveca Franje Saleskoga, crkvenog naučitelja, ženevskog 

biskupa, utemeljitelja Reda od pohođenja, pisca knjige »Fi- 
loteje« (Bogoljuba) i drugih duhovnih spisa. Umro je 28. pro- 
sinca 1622. godine. 

1. Sveti je Franjo živio u Crkvi: »In medio 
Ecclesiae« — »Usred Crkve otvorio je Gospodin njegova 
usta i napunio ga duhom mudrosti i razuma« (ulaz). On je 
sol zemlji, svijetlo svijetu. Njegovo svijetlo nam svijetli u 
njegovom nauku, u njegovim djelima, u njegovim kreposti- 
ma, da ih vidimo i da slavimo Oca, koji je tako veličanstve- 
no djelovao u svojem svecu. On je vjerno i s ljubavlju ob- 
državao zapovijedi Božje pa i onu najmanju i najneznatniju, 
i kako je živio, tako je i naučavao. »Tko tako bude vršio i 
naučavao, taj će biti velik u nebeskom kraljevstvu« (evan- 
đelje), u svetoj Crkvi ovdje na zemlji i u Crkvi na nebesi- 
ma. U svetoj Crkvi, u otajstvenom milosnom organizmu, u 
kojem živi Krist i odgaja sebi svece, postigao je sveti Franjo 
svoju veličinu i slavu. I to je mogao postići samo u Crkvi i 
po Crkvi. 

2. Sveti je Franjo živio za Crkvu, za cje- 
linu, za Krista u dušama i u svojoj Crkvi. Zato ga danas u 
bogoslužju slavimo kao crkvenog učitelja, urešena nadna- 
ravnom mudrošću i znanjem (ulaz, poslanica). Slavimo ga 
kao velikog svećenika, koji danas nevidljivo sudjeluje u 
općinstvu svetih kod svete žrtve i uz naš žrtveni dar prilaže 
svoje kreposti, zasluge i zagovor (tajna). Slavimo ga kao vjer- 
nog i mudrog upravitelja milosti, kao onoga, koga je Bog 
postavio »nad svojom obitelji«, nad svetom Crkvom, da nam 
bude moćni zagovornik (pričesna). 

3. »Vi ste sol zemlji; Vi ste svijetlo svijetu. Ne može se 
sakriti na gori sazidan grad. Niti se upaljuje svijetlo i po- 
stavlja pod posudu, nego na svijećnjak, da svijetli svima u 
kući. Tako neka svijetli vaše svijetlo pred ljudima, da vide 
vaša dobra djela i slave vašega nebeskoga Oca« (evanđelje). 
Sveti je Franjo Saleski postavljen na svijećnjak, da svijetli 
svima u kući svete Crkve. S udivljenjem promatramo nje- 
gova dobra djela, njegovo djelovanje u dušama, gledamo one 

tisuće, koje je s Kalvinova krivovjerja povratio Kristovoj 
istini, one nebrojene tisuće, kojima je svojim spisima postao 
vođom i izbaviteljem; s udivljenjem promatramo njegovo ču- 
do kreposti i bogatstvo milosti. U njemu gledamo bogojavlje- 
nje, ukazanje Gospodinove mudrosti, jakosti i milosti. Radi 
njega ćemo u žrtvi svete Mise slaviti našega nebeskog Oca. 


S udivljenjem promotrimo svijetlo, koje je Gospodin po- 
stavio na svijećnjak u svojoj svetoj Crkvi i pristupimo k to- 
me svijetlu, da na njem upalimo i hranimo svoj plamićak. 
Sveti je Franjo Saleski jedan od najvećih u kraljevstvu ne- 
beskom, među prvacima učitelja kršćanskog i duhovnog ži- 
vota. On je »vršio, što je propovijedao« (evanđelje). 


»Pravednik cvate poput paome i raste poput libanon- 
skog cedra« (prikazanje). Pođimo danas na prikazanje s istim 
predanjem i odanošću prema Bogu, kojom je nekoć sveti 
Franjo Saleski pristupao. Time ćemo biti kao grane i gran- 
čice na paomi, koja se visoko uzdiže, crpeći hranu iz nauka, 
primjera, duha i zagovora svetoga biskupa Franje Saleskoga. 
U tom smislu kažemo, da će i »pravednik rasti poput liba- 
nonskog cedra.« Tako po mišljenju svete liturgije stojimo 
u općinstvu svetih. 

Na žrtvenoj gozbi prepoznat ćemo u svećeniku, koji bu- 
de dijelio svetu pričest, biskupa i velikog svećenika Franju 
Saleskoga. On će kao vjeran sluga, kao vjeran upravitelj 
Kristov, koga je Bog kao oca postavio nad obitelju i nad na- 
ma, da nam u »pravo vrijeme« dadne euharistijsku hranu 
(pričesna). 


Molitva. 


Bože, koji si poradi spasenja duša htio, da blaženoga 
Franju, priznavaoca svoga i biskupa, učiniš sve svima, do- 
pusti blagostivo: da prožeti slatkošću ljubavi tvoje, upravlja- 
ni njegovim opomenama i zagovarani zaslugama, dostigne- 
mo vječne radosti. Po Kristu Gospodinu našem. Amen. 


1. veljače: Sveti Ignacije Antiohijski. 321 


1. veljače: Sveti Ignacije Antiohijski. 


Ljubavlju raspaljeni i oduševljeni Kristov borac. izgarao 
je sveti Ignacije, antiohijski biskup, od želje, da za Krista 
prolije svoju krv. Umro je u Rimu razderan od lavova, oko 
godine 107. 

1. »O blagoslovljene zvijeri, koje u Rimu 
mene čekaju! Kada će doći? Kada će ih pustiti na mene? Sa- 
mo želim, da budu vrlo gladne, da se ne bi ustezale razderati 
moje tijelo, kako su to već češće učinile. Sada počinjem biti 
Kristov učenik! Neka dođe na mene vatra, križ, divlje zvi- 
jeri, trganje udova, mučenje tijela i sve muke, koje može iz- 
misliti paklena zloba, samo da Krista steknem« (poslanica sv. 
Ignacija Rimljanima). Čuvši riku lavova, povikao je pun če- 
žnje, da se s Kristom sjedini: »Kristova sam pšenica, neka 
me samelju zubi divlje zvjeradi, da postanem čisti kruh.« 
»Bože sačuvaj, da se ja čim drugim hvalim, osim križem Go- 
spodina našega Isusa Krista, po kojemu je meni svijet ra- 
zapet. i ja svijetu« (ulaz). Samo da Krista steknem. »Moja je 
živa želja, da se Krist proslavi na mojem tijelu, bilo u ži- 
votu, bilo u smrti. Jer meni je Krist život, a smrt dobitak.« 
Ovako misli, ovako živi i ovako umire pravi kršćanin. 

2. Otkuda Ignaciju toliki heroizam? Iz 
žive svijesti, da je povezan s Kristom i iz žarke ljubavi pre- 
ma Isusu. Krist je »zrno pšenično, koje je u trpljenju, smrti 
i pokopu palo u zemlju, istrunulo i donijelo obilan plod« 
(evanđelje). Ignacije je znao, da pripada ovom pšeničnom zr- 
nu, što više, da je on sam dijelić njegov i zato da mora biti 
sličan Kristu: u poniženju, u trpljenju, u utamničenju pa i 
u krvavoj smrti. Pšenično zrno o kojem govori evanđelje, 
cijeli je Krist, s glavom i tijelom i udovima. Krist mora i u 
svojim udovima, u nama kršćanima, pasti u zemlju i umri- 
jeti. Ta svi smo mi u njegovoj smrti kršteni (Rim. 6,4), t. j. 
kod krštenja smo uronjeni u njegovu smrt. Kao udovi na ži- 
vom tijelu, sudionici smo i u smrti Kristovoj. Ali jedino »ako 

pšenično zrno umre, daje mnogo ploda« Zato je Ignacije 
radosno pošao u smri, jer je živo želio da za Krista trpi i 
umre. On je shvatio, što znači »biti u Kristu«, biti živo po- 
vezan s Kristom: On je znao, što u Kristu i s Kristom dobi- 
va. On zna, da je Otac »s Kristom nama sve dao«. On zna, 
da je Krist umro i uskrsnuo, da sjedi s desne strane Boga 
Oca i da nas zagovora. Ako je dakle Bog, ako je Krist s na- 
ma, ne može nam nijedna svjetska sila oteti ljubavi, kojom 
nas Bog radi Krista ljubi?) Možda nevolja ili stiska ili glad 
u Kristu ljubi božanskom, svemoćnom i silnom ljubavlju. 
»Tko će nas rastaviti od Kristove ljubavi (od ljubavi, kojom 


nas Bog radi Krista ljubi?). Možda nevolja ili stiska ili glad 


ili golotinja ili pogibao ili progonstvo ili mač? Ni smrt ni ži- 
vot ni sadašnjost ni budućnost ni sile (neprijateljske) ni vi- 
sina ni dubina niti kakav drugi stvor ne će nas moći rasta- 
viti od Božje ljubavi, koja je u Kristu Isusu, Gospodinu na- 
šem« (poslanica). . 

. 3. »Evo, velikog svećenika, Ignacija, koji je za svoga ži- 
vota bio Bogu mio. I nitko mu nije bio ravan u obdržavanju 
zakona Višnjega.« 

»S Kristom sam razapet na križ, ne živim više ja, nego 
živi u meni Krist« (na stepenicama). 

»Frumentum Christi sum — Kristova sam pšenica; neka 
me samelju zubi divlje zvjeradi, da postanem čisti kruh« 
(pričesna). Tako je Ignacije, slaveći euharistijsku žrtvu, bio 
često željom i voljom sa žrtvovanim Kristom jedno pše- 
nično zrno, jedan kruh, jedna hostija! I on je htio i 
morao, da i u životu postane jedna žrtva, jedna ho- 
stija. Na današnji dan, kad je bio rastrgan od lavova, do- 
vršio je krvavim mučeništvom svoju žrtvu s Kristom. Su- 
djelujući kod svete žrtve svaki kršćanin treba da sve više 
bude jedno pšenično zrno, jedan kruh, jedna hosti- 
ja s Kristom, koji se žrtvuje. Što je u liturgijskoj žrtvi za- 
počeo, treba da nastavi u dnevnim mukama, trpljenju, po- 
teškoćama, gorčini i križevima: treba da se žrtvuje s Kri- 
stom. »Kristova sam pšenica.« »Tko ljubi svoj život, izgubit 

će ga, a tko mrzi na svoj život na ovome svijetu, čuva ga za 
vječni život« (evanđelje). Svakim se danom sve više pribli- 
žava čas vječne svete pričesti. Ako smo kao udovi Kristovi s 
njime trpjeli, s njime ćemo i uskrsnuti i biti proslavljeni. 
»Gdje sam ja, ondje će biti i sluga moj!« 

: »Sjeti se, Gospodine, Davida i sve njegove pobožnosti« 
(ulaz). Sveta Crkva živo prosi Boga i Krista: Sjeti se danas 
svetoga biskupa i mučenika Ignacija i sve njegove molitve, 
borbe, žrtve i trpljenja. Radi ovoga pravednika pogledaj mi- 
lostivo na nas, na svoju svetu Crkvu i udijeli nam danas 
oproštenje naših nevjera i grijeha i daj nam milost, da od-. 
važno kao Ignacije budemo mrtvi svijetu i tražimo jedino 
Krista. »Samo da Krista stečem!« 


Molitva. 


' Obazri se, Gospodine, na slabost svojih vjernika, koje 
Pritište teret vlastitih čina i podaj, da nas zaštiti slavni za- 
govor blaženoga Ignacija, tvoga mučenika i biskupa. Po Kri- 
stu Gospodinu našem. Amen. 


2. veljače: Svijećnica. 


Sveta nas liturgija poziva danas, da s gorućim svijećama 
pratimo Mariju na njezinom putu u Jeruzalem, gdje je pri- 
kazala svojega Sina. U hramu nas čeka Simeon, u čije će 
drhtave ruke položiti svoje dijete. I mi treba da proživimo 
u duši svu zbilju starca Simeona: »Oči su moje vidjele tvoj 
spas, koji si pripravio svima narodima.« I mi ćemo čuti pro- 
ročanstvo, što ga je rekao Mariji: »Ovaj je postavljen na 
uskrsnuće i na propast mnogima« (t. j. svih ljudi). 

1. U svijetlu, koje nosimo u ruci, prepoznajemo u 
bogoslužju pravo svijetlo, Krista. U simbolu svijetla nosimo 
danas Krista u svojim rukama. S Marijom i Simeonom osje- 
ćamo se sretni, što smijemo nositi Krista i radosno priznati: 
»Moje su oči vidjele tvoj spas« (Iv. 1,14). Radosni smo, što 

posjedujemo Krista, »puna milosti i istine«. On je apsolutna 
punina svete istine, čistoće, svetosti i sreće. On jedini može 
ispuniti naš duh, naše srce, našu čežnju. On je naše blago, 
bogatstvo. On nam je dosta. Njega posjedujemo, u njega 
vjerujemo i u nj se uzdamo, njemu posvećujemo svoje srce. 
Nosimo to svijetlo u svojem životu, svijetlo, koje nam svi- 
jetli, pokazuje put, tješi i razveseljuje. Unesimo ga u naše 
obitelji, u naše radionice, u urede, u javnost, na ulice, u svo- 
je cijelo djelovanje i nastojanje. Budimo svijesni, ponosni i 
odvažni i požrtvovni kršćani. »Vi ste svijetlo svijetu« (Mat. 
5,14). Držeći u rukama svijetlo, koje označuje Krista i sami 
postajemo priznavaoci, apostoli, misionari Kristovi, »svijetlo 
na prosvjetljenje narodima«. 

2. Iz ruke svete Crkve primamo goruću 
svijeću, Krista. Jedino Crkva ima vlast blagosivljati i po- 
svećivati svijeću i po svijeći nas slikovito položiti u Kristo- 
ve ruke, kao što je na današnji dan Marija svoje Dijete po- 
ložila u Simeonove ruke. Samo nam Marija može dati Kri- 
sta, svijetlo, milost, život. Liturgija vidi u Mariji sliku i za- 
stupnicu svete Crkve. Posvetom i dijeljenjem svijeća zorno 
nam predočuje liturgija istinu, da samo Crkva ima vlast dati 
nam Krista, njegovu istinu, njegovu milost, njegove sakra- 
mente. Ako želimo primiti milost, ako želimo posjedovati 
Krista i po Kristu zadobiti život i spasenje, moramo se obra- 
titi k svetoj Crkvi. Ta Crkva je hram, »njegov hram«, u koji 
će »doći Gospodar« (poslanica). U ovom hramu primit ćemo 
milosrđe Božje, t. j. utjelovljenu samilost Božju, Krista, spa- 
senje. Zato zahvalno priznajemo u ulazu: »Primili smo, Bože, 
tvoje milosrđe (Krista, Otkupitelja) usred tvojega hrama«, u 
tvojoj svetoj Crkvi. 

3. Svijećnica, prikazanje u hramu, prošli je događaj, ali 
ipak još uvijek traje. Mi smo sami po svetom krstu, a oso- 
bito po otajstvenom sjedinjenju s Kristom, svijetlo u Gospo- 
dinu. »Nekada bijaste tama, a sad ste svijetlo u Gospodinu 
(t. i. kao živi udovi Kristovi). Kao djeca svijetla živite«, no- 
seći Krista, pozvani da odrazujete njega i njegov duh. »A 

plod je svijetla svaka dobrota i pravda i istina. Istražujte, što 
je Gospodinu veoma ugodno i ne budite zajedničari ne- 
rodnih djela tame« (Efež. 5,8 sl.). 


Svijećnica! Držeći svijetlo u rukama idemo s Marijom 
u hram. S Kristom u duhu po vjeri, s Kristom u srcu po lju- 
bavi, s Kristom u djelima po odanosti njegovim zapovjedi- 
ma, njegovoj svetoj volji, njegovim naredbama i dopušte- 


. njima, polazimo s Marijom, s majkom Crkvom, u hram ne- 


beskog Jeruzalema! Marija, Crkva, dobro nas i sigurno vodi. 
Gore nas očekuje naš Krist, svijetlo, u svojoj slavi. Ondje 
ćemo vječno se zahvaljivati i klicati: »Moje su oči vidjele 
tvoj spas.« : 

Molitva. 

Gospodine Isuse Kriste, koji si bio, ukazavši se u da- 
našnji. dan, u biti tijela našega u hramu od roditelja prika- 
zan; kojega je Simeon, časni starac, prosvijećen Duhom Sve- 
tim upoznao, primio i blagoslovio: podaj milostivo, da milo- 
šću istoga Duha Svetoga prosvijećeni i poučeni, istinito upo- 
znamo i vjerno ljubimo tebe, koji s Bogom Ocem u jedin- 
stvu istoga Duha Svetoga živiš i kraljuješ u sve vijeke vje- 
kova. Amen. 


2. veljače: Prikazanje u hramu. 


Pratit ćemo Mariju, Majku Božju, iz Betlehema u jeru- 
zalemski hram. Na svojim rukama nosi Dijete, da ga prikaže 
Gospodinu Bogu. »Koga si, Djevice, u hramu prikazala!« 


1. Isus žrtvuje. Zakon, koji je obvezivao majku, da 
svakoga muškog prvorođenca prikaže Gospodinu u hramu 
(Luka 2, 23; Izl. 13,2), nije vrijedio za Isusa. Ta Isus je kao 
Bog bio zakonodavac; a i njegovo je rođenje bilo potpuno 
sveto. Uz to je Isus bio Jedinorođeni od Oca pa zato nije bilo 
potrebno, da ga još prikažu Bogu. A ipak je dopustio, da ga 
Marija i Josip prikažu u hramu. Tada se ispunio onaj veliki 
čas, koji je prorok prorekao: »Evo, ja šaljem svoga glasni- 

ka (preteču), koji će pripraviti put preda mnom. Gospodin, 
kojega vi tražite, i Anđeo zavjeta, kojega želite, doći će od- 
mah u svoj hram« (poslanica). U »svoj« hram! Hram je nje- 
gov! Njemu se s pravom moraju ondje prikazivati sve žrtve. 
Ali on je došao kao dijete na majčinim rukama, tiho, neopa- 
ženo, skrovito. Ništa nije odalo svetost njegove duše, Ništa 
sjaj njegova Božanstva. Ovdje u svome hramu ponovio je 
isus onu posvetu Ocu, koju je obavio u prvom času svoga 
utjelovljenja, u krilu materinjem: »Evo, dolazim Bože, da 
vršim tvoju volju« (Hebr. 10,7). Danas je zapravo započeo s 
prikazanjem svoje velike Mise, koju će jednom završiti na 
Kalvariji. On se prikazao kao žrtva klanjanja, zahvale, zado- 
voljštine i prošnje: To je prva žrtva, koja se u Jeruzalem- 
skom hramu prikazala, Boga uistinu dostojna. Od tog časa 
morale su prestati dosadanje žrtve junaca i jaraca: danas je 
u hramu prikazana prava žrtva, koja je Boga jedino dostoj- 
na. »Primili smo, Bože, tvoje milosrđe usred tvojega hrama« 
(ulaz). »Velik je Gospodin i slavan veoma, u gradu Boga na- 
šega, na gori svetoj svojoj« (psalam ulaza). To je slika i po- 
četak onoga, što dnevno proživljavamo u žrtvi svete Mise. 

2. Marija prikazuje. Isusova žrtva u hramu pri- 
kazana je po Marijinim rukama. Prosvijetljena svijetlom 
Duha Svetoga znala je Marija, što se događalo u ovom času. 
Ona je shvatila smisao i vrijednost žrtve, koju je prikazala. 
Posve se sjedinila s osjećajem Djeteta, koje se prikazivalo i 
s istim osjećajem posvetila ga nebeskom Ocu. Velikodušno, 
potpuno i spremno izgovorila je svoj »fiat«, prikazala je za 
žrtvu ono, što joj je bilo jedino, najsvetije i najdraže: u ime 
i kao zastupnica cijeloga ljudskog roda, u naše ime i za naše 
spasenje. To bijaše velik čas u Marijinom životu, u životu 
ljudskoga roda i u našem životu. Budući da je Marija pri- 
kazala Bogu svoje Dijete kao prvinu one buduće žrive na 
Golgoti, sudjelovala je i na djelu našega otkupljenja! S udiv- 
ljenjem promatramo Mariju, kako žrtvuje, što joj je naj- 
draže. I s udivljenjem promatramo, kako u žrtvi svojega 
Djeteta prikazuje i sebe s Isusom kao jedan žrtveni dar 

Ocu. Kao ona, koja žrtvuje, kao ona, koja je žrtvovana, za- 
počela je današnjim danom svoj pravi križni put. Simeon 
ju je upozorio na njezin poziv, da sebe samu žrtvuje: »Ovaj 
je postavljen na propast i na uskrsnuće mnogima i za znak, 
kome će se protiviti; i tebi će samoj mač probosti dušu« 
(Luka 2,35). I Marija je nato ipak izrekla svoj »fiat«. Pri- 
stala je dakle, da i sama bude žrtva. Brzo je osvanuo dan, 
kad je morala pod križem dovršiti žrtvu, koju je danas s Isu- 
som započela: »Neka mi bude po volji tvojoj!« 

3. Dnevno se prikazuje naš Spasitelj među nama u žrtvi 
svete Mise. Svijećnica je trajna sadašnjost. On se prikazuje 
po Marijinim rukama, t. j. po rukama svete Crkve. U svetoj 
Crkvi primamo u svoje ruke sveti žrtveni dar, njegovo tije- 
lo, njegovu presvetu dušu, njegovo srce, njegovu krv, njego- 
ve molitve, njegove zasluge i prikazujemo kao naš žrtveni 
dar Ocu. To je Bogu dostojna i presveta žrtva klanjanja, za- 
hvale, zadovoljštine i prošnje. Sa svojim žrtvenim darom, s 
Kristom, prikazujemo i sebe u želji, da budemo žrtva palje- 
nica svete ljubavi prema Bogu, vjernosti prema njegovim 
zapovijedima. 

»Primili smo, Bože, tvoje milosrđe (utjelovljenu samilost 
Božju, t. j. svojega Spasitelja) usred tvojega hrama« (u žrivi 
svete Mise). Vjerujmo i zahvalimo se! Budimo kao Marija, 
koja je žrtvovala i bila žrtvovana! 


Molitva. 

Svemogući, vječni Bože, veličanstvo tvoje smjerno mo- 
limo, učini, kao što se Jedinorođeni tvoj na današnji dan sa 
biti našega tijela prikazao u hramu, tako da se i mi tebi pri- 
kazujemo očišćenim dušama. Po Kristu Gospodinu našem. 
Amen. 


2. veljače: Svijećnica. 


Sveta nam Crkva na Svijećnicu stavlja u ruku goruću 
svijeću. Time nas poziva, da Krist zavlada našim duhom, na- 
šom voljom. 

1. Krist mora vladati našim duhom, t. j. 
našim mislima, našim sudom i našim načelima. Mi smo kršća- 
ni i kao takvi moramo biti svijesni, da nas nosi Kristov Duh, 
Kristov život. Zato ne smijemo promatrati život s naravnog, 
zemaljskog gledišta, nego sa svrhunaravnog. Poput Isusa i 
vođeni Duhom Isusovim treba da gledamo malo i veliko, ka- 
ko u svijetu, tako u običnom životu, ne samo površno i iz- 
vana, nego temeljito i u bitnom odnošaju s voljom Božjom, 
objavom njegove mudrosti, sile i ljubavi. S Isusovim očima 
gledajmo u svemu i posvuda djelotvornu očinsku ruku. Nje- 
ga treba da svagdje susrećemo. Mi treba da se uzdignemo 
iznad vanjske pojave i slučajnosti stvari, iznad križeva i po- 
teškoća života do našega dobrog Oca, koji sve to s najbo- 
ljom namjerom radi, dopušta i šalje. Njegova ljubezna pro- 
vidnost treba da i nama kao i Kristu, bude prva stvarnost i 
tajni smisao svega zbivanja. S Isusom se moramo uzdignuti 
iznad današnjice do budućeg svijeta te se vjerno i ustrajno 
držati načela propovijedi na gori: »Blago siromašnima du- 
hom, žalosnima, krotkima, onima, koji gladuju i žeđaju 
pravde, čistima u srcu; progonjenima radi pravde: Radujte 
se i veselite se, jer je obilna vaša plaća na nebesima« (Mat. 
5,2 sl.). Postoji vječnost i pravda! Svatko će primiti po svo- 
jim djelima. Prije svake svoje odluke i opredjeljenja pitaj- 
mo se: »Što koristi čovjeku, ako dobije sav svijet, a izgubi 
svoju dušu« (Mat. 16,26). Živimo po načelu: »Samo je jedno 
potrebno« (Luka 10,42). Na taj način vladat će Krist našim 
duhom. »Neka svijetli vaša svjetlost pred ljudima: jer vi ste 
svijetlo svijetu« (Mat. 5,14). 

2. Krist mora vladati našom voljom, našim 
srcem, našim djelovanjem i nastojanjem, cijelim našim ži- 
votom. Njemu treba da živimo slijedeći njegovu nauku i nje- 
gov primjer, znajući da smo s njim živo povezani i da on u 
nama živi i djeluje, kao glava u udovima, kao trs u svojim 
lozama. »Sve mogu u onomu, koji me jača« (Filip. 4,13), koji 
u meni živi. Njemu treba da živimo imajući u srcu žarku 
ljubav. Iz te ljubavi rado ćemo prinijeti svaku žrtvu i moći 

ćemo svladati u sebi moćno sebeljublje. Za njega treba da 
živimo slijepo se uzdajući u njegovu ljubav, u njegovo vod- 
stvo, u njegovu milost, u njegovo djelovanje u nama i oko 
nas. Njemu treba da živimo otkidajući se od svojega ja i od 
stvorenja. Ne smijemo se bojati svijeta, ljudskog prezira i 
rugla. Živo se moramo zauzeti za stvar Kristovu i spas duša! 

3. Sjetimo se na blagdan Svijećnice, da smo dužni nositi 
Krista u sebi i unijeti Krista u današnji svijet. Današnji čo- 
vjek treba Krista. On se trudi, da nađe Krista. Naše je zva- 
nje, naš je poziv, da budemo Kristovi apostoli, svaki na svo- 
me mjestu. To nam govori svijeća, koju držimo u svojoj ru- 
ci. Velika nas zadaća čeka! 

Kad bismo barem sami bili potpuni kršćani! A koliko nam 
još toga nedostaje! Naše se kršćanstvo većinom temelji na 
strahu, dvojbama, plašljivosti. Robovi smo kojekakvih for- 
mula i metoda. Nismo slobodni, neiskreni smo prema sebi i 
prema drugima, sebični smo, ljubomorni i tjesnogrudni! Na- 
še se kršćanstvo sastoji u znanju, u pravilima, u formulama, 
u vježbama, u proračunavanju, gubimo se u sitničavosti bi- 
lježenja i brojenja! Nemamo žarko srce niti smo zadojeni ka- 
kvom uzvišenom idejom, ne obuzima nas strast za Krista. 
Nismo radikalni kršćani po uzoru svetoga Pavla: »Kristov 
mir neka zavlada u vašim srcima. Kristova riječ neka se u 
vama nastani obilno. Psalmima, himnima i duhovnim pje- 
smama, zahvalno pjevajte Bogu u svojim srcima« (Kološ. 
3,15). Mi smo se, nažalost, veoma otuđili od ovog zahvalnog, 
radosnog i ponosnog kršćanstva! 


Molitva. 


Emitte lucem tuam et veritatem tuam — Pošalji svjetlost 
svoju i istinu svoju: one neka me vode i izvedu na tvoju 
svetu goru i u šatore tvoje. Amen. 


' 2. veljače: Svijećnica. 
»Gospodine, sada u miru otpuštaš svoga slugu po svojoj 
riječi, jer su vidjele moje oči tvoj spas.« Te riječi stavlja 

Crkva na usta svećeniku u liturgijskoj večernjoj molitvi. 

1. Dan je na izmaku. U liturgijskoj večernjoj mo- 
litvi zahvalno dozivamo na pamet jutro, podne, tiho popodne 
i večernje časove; sjećamo se časova molitve, sudjelovanja 
kod svete Mise i primanja svete pričesti; mislimo na svoje 
poslove, napore i muke, na odricanje, mrtvenje i svladava- 
nja samoga sebe u tom danu. Sjećamo se mnogih radosti, 
koje smo sami ili u društvu proživjeli; sjećamo se poteškoća, 
križeva, gorčina, borbe i trpljenja. Na sve to treba da gle- 
damo u duhu svoje svete vjere i katoličke liturgije, tako da 
se i nama mogu iz srca izviti riječi: »Moje su oči vidjele tvoj 
spas.« Sve što mi je današnji dan donio, bila je samo milost, 
ljubav, pomoć i milosrđe moga ljubljenoga Boga i Otkupite- 
lja. »Onima, koji Boga ljube, sve zajedno pomaže na dobro« 
(Rim. 8, 28), pa i naša slabost i nesvojevoljne pogreške i pre- 
stupci. Što više i sami grijesi, ako se za njih odmah pokaje- 
mo, ako ih mrzimo i ako ih se želimo čuvati. Oni nam mogu 
biti prava milost, da se upoznamo, da se optužimo, da se po- 
nizimo, da molimo oproštenje i nastojimo, da u buduće bu- 
demo vjerniji onome, kome živimo. »Moje su oči vidjele da- 
nas tvoj spas.« 

2. Naš se život primiče sumraku. Pogledom 
na sigurnu skoru smrt, često treba da se obazremo na svoju 
prošlost. Treba da se sjetimo svoga djetinjstva, svoje mla- 
dosti, svoje zrelije dobi, a ne će biti ni suvišno, ako se sje- 
timo svoje poodmakle dobe. Vidjet ćemo mnoge mrlje, gri- 
jehe, pogreške, ludosti i nedostatke, brojnije od pijeska na 
morskoj obali. Zatim treba da opet podignemo svoj pogled. 
U svome neizmjernom milosrđu i ljubavi utkao je Gospodin 
u nelijepo i loše tkivo naših ruku sjajnu i dragocjenu odjeću 
spasenja. Cijeli naš život, od prve milosti svetoga krsta do 
posljednje milosti, nije ništa drugo, nego jedno neprekidno 
djelo spasenja i milosti Gospodnje. Na našu grešnost i sla- 
bost, na našu nevjeru i nevrijednost uzvraćao je dnevno i 
svakog časa božanskom strpljivošću i očinskim smilovanjem 
Oca iz prispodobe o izgubljenom sinu. Nas nedostojne sretno 

je proveo pokraj tisuće ponora, u koje bismo se sigurno stro- 
valili i očuvao nas od mnogih pogibli i prilika, u kojima bi- 
smo sigurno podlegli. Dao nam je svete sakramente, svećen- 
stvo i svetu Crkvu. Učinio nas je dionicima molitava, zado- 
voljština i žrtava mnogih svetih duša na nebu i na zemlji. 
Na svakom nas je koraku pratila njegova milost i izvela nas 
na put spasenja. Zahvalna srca promotrimo svoj prošli život 
i vidjet ćemo, da je tkivo našega života protkano zlatnom 
niti njegove milosti. »Milosrđe je Božje, što još nismo pro- 
pali« (Tužaljka 3,22). Naša molitva treba da bude jedan ne- 
prekidni »Miserere«, vapaj za smilovanjem i milošću. Ali na- 
stavak »Miserere« neka bude u radosnoj molitvi Simeona: 
»Gospodine, sada u miru otpuštaš svoga slugu, jer su moje 
oči vidjele tvoj spas!« 

3. »Moje su oči vidjele tvoj spas.« Da, Gospodine, nauči 
nas, da gledamo tvoj spas! Tvoje milosrdno, ljubezno, sveto 
i posvećujuće djelovanje u nama i na nama! Izliječi nas od 
loše navike da gledamo samo na sebe, na svoje djelovanje i 
svoj trud, na svoja djela i vježbe, na svoju bijedu i grijehe 
i neurednosti, na svoju nevolju i nevrijednost. Izliječi nas 
od mišljenja, da je borba protiv grijeha naša najvažnija du- 
žnost, i da nikako ne možemo dostići savršenu krepost. Daj 
nam oči, da vidimo tvoj spas, da vidimo tebe, svoga Otku- 
Pitelja! : 

Gospodine, daj da mislimo i osjećamo kao sveti apostol 
Pavao! On je više upoznao nego mi, kako je nesavršeno ljud- 
sko djelovanje i nastojanje. On je duboko osjećao sve, što 
je kod njega bilo krivo, slabo i neistinito. Upravo je zato ne- 
prestano upravljao svoj pogled k tebi, svom Otkupitelju. 
»Mi ne malakšemo; nego ako se naš izvanji čovjek i raspada, 
to se naš unutrašnji obnovlja od dana u dan. Jer naša sa- 
dašnja i časovita laka nevolja donosi nam prekomjernu, obil- 
nu, vječnu, od svega pretežniju slavu, budući da mi ne ma- 
rimo za ono, što se vidi, nego što se ne vidi, jer je ono, što 
_ S za vrijeme, a ono što se ne vidi, vječno!« (2. Kor. 4, 
16—18). 

Molitva. 


Gospodine Isuse Kriste, svjetlost prava, koji prosvjećuješ 
svakoga čovjeka, koji dolazi na ovaj svijet, daj da i srca na- 
ša nevidljivim ognjem, to jest sjajnošću Duha Svetoga pro- 
svijećena budu bez ikoje sljepoće, te očišćenim okom duše 
svoje uzmognemo gledati ono, što je tebi ugodno, a našemu 
spasenju korisno; da nakon mračnih promjena ovoga vijeka 
zavrijedimo doprijeti do neprestanog svijetla, k tebi, Kriste 
Isuse, Spasitelju svijeta, koji u savršenom Trojstvu živiš i 
kraljuješ Bog: po sve vijeke vjekova. Amen. (Molitva kod 
blagoslova svijeća). 

Sveta Misa 8. nedjelje po Bogojavljenju 230 
Treća nedjelja po Bogojavljenju: Desnica Gospodnja 231 
Ponedjeljak iza 3. nedjelje po Bogojavljenju: Vjera . 233 
Utorak iza 3. nedjelje po Bogojavljenju: Božanski graditelj 235 
Srijeda iza 3. nedjelje po Bogojavljenju: životna zajednica 
S Bogom ATENI Norr 231 
Četvrtak iza 3. nedjelje po Bogojavljenju: Budi čist .239 
Petak iza 3. nedjelje po Bogojavljenju: Čistim srcem 241 
Subota iza 3. nedjelje po Bogojavljenju: »Gospodine, nisam 
dostojan« S o jevljaćohu, 21 ote dida g 244 
Sveta Misa 4 nedjelje po Bogojavljenju 247 
Četvrta nedjelja po Bogojavljenju: »Ne ću umrijeti!« 248 

Ponedjeljak iza 4. nedjelje po Bogojavljenju: »Desnica Go- 
spodnja pokaza moć« ho dog Koo o# 

Utorak iza 4. nedjelje po Bogojavljenju: Velika tišina 

Srijeda iza 4. nedjelje po Bogojavljenju: i je izvrše- 
nje zakona 


Četvrtak iza 4. nedjelje po Bogojavljenju: “Jakost. u slabosti , 


Petak iza 4. nedjelje po Bogojavljenju: Potpuno pouzdanje 
u njega 
Subota iza 4. nedjelje po Bogojavljenju: Zemaljske radosti 
Sveta Misa 5. nedjelje po Bogojavljenju 
Peta nedjelja po Bogojavljenju: Slava Gospodnja! 
Ponedjeljak iza 5. nedjelje po Bogojavljenju: Kukolj u pšenici 
Utorak iza 5. nedjelje po Bogojavljenju: Kukolj u Crkvi 
Srijeda iza 5. nedjelje po Bogojavljenju: Dar i obveza. (zadaća) 
Četvrtak iza 5. nedjelje po Bogojavljenju: »Mir Kristov« 
Petak iza 5. nedjelje po Bogojavljenju: Naše pogreške 
Subota iza 5. nedjelje po Bogojavljenju: Napasti 
Sveta Misa 6. nedjelje po Bogojavljenju 
Šesta nedjelja po Bogojavljenju: da kona: Oo zrnu goru- 
šičnom 
Ponedjeljak iza 6. nedjelje. po “Bogojavljenju: “Zrno gorušice: 
Crkva hoOa moje 
Utorak iza 6. nedjelje po Bog ; Crkvena nauka 
Srijeda iza 6. nedjelje po Bogojavljenju: as snaga 
kršćanstva 
Četvrtak iza 6. nedjelje po Bogojavljenju: Snaga. i plodnost 
Kristove nauke A. 2 
Petak iza 6. nedjelje po Bogojavlje Kvasac. milosti 
Subota iza 6. nedjeije po Bogojavljenju: Duhovni! 
Svetački dani po Bogojavljenju 
17. siječnja: Sv. Antun 
18. siječnja: Katedra sv. Petra u Rimu 
21. siječnja: Sv. Agneza : 
. siječnja: Obraćenje svetoga Pavla 
. siječnja: Obraćenje svetoga Pavla , 
. siječnja: Sveti Franjo Saleski 
. veljače: Sveti Ignacije PRAT 
. veljače: Svijećnica ć 
jače: Prikazanje u hramu. 

